
[bookmark: _Toc94524070][bookmark: _Toc219287933]Cuvânt înainte al preşedintelui Consiliului Superior al Magistraturii
[bookmark: _Toc430867104]Consiliul Superior al Magistraturii, în calitatea sa constituţională de garant al independenței justiției, exercită un rol esențial în arhitectura funcțională a sistemului judiciar din România, indispensabil funcţionării normale a justiției ca serviciu public.
În anul 2025, justiţia din România s-a confruntat cu o campanie de dezinformare a cetăţenilor şi de defăimare a corpului magistraţilor fără precedent, în contextul elaborării şi adoptării prin asumare de către Guvernul României a proiectului de lege privind modificarea statutului magistratului în componentele referitoare la cuantumul pensiei de serviciu şi vârsta de pensionare. 
A fost creată în mod artificial şi nemeritat o atmosferă negativă în jurul sistemului de justiţie, prin declaraţii publice care au trecut dincolo de marja permisă pentru critica rezonabilă, acceptabilă şi chiar necesară într-o societate democratică, ajungându-se, de multe ori, la descrierea falsă şi agresivă a sistemului de justiţie, în general, şi a corpului magistraţilor, în special.
Au avut loc atacuri descalificante la adresa unor membri ai Consiliului care au luat o poziţie publică de apărare a sistemului judiciar, precum şi la adresa unor judecători şi procurori individual, magistraţi care au devenit ţinta unei campanii de discreditare personală, menită să canalizeze aversiunea cetăţenilor împotriva sistemului de justiţie.
Astfel de acţiuni nu au mai putut fi tratate ca simple derapaje de opinie, ele reprezentând o ameninţare directă la adresa siguranţei personale a magistraţilor şi, mai grav, la adresa funcţionării independente a justiţiei, context în care a fost necesară intervenţia Consiliului Superior al Magistraturii pentru apărarea independenţei şi asigurarea protecţiei corpului magistraţilor.
Consiliul şi-a afirmat public în mai multe rânduri îngrijorarea profundă pentru atitudinea lipsită de responsabilitate a factorilor politici care, în locul unei consultări tehnice, au declanşat un mecanism pentru discreditarea imaginii sistemului de justiţie, precum şi faţă de lipsa de loialitate în interacţiunea dintre puterile statului. 
Această îngrijorare a fost afirmată în toate intervenţiile publice ale Consiliului Superior al Magistraturii, fie prin comunicate de presă, fie în mod direct de conducerea instituţiei sau de către membri ai Consiliului, atrăgându-se atenţia că în această modalitate este afectată imaginea justiţiei, cu consecinţa deteriorării încrederii cetăţenilor în sistemul de justiţie şi în capacitatea acestuia de a le apăra drepturile şi libetărţile fundamentale.
Chiar şi într-un astfel de climat social la adresa justiţiei, organizarea şi funcționarea corespunzătoare a instanțelor şi parchetelor, precum şi gestionarea corectă şi echilibrată a carierei judecătorilor şi procurorilor au fost repere esențiale în activitatea instituției, cu atât mai mult în condițiile unui deficit major de personal în instanțele judecătorești și parchetele de pe lângă acestea, deficit generat, în principal, de eliberări din funcţie pe fondul instabilităţii legislative privind statutul judecătorilor şi procurorilor.
Pentru atingerea acestui obiectiv, Consiliul a organizat concursul de admitere la I.N.M. sesiunea iulie 2025 – martie 2026 și a finalizat concursurile de admitere la I.N.M. şi în magistratură declanşate în anul 2024, sesiuni de reîncadrare a judecătorilor și procurorilor pensionați în ultimii 3 ani, sesiuni de transferuri, concursuri de promovare, precum și de numire în funcții de conducere la instanțele judecătorești și la parchetele de pe lângă acestea. Asigurarea necesarului de personal a fost cu atât mai dificilă cu cât în cursul anului 2025, prin măsurile legislative adoptate, a fost instituită suspendarea organizării concursurilor sau examenelor directe şi, implicit, recrutarea magistraţilor în această modalitate pe posturile vacante. 
Consiliul a luat toate măsurile necesare pentru continuarea liniei demersurilor anterioare vizând asigurarea unui cadru normativ echilibrat şi predictibil, care să furnizeze premisele firești pentru funcționarea corespunzătoare a sistemului judiciar și care să garanteze statutul constituțional al judecătorilor și procurorilor. 
Inițiativele normative care au vizat fie statutul judecătorilor şi procurorilor sau organizarea şi funcționarea sistemului judiciar, fie alte aspecte esențiale în activitatea autorității judecătorești, au fost permanent urmărite de către Consiliul Superior al Magistraturii care, de fiecare dată, a intervenit activ în procedura legislativă. 
În acest sens, Consiliul Superior al Magistraturii a susținut Înalta Curte de Casație de Justiție în demersul instanței supreme de a supune controlului de constituționalitate anterior promulgării Legea pentru modificarea și completarea unor acte normative din domeniul pensiilor de serviciu.
Prin decizia Curţii Constituţionale a României, pronunţată la data de 20 octombrie 2025, 
s-a constatat că legea este neconstituțională în ansamblul său. Consiliul a luat act în mod public de decizia instanței de contencios constituțional, care a sancționat lipsa avizului Consiliului Superior al Magistraturii, reafirmând rolul acestuia de garant al independenței justiției în arhitectura constituțională, rol ce impune un dialog interinstituțional real și onest între puterile statului, care să dea efect principiului cooperării loiale între acestea.
Totodată, în cursul anului 2025, a fost sesizat Ministerul Justiției în vederea exercitării prerogativei de inițiativă legislativă în situațiile în care, în urma analizei Consiliului, a reieșit că se impune modificarea legislației.
În cursul anului de referinţă, prin modul în care au fost derulate și finalizate procedurile disciplinare declanșate împotriva magistraților care au săvârșit abateri disciplinare, Consiliul a dovedit că are capacitatea de a regla situațiile punctuale în care conduita unor magistrați s-a abătut de la înaltele standarde profesionale impuse de dispozițiile legale.
Dezvoltarea capacității instituționale a Institutului Național al Magistraturii și Școlii Naționale de Grefieri, prin consolidarea corpului formatorilor și colaboratorilor la nivelul instituțiilor coordonate a fost esențială pentru îmbunătățirea și valorificarea metodelor de formare care să asigure un corp de profesioniști cu experiență și solide cunoștințe juridice.
Consiliul Superior al Magistraturii a continuat derularea proiectelor cu finanțare externă demarate în anii anteriori, fiind finalizată, în anul 2025, implementarea proiectului „Îmbunătățirea digitalizării la nivelul Consiliului Superior al Magistraturii”, care a asigurat consolidarea capacității instituționale a Consiliului pentru asigurarea îndeplinirii adecvate a atribuțiilor, prin sporirea infrastructurii IT și a securității informatice. 
De asemenea, în luna aprilie 2025, Consiliul Superior al Magistraturii a semnat contractul de finanțare aferent Componentei de program 5 - Îmbunătățirea și consolidarea sistemului de justiție pentru minori, un demers de anvergură finanțat în cadrul Programului de Cooperare Elvețiano-Român - Programul de securitate și siguranță publică (Justiție). Această componentă se concentrează pe dezvoltarea unui sistem judiciar mai prietenos cu copiii, cu impact direct asupra protecției acestora în timpul procedurilor judiciare, pentru a reduce riscul de revictimizare a acestora și traumele sistemice.
În domeniul digitalizării justiţiei, Consiliul a continuat demersurile iniţiate anterior, pentru creşterea eficienţei instanţelor şi parchetelor prin utilizarea tehnologiilor informatice în cadrul redactării actelor de procedură, cu consecinţa scurtării timpilor de lucru în activitatea magistraţilor, asigurând totodată accesul mai facil al cetăţenilor la justiţie şi al publicului larg la hotărârile judecătoreşti anonimizate, în vederea cunoaşterii jurisprudenţei instanţelor şi a creşterii transparenţei sistemului judiciar.
Anul 2025, prin provocările pe care le-a adus, în special în ceea ce privește modificarea statutului magistratului, a relevat importanța menținerii echilibrului constituțional din această perspectivă, precum şi faptul că toate demersurile în sensul salvgardării garanțiilor aferente statutului magistratului trebuie să aibă în vedere, în egală măsură, vocea corpului profesional al judecătorilor şi procurorilor, precum şi asigurarea independenței sistemului judiciar.


[bookmark: _Toc219287934]CAPITOLUL I
[bookmark: _Toc219287935]Îndeplinirea rolului constituţional de garant al independenţei justiţiei
[bookmark: _Toc430867105][bookmark: _Toc219287936]I.1. Procedurile derulate privind ocuparea celor mai înalte funcţii din cadrul Înaltei Curţi de Casaţie şi Justiţie
În acord cu dispoziţiile art. 21 din Legea nr. 304/2022 privind organizarea judiciară, cu modificările și completările ulterioare, la nivelul Înaltei Curţi de Casaţie şi Justiţie, instanță cu rol esențial în cadrul sistemului judiciar şi aflată la vârful structurii instanţelor judecătoreşti, sunt prevăzute un număr de 7 funcţii de conducere (preşedinte, doi vicepreşedinţi şi patru preşedinţi de secţie). 
Preşedintele, vicepreşedinţii şi preşedinţii de secţie ai Înaltei Curţi de Casaţie şi Justiţie sunt numiţi, pentru o perioadă de 3 ani, de către Secţia pentru judecători a Consiliului Superior al Magistraturii dintre judecătorii Înaltei Curţi de Casaţie şi Justiţie care au funcţionat la această instanţă cel puţin 2 ani şi care nu au fost sancţionaţi disciplinar în ultimii 3 ani, potrivit dispoziţiilor art. 142 alin. (1) şi alin. (2) din Legea nr. 303/2022 privind statutul judecătorilor și procurorilor, cu modificările și completările ulterioare. 
În vederea asigurării desfăşurării în bune condiţii a activităţii Înaltei Curţi de Casaţie şi Justiţie, reţinând importanţa funcţiilor de conducere de la nivelul instanţei supreme, precum şi necesitatea asigurării stabilităţii şi continuităţii exercitării funcţiei, la data de 19 mai 2025 a fost declanşată procedura de ocupare a funcției de președinte al Înaltei Curţi de Casație și Justiție, în acord cu prevederile art. 142 din Legea nr. 303/2022, cu modificările și completările ulterioare.
În ședința din data de 23 iunie 2025, Secția pentru judecători a Consiliului Superior al Magistraturii a analizat candidatura, proiectul managerial și celelalte înscrisuri depuse de către candidatul pentru funcția de președinte al Înaltei Curţi de Casaţie şi Justiţie. În cadrul aceleiași ședințe a avut loc susținerea interviului, iar prin Hotărârea Secţiei pentru judecători a Consiliului Superior al Magistraturii nr. 1533/2025 s-a dispus numirea în funcţia de preşedinte al Înaltei Curți de Casație și Justiție a doamnei judecător Lia Savonea, pe o perioadă de 3 ani, exercitarea mandatului începând cu data de 01 august 2025. 
De asemenea, la data de 29 octombrie 2025 a fost declanşată procedura de ocupare a unei funcţii de vicepreşedinte al Înaltei Curţi de Casaţie şi Justiţie, iar prin Hotărârea Secţiei pentru judecători nr. 2688/2025 s-a dispus numirea în funcţia de vicepreşedinte al Înaltei Curți de Casație și Justiție a doamnei judecător Ana-Hermina Iancu, pe o perioadă de 3 ani, exercitarea mandatului începând cu data de 25 noiembrie 2025. 
În prezent, la nivelul instanţei supreme, funcția de președinte al Secției penale este ocupată prin delegare de către doamna judecător Eleni-Cristina Marcu, conform Hotărârii Secției pentru judecători nr. 1895/2025. Totodată, doamna judecător Adina Oana Surdu, numită în funcţia de preşedinte al Secţiei a II-a Civile a instanţei supreme, prin Hotărârea Secţiei pentru judecători nr. 2226/2024, a început exercitarea mandatului la data de 11 ianuarie 2025.
[bookmark: _Toc219287937]I.2. Procedurile derulate privind ocuparea celor mai înalte funcţii din cadrul Parchetului de pe lângă Înalta Curte de Casaţie şi Justiţie
În conformitate cu dispoziţiile art. 144 alin. (1) din Legea nr. 303/2022 privind statutul judecătorilor și procurorilor, procurorul general al Parchetului de pe lângă Înalta Curte de Casaţie şi Justiţie, prim-adjunctul şi adjunctul acestuia, procurorul şef al Direcţiei Naţionale Anticorupţie, adjuncţii acestuia, procurorul şef al Direcţiei de Investigare a Infracţiunilor de Criminalitate Organizată şi Terorism şi adjuncţii acestuia, precum și procurorii șefi de secție din cadrul acestor parchete sunt numiţi de Preşedintele României, la propunerea ministrului justiţiei, cu avizul Secției pentru procurori a Consiliului Superior al Magistraturii.
[bookmark: _Toc219287938][bookmark: _Toc430867107]I.3. Demersuri pentru consolidarea capacităţii instituţionale a Consiliului Superior al Magistraturii
[bookmark: _Toc126071105][bookmark: _Toc187824348][bookmark: _Toc219287939]I.3.1. Structura Consiliului Superior al Magistraturii
Informaţiile privind organigrama Consiliului Superior al Magistraturii şi persoanele cu funcţii de conducere se regăsesc pe pagina de internet a Consiliului, www.csm1909.ro, la secţiunile „Organigrama” şi „Structura actuală a aparatului C.S.M.”.


[bookmark: _Toc126071106][bookmark: _Toc57228193][bookmark: _Toc26181276][bookmark: _Toc187824349][bookmark: _Toc219287940]I.3.2. Proceduri pentru ocuparea funcţiilor de execuţie şi de conducere din aparatul propriu al Consiliului Superior al Magistraturii
[bookmark: _Toc126071107][bookmark: _Toc57228194][bookmark: _Toc26181277][bookmark: _Toc532479758][bookmark: _Toc187824350][bookmark: _Toc219287941]I.3.2.1. Posturi de execuţie
În cursul anului 2025 a fost menţinută suspendarea ocupării prin concurs sau examen a posturilor vacante din autorităţile şi instituţiile publice astfel că, în raport de prevederile  art. VIII alin. (1) şi (2)  din O.U.G. nr. 156/2024, la nivelul Consiliului nu au fost organizate proceduri de ocupare, prin concurs sau examen, a posturilor vacante.
Proceduri pentru ocuparea posturilor de personal de specialitate juridică asimilat judecătorilor şi procurorilor
În vederea ocupării posturilor de personal de specialitate juridică asimilat judecătorilor şi procurorilor, în anul 2025, s-a dispus detaşarea la Consiliul Superior al Magistraturii a 3 magistraţi (judecători).
Proceduri pentru ocuparea posturilor de personal contractual şi funcţionari publici
[bookmark: _Toc126071108][bookmark: _Toc57228195][bookmark: _Toc26181278][bookmark: _Toc532479759]În cursul anului 2025 a fost ocupată, prin transfer, o funcție publică din cadrul aparatului propriu al Consiliului Superior al Magistraturii.  
Pe de altă parte, în perioada de referinţă, 2 posturi de personal contractual din cadrul aparatului propriu au fost ocupate prin detaşare.
În raport cu procedurile de ocupare a posturilor vacante organizate în anul 2025 şi având în vedere fluctuaţia de personal din perioada de referinţă, la data de 31 decembrie 2025, în cadrul aparatului propriu al Consiliului Superior al Magistraturii erau ocupate 221 de posturi, din totalul de 242 posturi finanţate.
Situaţia posturilor ocupate la data de 31 decembrie 2025, pe categorii de personal, este redată în tabelul de mai jos:
	Natura funcţiei
	Situaţia posturilor la data 31.12.2025

	
	Posturi prevăzute
	Posturi ocupate

	Personal de specialitate juridică asimilat judecătorilor şi procurorilor
	93
	78

	Funcţii publice
	67
	65

	Personal contractual
	82
	78

	Total
	242
	221


[bookmark: _Toc187824351][bookmark: _Toc219287942]I.3.2.2. Funcţii de conducere
La data de 31 decembrie 2025, numărul funcţiilor de conducere prevăzute la nivelul aparatului propriu al Consiliului era de 24 de funcţii. Dintre acestea, două funcţii erau ocupate prin numire, 19 funcţii erau exercitate prin delegare, respectiv exercitarea cu caracter temporar a unei funcţii publice de conducere, iar trei funcţii erau vacante, după cum urmează:
· director adjunct – Direcţia resurse umane și organizare;
· director adjunct – Direcţia legislație, documentare și contencios;
· şef serviciu – Serviciul afaceri europene şi internaţionale.
La data de 01 octombrie 2025, numărul funcţiilor de conducere prevăzute la nivelul aparatului propriu al Consiliului este de 24 funcţii, iar dintre acestea două funcţii sunt ocupate prin numire, 20 de funcţii prin delegare, respectiv exercitare cu caracter temporar a unei funcţii publice de conducere, iar două funcţii sunt vacante, după cum urmează:
· director adjunct – Direcţia resurse umane și organizare;
· şef serviciu – Serviciul afaceri europene şi internaţionale.
[bookmark: _Toc430867108][bookmark: _Toc219287943]I.4. Demersuri pentru dezvoltarea capacităţii Institutului Naţional al Magistraturii şi a Şcolii Naţionale de Grefieri
Institutul Național al Magistraturii
În cursul anului 2025, demersurile privind dezvoltarea capacității Institutului Național al Magistraturii (I.N.M.) au vizat:
[bookmark: _Toc183594098][bookmark: _Toc219287944]I.4.1. Consolidarea capacității instituționale 
Asigurarea necesarului de resurse umane pentru buna desfăşurare a activităţii a fost unul dintre principalele obiective ale I.N.M. pentru anul 2025.
[bookmark: _Hlk210906906][bookmark: _Hlk185427074][bookmark: _Hlk185426814]Începând cu data de 01 ianuarie 2025 au fost implementate modificările din Regulamentul Institutului Național al Magistraturii, aprobat prin Hotărârea Plenului Consiliului Superior al Magistraturii nr. 92/2023, cu modificările şi completările aduse prin Hotărârile Plenului Consiliului Superior al Magistraturii nr. 137/2024 şi nr. 58/2025, fiind aprobate statul de funcţii şi statul de personal privind funcţionarea I.N.M. cu 105 posturi conform H.G. nr. 891/2024 în condiţiile asigurării fondurilor bugetare, prin Hotărârea Plenului Consiliului Superior al Magistraturii nr. 31/2025. De asemenea, având în vedere asigurarea bunei desfășurări a diverselor activități care vor necesita dezvoltarea în domeniul digitalizării, s-a aprobat transformarea unui post vacant aparţinând categoriei personalului contractual de execuţie de muncitor calificat, treapta I, în postul aparţinând categoriei personalului contractual de execuţie de consilier – specialist IT, gradul II.
[bookmark: _Hlk199156560]Prin Hotărârea Plenului Consiliului Superior al Magistraturii nr. 86/2025 au fost aprobate statele de funcţii şi de personal valabile începând cu data de 17 iunie 2025, care au cuprins transformarea postului vacant aparţinând categoriei personalului contractual de execuţie de secretar, gradul I, în postul de personal de instruire - magistrat, motivat de împrejurarea că, pe parcursul ultimilor ani, numărul, tipurile, domeniile și complexitatea activităților prevăzute în programele de formare inițială au înregistrat o creștere constantă, corelată cu creșterea progresivă a numărului auditorilor de justiție pe care Institutul Național al Magistraturii are responsabilitatea de a-i forma anual. Totodată, cooptarea unui număr cât mai mare de formatori cu normă întreagă ar contribui la consolidarea caracterului unitar al formării inițiale și evaluării auditorilor de justiție, ca piloni esențiali în asigurarea unui nivel de pregătire consistent și eficace.
 	În cursul anului 2025, ocuparea unor posturi vacante s-a realizat conform prevederilor legale, fluctuația personalului pe funcțiile de execuție aparţinând categoriei funcţionarilor publici şi categoriei personalului contractual fiind acoperită prin proceduri de transfer la cerere (4 posturi) şi prin recrutare (4 posturi).
      	De asemenea, din punct de vedere al dotărilor materiale, în cadrul programului de cooperare  Elveția – România  Programul Securitate și Siguranță Publică (Justiție),  Componenta 1 a Programului - Consolidarea capacității instituționale în domeniul combaterii crimei organizate, în special a infracțiunilor facilitate de internet și a infracțiunilor de mediu (F.O.E.C.) au fost  achiziționate  echipamente IT,  reprezentând 1 server, 10 laptopuri, 10 monitoare, 10 docking stations, urmând ca în perioada următoare să fie achiziționate și licențele necesare implementării unei platforme de eLearning (învățare la distanță) în cadrul Institutului.
[bookmark: _Toc183594099][bookmark: _Toc219287945]I.4.2. Consolidarea corpului personalului de instruire
A. Formatori cu normă întreagă
În 2025 a fost completată echipa de formatori cu normă întreagă, prin ocuparea a 5 posturi vacante de formator aflate în structura organizațională a I.N.M., la disciplinele Standarde de protecție a drepturilor fundamentale în jurisprudența C.J.U.E. și C.E.D.O., Drept administrativ, Drept civil și procesual civil, Drept penal și procesual penal și Comunicare și dezvoltare abilități non-juridice. De asemenea, se află în curs de desfășurare 3 proceduri de recrutare a unor formatori cu normă întreagă la disciplinele Deontologie (1 formator cu normă întreagă), Protecția drepturilor victimelor vulnerabile (1 formator cu normă întreagă) și Drept penal și procesual penal (1 formator cu normă întreagă). 
B. Formatori colaboratori
În perioada de referință, I.N.M. a derulat 6 proceduri de selecție pentru recrutarea de formatori colaboratori în cadrul formării inițiale și continue (din care unele inițiate în a doua parte a anului 2024 și finalizate în 2025), în cadrul următoarelor discipline:
· Comunicare (2 proceduri) 
· Cooperare judiciară în materie penală 
· Cooperare judiciară în materie civilă 
· Dreptul insolvenței 
· Dreptul Uniunii Europene 
· Executarea hotărârilor penale (procedură aflată în desfășurare)
În urma derulării procedurilor de selecție amintite, au fost propuși spre numire de către Consiliul Superior al Magistraturii 3 formatori colaboratori în cadrul Departamentului de formare inițială, după cum urmează: 2 formatori colaboratori la disciplina Comunicare (din care 1 din lista de rezervă) și un formator colaborator la disciplina Dreptul U.E.. De asemenea, au fost propuși spre numire 7 formatori colaboratori în cadrul Departamentului de formare continuă, la disciplina Dreptul Insolvenței (din care 1 din lista de rezervă), Comunicare și la disciplina Cooperare judiciară în materie penală (din care 2 din lista de rezervă). 
C. Coordonatori de practică
În luna septembrie a anului 2025, I.N.M. a declanșat 2 proceduri de selecție pentru recrutarea a 11 judecători și 11 procurori, coordonatori de practică.
În urma derulării acestor proceduri au fost recrutați 7 judecători și 6 procurori, coordonatori de practică. 
D. Formarea personalului de instruire al I.N.M.
Până la acest moment a fost organizat un webinar de formare a formatorilor, la care au  participat 25  formatori colaboratori și cu normă întreagă ai I.N.M.
[bookmark: _Toc183594101][bookmark: _Toc219287946]I.4.3. Protocoale de colaborare încheiate de I.N.M. cu diverse instituții
În cursul anului 2025 au fost încheiate protocoale de colaborare cu Parchetul de pe lângă Înalta Curte de Casație și Justiție și Școala Națională de Grefieri, cu Facultatea de Drept a Universității Titu Maiorescu, cu Centrul de Studii Judiciare al Republicii Portugheze, cu Arhivele Naționale ale României, cu Universul Juridic, cu Centrul de Soluționare Alternativă a Litigiilor în Domeniul Bancar, cu Wolters Kluwer Romania, cu Universitatea București și cu Consiliul Naţional pentru Studierea Arhivelor Securităţii.
Școala Națională de Grefieri
Consolidarea și dezvoltarea capacității organizatorice și instituționale a Școlii Naționale de Grefieri a reprezentat, și în anul 2025, unul dintre obiectivele generale ale activității instituției.
În ceea ce privește resursa umană, și în anul 2025, dezvoltarea capacității instituționale a urmărit, cu prioritate, consolidarea rețelei de formatori a Școlii, prin recrutarea de noi formatori în domenii actuale de interes pentru formarea personalului auxiliar din cadrul instanțelor și parchetelor sau pentru disciplinele cu deficit de personal de instruire. În același timp, s-a urmărit consolidarea și perfecționarea corpului personalului propriu.
Astfel, ca urmare a procedurilor derulate, în baza dispozițiilor referitoare la recrutarea personalului de instruire al Școlii Naționale de Grefieri prevăzute în Statutul aprobat prin Hotărârea Plenului Consiliului Superior al Magistraturii nr. 1388/2016, modificate și completate prin Hotărârile Plenului Consiliului Superior al Magistraturii nr. 97/2019 și nr. 120/2025, au fost numiți 8 noi formatori colaboratori pentru formarea continuă, prin Hotărârea Plenului Consiliului Superior al Magistraturii nr. 46/2025, respectiv 2 judecători la disciplina Procedura insolvenței, 2 judecători și 1 grefier la disciplina Cooperare judiciară internațională în materie civilă, 1 judecător și 1 grefier la disciplina Asociații și fundații și 1 grefier la disciplina Executări civile.
De asemenea, având în vedere disciplinele din planul de învățământ propus pentru anul școlar 2025 - 2026, numărul total de ore alocat fiecăreia, forma de desfășurare și modalitatea de evaluare a acestora, ținând seama inclusiv de numărul posturilor aprobate pentru acest an școlar, superior celui din anul anterior, ca urmare a analizei necesarului de formatori pentru desfășurarea adecvată a acțiunilor de formare și evaluare, realizată în cadrul Departamentului de formare profesională inițială, s-a conturat necesitatea recrutării unor colaboratori externi pentru anumite discipline. Ca urmare a procedurilor derulate în acest sens, în baza dispozițiilor referitoare la recrutarea personalului de instruire al Școlii, au fost numiți 7 noi formatori colaboratori pentru formarea inițială, respectiv 1 judecător la disciplina Procedură penală, 2 procurori îndrumători pentru Stagiu practic parchete, 3 grefieri îndrumători pentru Stagiu practic instanțe și 1 grefier la disciplina Informatică aplicată (parchete), prin Hotărârile Plenului Consiliului Superior al Magistraturii nr. 82/17.06.2025, nr. 98/09.07.2025 și nr. 118/18.09.2025.
Pentru ocuparea unor posturi de personal de instruire propriu, respectiv formatori cu normă întreagă, în cadrul departamentelor cu deficit de personal din cadrul Școlii, ca urmare a procedurilor de selecție finalizate în anul 2025 au fost numiți în această calitate 3 noi formatori, prin Hotărârile Plenului Consiliului Superior al Magistraturii nr. 26/12.03.2025, nr. 83/17.06.2025 și, respectiv, nr. 99/09.07.2025, după cum urmează:
· în cadrul Departamentului de formare profesională inițială – 2 formatori judecători, la disciplinele Procedură penală și, respectiv, Procedură civilă, avându-se în vedere necesitatea asigurării în structura acestui departament a cel puțin unui formator cu normă întreagă - judecător la aceste discipline fundamentale pentru formarea inițială a grefierilor, cărora le este alocat în planul de învățământ numărul maxim de ore posibil;
· în cadrul Departamentului de formare profesională continuă – 1 formator grefier, la disciplina Drept procesual civil, în vederea asigurării în structura acestui departament a cel puțin unui formator cu normă întreagă – grefier cu studii superioare juridice la disciplina Drept procesual civil, una dintre disciplinele fundamentale pentru formarea profesională a grefierilor, precum și a formării unei echipe mixte de formatori, judecător ‑ grefier, în susținerea seminarelor de formare continuă, o mare parte dintre acestea vizând domeniul procesual civil.
Ca și în anii precedenți, s-a urmărit asigurarea unei dezvoltări a pregătirii profesionale permanente a personalului propriu, prin facilitarea participării la programe de formare profesională adaptate specificului activității desfășurate, organizate de Școala Națională de Grefieri, cât și de instituții de profil, cu precădere acțiuni de formare desfășurate în cadrul unor proiecte internaționale, cum sunt proiectele implementate alături de Academia de Drept European (E.R.A.) și de Rețeaua Europeană de Formare Judiciară (E.J.T.N.), precum și de alte instituții de formare judiciară din cadrul Uniunii Europene. Trebuie precizat în acest context că, urmare a dobândirii de către Școala Națională de Grefieri a statutului de membru asociat al Rețelei Europene de Formare Judiciară, cu ocazia Adunării Generale a E.J.T.N. din 17 – 18 iunie 2021, acest statut a permis accesarea programelor internaționale de formare ale rețelei, inclusiv schimbul de bune practici în domeniul formării grefierilor.
Cu privire la cadrul normativ care reglementează activitatea Școlii, în cursul anului 2025 s-a formulat o propunere de modificare a Regulamentului de organizare și funcționare al Școlii Naționale de Grefieri, aprobat prin Hotărârea Plenului Consiliului Superior al Magistraturii nr. 183/2007, cu modificările și completările ulterioare, într-un demers mai amplu de îmbunătățire a actelor normative secundare care reglementează organizarea și funcționarea Școlii. Prin Hotărârea Plenului Consiliului Superior al Magistraturii nr. 119/18.09.2025, publicată în Monitorul Oficial al României Partea I, nr. 883/26.09.2025, a fost aprobată modificarea și completarea Regulamentului de organizare și funcționare a Școlii Naționale de Grefieri.
De asemenea, prin Hotărârea Plenului Consiliului Superior al Magistraturii nr. 120/18.09.2025, publicată pe paginile de internet ale Consiliului Superior al Magistraturii și Școlii Naționale de Grefieri, a fost modificat și completat Statutul personalului de instruire al Școlii Naționale de Grefieri.
Ca urmare a publicării Hotărârii Plenului Consiliului Superior al Magistraturii nr. 119/2025 prin care au fost aduse modificări și completări Regulamentului de organizare și funcționare al Școlii Naționale de Grefieri, în aplicarea și a dispozițiilor H.G. nr. 892/2024, a fost demarată procedura de obținere a avizului prealabil și obligatoriu al Agenției Naționale a Funcționarilor Publici pentru structurile din cadrul Școlii în care figurează funcții publice, având în vedere că suplimentarea cu 25 posturi a numărului total al posturilor pentru Școala Națională de Grefieri presupune și un număr suplimentar de 8 funcții publice. La data de 15 octombrie 2025 a fost comunicat avizul privind funcțiile publice din cadrul Școlii Naționale de Grefieri, fiind demarată procedura de prezentare către Consiliul de conducere al Școlii, spre avizare, a Statului de funcții și a Statului de personal, valabile pentru data de 15 octombrie 2025, iar ulterior de comunicare a acestor documente în vederea aprobării de către Consiliul Superior al Magistraturii.
Astfel, prin Hotărârea Plenului C.S.M. nr. 143/06.11.2025 au fost aprobate statele de funcții și de personal ale Școlii Naționale de Grefieri, valabile la data de 15 octombrie 2025, care reflectă numărul maxim de posturi (75 de posturi) și repartizarea acestora pe structura actualizată a Școlii.
În cursul anului 2025, fluctuația personalului pe funcțiile publice de execuție a fost acoperită prin proceduri de transfer, potrivit dispozițiilor legale.
[bookmark: _Toc430867109][bookmark: _Toc381021523][bookmark: _Toc219287947]I.5. Contribuţia la dezvoltarea spaţiului judiciar comun european 
Consiliul Superior al Magistraturii
Consiliul Superior al Magistraturii acordă o importanță majoră consolidării relațiilor interne și internaționale, în conformitate cu obiectivele stabilite pentru perioada 2023 - 2029, prin Hotărârea Plenului nr. 55/30.03.2023. Activitatea internațională reprezintă un pilon al misiunii Consiliului, vizând întărirea cooperării cu instituții europene și internaționale, precum și implicarea activă în proiecte și evaluări privind eficiența și independența sistemului judiciar, consolidând rolul României ca partener de încredere în cadrul acestor instituții. 
În acest context, Consiliul a continuat colaborarea cu diverse organisme europene, participarea sa la aceste structuri vizând integrarea sistemului judiciar românesc în spațiul juridic european, precum și alinierea la standardele comune privind independența, eficiența și transparența  justiției. Activitatea instituției în domeniul relațiilor europene și internaționale s-a desfășurat constant și dinamic, prin cooperarea cu instituții și organisme europene și internaționale, participarea la proiecte și studii comparative, precum și implicarea în analize referitoare la eficiența sistemului judiciar și buna administrare a justiției. Aceste demersuri au urmărit nu doar schimbul de bune practici, ci și îmbunătățirea calității actului de justiție, evaluarea performanței sistemului judiciar și sprijinirea formării profesionale continue a magistraților.  
Implicarea activă a instituției în mecanismele de evaluare ale Uniunii Europene (precum Mecanismul Statului de Drept, Tabloul de bord privind justiția în U.E. – E.U. Justice Scoreboard sau rapoartele Comisiei Europene pentru Eficiența Justiției) contribuie la o imagine obiectivă a progreselor sistemului judiciar românesc și la consolidarea încrederii partenerilor europeni în reformele derulate în acest cadru. Participarea constantă la activitățile de acest fel reflectă inclusiv angajamentul instituției față de valorile fundamentale ale statului de drept. 
Totodată, Consiliul Superior al Magistraturii menține o colaborare activă în cadrul Rețelei Europene a Consiliilor Judiciare, contribuind la schimburile de bune practici între statele membre și la consolidarea independenței sistemelor judiciare, precum și la sprijinirea implementării unor standarde comune de funcționare a justiției. 
Nu în ultimul rând, trebuie menționată preocuparea Consiliului Superior al Magistraturii pentru implementarea proiectelor cu finanțare externă, destinate susținerii diferitelor măsuri incluse în planurile naționale de reformă sau în direcțiile de acțiune ale instituției. În acest sens, au fost făcute demersuri pentru negocierea unor intervenții care fac parte din seria temelor fundamentale pentru reformarea sistemului judiciar, descrise și în obiectivele Strategiei de dezvoltare a sistemului judiciar 2022 – 2025, ce urmează a fi finanțate prin Programul de cooperare elvețiano-român (a doua contribuție) și Mecanismul Financiar Norvegian 2021 – 2028.
Institutul Național al Magistraturii
[bookmark: _Toc219287948]I.5.1. Contribuția I.N.M. în cadrul rețelelor de formare judiciară
În calitatea sa de membru activ al Rețelei Europene de Formare Judiciară (E.J.T.N.), Institutul Național al Magistraturii (I.N.M.) a continuat, în anul 2025, să participe constant la activitățile și reuniunile organizate sub egida acesteia, contribuind la consolidarea dimensiunii europene a formării judiciare. Participarea reprezentanților I.N.M. la aceste întâlniri a vizat schimbul de bune practici, coordonarea activităților de pregătire pentru magistrați și implicarea directă în procesele decizionale privind orientările strategice ale E.J.T.N..
Totodată, în calitatea sa de membru al Rețelei Euro - Arabe de Formare Judiciară (E.A.J.T.N.), I.N.M. a continuat să promoveze schimbul internațional de experiență în domeniul justiției și să consolideze cooperarea cu instituțiile partenere din statele membre și non-membre ale Uniunii Europene, contribuind astfel la dezvoltarea dialogului euro-arab în domeniul formării judiciare și la consolidarea prezenței României în spațiul internațional al instituțiilor de perfecționare a magistraților.
A. Rețeaua Europeană de Formare Judiciară (E.J.T.N./R.E.F.J.)
Activități și participări E.J.T.N.:
Pe parcursul perioadei ianuarie – septembrie 2025, reprezentanții Institutului au fost prezenți la o serie extinsă de întâlniri și sesiuni de lucru, atât în format online, cât și față în față, în diverse state membre ale Uniunii Europene:
· 16 ianuarie 2025 – Participarea la întâlnirea anuală online privind accesarea fondurilor europene „Applying for and implementing EU funded projects: presentation of the EC call for proposals on judicial training 2025”, axată pe prezentarea oportunităților de finanțare europeană în domeniul formării judiciare;
· 20 – 21 ianuarie 2025, Bruxelles (Belgia) – Participarea la întâlnirea anuală E.J.T.N. cu Comisia Europeană și partenerii LOT 4, dedicată analizării nevoilor de formare juridică la nivel european;
· 28 ianuarie 2025 – Participarea la reuniunea online a Grupului ad hoc privind instrumentele de evaluare, având ca scop perfecționarea metodelor de analiză și monitorizare a rezultatelor în procesul educațional;
· 06 – 07 februarie 2025, Porto (Portugalia) – Participarea la reuniunea Comitetului de Pilotaj (Steering Committee) al E.J.T.N.;
· 12 – 13 februarie 2025, Bruxelles (Belgia) – Participarea la reuniunea Sub-grupului „Drept administrativ”, coordonat de I.N.M., fiind reafirmat rolul de lider instituțional în această tematică la nivel european;
· 18 – 19 februarie 2025 – Participarea online la reuniunea Sub-grupului „Drept civil”;
· 20 – 21 februarie 2025, Praga (Republica Cehă) – Participarea la lucrările Grupului „Metodologii de formare judiciară (Judicial Training Methods – JTM)”;
· 25 – 26 februarie 2025 – Participarea online la reuniunea Sub-grupului „Drept penal”;
· 04 martie 2025 – Participarea la întâlnirea online a Comitetului de Pilotaj;
· 10 martie 2025 – Participarea la reuniunea online a Grupului de lucru „Lingvistic”;
· 19 – 21 martie 2025, Paris (Franța) – Participarea la primul modul al ciclului de seminare Cycle Approfondi du Numérique/CANUM, dedicat digitalizării în justiție;
· 20 – 21 martie 2025 – Participarea online la întâlnirea anuală a punctelor naționale de contact pentru „Programul de schimb”;
· 25 – 26 martie 2025, Vilnius (Lituania) – Participarea online la reuniunea Grupului de lucru „Program de schimb”;
· 01 – 03 aprilie 2025, Lisabona (Portugalia) – Participarea la reuniunea Grupului „Digitalizare” și la prima conferință a acestuia, evenimente organizate în contextul priorităților europene privind transformarea digitală;
· 9 – 10 aprilie 2025, Salonic (Grecia) – Participarea la reuniunea Grupului „Programe”;
· 28 aprilie 2025 – Participarea la întâlnirea online a Comitetului de Pilotaj al E.J.T.N.;
· 06 – 07 mai 2025, Bruxelles (Belgia) și 26 mai 2025 (online) – Participarea la două reuniuni consecutive ale Comitetului de Pilotaj;
· 14 – 16 mai 2025, Paris (Franța) – Participarea la al treilea modul al Cycle Approfondi du Numérique / CANUM, organizat de École Nationale de la Magistrature (E.N.M.);
· 21 – 23 mai 2025, Siracusa (Italia) – Participarea la cea de a patra ediție a Forumului Judecătorilor Judges@Europe Forum, dedicat schimbului de bune practici între formele de formare judiciară din statele membre;
· 10 iunie 2025, Gdansk (Polonia) – Participarea la reuniunea Comitetului de Pilotaj;
· 11 – 12 iunie 2025, Gdansk (Polonia) – Participarea la Adunarea Generală a E.J.T.N.;
· 04 septembrie 2025 – Participarea la reuniunea Sub-grupului „Drept administrativ”, coordonat de I.N.M., fiind reafirmat rolul de lider instituțional în această tematică la nivel european;
· 11 septembrie 2025 – Participarea la ședința Comitetului de Pilotaj;
· 16 septembrie 2025 – Participarea la reuniunea Grupului „Lingvistic”;
· 18 septembrie 2025 – Participarea la reuniunea Sub-grupului „Drept civil”;
· 22 – 23 septembrie 2025 – Participarea la reuniunea Sub-grupului „Drept penal”;
· 25 – 26 septembrie 2025 – Participarea la reuniunea Grupului „Metode de Formare Judiciară”;
· 13 octombrie 2025 – Participarea la reuniunea Comitetului de Pilotaj (Steering Committee), organizată la Bordeaux (Franţa);
· 14 – 15 octombrie 2025 – Participarea la Conferința Directorilor, organizată de E.J.T.N. în cooperare cu Şcoala Naţională de Magistratură din Franţa (E.N.M.), organizată la Bordeaux (Franţa).
· 23 – 24 octombrie 2025 – Participarea la programul de formare cu tema „EU Preliminary Ruling Procedure”, organizat de E.J.T.N. la Curtea de Justiţie a Uniunii Europene (C.J.U.E.), Luxemburg;
· 20 noiembrie 2025 – Participarea online la reuniunea Comitetului de Pilotaj (Steering Committee) al E.J.T.N..
· 27-28 noiembrie 2025, Salonic (Grecia)  – Participare la conferința „Building a Common Digital Culture”, evenimentul de închidere al programului ambasadorilor digitali E.J.T.N..
[bookmark: _Hlk212112229]Proceduri de selecție pentru activitățile E.J.T.N.:
Institutul Național al Magistraturii continuă colaborarea cu Rețeaua Europeană de Formare Judiciară (E.J.T.N.), oferind magistraților români oportunități de formare profesională în cadrul principalelor programe coordonate de Rețea: programul de schimb, vizitele de studiu, activitățile din cataloagele E.J.T.N. și Plus, precum și cursurile lingvistice online. 
Programul de schimb permite judecătorilor și procurorilor să cunoască direct sistemele judiciare din alte state membre, prin stagii de scurtă durată derulate la instanțe, parchete și alte instituții din domeniul justiției. În cursul anului 2025, aproximativ 60 de magistrați români au participat la schimburi în alte state europene, iar un număr similar de magistrați străini au efectuat stagii în România, fiind găzduiți de instituții precum Curtea Constituțională, Consiliul Superior al Magistraturii, instanțe și parchete din București, D.N.A., D.I.I.C.O.T., Penitenciarul București-Rahova și I.N.M..
Totodată, în cadrul vizitelor de studiu E.J.T.N., aproximativ 30 de magistrați români au avut ocazia de a participa la sesiuni de formare organizate la Curtea de Justiție a Uniunii Europene, Curtea Europeană a Drepturilor Omului, Parchetul European (E.P.P.O.), Eurojust, Europol și Parlamentul European, dobândind o perspectivă directă asupra activității acestor instituții.
În ceea ce privește activitățile din Catalogul E.J.T.N. și Catalogul Plus, aproximativ 170 de magistrați au fost implicați în seminare și cursuri internaționale în domenii variate, precum drept civil, drept penal, drept administrativ, drepturile omului, digitalizarea justiției, cursuri lingvistice şi metodologii de formare.
De asemenea, în cadrul cursurilor lingvistice online organizate de E.J.T.N., aproximativ 40 de magistrați români au participat şi  participă în continuare în cadrul sesiunii din această toamnă la cursuri de engleză, franceză, italiană, spaniolă și germană, axate pe dezvoltarea competențelor de comunicare profesională.
B. Activităţi în calitate de membru al Reţelei Euro-Arabe de Formare Judiciară (E.A.J.T.N.)
În cadrul Rețelei Euro Arabe de Formare Judiciară, I.N.M. a continuat să promoveze schimbul internațional de experiență în domeniul justiției și să consolideze cooperarea cu instituțiile partenere din statele membre și non membre ale Uniunii Europene.
Pe parcursul perioadei aprilie – decembrie 2025, reprezentanții Institutului au fost prezenți la următoarele activităţi desfăşurate sub egida E.A.J.T.N.:
– 07 – 11 aprilie 2025, Paris (Franța) – participarea a doi formatori ai I.N.M. la seminarul „Treatment of Victims of Terrorism”, organizat de E.A.J.T.N. în colaborare cu École Nationale de la Magistrature, axat pe bune practici în sprijinul victimelor terorismului.
– 28 – 29 mai 2025, Abu Dhabi (Emiratele Arabe Unite) – participarea directorului adjunct responsabil cu formarea inițială și a șefului Serviciului relații internaționale la programul de formare „The Role of the Judiciary in Stabilizing Societies”, cu accent pe rolul judiciarului în menținerea stabilității societăților.
[bookmark: _Hlk217037682]– 15 - 17 decembrie 2025, Kuweit (Kuweit) - Participarea la Adunarea Generală E.A.J.T.N.
Prin participarea la aceste activități, I.N.M. a contribuit la dezvoltarea dialogului euro-arab în domeniul formării judiciare, consolidând totodată prezența României pe scena internațională a instituțiilor de perfecționare a magistraților.
I.5.2. Activități derulate în cadrul componentei de formare inițială 
A. Concursul internațional THEMIS 2025
Cea de a XX-a ediție a Competiției internaționale THEMIS a fost câștigată de o echipă a României, după ce, în anul anterior, câștigătoare a Competiției a fost desemnată, de asemenea, o echipă de auditori de justiție români. Este pentru a șasea oară, de la preluarea acestui eveniment ca activitate de formare inițială în catalogul E.J.T.N., în anul 2010, când România ocupă locul I, fiind țara cu cele mai multe premii I obținute.
La ediția THEMIS din 2025, din partea I.N.M. au participat patru echipe de auditori de justiție, după cum urmează: 
· o echipă în cadrul Semifinalei A – EU and European Criminal procedural law (26 – 30 mai 2025, Valetta, Malta), coordonată de un formator cu normă întreagă în cadrul Institutului. Aceasta s-a clasat pe locul al II-lea în cadrul Semifinalei, obținând calificarea în Marea finală a Competiției, care a avut loc în perioada 9 – 12 decembrie 2025, la Luxemburg, la sediul Curții de Justiție a Uniunii Europene. În urma participării la Marea finală, această echipă a obținut locul al III-lea.
· o echipă în cadrul Semifinalei B – EU and European Family law (30 iunie – 4 iulie 2025, Napoli, Italia), de asemenea coordonată de un formator cu normă întreagă al Institutului. Aceasta a obținut locul I în Semifinală și, implicit, calificarea în  Marea finală a Competiției, fiind desemnată câștigătoare a celei de a XX-a ediții a Competiției.
· [bookmark: _Hlk117078008]o echipă în cadrul Semifinalei C – EU and European Civil procedural law (12 – 16 mai 2025, Lisabona, Portugalia), coordonată de un judecător, fost participant, câștigător al Competiției în anul 2022. În semn de apreciere pentru contribuția deosebită a echipei române, Juriul a acordat acesteia premiul constând în publicarea lucrării în Themis Annual Journal.
· [bookmark: _Hlk122093296]o echipă în cadrul Semifinalei D – categoria Judicial Ethics and Professional Conduct (9 – 13 iunie 2025, Vilnius, Lituania), coordonată de un formator cu normă întreagă al Institutului.
B. Programul de schimb dedicat auditorilor de justiție și tinerilor magistrați europeni (AI.A.K.O.S.) 
[bookmark: _Hlk117077492]În anul 2025, Institutul Național al Magistraturii a asigurat desfășurarea a două sesiuni ale programului de schimb A.I.A.K.O.S. dedicat auditorilor de justiție și tinerilor judecători și procurori, organizat de Rețeaua Europeană de Formare Judiciară (E.J.T.N./R.E.F.J.), cu participarea unui număr total de 80 auditori de justiție români.
Astfel, în cadrul sesiunii de primăvară, I.N.M. a primit, în perioada 19 – 23 mai 2025, vizita unui grup alcătuit din 36 de viitori/tineri judecători și procurori din Germania, Grecia, Italia, Malta, Polonia și Spania, cărora li s-au alăturat, pe parcursul activităților, și auditori de justiție români.  Agenda programului a inclus sesiuni de intercunoaștere, activități care au avut drept scop familiarizarea participanților cu sistemele judiciare ale statelor reprezentate; ateliere de lucru dedicate cooperării judiciare internaționale în materie penală, precum și jurisprudenței Curții Europene a Drepturilor Omului; ateliere de soft skills; dezbateri și studii de caz în domeniul criminalisticii, precum și vizite la Direcția de Investigare a Infracțiunilor de Criminalitate Organizată și Terorism și la Curtea de Apel București, unde a fost facilitată participarea la ședințe de judecată. Toate aceste activități au fost susținute și coordonate de formatori ai Institutului. 
A doua etapă a programului s-a desfăşurat în luna noiembrie 2025. În intervalul  03 – 07 noiembrie 2025, I.N.M. a găzduit un grup de 31 de viitori judecători și procurori europeni din Austria, Belgia, Finlanda, Franța, Germania, Malta, Polonia, Slovenia, Suedia și Ungaria, interval în care auditorii de justiție români selectați în program au fost implicați, de asemenea, în activitățile organizate la nivel local. 
În luna noiembrie 2025, 80 de auditori de justiție români s-au deplasat în statele partenere – Austria, Belgia, Cehia, Franța, Germania, Italia, Lituania, Malta, Olanda, Polonia, Portugalia și Suedia, implicându-se în activități similare, astfel: 40 de auditori de justiție români în perioada 03 – 07 noiembrie 2025, iar alți 40 în perioada 17 – 21 noiembrie 2025. 
C. [bookmark: _Hlk180145729]Școli de vară E.J.T.N.
În perioada de referință, 6 auditori de justiție au participat la Școli de vară organizate de către E.J.T.N., având posibilitatea de a-și îmbogăți cunoștințele juridice, într-o manieră practică și dinamică, după cum urmează:
· în perioada 16 – 20 iunie 2025, 3 auditori de justiție au participat la Summer School in Linguistics in Criminal Matters – SLI/2025/02, desfășurată la Napoli, Italia;
· în perioada 19 – 23 mai 2025, 3 auditori de justiție au participat la Summer School in Linguistics Civil Matters – SLI/2025/01, desfășurată la Omšenie, Slovacia.
I.5.3. Alte activități
A. Programul HELP al Consiliului Europei
În cadrul Programului european HELP (Human Rights Education for Legal Professionals), derulat sub egida Consiliului Europei, Institutul Național al Magistraturii acționează ca partener național, facilitând accesul magistraților români la cursurile dezvoltate în cadrul programului și sprijinind integrarea formării în domeniul drepturilor omului în activitatea judiciară. I.N.M. intermediază participarea acestora la activitățile și evenimentele de lansare HELP, precum și derularea, în limba română, a cursurilor online dedicate judecătorilor și procurorilor.
În cursul lunii iulie 2025, Institutul Național al Magistraturii a fost reprezentat, prin punctul focal HELP, la Conferința anuală a Rețelei HELP, eveniment organizat de Consiliul Europei în perioada 03 – 04 iulie 2025, la Strasbourg (Franța). Participarea a oferit prilejul consolidării cooperării cu rețeaua europeană a formatorilor în domeniul drepturilor omului, promovând utilizarea platformei HELP ca instrument esențial în formarea continuă a magistraților.
	De asemenea, în data de 1 octombrie 2025, I.N.M. a organizat, în colaborare cu Consiliul Europei, evenimentul online de lansare a cursului HELP - „Violența împotriva femeilor și violența domestică”, la care au participat aproximativ 180 de judecători și procurori români. Activitatea a urmărit sprijinirea aplicării standardelor internaționale și europene privind prevenirea, investigarea și sancționarea violenței de gen și consolidarea capacității sistemului judiciar de a proteja drepturile victimelor.
[bookmark: _Hlk220316107]	În data de 25 noiembrie 2025, Consiliul Europei, în colaborare cu Institutul Național al Magistraturii și Școala Judiciară din Spania, a organizat evenimentul de lansare a cursului HELP „Protecția datelor cu caracter personal în publicarea hotărârilor judecătorești”. Cursul a fost elaborat în anul 2023 în cadrul Programului HELP al Consiliului Europei și este implementat în România în cadrul proiectului EU–CoE HELP in the E.U. IV, la care I.N.M. participă în calitate de partener. La evenimentul din București au participat 20 de magistrați din România și 21 de magistraţi din Spania, care vor parcurge ulterior cursul online sub îndrumarea tutorilor HELP.
B. Academia de Drept European – E.R.A.
Institutul Național al Magistraturii a fost implicat și în activități organizate în colaborare cu Academia de Drept European (E.R.A.), menite să contribuie la îmbunătățirea competențelor de comunicare, formare și colaborare transnațională în spațiul juridic european.
În perioada 29 – 30 septembrie 2025, o delegație a I.N.M., compusă din șeful Serviciului de informare publică și relații cu mass‑media și un consilier – specialist IT din cadrul aceluiași serviciu, a participat la programul de formare privind cele mai bune practici europene în producția de podcasturi video și audio, organizat de E.R.A. la Trier (Germania). Activitatea a avut ca scop consolidarea capacităților instituționale privind realizarea materialelor multimedia destinate diseminării informațiilor juridice și formării online.
Ulterior, în perioada 16 – 17 octombrie 2025, un formator cu normă întreagă la disciplina Dreptul Uniunii Europene și directorul adjunct al Institutului au reprezentat I.N.M. la vizita de studiu și formare pe tema dreptului european, destinată judecătorilor și procurorilor din Estonia, Letonia și Lituania (425DT21), organizată de aceeași Academie E.R.A., tot la Trier. Cu acest prilej, formatorul I.N.M. a prezentat organizarea și funcționarea rețelei naționale EUROQUOD, în timp ce directorul adjunct a susținut o prezentare pe tema „Application of EU law in the national context: principles and challenges”, subliniind provocările aplicării coerente a dreptului Uniunii Europene în sistemele naționale.
C. Comisia Europeană
Pe linia cooperării directe cu Comisia Europeană, reprezentanții Institutului Național al Magistraturii au participat, în perioada 17 – 18 iunie 2025, la întâlnirea dedicată beneficiarilor granturilor de acțiune selectați în cadrul apelurilor JUST ‑ 2024 ‑ JCOO, JUST ‑ 2024 ‑ JTRA, CERV ‑ 2024 ‑ DATA, CERV ‑ 2024 ‑ DAPHNE, CERV ‑ 2024 ‑ GE, CERV ‑ 2024 ‑ NRCP, ISF ‑ 2024 ‑  TF2 ‑ AG ‑ CORRUPT și a altor apeluri operaționale lansate în anul 2024. Evenimentul, desfășurat la Bruxelles, a oferit contextul unui dialog direct între beneficiari și reprezentanții Direcției Generale Justiție a Comisiei Europene privind bunele practici de implementare a proiectelor și raportarea rezultatelor. I.N.M. a fost reprezentat de directorul adjunct responsabil cu formarea inițială, în calitate de manager al proiectului „101189956 – CiviLink‑Connecting Borders through e‑CODEX in Judicial Training”, și de coordonatorul WP1 în cadrul aceluiași proiect.
D. [bookmark: _Hlk210991399]Curtea de Justiţie a Uniunii Europene – C.J.U.E.
Cooperarea cu Curtea de Justiție a Uniunii Europene a inclus două activități distincte, vizând consolidarea legăturilor dintre C.J.U.E. și partenerii din statele membre implicați în formarea magistraților.
În perioada 15 – 17 septembrie 2025, o delegație a I.N.M. formată din șeful Serviciului Relații Internaționale, doi formatori cu normă întreagă și trei judecători – laureați ai competiției THEMIS – a efectuat o vizită de lucru la sediul Curții de Justiție a Uniunii Europene din Luxemburg. Vizita a urmărit familiarizarea participanților cu jurisprudența și procedurile Curții, precum și întărirea colaborării interinstituționale în domeniul formării judiciare europene.
Ulterior, în perioada 22 – 26 septembrie 2025, auditorii care au câștigat Marea Finală THEMIS 2024, ca parte a premiului oferit de E.J.T.N., au efectuat o vizită de studiu la C.J.U.E.. Aceștia au fost primiți de Președintele Curții, Koen Lenaerts, de judecătorul român la C.J.U.E., doamna Octavia Spineanu‑Matei, precum și de judecătorii români la Tribunalul Uniunii Europene, doamna Mirela Stancu și domnul Ion Gâlea. Evenimentul a contribuit la promovarea tinerilor profesioniști ai justiției române și la crearea de noi oportunități de învățare prin contactul direct cu instituțiile europene.
De asemenea, la data de 6 noiembrie 2025 s-a desfășurat conferința extracurriculară „În dialog cu doamna Octavia Spineanu-Matei, judecătorul român la Curtea de Justiție a Uniunii Europene”. Conferința a avut loc la invitația Institului Național al Magistraturii, în vederea dobândirii, de către auditorii de justiție, a unei înțelegeri a rolului pe care dreptul U.E. îl are în practica judiciară națională, precum și a dialogului dintre C.J.U.E. și instanțele naționale.
E. Participări la alte evenimente internaţionale
Pe parcursul anului 2025, reprezentanții Institutului Național al Magistraturii au participat la diverse evenimente internaționale, în vederea consolidării cooperării instituționale și a schimbului de bune practici în domeniul formării judiciare.
În perioada 22 – 25 ianuarie 2025, directorul I.N.M. a participat la vizita instituțională organizată de Consiliul Superior al Magistraturii din Republica Moldova, la Chișinău, vizită menită să întărească dialogul bilateral privind formarea profesională a magistraților și schimbul de experiențe în implementarea strategiilor de modernizare judiciară.
De asemenea, în data de 23 ianuarie 2025, directorul adjunct responsabil cu formarea inițială a reprezentat I.N.M. la ceremonia de depunere a jurământului celei de‑a 73‑a clase de judecători, organizată de Școala Judiciară din Spania (Escuela Judicial) la Barcelona, prilej simbolic de reafirmare a cooperării dintre instituțiile de formare ale sistemelor judiciare europene.
I.5.4. Activități în cadrul proiectelor finanțate de Uniunea Europeană
A. JUST-2024-JTRA -  Comisia Europeană 
În luna ianuarie 2025, Institutul Național al Magistraturii, în calitate de lider de proiect, a început derularea Proiectului transnațional „CiviLink: Connecting Borders through e-CODEX Judicial Training”, finanţat de Comisia Europeană în cadrul Programului JUST-2024-JTRA, ce are ca obiectiv consolidarea capacităților digitale ale profesioniștilor din domeniul justiției în aplicarea prevederilor Regulamentului (U.E.) 2020/1783 al Parlamentului European și al Consiliului din 25 noiembrie 2020 privind cooperarea între instanțele statelor membre în domeniul obținerii de probe în materie civilă sau comercială și ale Regulamentului (U.E.) 2020/1784 al Parlamentului European și al Consiliului din 25 noiembrie 2020 privind notificarea sau comunicarea în statele membre a actelor judiciare și extrajudiciare în materie civilă sau comercială, prin accesarea instrumentelor digitale de cooperare transfrontalieră (e-CODEX) și prin observarea aplicării corecte a legislației Uniunii Europene în domeniul protecției datelor în cadrul procedurilor judiciare. 
Proiectul, care are o durată de implementare de 23 de luni (ianuarie 2025 - noiembrie 2026), va fi implementat în parteneriat cu Școala Națională de Grefieri şi cu instituția de formare judiciară a judecătorilor şi grefierilor din Bulgaria, respectiv cu instituţiile responsabile de formarea judecătorilor din Portugalia, Spania, Italia şi Polonia. De asemenea, în proiect este implicată, în calitate de partener asociat, Rețeaua Europeană de Formare Judiciară (E.J.T.N.).
Pe parcursul celor doi ani de implementare vor fi organizate şase activități de formare de tip blended learning, la care vor participa 180 de judecători şi grefieri europeni, precum şi o conferință finală, la care vor participa 80 de judecători, grefieri, formatori şi membri ai reţelelor europene de cooperare în materie civilă şi comercială. Fiecare dintre cele şase activități de formare va fi organizată sub forma unui seminar transnaţional şi interprofesional, precedat de webinar, care va servi drept introducere generală în cadrul juridic şi funcționalitățile e-CODEX, cu accent pe terminologia juridică specifică domeniului cooperării judiciare în materie civilă. 
Astfel, în data de 8 octombrie 2025 a fost organizat primul webinar pentru participanţii la primul seminar transnaţional care a fost organizat, la Bucureşti în perioada 30 – 31 octombrie 2025, pentru 30 de judecători şi grefieri (12 judecători şi 6 grefieri din Romania, 2 judecători şi 2 grefieri din Bulgaria, 2 judecători din Italia, 2 judecători din Spania, 2 judecători din Polonia şi 2 judecători din Portugalia). 
În continuare, în data de 05 noiembrie 2025 a fost organizat cel de-al doilea webinar pentru participanţii la cel de-al doilea seminar transnaţional organizat în Barcelona, Spania, în perioada 20 -21 noiembrie 2026, pentru 30 de judecători şi grefieri (4 judecători şi 6 grefieri din Romania, 10 judecători din Spania, 2 judecători şi 2 grefieri din Bulgaria, 2 judecători din Italia, 2 judecători din Polonia şi 2 judecători din Portugalia).
Seminarele transnaţionale vor avea un caracter preponderent practic şi vor aborda informații practice privind implementarea e-CODEX în procesele de lucru zilnice. Seminarele vor oferi, de asemenea, posibilitatea unui schimb de bune practici în utilizarea e-CODEX, precum şi familiarizarea participanţilor cu evoluţiile recente în aplicarea celor două regulamente, a modalităţii de utilizare a procedurii hotărârii preliminare în legătură cu e-CODEX, cu riscurile și garanțiile legate de standardele U.E. de protecție a datelor în utilizarea instrumentelor electronice. Şase podcasturi vor completa cunoştinţele dobândite în cadrul seminarelor, oferind o platformă de reflecție, discuții și explorare suplimentară a subiectelor abordate.
B. JUST fAIr - Şcoala Naţională de Magistratură din Franţa (E.N.M.)
		Pe 16 ianuarie 2025, Institutul a fost reprezentat, prin punctele de contact ale Serviciului relații internaționale, la prima reuniune a Comitetului Director al proiectului „JUST fAIr – Training European Justice professionals in the use of AI: a key challenge for fundamental rights”. Proiectul, inițiat și promovat de Școala Națională de Magistratură din Franța (E.N.M.), este finanțat printr-un grant al Comisiei Europene și are ca scop pregătirea profesioniștilor din justiție europeni pentru utilizarea responsabilă a inteligenței artificiale, în contextul respectării drepturilor fundamentale. I.N.M. participă în calitate de partener, consolidând astfel cooperarea transnațională în domeniul noilor tehnologii aplicate în sistemele judiciare.
În continuare, ca parte integrantă din primele două cicluri de formare, vor fi lansate două podcasturi dedicate reflecțiilor din cadrul seminarelor transaţionale.
C. Activităţi din sfera relaţiilor externe organizate sau găzduite de I.N.M.
I.N.M. și-a menținut și în anul 2025 un rol activ în organizarea și găzduirea unor evenimente de formare destinate magistraților naționali și participanților din alte state, contribuind astfel la promovarea cooperării internaționale și a schimbului de bune practici.
În perioada 27 – 29 ianuarie 2025, I.N.M. a găzduit workshop-ul intitulat „Accesul la justiție în materie de mediu și legislația U.E. privind protecția naturii”, organizat în cadrul Programului „Cooperare cu judecătorii naționali în domeniul dreptului mediului”, finanțat de Uniunea Europeană și implementat de Academia de Drept European (E.R.A.). Workshop-ul a reunit 23 de judecători și procurori naționali, având ca obiectiv aprofundarea cunoștințelor privind accesul la justiție în domeniul ecologic și aplicarea legislației europene de mediu.
Ulterior, în perioada 20 – 21 februarie 2025, Institutul a găzduit seminariul „Digitalisation and Artificial Intelligence in Criminal Justice Internet: basics, e-evidence, videoconferencing and AI”, parte a Programului „Judicial training to prepare criminal justice professionals to #digitalisation and #AI”, finanțat de Uniunea Europeană și implementat tot de E.R.A.. La acest seminar au participat 35 de profesioniști din domeniul justiției europene, dintre care 14 magistrați din România, aprofundând aspectele legate de utilizarea tehnologiilor digitale și inteligenței artificiale în sistemul de justiție penală.
În perioada 12 – 13 mai 2025, I.N.M. a găzduit seminarul „Jurisdiction and applicable law in civil and commercial matters with an overview on communication via e-Codex”, organizat de Sub-grupul de lucru „Drept civil” al Rețelei Europene de Formare Judiciară (E.J.T.N.). Evenimentul a reunit 37 de magistrați din 17 state europene și a beneficiat de contribuția judecătorilor români și a experților europeni, recunoscuți pentru expertiza lor în domeniul jurisdicției și aplicării dreptului european.
De asemenea, în perioada 19 – 21 mai 2025, I.N.M. a găzduit, la București, seminarul „Legal English. Commercial Matters”, organizat în cadrul Catalogului Plus al Rețelei Europene de Formare Judiciară (E.J.T.N.). Evenimentul a reunit 19 magistrați din România, Polonia, Franța, Spania, Grecia, Cehia și Bulgaria și a avut ca obiectiv dezvoltarea competențelor lingvistice profesionale în domeniul dreptului civil și comercial, prin utilizarea terminologiei juridice în limba engleză. 
Totodată, în perioada 10 – 12 noiembrie 2025, România a găzduit o vizită de studiu în cadrul proiectului „Asistență în domeniul justiției – Consolidarea capacității instituționale a Institutului Național al Justiției din Republica Moldova", la care au participat 34 de reprezentanți ai sistemului judiciar din Republica Moldova. Proiectul este implementat în parteneriat de Institutul Național al Magistraturii (I.N.M.), Institutul Național al Justiției (I.N.J.) și Agenția de Cooperare Internațională pentru Dezvoltare (RoAid), sub egida Ministerului Afacerilor Externe. Delegația a reunit 4 formatori ai I.N.J., 12 audienți candidați la funcția de judecător și 18 audienți candidați la funcția de procuror, care au participat la activități desfășurate la sediul I.N.M., la Judecătoriile Sectoarelor 1, 4 și 5, precum și la Parchetele de pe lângă Judecătoriile Sectoarelor 1, 3 și 4.
D. Alte activităţi internaţionale
Într‑un efort de adaptare continuă la tehnologiile moderne, formatori ai I.N.M. au participat în data de 27 martie 2025 la o sesiune de formare dedicată utilizării platformei E-CODEX﻿, organizată în format online. Această formare a vizat dezvoltarea competențelor necesare facilitării instruirii și utilizării eficiente a platformelor digitale în activitatea judiciară.
Școala Națională de Grefieri
E.J.T.N.
Rețeaua Europeană de Formare Judiciară (E.J.T.N.) este o organizație înființată încă din anul 2000 la nivel european, care promovează și asigură formarea judiciară și schimbul de cunoștințe pentru un număr important de judecători, procurori și formatori, în principal în domeniul dreptului Uniunii Europene.
Începând cu anul 2021, prin Strategia 2021 - 2027 a E.J.T.N. s-a prevăzut noua axă de dezvoltare, în sensul extinderii formării la nivel european a personalului auxiliar din instanțe și parchete. Cu ocazia Adunării Generale a E.J.T.N. din 17 - 18 iunie 2021, Școala Națională de Grefieri a dobândit statutul de membru asociat al acestei rețele.
Dobândirea de către Școala Națională de Grefieri a statutului de membru asociat al E.J.T.N. a permis accesarea programelor internaționale de formare ale rețelei de către personalul auxiliar din instanțe și parchete, ceea ce a reprezentat un pas însemnat înainte în domeniul formării acestor profesioniști ai dreptului din țara noastră, a căror importantă contribuție la înfăptuirea unui act de justiție de calitate este de necontestat.
Participarea grefierilor români la evenimentele de formare judiciară organizate de către E.J.T.N. reprezintă un pilon important al formării acestora în mai multe domenii, precum cooperarea internațională în materie civilă și penală și dreptul Uniunii Europene. Totodată, schimbul de informații privind atribuțiile de zi cu zi ale grefierilor din spațiul european, procedurile judiciare existente la nivelul fiecărui stat membru reprezintă o oportunitate pentru grefierii români să se familiarizeze cu diferitele sisteme de drept în scopul îmbunătățirii rezultatelor.
Pentru a-și atinge aceste obiective, S.N.G. a fost reprezentată în cursul anului 2025 la Adunarea Generală a Rețelei Europene de Formare Judiciară găzduită, sub președinția poloneză a Consiliului Uniunii Europene, de către Școala Națională de Magistratură și Ministerul Public din Polonia, ce a avut loc la Gdańsk, Polonia, în perioada 11 – 12 iunie 2025.
În cadrul întâlnirii au fost abordate aspecte legate de votarea amendamentelor la Statutul E.J.T.N., care vizează, inclusiv, modificări ale statutului membrilor asociați. De asemenea, au fost discutate aspecte privind alegerea diferitelor structuri de conducere ale rețelei, precum Secretarul General al E.J.T.N., Comitetul de coordonare și grupurile de lucru, precum și stabilirea taxelor de membru și membru asociat, alături de aprobarea bugetului pentru anul 2026.
Totodată, cu ocazia participării la Adunarea Generală, S.N.G. și-a anunțat candidatura pentru a participa activ, în următorii ani, la lucrările grupurilor de lucru organizate în cadrul E.J.T.N., respectiv:
•	WG Exchange Programme – grup de lucru privind schimbul de grefieri între statele membre;
•	WG Programmes – grup de lucru privind programele de formare derulate de către E.J.T.N.;
•	SWG Civil – subgrup de lucru pentru organizarea de seminare în materie civilă;
•	SWG Criminal – subgrup de lucru pentru organizarea de seminare în materie penală;
•	WG Judicial Training Methods – grup de lucru pentru dezvoltarea metodelor de predare;
•	WG Digitalisation – grup de lucru pentru dezvoltarea de activități în domeniul digitalizării.
De asemenea, S.N.G. a fost reprezentată la Conferința Directorilor organizată de E.J.T.N. și găzduită de Școala Națională de Magistratură din Franța, desfășurată la Bordeaux, în perioada 14 – 15 octombrie 2025. Acest eveniment de nivel înalt s-a concentrat pe conturarea viitorului formării judiciare europene prin intermediul a trei teme strategice – securitate, transformare prin adoptarea digitalizării și a inteligenței artificiale și reziliență democratică – care vor ghida elaborarea următorului plan strategic al E.J.T.N., abordând provocările contemporane în formarea judiciară și consolidând Spațiul European de Justiție.
În considerarea calității de membru în grupurile și subgrupurile de lucru E.J.T.N., S.N.G. a asigurat participarea, prin reprezentanți, la reuniunile de lucru care au avut loc atât fizic, cât și online, pe parcursul anului 2025.
Astfel, la data de 6 octombrie 2025 a avut loc, în format online, Întâlnirea Punctelor Naționale de Contact, în cadrul căreia au fost prezentate atât noutățile de la nivelul Grupurilor Rețelei Europene de Formare Judiciară, cât și dificultățile cu care acestea se confruntă. Totodată, a fost prezentat Catalogul activităților E.J.T.N. pentru anul 2026, care a fost publicat la finalul lunii octombrie 2025. O parte semnificativă a întâlnirii a fost dedicată dezbaterilor privind simplificarea procedurii de înscriere la activitățile online, precum și provocărilor și problemelor pe care le-ar putea ridica aplicarea mecanismului de open registration pentru membrii E.J.T.N..
S.N.G. a fost reprezentată și la întâlnirea Grupului de lucru dedicat Programului de schimburi E.J.T.N., care a avut loc în perioada 25 – 26 martie 2025, la Vilnius, în Lituania. În cadrul întâlnirii a fost prezentat raportul privind schimburile desfășurate în anul 2024 și s-au discutat aspecte legate de organizarea activităților pentru anul 2025. Discuțiile au vizat, în special, procesul de alocare a participanților la schimburile derulate în acest an, dar și necesitatea stabilirii unor reguli simplificate pentru această procedură. Totodată, au fost abordate subiecte referitoare la programul A.I.A.K.O.S., la schimburile bazate pe proiecte, precum și perspectivele privind organizarea activităților în anul 2026.
La data de 24 iunie 2025 a avut loc o întâlnire extraordinară online cu membrii Grupului de lucru pentru schimburi din cadrul E.J.T.N.. În cadrul întâlnirii a fost aprobat un nou format pentru schimburile bazate pe proiecte, care integrează schimburile bilaterale, schimburile regionale și programul de granturi pentru formarea în domeniul justiției într-o singură activitate. Totodată, s-a decis că, pentru schimburile planificate în anul 2026, să se aplice proporțiile alocării din anul 2025, fiind stabilite și reguli simplificate pentru gestionarea alocărilor aferente anului 2026.
În perioada 22 – 23 octombrie 2025 a avut loc, online, a doua întâlnire a Grupului de lucru pentru schimburi din cadrul E.J.T.N.. În cadrul acestei întâlniri a fost prezentat raportul de către Secretarul General cu privire la concluziile Adunării Generale E.J.T.N., noul plan de acțiune și prioritățile strategice. De asemenea, au fost prezentate noutățile despre catalogul E.J.T.N., apelul pentru aplicațiile din 2026 și proiectul de compendiu al bunelor practici. Discuțiile au continuat cu programul A.I.A.K.O.S., precum și cu aspecte legate de schimburile de grefieri, selecția pentru proiectele bazate pe schimburi, perioadele de formare pe termen lung și prioritățile programului de schimb pentru 2026.
Având în vedere activitatea principală a Grupului de lucru dedicat Programului de Schimburi E.J.T.N., respectiv aceea de a crea cadrul pentru realizarea schimburilor de experiență și a vizitelor de studiu, S.N.G. a facilitat participarea, în cursul anului 2025, a unui număr însemnat de grefieri români în cadrul acestor activități, după cum urmează:
În cadrul „Programului de schimburi generale pentru grefieri” pentru anul 2025 (ST/GEN-CS/2025) au participat 12 grefieri români, în cadrul schimburilor de grup ori individuale, la instanțe și parchete, după caz, din Cehia, Belgia, Portugalia, Italia, Grecia, Ungaria, Olanda, Finlanda, Germania, Lituania și Franța, în perioada ianuarie - noiembrie 2025. De asemenea, în cursul anului 2025, un număr de 13 grefieri din Spania, Italia, Finlanda, Grecia, Croația, Portugalia, Polonia, Germania, Bulgaria și Estonia au fost primiți la instanțele judecătorești și la parchetele din România în cadrul schimburilor generale de grup adresate grefierilor.
În cadrul „Programului de schimburi pentru grefierii formatori” aferent anului 2025 (ST/TRAINER/2025) au participat 3 grefieri în cadrul schimburilor de grup la instanțe și instituții de formare din Grecia, Cehia și Belgia în perioada ianuarie - noiembrie 2025. Schimburile vizează familiarizarea formatorilor grefieri cu sistemele judiciare din alte state, precum și schimbul de bune practici în domeniul formării și al activității grefierilor, ca personal auxiliar din justiție.
În cadrul „Programului de schimburi pentru grefierii cu funcții de conducere” aferent anului 2025 (ST/LEADER/2025) a participat 1 grefier român, în cadrul unui schimb de grup, la o instanță din Italia. De asemenea, 2 grefieri din Italia și Franța au fost primiți la o instanță și un parchet din România în cadrul schimburilor individuale.
În cadrul „Programului de schimburi specializate pentru grefieri” aferent anului 2025 (ST/SPE/2025) au participat 2 grefieri, respectiv un grefier în cadrul unui schimb individual la un parchet din Italia și un grefier în cadrul unui schimb de grup la o instanță din Portugalia. Totodată, în cursul anului 2025, 4 grefieri din Italia și Germania au fost primiți la instanțele din România în cadrul schimburilor specializate de grup și individuale.
[bookmark: _Hlk212107732][bookmark: _Hlk212107875]În cadrul vizitelor de studiu organizate de E.J.T.N. la Curtea de Justiție a Uniunii Europene, Curtea Europeană a Drepturilor Omului, instituțiile europene (Parlamentul European, Comisia Europeană), Agenția Uniunii Europene pentru Cooperare în Materie de Justiție Penală (Eurojust), Agenția Europeană a Drepturilor Omului (F.R.A.), Conferința de la Haga privind Dreptul Internațional Privat (E.C.C.H.), precum și vizita combinată la Curtea de Justiție a Uniunii Europene și Parchetul European, în perioada ianuarie - noiembrie 2025, au participat 20 grefieri români. Organizate pentru grupuri de participanți de diferite naționalități, vizitele de studiu oferă beneficiarilor informații despre funcționarea și procedurile instituțiilor gazdă.
S.N.G. a fost reprezentată, prin participarea online, la întâlnirea Grupului de lucru E.J.T.N. „Programe”, care a avut loc la Salonic, Grecia, în perioada 09 – 10 aprilie 2025. În cadrul acestei întâlniri s-au discutat aspecte care au rezultat din întâlnirile de lucru ale subgrupurilor și s-au luat decizii cu privire la activitatea desfășurată de acestea. Principalele puncte de discuție au vizat chestiuni legate de activitățile de formare desfășurate în cursul anului 2025, precum și modalitatea de desfășurarea a activităților din cursul anului 2026.
În perioada 07 – 08 octombrie 2025 a avut loc, online, cea de-a doua întâlnire a Grupului de lucru E.J.T.N. Programe. În cadrul întâlnirii au fost analizate aspectele rezultate din activitatea subgrupurilor și au fost adoptate decizii. S-au discutat activitățile de formare din 2025, s-au stabilit liniile directoare pentru 2026 și a fost prezentat bugetul aferent anului viitor, împreună cu modul de alocare a acestuia.
S.N.G. a fost reprezentată și la întâlnirea subgrupului de lucru E.J.T.N. în materie civilă, din cadrul Grupului de lucru E.J.T.N. Programe, care a avut loc în perioada 18 – 19 februarie 2025, la Bruxelles. În cadrul acestei întâlniri a fost prezentată strategia E.J.T.N. privind digitalizarea în domeniul formării judiciare pentru anii 2025 - 2031, precum și raportul privind nevoile de formare ce au rezultat la întâlnirea din 21 ianuarie 2025 de la Bruxelles. Plecând de la această strategie și de la nevoile de formare rezultate, s-a stabilit apoi calendarul de formare pentru anul 2026 în materie civilă, S.N.G. urmând a coordona două activități de formare, una online – „Taking of evidence in civil matters - with a focus on videoconference”, și una face-to-face – „Digital transformation in Cross-Border legal procedures: the service of documents and taking of evidence”.
În data de 18 septembrie 2025 a avut loc, online, cea de-a doua întâlnire a subgrupului de lucru E.J.T.N. în materie civilă. În cadrul acestei întâlniri au fost prezentate succint deciziile adoptate în cadrul Extraordinary E.J.T.N. General Assembly and Steering Committee, precum și prioritățile strategice ale E.J.T.N. pentru anii următori. De asemenea, au fost analizate activitățile desfășurate în anul 2025 și cele care urmează a se desfășura până la finalul anului. Mai mult decât atât, a fost stabilit calendarul activităților pentru anul 2026 și a fost prezentat pe scurt bugetul alocat în acest sens, fiind prezentat și progresul privind proiectul Blueprints. În final, au fost stabilite, de principiu, datele întâlnirilor subgrupului de lucru din anul 2026.
Sub egida subgrupului de lucru în materie civilă, S.N.G. a participat la coordonarea seminarului desfășurat online la data de 6 februarie 2025, având tema „Civil Liability due to AI”, și a coordonat webinarul cu tema „Electronic Service of Documents and Video Conference Hearings”, desfășurat online la data de 8 mai 2025, în cadrul E.J.T.N.. În perioada 27 – 28 noiembrie 2025, Școala Națională de Grefieri a găzduit primul seminar face-to-face în cadrul E.J.T.N., cu denumirea „Digital transformation in Cross-Border legal procedures: the Service of Documents and Taking of Evidence”, în cadrul căruia un reprezentant al Departamentului relații internaționale din cadrul Școlii a participat în calitate de speaker. La seminar au participat 16 judecători și 12 grefieri din următoarele state membre U.E.: Spania, Grecia, Finlanda, Croația, Estonia, Italia, Franța, România, Ungaria, Polonia, Austria, Letonia și Cipru. Pe parcursul celor două zile, au fost dezbătute chestiuni de actualitate legate de aplicarea Regulamentului UE nr. 2020/1784 privind notificarea sau comunicarea actelor și a Regulamentului UE nr. 2020/1783 privind obținerea de probe. De asemenea, au fost prezentate sistemul e-Codex și alte aspecte utile vizând digitalizarea sistemului de justiție.
În perioada 25 – 26 februarie 2025 a avut loc, online, prima întâlnire a membrilor E.J.T.N. din cadrul subgrupului de lucru în materie penală. În cadrul întâlnirii, au fost discutate acțiunile de formare care urmează să se desfășoare în anul 2025 și, totodată, s-au formulat primele recomandări și s-a structurat un program de formare pentru anul 2026. În cadrul acestei întâlniri s-a stabilit că S.N.G. va avea calitatea de co-coordonator în cadrul unei acțiuni desfășurate online – „Procedural Safeguards in criminal proceedings in the EU in practice: improving the existing aquis - Directives (introductory)”, și în cadrul unei acțiuni desfășurate face-to-face – „Victims Rights in the EU in practice: violence against women and domestic violence – Introductory”, dar şi calitatea de coordonator al unei acțiuni de tipul Lunchtime Webinar – „Supporting Victims from the Start: Practical Skills for Court Staff as First Responders”.
În perioada 22 – 23 septembrie 2025 a avut loc cea de-a doua întâlnire a subgrupului E.J.T.N. în materie penală, întrunit online. În cadrul acestei întâlniri au fost analizate activitățile desfășurate în anul 2025, precum și cele care urmează a se desfășura până la finalul acestui an și au fost planificate evenimentele care vor avea loc în acest domeniu în cursul anului 2026. De asemenea, au fost discutate aspectele privind relațiile de colaborare în acest domeniu cu partenerii.
Sub egida subgrupului E.J.T.N. în materie penală, S.N.G. a avut rolul de co-coordonator a unei acțiuni de tip Lunchtime Webinar în data de 23 octombrie 2025 cu tema „The innovative initiatives on the reception of litigants by jurisdictions in Europe - the digital aspect”.
În privința seminarelor organizate sub egida Grupului de lucru „Programe”, în cadrul acțiunilor de formare propuse de subgrupurile de lucru, în cursul anului de referinţă, S.N.G. a preselectat 146 de grefieri români în vederea participării la diverse seminare. Dintre aceștia, 85 de grefieri au participat la acțiunile de formare în perioada ianuarie - decembrie 2025, în urma selecției finale organizate de E.J.T.N., în raport cu numărul de locuri puse la dispoziție pentru grefieri din statele membre ale U.E., atât la activități face-to-face, cât și online.
Totodată, în anul 2025, E.J.T.N. a organizat și webinare de tip Lunchtime Webinars, cu o durată de o oră, accesibile inclusiv grefierilor. Participarea la aceste sesiuni se face prin înscriere directă pe platforma online a E.J.T.N., fără a necesita o procedură de preselecție prin intermediul S.N.G..
În perioada 20 – 21 februarie 2025, la Praga, Cehia, a avut loc prima reuniune anuală a Grupului de lucru „Judicial Training Methods” al Rețelei Europene de Formare Judiciară. În cadrul întâlnirii au fost analizate activitățile desfășurate în anul 2024, a fost raportat progresul activităților planificate pentru 2025 și inițiat procesul de conturare a calendarului activităților pentru 2026. Cu această ocazie, S.N.G. a propus pentru anul 2026 coordonarea și susținerea unui webinar intitulat „AI Tools for Video Production”.
În luna august 2025 a fost finalizată agenda webinarului E.J.T.N. programat pentru anul 2025, denumit „A to Z Video Production for Judicial Training”, coordonat și susținut de reprezentanții S.N.G. la data de 14 octombrie 2025. Tot în luna august, au fost transmise descrierea și obiectivele de formare aferente webinarului „AI Tools for Video Production” programat pentru anul 2026.
A doua întâlnire anuală a Grupului „Judicial Training Methods” s-a desfășurat online, în perioada 25 – 26 septembrie 2025. Discuțiile au vizat raportarea datelor privind activitățile implementate în 2025 până la data întâlnirii, prezentarea progresului activităților aflate în curs de implementare până la finalul anului, finalizarea programului de formare pentru anul 2026, precum și identificarea unor posibile teme de interes pentru anul 2027.
Pe lângă aceste activități, în cadrul acestui grup de lucru, reprezentantul S.N.G. a fost implicat în două task force-uri importante, respectiv:
●	Studiul formării judiciare în Europa – proces de centralizare și analiză a datelor colectate de la 53 de instituții de formare judiciară (Judicial Training Institutions – JTIs) din Europa, cu scopul de a oferi o imagine detaliată asupra peisajului formării judiciare. Acest studiu va constitui o bază solidă pentru reflecție, schimb de bune practici și dezvoltarea unor acțiuni strategice coordonate în cadrul E.J.T.N..
●	Proiectul Blueprint – o inițiativă destinată elaborării unui model de formare standardizat și adaptabil, conceput pentru a eficientiza educația judiciară în instituțiile de formare judiciară. Proiectul vizează dezvoltarea unor pachete de formare coerente, cu accent pe dimensiunea digitală, menite să răspundă atât nevoilor de formare inițială, cât și celor de formare continuă la nivel național.
În data de 10 martie 2025 a avut loc, online, prima întâlnire a Grupului de lucru „Lingvistic” E.J.T.N. în cadrul căreia au fost propuse temele activităților care se vor organiza în anul 2026 în acest domeniu.
În data de 16 septembrie 2025 a avut loc, online, a doua întâlnire a Grupului Lingvistic din cadrul E.J.T.N., în urma căreia au fost analizate activitățile desfășurate în anul 2025 și au fost planificate evenimentele care vor fi organizate în anul 2026 în acest domeniu. Totodată, au fost stabilite, în principiu, întâlnirile care vor avea loc în anul 2026.
În perioada 02 – 03 aprilie 2025, la Lisabona, în Portugalia, a avut loc prima reuniune anuală a Grupului de lucru „Digitalisation” din cadrul E.J.T.N.. Agenda întâlnirii a inclus analiza activităților desfășurate în 2024, raportarea progresului activităților planificate pentru 2025 și inițierea procesului de definire a calendarului de activități pentru anul 2026, S.N.G., prin reprezentantul Departamentului relații internaționale în cadrul grupului de lucru, a transmis un tutorial audio-video privind sistemul e-CODEX, axat pe prezentarea funcționalităților principale și a importanței acestuia pentru cooperarea judiciară transfrontalieră în materie civilă și comercială în Uniunea Europeană. În ceea ce privește propunerile pentru anul 2026 din cadrul întâlnirii, S.N.G. a propus organizarea unui webinar intitulat „AI Tools for Judicial Efficiency”, dedicat utilizării instrumentelor de inteligență artificială pentru creșterea eficienței în activitatea judiciară. În luna august 2025 au fost transmise către coordonatorul grupului descrierea și obiectivele acestei acțiuni de formare, fiind stabilită și perioada de derulare a webinarului – a doua parte a anului 2026.
A doua întâlnire anuală a Grupului „Digitalisation” s-a desfășurat online, la data de 9 octombrie 2025. Discuțiile au vizat raportarea datelor privind activitățile implementate în 2025 până la data întâlnirii, prezentarea progresului activităților aflate în curs de implementare până la finalul anului, finalizarea programului de formare pentru anul 2026, precum și identificarea unor posibile teme de interes pentru anul 2027.
Proiecte coordonate de Academia de Drept European (E.R.A.)
La data de 20 martie 2025 a fost depusă propunerea de proiect intitulat „Training court staff and bailiffs on the digitalisation of judicial cooperation in civil and criminal law procedures” („Pregătirea profesională a grefierilor și a executorilor judecătorești cu privire la digitalizarea cooperării judiciare în materie civilă și penală”), de către Academia de Drept European (E.R.A.), alături de 24 de instituții beneficiare și partenere, ca răspuns la apelul de propuneri al Comisiei Europene privind formarea judiciară - JUST-2025-JTRA. În cadrul proiectului, S.N.G. ar urma să aibă calitatea de beneficiar.
Participarea S.N.G. în cadrul proiectului a fost aprobată de către Consiliul de conducere prin Hotărârea nr. 8/04.03.2025 și de către C.S.M. în cadrul Comisiei nr. 4 - Relații internaționale și programe din data de 20 martie 2025.
Proiectul își propune printre obiective să contribuie la dezvoltarea și consolidarea cunoștințelor specializate privind legislația, practicile și sistemele legate de utilizarea transfrontalieră a tehnologiilor în procedurile civile și penale, în special utilizarea videoconferințelor, să îmbunătățească competențele lingvistice de bază necesare (citit, scris, vorbit și ascultat) cu privire la terminologia juridică în limba engleză pentru grefieri și executorii judecătorești, să sporească gradul de conștientizare privind noul Regulament privind digitalizarea cooperării judiciare și accesul la justiție în materie civilă și penală transfrontalieră; să ofere o platformă pentru schimbul de bune practici, informații și cunoștințe orientate spre practică; să creeze și să disemineze podcasturi video care identifică bunele practici privind utilizarea transfrontalieră a tehnologiilor informaționale și de comunicare.
În cadrul acestui proiect, S.N.G. va găzdui un eveniment de formare lingvistică de două zile și jumătate pentru un grup de 24 de grefieri și executori judecătorești din statele membre ale Uniunii Europene, iar la acțiunile de formare din cadrul proiectului vor participa aproximativ 26 de grefieri români.
În august 2025, proiectul „Training court staff and bailiffs/judicial officers on the digitalization of judicial cooperation in civil and criminal law procedures” a fost selectat pentru cofinanțare de către Comisia Europeană (nr. proiect: 101249900).
În etapa preliminară, S.N.G. a desemnat persoana responsabilă legal de semnarea documentelor, a transmis declarația de onoare și a semnat formularul de aderare la Acordul de Grant, împreună cu toate celelalte instituții beneficiare implicate în proiect.
CiviLink: Connecting Borders through e-CODEX Judicial Training (Conectarea frontierelor prin formare judiciară e-CODEX)
În luna martie a anului 2024, C.S.M. a aprobat solicitarea S.N.G. de a participa, în calitate de partener beneficiar, la proiectul „CiviLink: Connecting Borders through e-CODEX Judicial Training”, propus spre finanțare de I.N.M. în cadrul apelului de proiecte „Call for proposals for action grants to support transnational projects on training of justice professionals covering civil law, criminal law or fundamental rights” (JUST-2024-JTRA), lansat de Comisia Europeană în decembrie 2023.
Pe lângă coordonatorul proiectului, I.N.M., și partenerul beneficiar, S.N.G., la implementarea proiectului mai participă și alte cinci instituții judiciare prestigioase din Bulgaria, Italia, Polonia, Portugalia și Spania, alături de E.J.T.N..
Proiectul a fost selectat pentru finanțare de Comisia Europeană, iar la finalul lunii octombrie 2024 a fost semnat Acordul de Finanțare pe portalul EU Funding & Tenders. Implementarea proiectului a început la data de 6 ianuarie 2025 și se va desfășura pe o perioadă de 23 de luni, timp în care participanții se vor angaja într-o serie de activități diverse, menite să faciliteze schimbul de bune practici și să întărească legăturile profesionale. Programul de formare din acest proiect se adresează unui număr de peste 260 de judecători și grefieri implicați în soluționarea litigiilor civile europene. Un punct de interes pentru S.N.G. îl reprezintă selecția a 41 de grefieri români care vor participa activ în cadrul proiectului la activitățile de tip webinar și la seminare organizate în capitale europene precum București, Barcelona, Sofia și Lisabona, contribuind esențial la schimbul de experiență, la extinderea și consolidarea rețelelor profesionale.
În acest sens, în cadrul proiectului se vor organiza șase seminare transnaționale și interprofesionale (două în anul 2025 și patru în anul 2026), fiecare precedat de un webinar introductiv, susținute de tutoriale și podcasturi, urmând să se încheie cu o conferință în cadrul căreia se vor disemina rezultatele și cunoștințele acumulate.
O atenție specială va fi acordată Regulamentelor (U.E.) nr. 2020/1783, nr. 2020/1784 și complexităților e-CODEX, inclusiv din perspectiva standardelor de protecție a datelor din Uniunea Europeană. Proiectul reflectă o angajare fermă pentru aplicarea eficientă a legislației U.E. și pentru adaptarea la noile tehnologii, contribuind la îmbunătățirea abilităților digitale și la eficientizarea procedurilor judiciare. Această inițiativă nu numai că răspunde nevoilor actuale de formare, dar este și în deplină concordanță cu prioritățile U.E. privind digitalizarea în domeniul judiciar și protecția drepturilor fundamentale, marcând progresul către o justiție adaptată erei digitale.
La data de 24 martie 2025 a avut loc prima reuniune a Comitetului Director din cadrul proiectului CiviLink, la care S.N.G. a fost reprezentată de directorul adjunct responsabil cu formarea profesională continuă, semnatar legal al proiectului, și de un reprezentant al Departamentului de Relații Internaționale, desemnat responsabil cu implementarea proiectului. Întâlnirea, desfășurată în format hibrid, a avut ca scop discutarea și adoptarea documentelor strategice ce vor fundamenta implementarea și monitorizarea proiectului, printre care: planul de lucru detaliat, procedura de selecție a experților în cadrul proiectului, criteriile de selecție a participanților la activitățile de instruire, strategia de comunicare și diseminare a proiectului, inclusiv crearea unei pagini web dedicată proiectului.
În luna iulie 2025, S.N.G. a semnat și Consortium Agreement în cadrul proiectului, document prin care au fost stabilite procedurile de colaborare dintre partenerii consorțiului, inclusiv responsabilitățile fiecărei părți și repartizarea bugetului alocat proiectului. 
Primul ciclu de formare (octombrie 2025) a inclus un webinar introductiv (8 octombrie 2025) și un seminar face-to-face de două zile, organizat la București (30 – 31 octombrie 2025). În prealabil, participanții au trebuit să parcurgă trei tutoriale video dedicate familiarizării cu sistemul e-CODEX. La acest ciclu au fost selectați 6 grefieri români (plus 4 rezerve), selecția finală fiind realizată de I.N.M.. Webinarul a acoperit tematici precum cadrul legal, arhitectura tehnică a sistemului, demonstrații practice (SoD și ToE), protecția datelor, terminologie juridică. Seminarul a cuprins sesiuni teoretice și ateliere practice, incluzând simulări complete de utilizare a e-CODEX și un workshop dedicat protecției datelor și erorilor frecvente, încheindu-se cu o evaluare și sesiune de feedback.
Pentru cel de-al doilea ciclu de formare (noiembrie 2025), procedura de selecție a fost lansată în luna septembrie 2025, cu termen limită 17 septembrie 2025. În urma acesteia, au fost selectați 6 grefieri români, precum și o listă de 5 rezerve. Ciclul a inclus un webinar introductiv (5 noiembrie 2025) și un seminar face-to-face de două zile, organizat la Barcelona (20 – 21 noiembrie 2025). Înainte de participarea la activitățile propriu-zise, toți participanții au trebuit să parcurgă trei tutoriale video menite să asigure o familiarizare inițială cu sistemul e-CODEX.
Pentru cel de-al treilea ciclu de formare (februarie 2026), procedura de selecție a fost lansată în luna noiembrie 2025, cu termen limită 07 decembrie 2025. În urma acesteia, au fost selectați 6 grefieri români, precum și o listă de 4 rezerve. Ciclul include un webinar introductiv (11 februarie 2026) și un seminar face-to-face de două zile, organizat la București (24 – 25 februarie 2026). Înainte de participarea la activitățile propriu-zise, toți participanții trebuie să parcurgă trei tutoriale video menite să asigure o familiarizare inițială cu sistemul e-CODEX.
Ciclul patru de formare a avut procedura de selecție lansată în decembrie 2025, cu termen limită de depunere a candidaturilor la data de 04 ianuarie 2026. Pentru acest ciclu vor fi selectați 4 grefieri români. Programul de formare include un webinar introductiv, care va avea loc în data de 05 martie 2026, precum și un seminar face-to-face cu durata de două zile, organizat la Sofia, în perioada 17 – 18 martie 2026. Anterior participării la activitățile propriu-zise, toți participanții sunt obligați să parcurgă trei tutoriale video, destinate familiarizării inițiale cu sistemul e-CODEX.
[bookmark: _Toc219287949][bookmark: _Toc430867110][bookmark: _Toc430867111]I.6. Apărarea independenţei, imparţialităţii şi a reputaţiei profesionale
C.S.M. are consacrat, prin Constituție și prin art. 1 din Legea nr. 305/2022 privind Consiliul Superior al Magistraturii, rolul de garant al independenței justiției. În exercitarea acestui rol fundamental, Consiliul nu se limitează la protejarea independenței instituționale, ci intervine activ și pentru apărarea reputației profesionale, a independenței și a imparțialității judecătorilor și procurorilor.
Independența judecătorilor şi a procurorilor constituie o garanție esențială a înfăptuirii justiției și o premisă indispensabilă a statului de drept. Respectarea acestei garanții asigură imparțialitatea în soluționarea cauzelor și consolidează încrederea publicului în sistemul judiciar.
Pentru ca actul de justiție să fie perceput ca imparțial, publicul trebuie să aibă convingerea fermă că judecătorii și procurorii își exercită atribuțiile cu independență și obiectivitate. Atunci când această încredere este afectată, chiar și la nivel de percepție, se poate diminua nu doar aparența de imparțialitate, ci și încrederea în independența individuală a magistraților sau în sistemul judiciar în ansamblu.
În același timp, reputația profesională a judecătorilor și procurorilor trebuie să se raporteze la aceleași standarde de integritate și rigoare, pentru a asigura un act de justiție de calitate și credibil în fața societății.
Astfel, ori de câte ori circumstanțele o impun, C.S.M. adoptă măsuri pentru a crea condițiile necesare desfășurării activității magistraților în deplină independență și imparțialitate, apărând atât independenţa, imparţialitatea și reputația profesională individuală, cât și independența sistemului judiciar în ansamblul său.
În mod corespunzător, judecătorii și procurorii au datoria de a respecta cele mai înalte standarde de integritate profesională și morală, precum și imaginea pe care o proiectează în conștiința publică asupra modului în care își îndeplinesc rolul.
Secţia pentru judecători a Consiliului Superior al Magistraturii, în perioada ianuarie 2025 – 31 decembrie 2025, a soluţionat 7 sesizări având ca obiect apărarea reputaţiei profesionale şi/sau a independenţei şi imparţialităţii judecătorilor. 
Au fost pronunţate 6 hotărâri de admitere şi o hotărâre de respingere, astfel:
1. Prin Hotărârea nr. 254/14.02.2025, Secţia pentru judecători a constatat încălcarea independenţei puterii judecătoreşti, ca urmare a declaraţiilor procurorului general al Parchetului de pe lângă Înalta Curte de Casaţie şi Justiţie, redate în contextul discursului susţinut la bilanţul Direcţiei de Investigare a Infracţiunilor de Criminalitate Organizată şi Terorism.
2. Prin Hotărârea nr. 1944/10.09.2025, Secţia pentru judecători a hotărât admiterea cererii vizând apărarea independenţei judecătorilor și respingerea, ca inadmisibilă, a cererii vizând apărarea reputaţiei profesionale a judecătorilor, formulată de o persoană juridică.
3. Prin Hotărârea nr. 2115/16.10.2025, Secţia pentru judecători a hotărât admiterea cererii de apărare a reputației profesionale formulate de un judecător din cadrul Înaltei Curți de Casație și Justiție. Hotărârea nr. 2115/16.10.2025 
4. Prin Hotrărârea nr. 2116/16.10.2025, Secţia pentru judecători a constatat încălcarea independenţei judecătorilor din cadrul Înaltei Curți de Casație și Justiție față de opiniile exprimate în spațiul public de către un deputat, fost ministru al justiției, și preluate ulterior în mass-media, în contextul pronunțării unor hotărâri de achitare în materie penală.
5. Prin Hotărârea nr. 2204/06.11.2025, Secţia pentru judecători a hotărât admiterea cererii privind apărarea reputației profesionale formulate de un judecător, preşedinte al Judecătoriei Satu Mare.
6. Prin Hotărârea nr. 2206/06.11.2025, Secţia pentru judecători a hotărât respingerea cererii privind apărarea reputației profesionale formulate de un judecător din cadrul Judecătoriei Iași.
7. Prin Hotărârea nr. 2520/13.11.2025, Secţia pentru judecători a hotărât admiterea cererii privind apărarea independenței și imparțialității judecătorilor, respectiv de apărare a reputației profesionale a doamnelor judecător din cadrul Curții de Apel Timișoara.
În aceeaşi perioadă de referinţă, ianuarie 2025 – 31 decembrie 2025, Secţia pentru procurori a Consiliului Superior al Magistraturii a pronunțat 7 hotărâri având ca obiect cereri/sesizări privind apărarea reputaţiei profesionale şi/sau a independenţei şi imparţialităţii procurorilor, dintre care 6 hotărâri de admitere şi o hotărâre de respingere, astfel: 
1.	Prin Hotărârea nr. 132/20.02.2025, Secţia pentru procurori, cu unanimitatea voturilor membrilor prezenţi, a hotărât apărarea independenței și reputației profesionale a procurorilor în raport cu declarațiile unui europarlamentar.
2. Prin Hotărârea nr. 143/04.03.2025, Secţia pentru procurori a hotărât, cu unanimitate, admiterea cererii de apărare a reputației profesionale formulate de un procuror din cadrul Parchetului de pe lângă Înalta Curte de Casație și Justiție.
3. Prin Hotărârea nr. 164/11.03.2025, Secţia pentru procurori, cu unanimitatea voturilor membrilor prezenţi, a hotărât apărarea independenței și imparțialității procurorului de caz din cadrul Parchetului de pe lângă Înalta Curte de Casație și Justiție, în raport cu declarațiile unui parlamentar.
4. Prin Hotărârea nr. 428/10.06.2025, Secţia pentru procurori, cu majoritatea voturilor membrilor prezenţi, a hotărât respingerea cererii de apărare a independenței profesionale formulate de un procuror din cadrul Parchetului de pe lângă Înalta Curte de Casație și Justiție.
5. Prin Hotărârile nr. 465 şi nr. 466/17.06.2025, Secţia pentru procurori, cu majoritatea voturilor membrilor prezenţi, a hotărât admiterea cererilor de apărare a reputaţiei profesionale formulate de către procurorul-şef al Direcţiei Naţionale Anticorupţie.
6. Prin Hotărârea nr. 557/25.07.2025, Secţia pentru procurori, cu unanimitatea voturilor membrilor prezenţi, a hotărât apărarea independenței procurorilor din cadrul Direcției Naționale Anticorupție.
7. Prin Hotărârea nr. 789/14.10.2025, Secţia pentru procurori a hotărât admiterea cererii de apărare a reputației profesionale formulate de trei procurori din cadrul Direcției Naționale Anticorupție - Serviciul Teritorial Cluj și Biroul Teritorial Baia Mare. 
Se impune precizarea că în perioada 01 ianuarie – 31 decembrie 2025, pe rolul Plenului Consiliului Superior al Magistraturii nu au fost înregistrate cereri/sesizări de apărare a independenţei autorităţii judecătoreşti.
În perioada de referință au existat critici nejustificate aduse justiției din partea unor persoane publice și factori politici, în scopul decredibilizării sistemului judiciar cu consecința încălcării independenței judecătorilor și procurorilor. Consiliul a reacționat, în mod public, de fiecare dată când s-a impus, prin emiterea unor comunicate de presă și transmiterea acestora către mass-media în vederea diseminării în spațiul public. Pozițiile publice exprimate în cursul anului 2025 se regăsesc publicate pe site-ul oficial al Consiliului.
Totodată, Secţia pentru judecători prin Hotărârea nr. 1885/21.08.2025, respectiv Secţia pentru procurori prin Hotărârea nr. 596/21.08.2025 au hotărât convocarea Adunărilor generale ale judecătorilor şi procurorilor pentru exprimarea unui punct de vedere referitor la proiectul de act normativ privind modificarea pensiilor de serviciu comunicat de Ministerul Muncii și luarea măsurilor necesare în vederea protejării statutului magistraților și a independenței justiției.
[bookmark: _Toc219287950][bookmark: _Toc375653690][bookmark: _Toc430867112]I.7. Raporturile Consiliului Superior al Magistraturii cu puterea legislativă şi cea  executivă
A. În cursul anului 2025, raporturile Consiliului Superior al Magistraturii cu Parlamentul României s-au concretizat, în principal, în avizarea propunerilor legislative aflate în dezbatere parlamentară, despre care se va face vorbire în cuprinsul Secţiunii 1 a Capitolului III, şi în exprimarea unor puncte de vedere faţă de o serie de propuneri legislative, atât de către Plen, cât şi prin intermediul comisiilor de specialitate.
C.S.M., prin comisiile sale de specialitate, a transmis o serie de puncte de vedere cu observații şi propuneri referitoare la unele acte normative aflate în dezbatere parlamentară. 
Dintre acestea, menționăm adresa nr. 21001/20.02.2025 prin care C.S.M. a comunicat Senatului României punctul de vedere cu privire la Propunerea legislativă pentru modificarea art. 386 din Legea nr. 286/2009 privind Codul penal (b640/11.12.2024). Proiectul a fost analizat în ședința Comisiei nr. 1 - reunită „Legislație și cooperare interinstituțională” din data 18 februarie 2025.
La solicitarea Senatului României, în ședința din data de 18 februarie 2025, Comisia nr. 1 - reunită „Legislație și cooperare interinstituțională” a analizat Propunerea legislativă pentru modificarea Legii nr. 286/2009 privind Codul penal (b7/30.01.2025). În esenţă, comisia a apreciat că actul normativ nu poate fi adoptat în forma propusă având în vedere argumentele reținute de Înalta Curte de Casație și Justiție - Completul pentru dezlegarea unor chestiuni de drept în Decizia nr. 25/2025. Observaţiile formulate au fost comunicate Senatului cu adresa nr. 6/1707/28.04.2025. În ședința din data de 24 aprilie 2025, Comisia nr. 1 a analizat, la solicitarea Comisiei juridice, de numiri, disciplină, imunităţi și validări a Senatului României amendamentele depuse la Propunerea legislativă pentru modificarea Legii nr. 286/2009 privind Codul penal (L30/2025). Cu această ocazie s-a apreciat că se menţine concluzia exprimată anterior de comisia de specialitate a C.S.M., în sensul că actul normativ nu poate fi adoptat în forma propusă ori rezultată din urma amendamentelor formulate, având în vedere argumentele reținute de Înalta Curte de Casație și Justiție - Completul pentru dezlegarea unor chestiuni de drept în Decizia nr. 25/2025. Comisia a apreciat în acest sens, întrucât prin decizia menționată au fost interpretate elementele constitutive ale infracțiunii prevăzute de art. 336 din Codul penal atât prin raportare la obiectul juridic al acestei infracțiuni, cât și prin raportare la opinia exprimată de specialiștii din cadrul Institutului Național de Medicină Legală. Așa fiind, modificarea acestor dispoziții legale, mai ales în sensul arătat, nu poate conduce la ignorarea argumentelor reținute de instanța supremă, care nu s-au axat exclusiv pe o interpretare juridică a dispozițiilor legale în vigoare, ci au avut la bază și concluziile exprimate de medicii legiști referitoare la limita cut-off relevantă pentru stabilirea ipotezelor care pot conduce la atingerea obiectului juridic special al acestei infracțiuni. S-a apreciat că argumentele care țin de esența incriminării faptelor vizate nu pot fi înlăturate printr-o modificare legislativă care tinde să se abată de la rațiunea de bază a textului incriminator. Observaţiile formulate au fost comunicate Comisiei juridice, de numiri, disciplină, imunităţi și validări a Senatului României cu adresa nr. 6/1707/28.04.2025.
La solicitarea Senatului României, în ședința din data de 20 martie 2025, Comisia nr. 1 - reunită „Legislație și cooperare interinstituțională” a analizat Propunerea legislativă pentru modificarea și completarea Legii nr. 370/2004 pentru alegerea Președintelui României, republicată (b48/21.02.2025). Punctul de vedere al Comisiei în sensul că proiectul nu poate fi adoptat în forma propusă a fost comunicat Senatului României, împreună cu argumentele care au fost avute în vedere, prin adresa nr. 3258/24.03.2025.
La solicitarea Senatului României, în ședința din data de 03 aprilie 2025, Comisia nr. 1 - reunită „Legislație și cooperare interinstituțională” a analizat Propunerea legislativă  pentru modificarea şi completarea O.U.G. nr. 94/2000 privind retrocedarea unor imobile care au aparținut cultelor religioase din România – republicată (b63/05.03.2025). Comisia de specialitate a considerat că modificările propuse vizează, în esență, aspecte de oportunitate, fiind opțiunea legiuitorului să aprecieze cu privire la necesitatea operării unor schimbări cu privire la competența instanțelor învestite cu soluționarea cauzelor întemeiate pe dispozițiile O.U.G. nr. 94/2000 și la regândirea sistemului căilor de atac în această materie. Răspunsul Consiliului Superior al Magistraturii a fost comunicat Senatului României cu adresa nr. 3/3908/09.04.2025.
	La solicitarea Senatului României, în ședința din data de 03 aprilie 2025, Comisia nr. 1 - reunită „Legislație și cooperare interinstituțională” a analizat Propunerea legislativă  pentru completarea art. 22 din Legea nr. 143/2000 privind combaterea traficului și consumului ilicit de droguri (b50/24.02.2025). Punctul de vedere al Comisiei, în sensul că proiectul nu poate fi adoptat în forma propusă de către iniţiator a fost comunicat Senatului României, împreună cu argumentele care au fost avute în vedere, prin adresa nr. 3/3559/10.04.2025.
[bookmark: _Hlk194407450]În ședința din data de 03 aprilie 2025, Comisia nr. 1 - reunită „Legislație și cooperare interinstituțională” a analizat Propunerea legislativă pentru modificarea art. 425 alin. (1) lit. b) din Legea nr. 134/2010 privind Codul de procedură civilă (PLx 120/2022). Comisia a constatat că propunerea legislativă urmărește eliminarea referirii la susținerile pe scurt ale părților, ca parte componentă distinctă a considerentelor hotărârii judecătorești, și a apreciat că modificarea propusă este oportună, fiind de natură să contribuie la realizarea scopului de degrevare a activității instanțelor, prin simplificarea modalității de redactare a hotărârii judecătorești, fără ca prin aceasta să fie afectată calitatea hotărârilor sau principiile care guvernează desfășurarea procesului civil. Pentru motivele prezentate în cuprinsul adresei nr. 4577/04.04.2025 şi transmise Comisiei juridice, de disciplină şi imunităţi a Camerei Deputaţilor, Comisia a apreciat oportună adoptarea Propunerii legislative pentru modificarea art. 425 alin. (1) lit. b) din Legea nr. 134/2010 privind Codul de procedură civilă.
	La solicitarea Senatului României, în ședința din data de 24 aprilie 2025, Comisia nr. 1 - reunită „Legislație și cooperare interinstituțională” a analizat Propunerea legislativă pentru modificarea şi completarea Legii nr. 135/2010 privind Codul de procedură penală (b104/26.03.2025). Comisia a apreciat că propunerea legislativă nu ar ridica eventuale probleme de conformitate cu Legea fundamentală, paradigma legislativă propusă nefiind de natură a comporta discuții nici din perspectiva dispozițiilor Convenției pentru Apărarea Drepturilor Omului și a Libertăților Fundamentale și a jurisprudenței Curții de la Strasbourg. Sub acest aspect, așa cum se reține și în expunerea de motive, trebuie a se avea în vedere și faptul că dispozițiile art. 597 din Codul de procedură penală, a căror modificare se propune, fac parte din Titlul V - „Executarea hotărârilor penale”, reglementând o activitate ulterioară fazei de judecată în care s-a stabilit existența vinovăției persoanei (statuându-se, deci, în privința temeiniciei acuzației în materie penală). Prin urmare, adoptarea soluției legislative propuse constituie o chestiune ce ține de opțiunea legiuitorului, iar sub aspectul oportunității acestei soluții, Comisia a apreciat ca fiind pertinente argumentele expuse în cuprinsul expunerii de motive. Ca o observație punctuală, Comisia a reținut că, pentru rațiuni similare, ar fi trebuit să se propună, în mod corelativ, și modificarea prevederilor art. 597 alin. (8) teza a II-a din Codul de procedură penală referitoare la judecarea contestaţiei la hotărârea primei instanţe, care prevăd aducerea la judecata căii de atac a condamnatului aflat în stare de detenţie sau internat într-un centru educativ. Răspunsul C.S.M. a fost comunicat Senatului României cu adresa nr. 3/5040/28.04.2025.
În ședința din data de 24 aprilie 2025, Comisia nr. 1 - reunită „Legislație și cooperare interinstituțională” a analizat Propunerea legislativă privind unele măsuri pentru prevenirea și combaterea antisemitismului, xenofobiei, radicalizării și a discursului instigator la ură (b98/25.03.2025). Punctul de vedere al Comisiei a fost comunicat Senatului României prin adresa nr. 3/5037/28.04.2025.
În ședința din data de 15 mai 2025, Comisia nr. 1 - reunită „Legislație și cooperare interinstituțională” a analizat Propunerea legislativă privind prevenirea și combaterea consumului de droguri în rândul minorilor și al tinerilor (b113/31.03.2025). Analizând propunerea legislativă, Comisia a constatat că aceasta ridică serioase probleme de compatibilitate cu arhitectura sistemului de drept penal român, punând în discuție aspecte fundamentale ce țin atât de coerența reglementării, cât și de respectarea principiilor de drept penal material. Comisia a apreciat că propunerea legislativă nu ar putea fi integrată în dreptul penal pozitiv, întrucât afectează unitatea și coerența sistemului normativ, contravine unor principii esențiale ale dreptului penal și nu este susținută de o fundamentare riguroasă. Răspunsul C.S.M. a fost comunicat Senatului României cu adresa nr. 5373/19.05.2025. 
În ședința din data de 15 mai 2025, Comisia nr. 1 - judecători „Legislație și cooperare interinstituțională” a analizat Propunerea legislativă pentru completarea art. 220 din Legea nr. 134/2010 privind Codul de procedură civilă (b100/25.03.2025). Comisia a apreciat că participarea la ședință prin videoconferință ar trebui să fie o opțiune la aprecierea instanței, care este ținută de asigurarea tuturor exigențelor egalității în drepturi, dreptului la un proces echitabil, dreptului la apărare și înfăptuirii justiției, instanța fiind cea care trebuie să decidă desfășurarea ședințelor prin mijloace de telecomunicaţie audiovizuală. Punctul de vedere al Comisiei a fost comunicat Senatului României prin adresa nr. 3/5038/19.05.2025.
La solicitarea Senatului României, în ședința din data de 15 mai 2025, Comisia nr. 1 - reunită „Legislație și cooperare interinstituțională” a analizat Propunerea legislativă  pentru completarea O.U.G. nr. 195/2002 privind circulaţia pe drumurile publice (b108/27.03.2025). Punctul de vedere al Comisiei în sensul că proiectul nu poate fi adoptat în forma propusă a fost comunicat Senatului României, împreună cu argumentele care au fost avute în vedere, prin adresa nr. 3/5041/21.05.2025.
În ședința din data de 15 mai 2025, Comisia nr. 1 - reunită „Legislație și cooperare interinstituțională” a analizat Propunerea legislativă pentru completarea Legii nr. 286/2009 privind Codul penal (b4/28.01.2025). Răspunsul C.S.M. a fost comunicat Senatului României cu adresa nr. 1980/04.06.2025. 
	În ședința din data de 15 mai 2025, Comisia nr. 1 - reunită „Legislație și cooperare interinstituțională” a analizat Propunerea legislativă pentru modificarea art. 60 precum şi completarea Legii nr. 286/2009 privind Codul Penal, precum și modificarea art. 583 din Legea nr. 135/2010 privind Codul de procedură penală (b148/22.04.2025). Propunerea legislativă a fost analizată din perspectiva exprimării unui punct de vedere, comisia de specialitate a C.S.M. apreciind că individualizarea pedepselor reprezintă o chestiune care ține de politica penală a statului, iar legiuitorului îi revine prerogativa identificării și implementării soluțiilor normative corespunzătoare pentru ca scopul acestora să poată fi realizat cât mai eficient. Având în vedere toate deficiențele prezentate şi transmise Senatului cu adresa nr. 3/6338/16.05.2025, comisia de specialitate a C.S.M. a apreciat că propunerea legislativă nu poate fi adoptată în forma propusă.    
Propunerea legislativă pentru modificarea art. 36 şi art. 37 din Legea nr. 254/2013 privind executarea pedepselor şi a măsurilor privative de libertate dispuse de organele judiciare în cursul procesului penal (b150/22.04.2025) a fost analizată în ședința din data de 5 iunie 2025 a Comisiei nr. 1 - reunită „Legislație și cooperare interinstituțională”. Comisia de specialitate a C.S.M. a constatat că prin iniţiativa legislativă analizată au fost formulate propuneri de modificare a încadrării persoanelor condamnate în regimurile de executare închis și semideschis. Potrivit celor reţinute de Comisie, iniţiativa legislativă prezintă o serie deficienţe, de natură a afecta calitatea și previzibilitatea legii. Punctul de vedere al Comisiei a fost comunicat Senatului României prin adresa nr. 3/6344/10.06.2025.
La solicitarea Senatului României, în ședința din data de 15 mai 2025, Comisia nr. 1 - reunită „Legislație și cooperare interinstituțională” a analizat Propunerea legislativă pentru modificarea O.U.G. nr. 83/1999 privind restituirea unor bunuri imobile care au aparţinut comunităţilor cetăţenilor aparţinând minorităţilor naţionale din România, pentru completarea O.U.G. nr. 94/2000 privind retrocedarea unor bunuri imobile care au aparţinut cultelor religioase din România, precum şi pentru modificarea şi completarea Legii nr. 165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România  (b94/24.03.2025). Punctul de vedere cu o singură observaţie punctuală a fost comunicat Senatului României cu adresa nr. 3/4989/19.05.2025.
La solicitarea Senatului României, în ședința din data de 05 iunie 2025, Comisia nr. 1 judecători „Legislație și cooperare interinstituțională” a analizat Propunerea legislativă pentru completarea Legii nr. 134/2010 privind Codul de procedură civilă (b136/14.04.2025). Comisia a apreciat că nu este necesară modificarea art. 150 alin. (2) din Codul de procedură civilă. Punctul de vedere al Comisiei, împreună cu argumentele care au fost avute în vedere, au fost comunicate Senatului României prin adresa nr. 3/6219/11.06.2025.
În ședința din data de 05 iunie 2025, la solicitarea Senatului României, Comisia nr. 1 judecători „Legislație și cooperare interinstituțională” a analizat Propunerea legislativă pentru completarea Legii vânătorii și a protecției fondului cinegetic nr. 407/2006 (b172/13.05.2025). Plecând de la dezideratele invocate în expunerea de motive, comisia de specialitate a C.S.M. a apreciat că este opțiunea legiuitorului să stabilească momentul de la care devine executorie hotărârea primei instanțe prin care s-a dispus suspendarea executării actelor administrative vizate de propunerea legislativă, în urma învestirii cu o cerere formulată în temeiul art. 14 din Legea nr. 554/2004. Punctul de vedere al Comisiei, împreună cu argumentele care au fost avute în vedere, au fost comunicate Senatului României prin adresa nr. 3/7122/11.06.2025.
În ședința din data de 05 iunie 2025, la solicitarea Senatului României, Comisia nr. 1 judecători „Legislație și cooperare interinstituțională” a analizat Propunerea legislativă pentru modificarea art. 77 lit. h) din Legea nr. 286/2009 privind Codul penal (b173/13.05.2025). Punctul de vedere al Comisiei în sensul că proiectul nu poate fi adoptat în forma propusă a fost comunicat Senatului României, împreună cu argumentele care au fost avute în vedere, prin adresa nr. 7212/10.06.2025.
La solicitarea Senatului României, în ședința din data de 26 iunie 2025, Comisia nr. 1 - reunită „Legislație și cooperare interinstituțională” a analizat Propunerea legislativă pentru modificarea și completarea Legii nr. 272/2004 privind protecția și promovarea drepturilor copilului (b183/27.05.2025). Punctul de vedere al Comisiei în sensul că proiectul nu poate fi adoptat în forma propusă de către iniţiator a fost comunicat Senatului României, împreună cu argumentele care au fost avute în vedere, prin adresa nr. 3/8298/01.07.2025.
În ședința din data de 26 iunie 2025, la solicitarea Senatului României, Comisia nr. 1 - reunită „Legislație și cooperare interinstituțională” a analizat Propunerea legislativă pentru modificarea Legii nr. 135/2010 privind Codul de procedură penală, republicat, cu modificările și completările ulterioare (b201/02.06.2025). Punctul de vedere al Comisiei în sensul că proiectul nu poate fi adoptat în forma propusă de către iniţiator a fost comunicat Senatului României, împreună cu argumentele care au fost avute în vedere, prin adresa nr. 3/8891/01.07.2025.
	În ședința din data de 26 iunie 2025, la solicitarea Comisiei pentru muncă, familie și protecție socială a Senatului României, Comisia nr. 1 - reunită „Legislație și cooperare interinstituțională” a analizat Propunerea legislativă privind modificarea unor acte normative din domeniul pensiilor de serviciu (L102/2025), în forma adoptată de Camera Deputaților. S-a constatat de către comisie că Plenul C.S.M. a avizat negativ Propunerea legislativă privind modificarea unor acte normative din domeniul pensiilor de serviciu, prin Hotărârea nr. 60 din 15 aprilie 2025. Ţinând seama de deficiențele grave prezentate în cuprinsul avizului negativ exprimat de C.S.M., cât și de aspectele suplimentare care accentuează neconformitatea propunerii legislative cu principiile constituționale și cu exigențele care trebuie să caracterizeze statutul magistratului, Comisia a apreciat că Propunerea legislativă privind modificarea unor acte normative din domeniul pensiilor de serviciu trebuie respinsă de către Senatul României, în calitate de cameră decizională. Răspunsul a fost comunicat Comisiei pentru muncă, familie și protecție socială a Senatului României cu adresa nr. 6/5259/04.07.2025.
 În ședința din data de 04 septembrie 2025, la solicitarea Senatului României, Comisia nr. 1 - reunită „Legislație și cooperare interinstituțională” a analizat Propunerea legislativă pentru modificarea Legii nr. 143/2000, republicată, privind prevenirea și combaterea traficului și consumului ilicit de droguri (b200/02.06.2025). Punctul de vedere al Comisiei, împreună cu argumentele care au fost avute în vedere, au fost transmise Comisiei pentru muncă, familie și protecție socială a Senatului României cu adresa nr. 3/8779/09.09.2025.
În ședința din data de 04 septembrie 2025, la solicitarea Senatului României, Comisia nr. 1 - reunită „Legislație și cooperare interinstituțională” a analizat Propunerea legislativă privind modificarea și completarea art. 318 din Legea nr. 135/2010 privind Codul de procedură penală (b277/25.06.2025). Punctul de vedere al Comisiei în sensul că proiectul nu poate fi adoptat în forma propusă de către iniţiator a fost comunicat Senatului României, împreună cu argumentele care au fost avute în vedere, prin adresa nr. 3/10321/09.09.2025.
La solicitarea Senatului României, în ședința din data de 04 septembrie 2025, Comisia nr. 1 judecători „Legislație și cooperare interinstituțională” a analizat Propunerea legislativă pentru completarea art. 3 din O.U.G. nr. 75/1999 privind activitatea de audit financiar și art. 62 din Legea nr. 162/2017 privind auditul statutar al situațiilor financiare anuale și al situațiilor financiare anuale consolidate și de modificare a unor acte normative (b224/05.06.2025). Punctul de vedere al Comisiei în sensul că proiectul nu poate fi adoptat în forma propusă a fost comunicat Senatului României, împreună cu argumentele care au fost avute în vedere, prin adresa nr. 3/8491/09.09.2025.
	În ședința din data de 04 septembrie 2025, la solicitarea Senatului României, Comisia nr. 1 - reunită „Legislație și cooperare interinstituțională” a analizat Propunerea legislativă privind pierderea dreptului de a beneficia de pensie specială a persoanelor condamnate pentru fapte de corupţie (b229/11.06.2025). Răspunsul Comisiei a fost comunicat Senatului României prin adresa nr. 3/9211/09.09.2025.
	În ședința din data de 04 septembrie 2025, la solicitarea Senatului României, Comisia nr. 1 - reunită „Legislație și cooperare interinstituțională” a analizat Propunerea legislativă pentru modificarea și completarea Legii nr. 26/2024 privind ordinul de protecţie (b284/26.06.2025). Răspunsul Comisiei a fost comunicat Senatului României prin adresa nr. 3/10328/09.09.2025.
La solicitarea Senatului României, în ședința din data de 04 septembrie 2025, Comisia nr. 1 judecători „Legislație și cooperare interinstituțională” a analizat Propunerea legislativă pentru modificarea art. 1391 alin. (1) din Legea nr. 287/2009 privind Codul civil (b212/04.06.2025). Din perspectiva exigențelor de tehnică legislativă, s-a apreciat că sintagma „la stabilirea acestora” este neclar formulată, în contextul în care criteriile enumerate în propunerea legislativă, prin natura lor, ar putea conduce la ideea că acestea sunt specifice determinării cuantumului despăgubirilor care pot fi acordate în aceste situații, iar nu pentru a stabili sfera posibililor beneficiari dintre cei enumerați la art. 1391 alin. (2) din Codul civil - ascendenți, descendenți, frați, surori, soț sau oricare altă persoană care, la rândul ei, ar putea dovedi existența unui asemenea prejudiciu, această intenție a legiuitorului nereieşind în mod indubitabil din textul propus, ci doar din parcurgerea argumentelor prezentate în expunerea de motive. Prin urmare, reținând că este opțiunea legiuitorului de a pune în acord dispozițiile art. 1391 alin. (1) din Codul civil cu prevederile Constituției României, republicată, inclusiv din perspectiva dezlegărilor date de instanța de contencios constituțional în Decizia nr. 342/2024, comisia de specialitate a considerat necesară formularea observației de mai sus, în scopul asigurării calității legii. Răspunsul C.S.M. a fost comunicat Senatului României cu adresa nr. 3/8488/11.09.2025.
În ședința din data de 04 septembrie 2025, la solicitarea Senatului României, Comisia nr. 1 - reunită „Legislație și cooperare interinstituțională” a analizat Propunerea legislativă pentru modificarea și completarea Legii nr. 217/2003 pentru prevenirea și combaterea violenței domestice (b205/03.06.2025). Având în vedere aspectele subliniate în jurisprudența Curții Constituționale, respectiv a Înaltei Curți de Casație și Justiție, s-a apreciat ca fiind necesară reglementarea situațiilor în care instanța de judecată învestită cu soluționarea unei cereri de revocare a ordinului de protecție este ținută să procedeze la realizarea unei evaluări proprii a riscului de recidivă, respectiv în ipotezele în care agresorul nu se află în evidența unui serviciu de probațiune. De asemenea, având în vedere importanța evaluării pe care ar urma să o realizeze instanța și ținând cont de faptul că judecătorul învestit nu are acces direct la datele privind conduita agresorului, în cadrul comisiei s-a evidențiat că legiuitorul ar putea să ia în considerare prevederea în lege a anumitor criterii de apreciere a riscului de recidivă, eventual cu indicarea autorităților cărora instanța se poate adresa pentru a obține datele necesare întocmirii evaluării respective.  Punctul de vedere al Comisiei a fost comunicat Senatului României cu adresa nr. 3/8893/11.09.2025.
La solicitarea Senatului României, în ședința din data de 04 septembrie 2025, Comisia nr. 1 judecători „Legislație și cooperare interinstituțională” a analizat Propunerea legislativă pentru abrogarea art. 483 alin. (2) din Legea nr. 134/2010 privind Codul de procedură civilă, republicată (b278/25.06.2025). Punctul de vedere al Comisiei în sensul că proiectul nu poate fi adoptat în forma propusă de către iniţiator a fost comunicat Senatului României, împreună cu argumentele care au fost avute în vedere, prin adresa nr. 3/10323/11.09.2025.
La solicitarea Senatului României, în ședința din data de 04 septembrie 2025, Comisia nr. 1 judecători „Legislație și cooperare interinstituțională” a analizat Propunerea legislativă pentru modificarea art. 509 din Legea nr. 134/2010 privind Codul de procedură civilă, republicată (b276/25.06.2025). Punctul de vedere al Comisiei în sensul că proiectul nu poate fi adoptat în forma propusă a fost comunicat Senatului României, împreună cu argumentele care au fost avute în vedere, prin adresa nr. 3/10219/11.09.2025.
	În ședința din data de 04 septembrie 2025, la solicitarea Senatului României, Comisia nr. 1 - reunită „Legislație și cooperare interinstituțională” a analizat Propunerea legislativă pentru modificarea și completarea Legii nr. 134/2010, privind Codul de procedură civilă, republicată, cu modificările și completările ulterioare (b280/26.06.2025). Comisia a apreciat că nu se impune adoptarea propunerii legislative, întrucât, astfel cum rezultă și din considerentele Deciziei nr. 264/2020 a Curţii Constituţionale, sunt deja reglementate pârghii legale care asigură protecția debitorului și sancționează pasivitatea creditorului. În acest context, s-a apreciat că nu se impune completarea art. 715 cu un text potrivit căruia contestaţia privind prescripţia dreptului de a obţine executarea silită să poată fi introdusă în tot cursul executării silite. Răspunsul Comisiei a fost comunicat Senatului României prin adresa nr. 3/10325/12.09.2025.
La solicitarea Senatului României, în ședința din data de 04 septembrie 2025, Comisia nr. 1 judecători „Legislație și cooperare interinstituțională” a analizat Propunerea legislativă pentru completarea art. 14 din O.G. nr. 65/1994 privind organizarea activităţii de expertiză contabilă şi a contabililor autorizaţi (b221/05.06.2025). Răspunsul Comisiei a fost comunicat Senatului României cu adresa nr. 3/8489/16.09.2025.
	La solicitarea Senatului României, în ședința din data de 04 septembrie 2025, Comisia nr. 1 judecători „Legislație și cooperare interinstituțională” a analizat Propunerea legislativă pentru completarea art. 2 din O.G. nr. 71/2001 privind organizarea activităţii de consultanţă fiscală şi a art. 2 din O.G. nr. 24/2011 privind organizarea şi exercitarea activităţii de evaluare (b223/05.06.2025). Punctul de vedere al Comisiei a fost transmis Senatului României cu adresa nr. 3/8490/16.09.2025.
La solicitarea Senatului României, în ședința din data de 09 octombrie 2025, Comisia nr. 1 - reunită „Legislație și cooperare interinstituțională” a analizat Propunerea legislativă pentru modificarea și completarea Legii nr. 286/2009 privind Codul penal, publicată în Monitorul Oficial al României, Partea I, nr. 510 din 24 iulie 2009, cu modificările și completările ulterioare (b357/02.09.2025). Punctul de vedere al Comisiei în sensul că proiectul nu poate fi adoptat în forma propusă de către iniţiator a fost comunicat Senatului României, împreună cu argumentele care au fost avute în vedere, prin adresa nr. 3/13711/14.10.2025.
La solicitarea Senatului României, în ședința din data de 09 octombrie 2025, Comisia nr. 1 - reunită „Legislație și cooperare interinstituțională” a analizat Propunerea legislativă pentru modificarea și completarea Legii nr. 254/2013 privind executarea pedepselor și a măsurilor privative de libertate dispuse de organele judiciare în cursul procesului penal (b366/02.09.2025). Punctul de vedere al Comisiei în sensul că proiectul nu poate fi adoptat în forma propusă a fost comunicat Senatului României, împreună cu argumentele care au fost avute în vedere, prin adresa nr. 3/13726/14.10.2025.
La solicitarea Senatului României, în ședința din data de 09 octombrie 2025, Comisia nr. 1 - reunită „Legislație și cooperare interinstituțională” a analizat Propunerea legislativă pentru modificarea Legii nr. 286/2009 privind Codul penal (b370/03.09.2025). Comisia de specialitate a Consiliului a reținut că prin propunerea legislativă analizată se urmărește înăsprirea regimului sancționator al infracțiunii prevăzute la art. 348 din Codul penal, de la pedeapsa actuală (închisoare de la 3 luni la 1 an sau amendă), la închisoarea de la 6 luni la 5 ani. Comisia a apreciat că soluția propusă nu este ferită de critici, atât în raport cu fundamentarea ei, cât și în raport cu cadrul normativ actual. Inițiatorul pare să urmărească nu atât descurajarea comiterii faptei, cât modificarea atitudinii organelor judiciare în cauzele având ca obiect această infracțiune. Punctul de vedere al Comisiei în sensul că proiectul nu poate fi adoptat în forma propusă a fost comunicat Comisiei juridice, de disciplină şi imunităţi a Camerei Deputaţilor, împreună cu argumentele care au fost avute în vedere, prin adresa nr. 3/13646/20.10.2025.
La solicitarea Senatului României, în ședința din data de 09 octombrie 2025, Comisia nr. 1 – judecători „Legislație și cooperare interinstituțională” a analizat Propunerea legislativă privind dreptul la petiționare și reglementarea soluționării petițiilor (b326/20.08.2025). Punctul de vedere al Comisiei în sensul că proiectul nu poate fi adoptat în forma propusă a fost comunicat Senatului României, împreună cu argumentele care au fost avute în vedere, prin adresa nr. 3/13617/21.10.2025.
La solicitarea Camerei Deputaţilor, în ședința din data de 09 octombrie 2025, Comisia nr. 1 – reunită „Legislație și cooperare interinstituțională” a analizat Propunerea legislativă privind organizarea și funcționarea Direcției Generale Anticorupție din cadrul Ministerului Afacerilor Interne. S-a apreciat că soluţia extinderii competenţei organelor de cercetare penală ale Direcţiei Generale Anticorupţie contravine soluției consacrate de Înalta Curte de Casație și Justiție prin Decizia nr. 8/2025, pronunțată în recurs în interesul legii, dezlegare care constituie expresia specializării organelor judiciare, care impune ca atunci când prin lege este reglementată existența unui organ judiciar specializat în prevenirea și combaterea corupției în rândul personalului Ministerului Afacerilor Interne, competența acestui organ să fie limitată exclusiv la aceste infracțiuni și persoane. Rațiunea acestei limitări decurge din însăși finalitatea instituirii specializării, respectiv creșterea eficienței, asigurarea unui nivel superior de calitate și sporirea capacității instituționale de a reacționa la dinamica accentuată a fenomenului corupției. Extinderea atribuțiilor dincolo de obiectul propriu de activitate ar însemna, pe de o parte, negarea fundamentului care a justificat specializarea, iar pe de altă parte, utilizarea inadecvată a resurselor umane ale direcției. Punctul de vedere al Comisiei în sensul că proiectul nu poate fi adoptat în forma propusă a fost comunicat Senatului României, împreună cu argumentele care au fost avute în vedere, prin adresa nr. 3/9423/21.10.2025.
La solicitarea Senatului României, în ședința din data de 23 octombrie 2025, Comisia nr. 1 - reunită „Legislație și cooperare interinstituțională” a analizat Propunerea legislativă privind prevenirea și combaterea violenței de gen împotriva femeilor – „Întâi Femeia” (b358/02.09.2025). Comisia a reţinut că propunerea legislativă conține o multitudine de formulări generale, la nivel de principiu, însă, în esență, atât drepturile reglementate, cât și obligațiile instituite în sarcina autorităților se regăsesc deja consacrate, fie la nivelul Constituției României, fie în Codurile civil/penal, Codurile de procedură civilă/penală ori în cuprinsul altor acte normative. Comisia a apreciat că ceea ce lipsește este o mai bună coordonare între autorități, în cazul abordărilor transversale ori o înțelegere mai profundă a conceptelor, inclusiv din perspectivă sensibilă la gen, o transparență sporită cu privire la serviciile de sprijin disponibile pentru victime, ceea ce se poate suplini prin acțiuni de formare, conștientizare și de promovare a bunelor practici, dar și prin întărirea capacității administrative a autorităților, inclusiv prin asigurarea unei finanțări corespunzătoare, care să permită, printre altele, digitalizarea sistemelor și schimburile de date dintre autorități, precum și prin colaborarea cu societatea civilă. Prin urmare, în ceea ce privește soluțiile propuse în cadrul propunerii legislative analizate, având în vedere existența unor importante deficiențe de fond și de formă, necorelarea cu dispozițiile legale în vigoare, inclusiv la nivel terminologic, comisia a apreciat că forma actuală a propunerii legislative nu întrunește criteriile de calitate a legii. Punctul de vedere al Comisiei în sensul că proiectul nu poate fi adoptat în forma propusă a fost comunicat Senatului României, împreună cu argumentele care au fost avute în vedere, prin adresa nr. 3/13721/28.10.2025.
La solicitarea Senatului României, în ședința din data de 23 octombrie 2025, Comisia nr. 1 - reunită „Legislație și cooperare interinstituțională” a analizat Propunerea legislativă pentru modificarea art. 91 alin. (31) din Legea nr. 286/2009 privind Codul penal (b386/05.09.2025). Punctul de vedere al Comisiei în sensul că proiectul nu poate fi adoptat în forma propusă a fost comunicat Senatului României, împreună cu argumentele care au fost avute în vedere, prin adresa nr. 3/13737/28.10.2025.
La solicitarea Senatului României, în ședința din data de 23 octombrie 2025, Comisia nr. 1 - reunită „Legislație și cooperare interinstituțională” a analizat Propunerea legislativă pentru modificarea și completarea Legii nr. 286/2009 privind Codul penal, publicată în Monitorul Oficial al României, Partea I, nr. 510 din 24 iulie 2009, cu modificările și completările ulterioare (b408/16.09.2025). Punctul de vedere al Comisiei în sensul că proiectul nu poate fi adoptat în forma propusă a fost comunicat Senatului României, împreună cu argumentele care au fost avute în vedere, prin adresa nr. 3/14287/28.10.2025.
La solicitarea Senatului României, în ședința din data de 23 octombrie 2025, Comisia nr. 1 - reunită „Legislație și cooperare interinstituțională” a analizat Propunerea legislativă pentru modificarea și completarea Legii nr. 146/2021 privind monitorizarea electronică în cadrul unor proceduri judiciare și execuțional penale și a Legii nr. 217/2003 pentru prevenirea și combaterea violenței domestice, republicată (b422/18.09.2025). Potrivit celor reţinute de comisia de specialitate a Consiliului, propunerea legislativă se dovedește insuficient fundamentată din perspectiva cerințelor constituționale și convenționale privind restrângerea exercițiului drepturilor fundamentale, întrucât nu asigură un just echilibru între interesul general al protejării victimelor și dreptul individual la viață privată al persoanei monitorizate. Punctul de vedere al Comisiei în sensul că proiectul nu poate fi adoptat în forma propusă a fost comunicat Senatului României, împreună cu argumentele care au fost avute în vedere, prin adresa nr. 3/14493/28.10.2025.
La solicitarea Senatului României, în ședința din data de 23 octombrie 2025, Comisia nr. 1 - reunită „Legislație și cooperare interinstituțională” a analizat Propunerea legislativă pentru modificarea și completarea Legii nr. 286/2009 privind Codul penal, publicată în Monitorul Oficial al României, Partea I, nr. 510 din 24 iulie 2009, cu modificările şi completările ulterioare (b356/02.09.2025). Observaţiile Comisiei au fost transmise Senatului României prin adresa nr. 3/13651/29.10.2025.
La solicitarea Senatului României, în ședința din data de 06 noiembrie 2025, Comisia nr. 1 - reunită „Legislație și cooperare interinstituțională” a analizat Propunerea legislativă pentru completarea Legii nr. 207/2015 privind Codul de procedură fiscală (b414/17.09.2025). Având în vedere riscul producerii unor perturbări majore în derularea raporturilor contractuale dintre părțile vizate de procedura cuprinsă în propunerea legislativă, precum și iminența declanșării unor litigii pentru clarificarea condițiilor în care ar fi emise titlurile de creanță, respectiv a regimului juridic aplicabil fazei de executare silită, comisia de specialitate a apreciat că normele propuse nu cuprind suficiente elemente pentru a asigura claritatea reglementării și a elimina confuziile, nefiind în acord cu standardele constituționale din punctul de vedere al calității legii. Răspunsul Consiliului a fost transmis cu adresa nr. 3/14491/10.11.2025.
În ședința din data de 06 noiembrie 2025, la solicitarea Senatului României, Comisia nr. 1 - reunită „Legislație și cooperare interinstituțională” a analizat Propunerea legislativă pentru modificarea și completarea Legii nr. 143/2000 privind prevenirea și combaterea traficului și consumului ilicit de droguri (b436/23.09.2025). Punctul de vedere al Comisiei în sensul că proiectul nu poate fi adoptat în forma propusă a fost comunicat Senatului României, împreună cu argumentele care au fost avute în vedere, prin adresa nr. 3/14678/10.11.2025.
În ședința din data de 06 noiembrie 2025, la solicitarea Senatului României, Comisia nr. 1 - reunită „Legislație și cooperare interinstituțională” a analizat Propunerea legislativă pentru modificarea Legii nr. 286/2009 privind Codul penal (b440/25.09.2025). Comisia de specialitate a reţinut că majorarea duratei pentru care se pot lua măsurile educative neprivative de libertate constituie o chestiune care ţine de opţiunea legiuitorului și că prezenta iniţiativă legislativă nu prezintă probleme de tehnică legislativă, motiv pentru care aceasta poate fi adoptată în forma propusă.  
Totodată, s-a apreciat că, urmare a modificărilor propuse la art. 117 alin. (1) din Codul penal, ar trebui modificat în mod corespunzător şi art. 66 alin. (5) din Legea nr. 253/2013 privind executarea pedepselor, a măsurilor educative şi a altor măsuri neprivative de libertate dispuse de organele judiciare în cursul procesului penal, cu modificările și completările ulterioare, cu referire la durata măsurii educative a stagiului de formare civică. Răspunsul Comisiei a fost transmis Senatului României prin adresa nr. 3/14857/20.11.2025.
În ședința din data de 06 noiembrie 2025, la solicitarea Senatului României, Comisia nr. 1 - judecători „Legislație și cooperare interinstituțională” a analizat Propunerea legislativă pentru modificarea și completarea Legii nr. 26/2024 privind ordinul de protecţie (b458/01.10.2025). Observaţiile Comisiei au fost transmise Senatului României prin adresa nr. 3/15014/17.11.2025.
La solicitarea Senatului României, în ședința din data de 13 noiembrie 2025, Comisia nr. 1 - reunită „Legislație și cooperare interinstituțională” a analizat Propunerea legislativă pentru modificarea şi completarea O.U.G. nr. 57/2019 privind Codul administrativ (b478/08.10.2025). Punctul de vedere al Comisiei în sensul că proiectul nu poate fi adoptat în forma propusă a fost comunicat Senatului României, împreună cu argumentele care au fost avute în vedere, prin adresa nr. 3/15367/10.11.2025.
În ședința din data de 13 noiembrie 2025, la solicitarea Senatului României, Comisia nr. 1 - reunită „Legislație și cooperare interinstituțională” a analizat Propunerea legislativă pentru prevenirea și combaterea femicidelor și a violențelor care le preced (b541/29.10.2025). Observaţiile Comisiei au fost transmise Senatului României prin adresa nr. 3/16402/14.11.2025.
În ședința din data de 13 noiembrie 2025, la solicitarea Senatului României, Comisia nr. 1 - reunită „Legislație și cooperare interinstituțională” a analizat Propunerea legislativă pentru modificarea și completarea Legii nr. 217/2003 pentru prevenirea și combaterea violenței domestice și a Legii nr. 26/2024 privind ordinul de protecție (b461/01.10.2025). Punctul de vedere al Comisiei în sensul că proiectul nu poate fi adoptat în forma propusă a fost comunicat Senatului României, împreună cu argumentele care au fost avute în vedere, prin adresa nr. 3/15211/19.11.2025.
În ședința din data de 11 decembrie 2025, la solicitarea Senatului României, Comisia nr. 1 - judecători „Legislație și cooperare interinstituțională” a analizat Propunerea legislativă pentru modificarea și completarea art. 906 din Legea nr. 134/2010 privind Codul de procedură civilă - Republicată (b533/27.10.2025). Punctul de vedere al Comisiei în sensul că proiectul nu poate fi adoptat în forma propusă a fost comunicat Senatului României, împreună cu argumentele care au fost avute în vedere, prin adresa nr. 3/16403/15.12.2025.
În ședința din data de 11 decembrie 2025, la solicitarea Senatului României, Comisia nr. 1 - reunită „Legislație și cooperare interinstituțională” a analizat Propunerea legislativă pentru modificarea și completarea art. 781 din Legea nr. 134/2010 privind Codul de procedură civilă, republicată, cu modificările și completările ulterioare (b528/23.10.2025). Punctul de vedere al Comisiei în sensul că proiectul nu poate fi adoptat în forma propusă a fost comunicat Senatului României, împreună cu argumentele care au fost avute în vedere, prin adresa nr. 3/16194/16.12.2025.
În ședința din data de 11 decembrie 2025, la solicitarea Senatului României, Comisia nr. 1 - reunită „Legislație și cooperare interinstituțională” a analizat Propunerea legislativă pentru modificarea și completarea Legii nr. 188/2000 privind executorii judecătorești  (b584/11.11.2025). Comisia a apreciat că nu se impune modificarea textului în sensul eliminării posibilității numirii fără examen sau concurs în funcția de executor judecătoresc a persoanelor care au exercitat timp de 5 ani funcția de magistrat și au promovat examenul de definitivat în profesia din care provin, forma în vigoare răspunzând mult mai bine standardelor pe care le presupun profesiile juridice. Răspunsul Consiliului a fost transmis prin adresa nr. 3/17145/17.12.2025.
În ședința din data de 11 decembrie 2025, la solicitarea Senatului României, Comisia nr. 1 - reunită „Legislație și cooperare interinstituțională” a analizat Propunerea legislativă pentru completarea Legii nr. 58 din 20 martie 2024 (b518/21.10.2025). Comisia a apreciat că propunerea legislativă nu poate fi adoptată în forma trimisă de către inițiator, întrucât actul normativ vizat de propunerea analizată este la rândul lui o lege de modificare și completare a unor acte normative. Răspunsul Consiliului a fost transmis prin adresa nr. 3/16050/17.12.2025.
La solicitarea Comisiei pentru apărare, ordine publică și siguranță națională din cadrul Senatului României, în ședința din data de 11 decembrie 2025, Comisia nr. 1 - reunită „Legislație și cooperare interinstituțională” a exprimat un punct de vedere cu privire la amendamentele propuse la proiectul de Lege privind căutarea persoanelor dispărute. Punctul de vedere al Consiliului a fost transmis Comisiei pentru apărare, ordine publică și siguranță națională prin adresa nr. 7/14299/18.12.2025.
La solicitarea Senatului României, în ședința din data de 11 decembrie 2025, Comisia nr. 1 - reunită „Legislație și cooperare interinstituțională” a analizat Propunerea legislativă pentru modificarea și completarea Legii nr. 286/2009 privind Codul penal, cu modificările și completările ulterioare (b582/11.11.2025). Punctul de vedere al Comisiei în sensul că proiectul nu poate fi adoptat în forma propusă a fost comunicat Senatului României, împreună cu argumentele care au fost avute în vedere, prin adresa nr. 3/17155/17.12.2025.
La solicitarea Senatului României, în ședința din data de 11 decembrie 2025, Comisia nr. 1 - reunită „Legislație și cooperare interinstituțională” a analizat Propunerea legislativă pentru modificarea și completarea Legii nr. 135/2010 privind Codul de procedură penală (b556/04.11.2025). Pentru considerentele expuse în adresa de răspuns nr. 3/16788/17.12.2025, comisia de specialitate a Consiliului Superior al Magistraturii a considerat că soluțiile legislative propuse ar trebui reanalizate.
La solicitarea Senatului României, în ședința din data de 11 decembrie 2025, Comisia nr. 1 - reunită „Legislație și cooperare interinstituțională” a analizat Propunerea legislativă - Constatarea din oficiu a prescripției și protecția debitorilor împotriva executărilor abuzive (b479/08.10.2025). Punctul de vedere al Comisiei în sensul că proiectul nu poate fi adoptat în forma propusă a fost comunicat Senatului României, împreună cu argumentele care au fost avute în vedere, prin adresa nr. 3/15490/17.12.2025.
Din perspectiva raporturilor cu puterea legislativă, trebuie menționată participarea reprezentanților Consiliului la lucrările comisiilor parlamentare pe teme privind sistemul judiciar. Astfel, la data de 04 martie 2025, la invitaţia Comisiei pentru drepturile omului, egalitate de şanse, culte şi minorităţi, reprezentanţi ai C.S.M. au participat la dezbaterile vizând proiectul de lege pentru abrogarea art. 97 alin. (4) - (13) din Legea nr. 135/2010 privind Codul de procedură penală (L29/2025).
La data de 01 aprilie 2025, reprezentanţi ai C.S.M. au participat la şedinţa Comisiei juridice, de disciplină şi imunităţi în care a fost dezbătut proiectul de lege Pl-x 120/2022 privind Codul de procedură civilă.
La data de 22 aprilie 2025, reprezentanţi ai C.S.M. au participat la şedinţa Comisiei juridice, de disciplină şi imunităţi în care a fost dezbătută Propunerea legislativă pentru modificarea unor acte normative în domeniul pensiilor de serviciu.
	La invitaţia Comisiei juridice a Camerei Deputaţilor, reprezentanţi ai C.S.M. au participat la întâlnirea organizată la data de 30 iunie 2025 în contextul unor consultări interinstituţionale, menite să fundamenteze o propunere de modificare a Codului Penal cu scopul de a preveni violenţele exercitate împotriva femeilor. Ulterior, la datele de 09 septembrie 2025, 16 septembrie 2025 şi 01 octombrie 2025, un reprezentant al C.S.M. a participat la întâlnirile grupului tehnic de lucru pentru modificarea Codului Penal. 
	La invitaţia Comisiei pentru apărare, ordine publică şi siguranţă naţională, un reprezentant al C.S.M. a participat la întâlnirea organizată la data de 25 noiembrie 2025 la dezbaterile vizând Proiectul de lege privind căutarea persoanelor dispărute.
B. În ceea ce privește raporturile Consiliului Superior al Magistraturii cu puterea executivă, se evidențiază colaborarea cu Ministerul Justiţiei din perspectiva procesului legislativ, colaborare în cadrul căreia Consiliul şi-a exercitat atribuţiile referitoare la avizarea actelor normative care privesc activitatea autorităţii judecătoreşti, prevăzute de art. 39 alin. (3) din Legea nr. 305/2022 privind Consiliul Superior al Magistraturii, prezentate în cadrul Secţiunii 1 a Capitolului III.
O altă componentă importantă a acestor raporturi se referă la sesizările transmise Ministerului Justiţiei prin intermediul Plenului sau comisiilor sale de specialitate, în contextul cooperării dintre aceste instituţii şi al necesităţii asigurării unei bune funcționări a autorității judecătorești.
Astfel, prin Hotărârea nr. 40/25.03.2025, Plenul Consiliului Superior al Magistraturii a sesizat Ministerul Justiţiei în vederea efectuării demersurilor necesare modificării art. 283 alin. (1) și (3) din Legea nr. 303/2022 privind statutul judecătorilor și procurorilor, astfel încât durata de 2 ani a cursurilor Institutului Național al Magistraturii să fie aplicabilă auditorilor de justiție admiși până în anul 2027 inclusiv. Plenul a reţinut că situația existentă în prezent la nivelul sistemului judiciar reclamă o preocupare permanentă pentru adoptarea unei politici coerente și eficiente de resurse umane în cadrul instanțelor judecătorești și parchetelor de pe lângă acestea. Pornind de la dezideratele prezente și de perspectivă, este necesară promovarea unor demersuri prin care să se asigure posibilitatea ocupării posturilor vacante de la nivelul instanțelor și parchetelor, măsură menită să contribuie la respectarea standardelor constituționale vizând principiul fundamental al independenței justiției, evitând astfel destabilizarea sistemului judiciar în ansamblul său și afectarea gravă a dreptului cetățeanului de acces la justiție. 
De asemenea, prin Hotărârea nr. 41/25.03.2025, Plenul Consiliului Superior al Magistraturii a sesizat Ministerul Justiţiei în vederea efectuării demersurilor necesare modificării art. 294 alin. (2) din Legea nr. 303/2022 privind statutul judecătorilor și procurorilor, astfel încât perioada cât judecătorul sau procurorul a avut calitatea de auditor de justiţie să se ia în continuare în calculul vechimii necesare pentru examenele, concursurile sau procedurile de selecţie prevăzute de lege. Plenul a apreciat că dacă ar intra în vigoare dispozițiile care privesc calculul vechimii fără luarea în considerare a perioadei cât judecătorul sau procurorul a avut calitatea de auditor de justiţie, la data de 01 ianuarie 2026 ar putea exista un număr de 355 de judecători și 177 procurori care ar mai îndeplini condițiile de participare la concursul de promovare în funcții de execuție la tribunale și parchetele de pe lângă tribunale, comparativ cu numărul mult mai mare, de 590 judecători și 316 procurori, care ar putea participa la acest concurs dacă perioada în care magistratul a avut calitatea de auditor de justiție ar fi luată în considerare în continuare la calculul vechimii necesare pentru promovare. Așadar, intrarea în vigoare a acestor dispoziții ar genera o reducere substanțială a bazei de selecție pentru tribunale și parchetele de pe lângă tribunale, fapt care ar constitui un factor suplimentar de îngreunare a demersurilor pe care le-ar putea întreprinde Consiliul Superior al Magistraturii pentru reducerea deficitului major de personal înregistrat la aceste instanțe și parchete. 
În ședința din data de 24 aprilie 2025, Comisia nr. 1 reunită - „Legislație și cooperare interinstituțională” a decis sesizarea ministrului justiției și a ministrului apărării naționale cu privire la necesitatea modificării unor dispoziții din Legea nr. 80/1995 și din Ordinul MApN nr. M90/2024. Astfel, cu privire la modificarea dispozițiilor legale care stabilesc vârsta maximă de 45 ani pentru activarea în cadrul forțelor armate, Comisia a reținut că această limită a fost introdusă prin Legea nr. 101/2019. Anterior acestui moment, o atare limită de vârstă nu exista atunci când încadrarea în funcția de ofițer se realiza din sursă externă. Activitatea judiciară desfășurată în instanțele militare și parchetele militare nu este deloc diferită de cea pe care o desfășoară magistrații civili. S-a apreciat că experiența acumulată odată cu înaintarea în vârstă de către magistrați nu poate constitui decât un avantaj pentru instanța, respectiv parchetul la care aceștia sunt încadrați, aceeași concluzie fiind valabilă și pentru instanțele militare, respectiv parchetele militare. În acest sens, Comisia a apreciat că poate fi reglementată o excepție de la condiția privind vârsta în ceea ce privește justiția militară și o posibilă soluție legislativă ar putea fi modificarea art. 36 alin. (3) din Legea nr. 80/1995.
În contextul intrării în vigoare a O.U.G. nr. 156/2024 privind unele măsuri fiscal-bugetare în domeniul cheltuielilor publice pentru fundamentarea bugetului general consolidat pe anul 2025, pentru modificarea şi completarea unor acte normative, precum şi pentru prorogarea unor termene, la nivelul Consiliului Superior al Magistraturii a fost realizată o analiză a implicațiilor pe care art. I alin. (4) din acest act normativ le are asupra derulării în condiții optime a proiectelor finanțate din fonduri europene nerambursabile. Prin adresele nr. 5/3918/25.03.2025 şi nr. 6/3918/25.03.2025 a fost sesizat Ministerul Justiţiei, precum şi Ministerul Finanţelor, cu privire la necesitatea inițierii unui demers normativ care să conducă, cu celeritate, la exceptarea proiectelor finanțate din fonduri europene nerambursabile de la aplicarea art. I alin. (4) din O.U.G. nr. 156/2024.
Prin Hotărârea nr. 123/18.09.2025, Plenul Consiliului Superior al Magistraturii a sesizat Ministerul Justiţiei cu propunerea de modificare și completare a art. 666 din Legea nr. 134/2010 privind Codul de procedură civilă, republicată în Monitorul Oficial al României, Partea I, nr. 247 din 10 aprilie 2015, cu modificările şi completările ulterioare, propunere ce vizează constituirea dosarelor de încuviințare a executării silite exclusiv în format electronic. O astfel de intervenție normativă este menită să conducă la economii de costuri și de timp, la eficientizarea activității instanței prin simplificarea operațiunilor administrative realizate în legătură cu aceste dosare, precum și la asigurarea trasabilității transmiterii documentelor. În același timp, acest demers este de natură să consolideze transparența în activitatea judiciară, să sporească încrederea cetățenilor în actul de justiție și să conducă la creșterea eficacității procedurilor judiciare. 
[bookmark: _Hlk176954044]Prin Hotărârea nr. 74/27.05.2025, Plenul Consiliului Superior al Magistraturii a sesizat ministrul justiției cu propunerea de inițiere a unui proiect de act normativ referitor la cuantumul cotizației ce trebuie plătită de Institutul Național al Magistraturii către Reţeaua Europeană de Formare Judiciară (E.J.T.N.).
Prin Hotărârea nr. 149 din 13 noiembrie 2025, Plenul Consiliului Superior al Magistraturii a sesizat ministrul justiției cu propunerile de modificare a art. 283 alin. (1) și (3) și a art. 294 alin. (2) din Legea nr. 303/2022 privind statutul judecătorilor și procurorilor, precum și a art. 168 alin. (2) din Legea nr. 304/2022 privind organizarea judiciară. Plenul a apreciat că este necesară o intervenție legislativă pentru modificarea dispozițiilor legale în vigoare, astfel încât perioada cât judecătorul sau procurorul a avut calitatea de auditor de justiţie să se ia în continuare în calculul vechimilor necesare pentru examenele, concursurile sau procedurile de selecţie prevăzute de lege. Totodată, Plenul a apreciat necesară și modificarea Legii nr. 303/2022 privind statutul judecătorilor și procurorilor, astfel încât durata de 2 ani a cursurilor Institutului Național al Magistraturii să fie aplicabilă auditorilor de justiție admiși până în anul 2027 inclusiv.
La data de 29 decembrie 2025 Ministerul Justiţiei a transmis Consiliului Superior al Magistraturii proiectul de Ordonanţă de urgenţă a Guvernului privind unele măsuri temporare în domeniul justiţiei în vederea avizării. Răspunsul Consiliului a fost transmis Ministerului Justiţiei cu adresa nr. 2/19467/2025 din data de 29 decembrie 2025.
La solicitarea Ministerului Justiției, comisia de specialitate din cadrul Consiliului Superior al Magistraturii a transmis o serie de puncte de vedere referitoare la adoptarea, modificarea sau completarea unor acte normative. Dintre acestea, menționăm: 
- punctul de vedere referitor la proiectul de H.G. privind aprobarea Strategiei naționale pentru prevenirea recidivei 2025 - 2029 (S.N.P.R.) și a Planului de acțiune pentru implementarea Strategiei naționale pentru prevenirea recidivei 2025 - 2029. Proiectul a fost analizat în ședința din data de 20 martie 2025 a Comisiei nr. 1 - reunită „Legislație și cooperare interinstituțională”. Observaţiile Comisiei au fost transmise Ministerului Justiţiei prin adresa nr. 3/3932/25.03.2025.
- punctul de vedere referitor la Propunerea legislativă pentru modificarea şi completarea Legii nr. 47/1992 privind organizarea şi funcţionarea Curţii Constituţionale, cu modificările şi completările ulterioare. Propunerea a fost analizată în ședința din data de 20 martie 2025 a Comisiei nr. 1 - reunită „Legislație și cooperare interinstituțională”, apreciindu-se că aceasta nu poate fi adoptată întrucât este marcată de vicii de neconstituţionalitate evidente. Observaţiile Comisiei au fost transmise Ministerului Justiţiei prin adresa nr. 3/3393/25.03.2025.
- punctul de vedere referitor la proiectul de act normativ pentru modificarea Legii nr. 340/2009 privind formularea de către România a unei declarații în baza prevederilor art. 35 paragraful (2) din Tratatul privind Uniunea Europeană. Proiectul a fost analizat în ședința din data de 20 martie 2025 a Comisiei nr. 1 - reunită „Legislație și cooperare interinstituțională”. La nivelul comisiei de specialitate s-a conturat opinia potrivit căreia, în esență, modificările preconizate ale Legii nr. 340/2009 sunt în concordanță cu evoluția dreptului Uniunii Europene în ceea ce privește cererile adresate de instanțele naționale Curții de Justiție a Uniunii Europene în vederea pronunțării unor hotărâri preliminare, în materie penală, din perspectiva competenței Curții de Justiție în domeniul spațiului de securitate, libertate și justiție, modificările legislative fiind necesare în contextul în care nu există dispoziții speciale în Codul de procedură penală care să reglementeze anumite aspecte procedurale, dar și pentru a se asigura respectarea Deciziei Curții Constituționale nr. 219/2024. Observaţiile Comisiei au fost transmise Ministerului Justiţiei prin adresa nr. 3/2196/25.03.2025.
	- punctul de vedere referitor la proiectul de H.G. pentru modificarea şi completarea Anexei la H.G. nr. 706/2015 pentru aprobarea Normelor metodologice de aplicare a prevederilor referitoare la stabilirea pensiilor de serviciu din Legea nr. 567/2004 privind statutul personalului auxiliar de specialitate al instanţelor judecătoreşti şi al parchetelor de pe lângă acestea şi al personalului care funcţionează în cadrul Institutului Naţional de Expertize Criminalistice, analizat în ședința din data de 5 iunie 2025 a Comisiei nr. 1 – reunită „Legislație şi cooperare interinstituțională”. Observaţiile Comisiei au fost transmise Ministerului Justiţiei prin adresa nr. 7/19295/2024 din 12.06.2025.
- punctul de vedere referitor la forma preliminară a Proiectului de lege pentru modificarea și completarea O.G. nr. 2/2000 privind organizarea activității de expertiză tehnică judiciară și extrajudiciară, precum și pentru modificarea și completarea altor acte normative, analizat în ședința din data de 26 iunie 2025 a Comisiei nr. 1 - reunită „Legislație și cooperare interinstituțională”. Din perspectiva comisiei de specialitate a C.S.M., în virtutea principiului colaborării interinstituționale, a fost analizată măsura în care aceste propuneri de reglementare ar putea avea incidență asupra derulării activității instanțelor judecătorești, respectiv a parchetelor de pe lângă acestea, în special în ceea ce privește regulile de procedură în materia efectuării expertizelor tehnice judiciare, precum și sub aspectul posibilității integrării în proiect a propunerilor formulate de instanțe și parchete. Observaţiile comisiei de specialitate au fost transmise Ministerului Justiţiei cu adresa nr. 11/1734/2024/04.07.2025.
- punctul de vedere referitor la proiectul de Lege privind protecţia împotriva cererilor vădit neîntemeiate sau a procedurilor judiciare abuzive îndreptate împotriva persoanelor implicate în acţiuni de mobilizare publică şi la instrumentul de prezentare şi motivare a acestuia, analizat în ședința din data de 27 august 2025 a Comisiei nr. 1 – reunită - „Legislație şi cooperare interinstituțională” şi transmis Ministerului Justiţiei prin adresa nr. 14/19909/02.09.2025.
- punctul de vedere cu privire la raportul Comitetului European pentru Prevenirea Torturii şi a Pedepselor sau Tratamentelor Inumane sau Degradante (C.P.T.) realizat ca urmare a evaluării implementării recomandărilor C.P.T. vizând tratamentul şi condiţiile de detenţie a pacienţilor în patru spitale de psihiatrie şi măsuri de siguranţă din România, analizat în şedinţa din data de 15 mai 2025 a Comisiei nr. 1 – reunită „Legislaţie şi cooperare interinstituţională”. Răspunsul a fost transmis Ministerului Justiţiei cu adresa nr. 4/4519/20.05.2025.
- în ședința din data de 04 septembrie 2025, Comisia nr. 1 – reunită ”Legislație și cooperare interinstituțională” a analizat sesizarea Ministerului Justiţiei vizând necesitatea implementării art. 17 și art. 18 din Directiva (U.E.) 2024/1203 privind protecţia mediului prin intermediul dreptului penal şi de înlocuire a Directivelor 2008/99/CE şi 2009/123/CE. Comisia a decis transmiterea unei solicitări către Institutul Naţional al Magistraturii pentru a avea în vedere în activitatea de formare centralizată și descentralizată implementarea art. 18 din Directiva (U.E.) 2024/1203, prin formarea specializată în domeniul infracţiunilor de mediu a unui număr suficient de judecători și procurori. Totodată, dat fiind că Parchetul de pe lângă Înalta Curte de Casaţie şi Justiţie este responsabil de formarea continuă descentralizată și are, potrivit Strategiei de dezvoltare a sistemului judiciar şi a justiţiei ca serviciu public 2025 - 2029, atribuţii în specializarea procurorilor şi a poliţiştilor judiciari, pentru investigarea cu celeritate a tuturor infracţiunilor de mediu (alături de Consiliul Superior al Magistraturii), comisia a decis transmiterea unei solicitări şi către această instituţie pentru a lua măsuri privind formarea procurorilor cu privire la obiectivele Directivei (UE) 2024/1203. Răspunsul comisiei de specialitate a fost transmis Ministerului Justiţiei cu adresa nr. 3/10903/12.09.2025.
- punctul de vedere referitor la proiectul de Lege pentru modificarea Legii nr. 340/2009 privind formularea de către România a unei declarații în baza prevederilor art. 35 paragraful (2) din Tratatul privind Uniunea Europeană, analizat în şedinţa din data de 13 noiembrie 2025 a Comisiei nr. 1 – reunită „Legislaţie şi cooperare interinstituţională”. Comisia de specialitate a reținut că au fost implementate o parte dintre propunerile formulate anterior de Consiliul Superior al Magistraturii, precum și că a fost prevăzută contestația drept cale de atac ce poate fi formulată împotriva încheierii prin care instanța penală se pronunță cu privire la suspendarea judecății în cazul sesizării Curții de Justiție a Uniunii Europene, cu trimitere la dispozițiile corespunzătoare din Codul de procedură penală, în vederea asigurării punerii în acord a prevederilor Legii nr. 340/2009 cu constatările din Decizia Curții Constituționale nr. 219/2024. Răspunsul comisiei de specialitate a Consiliului Superior al Magistraturii a fost transmis Ministerului Justiţiei prin adresa nr. 6/2196/19.11.2025.
În contextul colaborării cu Ministerul Justiţiei din perspectiva procesului legislativ şi a îndatoririi Consiliului de a se implica activ în aspectele care privesc autoritatea judecătorească, în şedinţa din data de 20 martie 2025, Comisia nr. 1 – reunită - „Legislație şi cooperare interinstituțională” a analizat solicitarea Ministerului Justiţiei vizând reanalizarea aspectelor care au făcut obiectul Hotărârii Plenului Consiliului Superior al Magistraturii nr. 232/05.12.2024, în ceea ce privește propunerile de modificare și completare a O.U.G. nr. 80/2013 privind taxele judiciare de timbru, cu modificările şi completările ulterioare. Comisia de specialitate a apreciat că subzistă considerentele avute în vedere de Plenul Consiliului Superior al Magistraturii în Hotărârea nr. 232/05.12.2024, care susțin necesitatea inițierii unui proiect legislativ pentru modificarea prevederilor O.U.G. nr. 80/2013, cu condiția ca soluția legislativă menționată să fie promovată în strânsă legătură cu reglementarea direcționării unei cote din sumele încasate cu acest titlu către bugetul de stat, în contul distinct de venituri al Ministerului Justiției, în calitate de ordonator principal de credite care asigură instanțelor judecătorești fondurile necesare în vederea desfășurării activității. Punctul de vedere al Comisiei, împreună cu argumentele care au fost avute în vedere, a fost comunicat Ministerului Justiţiei cu adresa nr. 3/1877/25.03.2025.
Prin adresa nr. 4/12308/20.10.2025, Consiliul Superior al Magistraturii a transmis Ministerului Justiţiei autoevaluarea stadiului implementării măsurilor din Strategia naţională privind recuperarea creanţelor provenite din infracţiuni pentru perioada 2021 - 2025 „Criminalitatea nu este profitabilă!", precum și o scurtă descriere a dificultăților înregistrate în implementarea acesteia și propuneri de remediere.
Ministerul Justiţiei a iniţiat o consultare a Consiliului Superior al Magistraturii cu privire la necesitatea și modalităţile de completare a cadrului normativ în privinţa infracţiunilor contra vieţii, inclusiv a situaţiilor de femicid, aceasta fiind analizată în ședința din data de 06 noiembrie 2025 a Comisiei nr. 1 - reunită „Legislație și cooperare interinstituțională”. Comisia de specialitate a reţinut că îngrijorarea societăţii civile cu privire la numărul crescut de cazuri de violenţă extremă asupra femeilor și fetelor pentru motive de gen este îndreptăţită, Consiliul Superior al Magistraturii putând susţine, în limitele atribuţiile constituţionale și legale care îi sunt conferite de art. 133 şi art. 134 din Constituţia României, republicată, precum şi de art. 31 – 55 din Legea nr. 305/2022 privind Consiliul Superior al Magistraturii, demersurile întreprinse de Ministerul Justiţiei pentru a îmbunătăți mecanismele instituționale de prevenţie și de răspuns la cazurile de violență de gen și violență în familie și a reduce numărul de cazuri letale, inclusiv prin mijloace de natură penală. S-a mai arătat că, în general, feminicidul (definit ca uciderea intenționată a unei femei pe motive de gen) nu este un incident izolat, care apare brusc și pe neașteptate, ci este precedat de acte de violență psihică și fizică continue asupra victimei, motiv pentru care acesta ar putea fi prevăzut și prevenit.
Astfel, pentru descurajarea unor astfel de fapte, s-ar putea avea în vedere reglementarea unor cauze speciale de agravare a răspunderii penale pentru infracţiunile care constituie sursa unui eventual viitor feminicid (s-au indicat, cu titlu de exemplu, infracţiunile prevăzute de art. 193 din Codul penal – lovirea sau alte violenţe, de art. 194 din Codul penal – vătămarea corporală, infracţiunile cuprinse în capitolul VI al titlului I al Codului penal – infracţiunile contra libertăţii persoanei, prevăzute de art.  205 – 208 din Codul penal).  Observaţiile comisiei de specialitate a Consiliului Superior al Magistraturii au fost transmise Ministerului Justiţiei prin adresa nr. 3/14058/17.11.2025.
De asemenea, ca urmare a adreselor Ministerului Justiției vizând mai multe interpelări formulate de deputaţi/senatori, Consiliul Superior al Magistraturii a furnizat o serie de informaţii care se circumscriu competenţei, rolului şi modului de funcţionare consacrate de dispoziţiile legale cu privire la această instituţie.
Referitor la colaborarea cu puterea executivă, Consiliul Superior al Magistraturii a exprimat şi puncte de vedere la solicitarea unor ministere (altele decât Ministerul Justiției) sau a altor autorități publice.
În acest sens, putem exemplifica: 
- punctul de vedere cu privire la proiectul de Lege privind cooperarea polițienească internațională și pentru modificarea unor acte normative în domeniu. Acesta a fost analizat în ședința din data de 18 februarie 2025 a Comisiei nr. 1 - reunită „Legislație și cooperare interinstituțională”, iar răspunsul a fost transmis Ministerului Afacerilor Interne cu adresa nr. 6/14524/2024/20.02.2025.
- punctul de vedere cu privire la proiectul de Lege pentru aprobarea Codului de procedură administrativă, analizat în ședința Comisiei nr. 1 judecători – „Legislație și cooperare interinstituțională” din data de 03 aprilie 2025. În urma analizei noii forme a proiectului, Comisia a reținut că nu au fost însușite mai multe dintre observațiile transmise anterior de Consiliu prin adresa nr. 5/2995/2024 din 17.04.2024, motiv pentru care a apreciat că acestea trebuie reiterate. În același timp, analiza a evidențiat necesitatea formulării și a altor observații. Toate propunerile și observațiile formulate de comisia de specialitate au fost transmise în tabelul anexat adresei nr. 3/2872/09.04.2025, transmisă Ministerului Dezvoltării, Lucrărilor Publice şi Administraţiei.
- punctul de vedere cu privire la proiectul de Lege pentru completarea art. 221 din Legea nr. 535/2004 privind prevenirea şi combaterea terorismului, analizat în ședința din data de 26 iunie 2025 a Comisiei nr. 1 - reunită „Legislație și cooperare interinstituțională”. Comisia de specialitate a reţinut că prin propunerea de completare a art. 221 din Legea nr. 535/2004 privind prevenirea şi combaterea terorismului cu alineatele (3) - (5) se realizează o transpunere adecvată a art. 1 punctul 2 din Directiva (U.E.) 2023/2123 a Parlamentului European şi a Consiliului din 04 octombrie 2023 de modificare a Deciziei 2005/671/JAI a Consiliului în ceea ce priveşte alinierea acesteia la normele Uniunii privind protecţia datelor cu caracter personal (publicată în Jurnalul Oficial al Uniunii Europene, seria L din 11 octombrie 2023). Reţinând totodată că expunerea de motive a proiectului de lege este riguros fundamentată și că nu există probleme de tehnică legislativă, comisia de specialitate a apreciat că proiectul de lege poate fi adoptat în forma propusă. Răspunsul Consiliului a fost transmis Ministerului Afacerilor Interne cu nr. 3/7151/02.07.2025.
- comunicarea informaţiilor relevante cu privire la executarea hotărârii Curții Europene a Drepturilor Omului pronunţate în cauza C. împotriva României  (cererea nr. 47358/20), solicitare analizată în ședința din data de 09 octombrie 2025 a Comisiei nr. 1 – reunită „Legislație și cooperare interinstituțională”. Răspunsul Consiliului Superior al Magistraturii a fost transmis Ministerului Muncii, Familiei, Tineretului şi Solidarităţii Sociale prin adresa nr. 5/14029/14.10.2025.
- punctul de vedere cu privire la proiectul de Ordonanță de urgență a Guvernului pentru modificarea și completarea unor acte normative, analizat în ședința din data de 11 decembrie 2025 a Comisiei nr. 1 - judecători „Legislație și cooperare interinstituțională”, din perspectiva modificărilor care au incidenţă în derularea activităţii instanţelor judecătoreşti. Răspunsul Consiliului Superior al Magistraturii a fost transmis Consiliului Concurenţei prin adresa nr. 3/15914/15.12.2025.
- punctul de vedere cu privire la proiectul de Lege pentru aprobarea Codului de procedură administrativă, analizat în ședința Comisiei nr. 1 reunită – „Legislație și cooperare interinstituțională” din data de 11 decembrie 2025. În urma analizei noii forme a proiectului, Comisia a reținut că nu au fost însușite mai multe dintre observațiile transmise anterior de Consiliu prin adresele nr. 5/2995/2024 din 17 aprilie 2024 și nr. 3/2872/2025 din 09 aprilie 2025, motiv pentru care a apreciat că acestea trebuie reiterate. În același timp, analiza a evidențiat necesitatea formulării și a altor observații. Toate propunerile și observațiile formulate de comisia de specialitate au fost transmise Ministerului Dezvoltării, Lucrărilor Publice şi Administraţiei prin adresa nr. 3/2872/18.12.2025.
- punctul de vedere cu privire la intenția de reglementare a unei soluții legislative la nivelul Legii nr. 217/2003 pentru prevenirea și combaterea violenței domestice, analizată de Comisia nr. 1 reunită – Legislație și cooperare interinstituțională în ședința din data de 11 decembrie 2025. Observaţiile Consiliului Superior al Magistraturii au fost transmise Ministerului Afacerilor Interne prin adresa nr. 3/17114/18.12.2025.
În ceea ce priveşte proiectul de Lege pentru modificarea şi completarea unor acte normative în domeniul pensiilor de serviciu, la data de 20 august 2025, Ministerul Muncii, Familiei, Tineretului şi Solidarităţii Sociale a solicitat Consiliului Superior al Magistraturii exprimarea unui punct de vedere. Ulterior, acelaşi minister a revenit la adresa anterioară şi a solicitat Consiliului avizul asupra proiectului de lege menţionat, conform atribuţiilor specifice acestei instituţii, fără a preciza un termen în care acesta să fie acordat. În atare condiţii, termenul de emitere a avizului este de 30 de zile de la sesizare. Cu toate acestea, la data de 29 august 2025 Guvernul a aprobat o altă formă, diferită de cea trimisă la avizare, iar la data de 01 septembrie 2025 (la 9 zile de la data solicitării avizului) Guvernul şi-a angajat răspunderea în Parlament pe acest proiect de lege. Trebuie menţionat că, dată fiind importanţa modificărilor propuse din perspectiva statutului magistraţilor, în procedura de avizare a proiectului de act normativ era absolut necesară consultarea instanţelor şi parchetelor pentru exprimarea unui punct de vedere potrivit art. 56 alin. (1) lit. d) din Legea nr. 304/2022 privind organizarea judiciară, motiv pentru care la data de 21 august 2025 (a doua zi după primirea solicitării de la Ministerul Muncii, Familiei, Tineretului şi Solidarităţii Sociale) Consiliul Superior al Magistraturii a transmis acest proiect la instanţe şi parchet pentru analiză.
La data de 20 octombrie 2025, Curtea Constituțională a admis obiecția de neconstituționalitate formulată de Înalta Curte de Casație și Justiție – Secțiile Unite și a constatat că Legea pentru modificarea și completarea unor acte normative din domeniul pensiilor de serviciu în ansamblu este neconstituțională. Astfel, a constatat că lipsa avizului Consiliului Superior al Magistraturii coroborat cu neașteptarea curgerii de către Guvern a întregului termen de 30 de zile necesar obținerii acestuia încalcă art. 1 alin. (3) și (5) raportat la art. 133 alin. (1) și art. 134 alin. (4) din Constituție.
În urma examinării Proiectului de Lege pentru modificarea și completarea unor acte normative din domeniul pensiilor de serviciu, transmis spre avizare de Ministerul Muncii, Familiei, Tineretului și Solidarității Sociale  (adresele nr. 483/MCV/20.11.2025 şi nr. 483/MCV/25.11.2025), prin Hotărârea nr. 158 din 27 noiembrie 2025, Plenul Consiliului Superior al Magistraturii a avizat negativ Proiectul de Lege pentru modificarea și completarea unor acte normative din domeniul pensiilor de serviciu.
Nu în ultimul rând, trebuie menționată participarea reprezentanților Consiliului la lucrările diverselor grupuri de lucru interinstituţionale constituite la nivelul Consiliului Superior al Magistraturii, Ministerului Justiţiei sau, după caz, la nivelul altor instituții, pe teme privind sistemul judiciar. De asemenea, reprezentanți ai Consiliului au participat la mai multe întâlniri de lucru organizate de Ministerul Justiției. 
Prin Hotărârea nr. 156/04.02.2025 a Secţiei pentru judecători s-a decis constituirea unui grup de lucru la nivelul Consiliului având ca principal obiectiv identificarea unor măsuri privind eficientizarea/monitorizarea activității judecătorului de supraveghere a privării de libertate. Principalele problematici discutate în cadrul grupului de lucru au vizat procedura de păstrare/distrugere a lucrărilor din arhiva judecătorului de supraveghere a privării de libertate şi natura juridică a permisiunii ieşirii din centrele de reţinere și arestare preventivă a persoanelor reţinute sau arestate preventiv, pentru a participa la înhumarea unui membru de familie, precum şi oportunitatea reglementării unei proceduri aplicabile soluţionării unor astfel de cereri. În vederea formulării unor propuneri concrete de reglementare, s-a apreciat necesară consultarea judecătorilor de supraveghere a privării de libertate, a Administraţiei Naţionale a Penitenciarelor, Ministerului Justiţiei, Ministerului Afacerilor Interne, precum şi a Agentului guvernamental pentru Curtea Europeană a Drepturilor Omului, cu privire la aspectele agreate în cadrul şedinţei grupului de lucru.
În vederea armonizării legislaţiei naţionale cu prevederile Convenției Consiliului Europei privind prevenirea şi combaterea violenței împotriva femeilor şi a violenței domestice, precum şi în contextul recomandărilor prezentate de Grupul de experţi GREVIO în raportul de ţară, pentru îndeplinirea angajamentelor asumate de Statul Român la ratificare, în luna martie a anului 2023, la nivelul Agenţiei Naţionale pentru Egalitatea de Șanse între Femei şi Bărbaţi s-a constituit un grup de lucru având ca scop iniţierea şi analizarea propunerilor de modificare a Legii nr. 217/2003 pentru prevenirea şi combaterea violenţei domestice, republicată, cu modificările şi completările ulterioare, precum şi a Ordinului nr. 146/2578/2018 privind modalitatea de gestionare a cazurilor de violenţă domestică de către poliţişti, la care au participat şi reprezentanţi ai Consiliului Superior al Magistraturii. Propunerile formulate în cadrul grupului de lucru interinstituțional privind modificarea și completarea Legii nr. 217/2003 pentru prevenirea şi combaterea violenţei domestice, republicată au fost analizate şi în şedinţa din 20 martie 2025 a Comisiei nr. 1 – reunită - „Legislație şi cooperare interinstituțională”. Observaţiile formulate de comisia de specialitate au fost transmise Agenţiei Naţionale pentru Egalitatea de Şanse între Femei şi Bărbaţi cu adresa nr. 3732/20.03.2025.
La invitaţia United Nations High Commissioner for Refugees, un reprezentant al Consiliului Superior al Magistraturii a participat la lucrările grupului de lucru privind Apatridia din data de 03 aprilie 2025.
La invitaţia Agenţiei Naţionale pentru Egalitatea de Şanse între Femei şi Bărbaţi, reprezentanţi ai Consiliului Superior al Magistraturii au participat la întâlnirile grupului de lucru pentru elaborarea modificărilor la Legea nr. 217/2003 pentru prevenirea şi combaterea violenţei domestice şi a Ordinul Ministerului Afacerilor Interne nr. 146/2018 privind modalitatea de gestionare a cazurilor de violenţă domestică de către poliţişti, din data de 21 martie 2025.
La invitaţia Ministerului Justiţiei, reprezentanţi ai Consiliului Superior al Magistraturii au participat la lucrările grupului de lucru constituit în vederea amendării cadrului legal în materia activităţii de expertiză tehnică judiciară şi extrajudiciară din data de 10 aprilie 2025, 29 aprilie 2025 și 22 mai 2025.
La invitaţia Agenţiei Naţionale Împotriva Traficului de Persoane, reprezentanţi ai Consiliului Superior al Magistraturii au participat la evenimentul din data de 12 mai 2025 dedicat consolidării dialogului şi cooperării între O.N.G.-urile care activează în domeniul traficului de persoane şi reprezentanţii sectorului public şi privat.
La invitaţia Ministerului Justiţiei, un reprezentant al Consiliului Superior al Magistraturii a participat la data de 18 iunie 2025 la reuniunea Platformei de cooperare a autorităţilor independente şi a instituţiilor anticorupţie.
La data de 29 iulie 2025, reprezentanţi ai Consiliului Superior al Magistraturii au participat la reuniunea de lucru vizând proiectul de H.G. pentru modificarea şi completarea Anexei la H.G. nr. 706/2015 pentru aprobarea Normelor metodologice de aplicare a prevederilor referitoare la stabilirea pensiilor de serviciu din Legea nr. 567/2004 privind statutul personalului auxiliar de specialitate al instanţelor judecătoreşti şi al parchetelor de pe lângă acestea şi al personalului care funcţionează în cadrul Institutului Naţional de Expertize Criminalistice.
La data de 25 septembrie 2025, la invitaţia Ministerului Afacerilor Interne, un reprezentant al Consiliului a participat la reuniunea de lucru vizând identificarea unor soluţii eficiente cu privire la transpunerea/aplicarea anumitor prevederi din Directiva (U.E.) 2024/1346 a Parlamentului European şi a Consiliului din 14 mai 2024 de stabilire a standardelor pentru primirea solicitanţilor de protecţie internaţională (R.C.D.) şi din Regulamentul (U.E.) 2024/1348 al Parlamentului European şi al Consiliului din 14 mai 2024 de stabilire a unei proceduri comune în materie de protecţie internaţională în Uniune şi de abrogarea a Directivei 2013/32/U.E. (A.P.R.).
C. Referitor la relaţia Consiliului Superior al Magistraturii cu Preşedintele României, aceasta s-a circumscris prevederilor art. 134 din Constituţia României, republicată, ale Legii nr. 305/2022 privind Consiliul Superior al Magistraturii şi ale Legii nr. 303/2022 privind statutul judecătorilor şi procurorilor.
Astfel, au fost înaintate Președintelui României hotărârile Secțiilor Consiliului Superior al Magistraturii privind propunerile de numire şi eliberare în şi din funcțiile de execuție de judecător şi procuror.

[bookmark: _Toc155267880]Relația cu celelalte profesii juridice
În cursul anului 2025, în ceea ce privește relația cu celelalte profesii juridice, activitatea Consiliului Superior al Magistraturii a implicat o relaționare mai susținută cu corpul profesional al grefierilor și al avocaților.
	În luna martie 2025, Consiliu a fost reprezentat la conferinţa cu tema „Continuarea demersului legislativ pentru adoptatea unui nou statut al profesiei de grefier, în contextul modernizării sistemului judiciar şi impactului asupra justiţiei”, la care au participat reprezentanţi ai sistemului judiciar, ai societăţii civile şi ai puterii legislative.
	Tot în luna martie 2025, C.S.M. a fost reprezentat în cadrul Conferinţei „Apărarea avocaturii la frontiera digitală” organizată de U.N.B.R.. Agenda evenimentului a inclus teme de discuţii în mai multe paneluri succesive, referitoare la mijloacele de combatere a avocaturii ilegale în mediul online şi apărarea profesiei de avocat împotriva practicilor avocaturii clandestine, proliferarea avocaturii ilegale – de la cazuri izolate la reţele organizate, obţinerea de către U.N.B.R. a statutului de notificator de încredere şi clarificarea noţiunii de avocatură ilegală de către Uniune, instrumente de raportare a avocaturii ilegale, ameninţări recente şi tipuri de atacuri cibernetice, securizarea infrastructurii IT, precum şi vulnerabilităţi specifice profesiei de avocat. 
	De asemenea, în cadrul Protocolului naţional privind Educaţia juridică în care Consiliul Superior al Magistraturii este parte, a fost organizat prin intermediul Consiliului un Atelier de Educaţie juridică găzduit de Institutul Naţional al Magistraturii la data de 03 iunie 2025. Participarea a fost deschisă tuturor profesiilor juridice, fizic sau online, fiind adresată o invitaţie publică în acest sens de către Consiliu, iar din echipa de speakeri au făcut parte judecători, procurori, avocaţi şi consilieri juridici. 
	De asemenea, tot în cursul anului 2025, Consiliul a fost reprezentat în cadrul unui eveniment găzduit de Tribunalul Braşov care a prezentat rezultatele parţiale ale unui proiect derulat în premieră de către instanţele judecătoreşti, sub titulatura „Avocatul de serviciu”. În cadrul proiectului, avocaţi voluntari oferă în mod gratuit indicaţii justiţiabililor neasistaţi de apărător, în cadrul incintei instanţei, prin colaborarea dintre Baroul Braşov, Tribunalul Braşov, Tribunalul pentru Minori şi Familie Braşov şi Judecătoria Braşov. 
	Evenimentul s-a bucurat de un real succes, fiind mediatizat şi în format televizat, şi reprezintă o sursă de inspiraţie şi pentru alte instanţe judecătoreşti din ţară pentru o colaborare cu corpul avocaţilor în aceleaşi coordonate, pentru a asigura cetăţenilor un acces sporit la justiţie prin utilizarea mai facilă a compartimentelor administrative ale instanţelor judecătoreşti.
	În contextul unor propuneri de modificări legislative referitoare la profesia de avocat, Consiliul a emis public un comunicat de presă la data de 22 august 2025 de susţinere a corpului profesional al avocaţilor în calitate de parteneri esenţiali ai actului de justiţie, acesta fiind publicat pe site-ul CSM. 
             La data de 14 octombrie 2025 a avut loc la sediul Consiliului o întâlnire de lucru între membrii aleşi, judecători, procurori şi reprezentanţi ai societăţii civile și delegația U.N.B.R., reprezentată de domnul avocat Traian Briciu, președintele U.N.B.R., împreună cu vicepreședinți ai Uniunii, membri ai Comisiei Permanente şi decanul Baroului Bucureşti.
	Cu caracter de principiu, în cadrul discuţiilor a fost subliniat de către reprezentanţii U.N.B.R., în acord cu poziţia constantă a Consiliului Superior al Magistraturii, că independenţa justiţiei este esenţială într-o societate democratică întemeiată pe principiile statului de drept, nicio modificare esenţială a statutului magistratului, care să afecteze aceste garanţii de rang constituţional, neputând fi efectuată fără o consultare reală şi prealabilă a puterii judecătoreşti.
	La rândul său, Consiliul şi-a manifestat deschiderea spre dialog, astfel cum s-a subliniat în mod constant și în comunicările publice formulate în cursul anului, în vederea identificării celor mai eficiente soluţii în desfășurarea procedurilor judiciare, pentru a garanta accesul la justiţie în toate componentele sale, cu asigurarea tuturor condiţiilor pentru îndeplinirea unui act de justiţie de calitate de către magistraţi.
	La data de 15 octombrie 2025, Uniunea Națională a Barourilor din România (UNBR) a inițiat, în parteneriat cu Comisia juridică a Senatului României, prima dezbatere parlamentară dedicată Pactului pentru Justiție – responsabilitate comună pentru o justiție funcțională.
	Evenimentul a reunit reprezentanți ai celor trei puteri în stat și ai principalelor profesii juridice, într-un dialog privind soluțiile strategice pentru problemele cronice din sistemul judiciar, iar Consiliul Superior al Magistraturii a fost reprezentant de membrii aleşi reprezentanţi ai societăţii civile. 
	Mesajul de deschidere al CSM a fost unul către dialog loial între puterile statului și profesiile juridice, cei doi membri aleşi reprezentanţi ai societăţii civile subliniind că Pactul pentru Justiție reprezintă o platformă potrivită pentru reafirmarea valorilor constituționale care stau la baza statului de drept și pentru consolidarea cooperării loiale între toate instituțiile implicate în actul de justiție.
	Discuțiile au vizat peste zece categorii de probleme structurale, între care: deficitul de resurse umane, subfinanțarea sistemului, accesul limitat al cetățenilor la justiție, infrastructura deficitară, supraîncărcarea instanțelor, durata excesivă a proceselor etc. 
	Toţi participanții au subliniat necesitatea unui cadru stabil și predictibil pentru justiție, bazat pe consultarea reală a profesiilor juridice în procesul de elaborare a politicilor publice.	


Educație juridică
În cursul anului 2025 au fost realizate și tipărite următoarele broșuri: „Raport de activitate 2023”, „Raport de activitate 2024”, „Dreptul în viața de zi cu zi – Grafică și eseuri pe teme juridice ale elevilor și studenților” și „Educație juridică în școli”, acestea fiind publicate și pe site-ul Consiliului Superior al Magistraturii. Totodată, Secția pentru judecători din cadrul Consiliului Superior al Magistraturii a aprobat noi cereri de aderare a judecătorilor la Protocolul privind educația juridică.
În data de 03 iunie 2025 a avut loc în aula Institutului Național al Magistraturii Atelierul de Educaţie juridică la care au participat voluntari din cadrul Protocolului precum și alte persoane de specialitate juridică. Cu aceeași ocazie a avut loc și reuniunea de lucru a Comitetului de monitorizare, când s-au discutat liniile directoare privind activitățile ulterioare.
În data de de 18 septembrie 2025 a avut loc la sediul Consiliului Superior al Magistraturii o nouă întrunire a Comitetului de monitorizare a Protocolului de colaborare privind educația juridică în cadrul căreia au fost aprobate noi cereri de aderare și noi materiale suport ce pot fi avute în vedere la desfășurarea activităților specifice Protocolului. De asemenea, față de evaluarea pozitivă a activităților de educație juridcă în rândul elevilor și studenților, s-a apreciat că este oportună inițierea demersurilor de prelungire a Protocolului de colaborare privind educația juridică, având în vedere că valabilitatea acestuia este până la sfârșitul anului 2025.
La data de 17 noiembrie 2025 la sediul Curții de Apel București au avut loc activități specifice dedicate Zilei Educației Juridice în România, ocazie cu care au fost invitați la eveniment mai mulți specialiști ai instituțiilor partenere din cadrul protocolului, precum și din cadrul altor instituții publice.
La sfâșitul anului 2025, în cadrul Protocolului s-a desfășurat un concurs de eseuri cu tema „Ce ți-aș spune despre droguri dacă ai fi fratele meu/sora mea”, concurs dedicat studenților din cadrul facultăților din România.

[bookmark: _Toc155267882]Activitatea membrilor aleși, reprezentanți ai societății civile
	Membrii aleși ai Consiliului Superior al Magistraturii, reprezentanți ai societății civile, potrivit art. 56 alin. 8 lit. b din Legea nr. 305/2022 privind Consiliul Superior al Magistraturii, au ca îndatorire specifică consultarea organizațiilor civile cu privire la propunerile și sugestiile acestora privind demersurile necesare la nivelul Consiliului pentru îmbunătățirea activității instituțiilor judiciare ca serviciu public aflat în slujba societății, întocmind în acest sens un raport trimestrial de analiză și sinteză a propunerilor, pe care îl transmit plenului sau secțiilor, după caz, pentru analiză și decizie. 
	Aceste atribuții ale membrilor aleși, reprezentanți ai societății civile, au menirea de a realiza o legătură reală cu societatea civilă, dar și de a asigura transparentizarea publică către societate a tuturor activităților și acțiunilor Consiliului Superior al Magistraturii având drept obiectiv eficientizarea și îmbunătățirea activității sistemului judiciar, în ansamblu. 
	Întocmirea și prezentarea rapoartelor prevăzute prin actul normativ enunțat prezintă importanță din perspectiva reflectării transparenței publice în procesul decizional și reprezintă o intermediere funcțională între corpul magistraților și societate, contribuind prin aceasta la consolidarea încrederii societății în justiție, dar și la realizarea unui control civic, public și transparent al justiției în societatea contemporană.
	În temeiul acestor prerogative, și în anul 2025, membrii aleși, reprezentanți ai societății civile, și-au îndeplinit prerogativele conferite de lege, fiind întocmite rapoarte trimestriale referitoare la consultarea organizațiilor societăților civile cu privire la propunerile și sugestiile acestora privind demersurile necesare la nivelul Consiliului pentru îmbunătățirea activității instituțiilor judiciare ca serviciu public aflat în slujba societății.
	Rapoarte trimestriale au analizat activitatea efectivă a membrilor aleși, reprezentanți ai societății civile, cu referire la întâlnirile de lucru derulate și agenda acestora, numărul de petiții primite din partea cetățenilor și obiectul acestora, proiectele de hotărâri puse în dezbatere publică, precum și mesajele publice transmise cu ocazia diferitelor evenimente de interes, apreciindu-se că în perioadele de referință vizate de rapoarte la nivelul Consiliului s-a realizat o informare publică constantă și transparentă cu privire la lucrările desfășurate la nivelul instituției.
	În baza competențelor conferite de legea privind Consiliul Superior al Magistraturii, reprezentanții societății civile au participat în cursul anului 2025 la mai multe ședințe de prezentare a rapoartelor de activitate la nivelul instanțelor de judecată și a unităților de parchet din țară precum și la alte întâlniri de lucru.
	De asemenea, sunt de notat întâlnirile fecvente pe care membrii aleși ai Consiliului Superior al Magistraturii din partea societății civile le-au avut în cursul anului 2025 cu reprezentanții celorlalte profesii juridice, ai puterilor legislativă și executivă, precum și cu diferite instituții ale statului care contribuie la înfăptuirea actului de justiție, potrivit principiului separației și echilibrului puterilor în cadrul democrației constituționale, pentru îmbunătățirea percepției publice cu privire la actvitatea Consiliului și a întregului sistem judiciar, precum și pentru obținerea sprijinului necesar pentru îmbunătățirea condițiilor de activitate. 
	Întâlnirile sunt evidențiate distinct în Raportul privind monitorizarea respectării obligaţiilor Consiliului Superior al Magistraturii, de transparenţă, de asigurare a accesului publicului la informaţii şi soluţionare a petiţiilor în raport cu societatea civilă, intocmit anual și în agenda membrilor aleși ai Consiliului Superior al Magistraturii, reprezentanți ai societății civile, publicată pe site-ul C.S.M. în secțiunea dedicată.
	Astfel, se poate concluziona că membrii aleși ai Consiliului Superior al Magistraturii, reprezentanți ai societății civile, au contribuit, prin prisma rolului deținut, la promovarea valorilor democrației, încurajarea implicării sociale a cetățenilor în procesele de dezvoltare, libertatea de exprimare a acestora, societatea civilă fiind un instrument indispensabil pentru realizarea unui stat de drept.

[bookmark: _Toc219287952][bookmark: _Toc375653691][bookmark: _Toc430867113]Activităţi derulate în legătură cu atribuţiile administrative ale Consiliului Superior al Magistraturii
[bookmark: _Toc219287953][bookmark: _Toc375653692][bookmark: _Toc430867114]II.1. Gestionarea carierei profesionale a judecătorilor și procurorilor 
Asigurarea necesarului de resurse umane pentru buna desfăşurare a activităţii la nivelul instanţelor şi parchetelor a reprezentat, şi la nivelul anului 2025, un obiectiv esenţial pentru Consiliul Superior al Magistraturii. În acest context, ocuparea posturilor vacante de judecător şi procuror s-a realizat prin toate modalităţile prevăzute de lege, astfel cum rezultă din datele ce vor fi prezentate mai jos.  
1. Evoluţia gradului de ocupare a posturilor de judecător şi procuror
Situaţia posturilor de judecător la începutul anului 2025
La data de 01 ianuarie 2025, din totalul de 5071 de posturi de judecător, erau ocupate 4251 de posturi şi vacante 820 de posturi, înregistrându-se un grad de ocupare de 83%. Cauza principală a gradului mare de posturi vacante a reprezentat-o insecuritatea legislativă în domeniul atât al pensiei de serviciu, cât şi al salarizării judecătorilor şi procurorilor. 
Din totalul judecătorilor în funcție, cu luarea în calcul inclusiv a acelor judecători care ocupau pe perioadă nedeterminată posturi temporar vacante în condițiile art. 147 din Legea nr. 304/2022 privind organizarea judiciară, cu modificările și completările ulterioare, la începutul anului 2025, 3221 erau femei și 1236 erau bărbați. Diferenţele aparente între situaţia posturilor ocupate şi numărul efectiv al judecătorilor în funcţie rezultă din ocuparea posturilor în condiţiile art. 147 anterior menţionat. 
Astfel,  situaţia posturilor la nivelul instanţelor judecătoreşti se prezenta astfel:
	Categoria
	Posturi de judecător prevăzute în schemă – 01.01.2025
	Posturi de judecător vacante – 01.01.2025

	
	Total
	Execuție
	Conducere
	Total
	Execuție
	Conducere

	Înalta Curte de Casație și Justiție
	122
	115
	7
	21
	21
	0

	Curți de apel (inclusiv Curtea Militară de Apel)
	930
	821
	109
	55
	10
	45

	Tribunale (inclusiv instanțele militare și tribunalele specializate)
	1701
	1463
	238
	444
	324
	120

	Judecătorii
	2318
	2009
	310
	300
	110
	190

	Total
	5071
	4408
	664
	820
	465
	355



Situaţia posturilor de procuror la începutul anului 2025
În luna ianuarie 2025, la nivelul parchetelor, din totalul celor 3071 de posturi de procuror, care includ şi cele 69 de posturi acordate potrivit art. 147 din Legea nr. 304/2022 privind organizarea judiciară, erau ocupate 2266 de posturi, care includ şi cele 20 de posturi acordate potrivit art. 147 din Legea nr. 304/2022 privind organizarea judiciară. Dintre cele 20 de postruri, 3 posturi erau la nivelul parchetelor de pe lângă curțile de apel, 3 la parchetele de pe lângă tribunale şi 14 la parchetele de pe lângă judecătorii. La aceeași dată erau vacante 810 posturi, din care 470 de posturi erau corespunzătoare funcţiilor de execuţie (sunt incluse şi 49 de posturi acordate potrivit art. 147 din Legea nr. 304/2022), iar 340 de posturi funcţiilor de conducere.
	Din totalul celor 2266 de posturi de procuror ocupate, 5 procurori funcţionau peste schema prevăzută, 2 la nivelul parchetelor de pe lângă curțile de apel, 1 la parchetele de pe lângă tribunale și 2 la parchetele de pe lângă judecătorii.
	Funcţionarea peste schemă se datorează faptului că procurorii respectivi fie şi-au încetat mandatele de conducere, fie şi-au încetat activitatea la cele două structuri din cadrul Parchetului de pe lângă Înalta Curte de Casaţie şi Justiţie (D.N.A. şi D.I.I.C.O.T.) şi, potrivit dispoziţiilor legale, au revenit pe posturile de execuţie de la unităţile de parchet la care au funcţionat anterior numirii.
Distribuţia posturilor vacante, pe grade de jurisdicţie, în luna ianuarie 2025, se prezenta astfel:
	Categoria
	Posturi de procuror prevăzute în schemă
	Posturi de procuror vacante

	
	Total
	Exec.
	art. 147
	Cond.
	Total
	Exec.
	art. 147
	Cond.

	P.Î.C.C.J. (inclusiv D.N.A., D.I.I.C.O.T. şi Secţia parchetelor militare)
	683
	535
	0
	148
	154
	76
	0
	78

	Parchetele de pe lângă curţile de apel (inclusiv P.C.M.A.)
	269
	185
	9
	75
	56
	22
	6
	28

	Parchetele de pe lângă  tribunale (inclusiv P.T.M.T.B. şi P.T.M.F.)
	725
	518
	14
	193
	248
	149
	11
	88

	Parchetele de pe lângă judecătorii 
	1394
	1107
	46
	241
	352
	174
	32
	146

	          Total 
	3071
	2345
	69
	657
	810
	421
	49
	340



1. Ocuparea posturilor de execuţie de judecător şi procuror
În cursul anului 2025, ocuparea posturilor de execuţie vacante s-a realizat prin următoarele modalităţi:
Repartizarea absolvenţilor Institutului Naţional al Magistraturii
În şedinţa din data de 27 mai 2025, Secţia pentru judecători a Consiliului Superior al Magistraturii a dispus, prin Hotărârea nr. 1365/2025, numirea a 171 de absolvenţi ai Institutului Național al Magistraturii (promoţia 2023 – 2025) în funcţia de judecător stagiar, începând cu data de 01 iunie 2025, potrivit opţiunilor exprimate în cadrul procedurii de repartizare desfăşurate în perioada 21 – 23 mai 2025. De asemenea, prin Hotărârea nr. 2043/02.10.2025, Secţia pentru judecători a Consiliului a dispus numirea în funcţia de judecător stagiar, începând cu data de 06 octombrie 2025, a 3 absolvenţi ai Institutului Național al Magistraturii (promoţia 2023 – 2025), care au promovat examenul de absolvire a Institutului, sesiunea iulie - septembrie 2025.
Secţia pentru procurori a Consiliului Superior al Magistraturii, în şedinţa din data de 27 mai 2025, a dispus, prin Hotărârea nr. 373/2025, numirea a 95 de absolvenţi ai Institutului Național al Magistraturii (promoţia 2023 – 2025) în funcţia de procuror stagiar, începând cu data de 01 iunie 2025, potrivit opţiunilor exprimate în cadrul procedurii de repartizare desfăşurate în perioada 21 – 23 mai 2025.
Numirea în magistratură pe bază de concurs
În cursul anului 2025 a fost finalizat concursul de admitere în magistratură, declanşat în anul 2024, prin Hotărârea Plenului Consiliului Superior al Magistraturii nr. 157/24.07.2024 fiind ocupate 104 posturi de judecător la judecătorii, începând cu data de 07 mai 2025.
În cursul anului 2025, ocuparea funcţiilor de execuţie ca procuror s-a realizat în urma concursului menţionat anterior, fiind ocupate 17 posturi de procuror, aceștia fiind numiți în funcția de procuror începând cu data de 07 mai 2025.
	Numirea, la cerere, a procurorilor în funcţia de judecător şi a judecătorilor în funcţia de procuror 
	În perioada de referinţă, Secția pentru procurori a  Consiliului Superior al Magistraturii a admis cererile formulate de 3 judecători de eliberare din această funcție și numire în funcția de procuror, decretele Președintelui României fiind emise în lunile februarie și aprilie 2025.
De asemenea, la data de 19 noiembrie 2025 a fost declanșată o sesiune de numire a judecătorilor în funcția de procuror. În ședința din data 16 decembrie 2025, Secția pentru procurori a decis înaintarea către președintele României a 8 propuneri de numire a unor judecători în funcția de procuror.
În acord cu prevederile Legii nr. 303/2022 privind statutul judecătorilor și procurorilor, la nivelul Consiliului Superior al Magistraturii, în anul 2025, s-a dispus declanșarea unei sesiuni de numire a procurorilor în funcția de judecător, iar anunțul privind declanșarea procedurii a fost publicat pe pagina de internet a Consiliului la data de 12 mai 2025.
	În şedinţele Secţiei pentru judecători din datele de 17 iunie 2025, respectiv  23 iunie 2025, a avut loc susţinerea interviului în cadrul acestei procedurii, fiind formulate propuneri pentru numirea în funcţia de judecător pentru 22 de persoane, iar la data de 01 august 2025 au fost publicate decretele de numire în funcţie.
	De asemenea, președintele Consiliului Superior al Magistraturii a decis declanșarea unei noi proceduri de numire a procurorilor în funcția de judecător, aceasta debutând la data de 30 decembrie 2025 și urmând a se finaliza în cursul lunii februarie 2026.
	Numirea în funcţia de judecător sau procuror definitiv, după promovarea examenului de capacitate 
În perioada octombrie 2024 – aprilie 2025 s-a desfăşurat examenul de capacitate al judecătorilor şi procurorilor stagiari în acord cu prevederile art. 34 şi următoarele din Legea nr. 192/2021 privind unele măsuri temporare referitoare la concursul de admitere la Institutul Naţional al Magistraturii, formarea profesională iniţială a judecătorilor şi procurorilor, examenul de absolvire a Institutului Naţional al Magistraturii, stagiul şi examenul de capacitate al judecătorilor şi procurorilor stagiari, precum şi la concursul de admitere în magistratură. Ca urmare a acestui examen, în cursul anului 2025, prin Hotărârea Secţiei pentru judecători nr. 1188/15.04.2025, au fost  formulate propunerile de numire, prin decret al Preşedintelui României, a 162 de judecători, decretele de numire în funcţie fiind publicate la data de 07 mai 2025. 
Prin Hotărârea Plenului Consiliului Superior al Magistraturii nr. 179/2024, s-a aprobat organizarea, în perioada 10 octombrie 2024 – 04 aprilie 2025, a examenului de capacitate al judecătorilor stagiari și a procurorilor stagiari. În urma acestui examen au fost numiți în luna mai 2025, prin decret prezidențial, 112 procurori definitivi.
	Potrivit art. 36 alin. (2) din Regulamentul privind examenul de capacitate al judecătorilor stagiari și al procurorilor stagiari, aprobat prin Hotărârea nr. 123/2023 a Plenului Consiliului Superior al Magistraturii, precum și art. 38 alin. (2) din Regulamentul privind examenul de capacitate al judecătorilor stagiari și al procurorilor stagiari, aprobat prin Hotărârea nr. 103/2019 a Plenului Consiliului Superior al Magistraturii, judecătorii stagiari pot opta doar pentru posturi de judecător, iar procurorii stagiari pot opta doar pentru posturi de procuror.
	Pe cale de consecință, în raport cu dispozițiile legale mai sus menționate, după absolvirea examenului de capacitate, procurorii stagiari nu au mai putut opta pentru funcția de judecător.
Numiri și reîncadrări în funcția de judecător şi procuror în temeiul art. 216 alin. (2) - (3) din Legea nr. 303/2022 privind statutul judecătorilor şi procurorilor 
Prin Hotărârea nr. 1293/08.05.2025, Secţia pentru judecători a decis aprobarea declanşării procedurii de reîncadrare în funcţia de judecător pentru foştii judecători, potrivit prevederilor art. 216 alin. (2) - (3) din Legea nr. 303/2022 privind statutul judecătorilor şi procurorilor.
Astfel, în conformitate cu art. 2 din Metodologia privind reîncadrarea în funcţia de judecător, aprobată prin Hotărârea Secţiei pentru judecători nr. 423/2023, au putut depune cereri judecătorii care au fost eliberaţi din funcţie, prin pensionare, începând cu data de 12 mai 2022. 
Conform acestei proceduri, în şedinţa Secţiei pentru judecători din data de 09 iulie 2025 au fost analizate cererile de reîncadrare depuse şi au fost formulate 7 propuneri de reîncadrare, dintre care 3 la nivel de judecătorie şi 4 la nivel de tribunal, iar la data de 08 august 2025 au fost publicate decretele de numire în funcţie, începând cu data de 01 septembrie 2025.
Prin Hotărârea Secției pentru procurori nr. 1672/10.12.2024, s-a decis declanșarea unei proceduri de reîncadrare în funcția de procuror. Procedura a debutat la data de 11 decembrie 2024 și s-a finalizat în cursul lunii martie 2025, în urma finalizării acesteia fiind reîncadrate în funcția de procuror 4 persoane. 
Desemnarea procurorilor în vederea efectuării urmăririi penale în cauzele prevăzute art. 3 alin. (1) şi alin. (2) din Legea nr. 49/2022 privind desfiinţarea Secţiei pentru investigarea infracţiunilor din justiţie, precum şi pentru modificarea Legii nr. 135/2010 privind Codul de procedură penală 
În acord cu dispoziţiile art. 3 alin. (3) din Legea nr. 49/2022,  Plenul Consiliului Superior al Magistraturii formulează propuneri pentru desemnarea de către procurorul general al Parchetului de pe lângă Înalta Curte de Casație și Justiție a procurorilor care vor efectua urmărirea penală în cauzele expres prevăzute la art. 3 alin. (1) şi alin. (2) din Legea nr. 49/2022.
Potrivit art. 10 din același act normativ, numărul maxim de procurori din cadrul Secţiei de urmărire penală şi criminalistică desemnaţi este de 14, iar numărul maxim al procurorilor din cadrul parchetelor de pe lângă curţile de apel desemnaţi este de 3 pentru fiecare dintre acestea.
În consecință, în cursul anului de referință, prin Hotărârile Plenului Consiliului Superior al Magistraturii nr. 17, nr. 18, nr. 19/25.02.2025, nr. 68/15.05.2025, nr. 132, nr. 133 şi nr. 134/09.10.2025 au fost propuși în vederea desemnării de către procurorul general al Parchetului de pe lângă Înalta Curte de Casație și Justiție un număr de 7 procurori care să efectueze urmărirea penală în cauzele prevăzute de art. 3 alin. (1) și (2) din Legea nr. 49/2022.
C. Numirea judecătorilor şi procurorilor în funcţii de conducere	
C.1. Numirea judecătorilor în funcţiile de conducere de preşedinte la curţi de apel, tribunale, tribunale specializate şi judecătorii
În prezent, sunt în vigoare prevederile art. 150 din Legea nr. 303/2022 privind statutul judecătorilor şi procurorilor, care reglementează la alin. (1) - (3) că numirea în funcţiile de preşedinte la judecătorii, tribunale, tribunale specializate şi curţi de apel se face numai prin concurs sau examen organizat, ori de câte ori este necesar, de Consiliul Superior al Magistraturii, cu sprijinul Institutului Naţional al Magistraturii, iar numirea în alte funcţii de conducere din cadrul judecătoriilor, tribunalelor, tribunalelor specializate şi curţilor de apel se face fără concurs sau examen, la propunerea preşedintelui instanţei, potrivit procedurii prevăzute de prezenta lege. 	Numirea în funcţii de conducere la judecătorii, tribunale, tribunale specializate şi curţi de apel se face prin hotărâre a Secţiei pentru judecători a Consiliului Superior al Magistraturii, pe o perioadă de 3 ani, cu posibilitatea reînvestirii, o singură dată, în aceleaşi condiţii.
Astfel, prin Hotărârea nr. 1500/24.07.2024, Secţia pentru judecători a aprobat organizarea, cu sprijinul Institutului Naţional al Magistraturii, la Bucureşti, în perioada august – decembrie 2024, a concursului sau examenului pentru numirea în funcţia de preşedinte a judecătorilor la curţile de apel, tribunale, tribunale specializate, judecătorii şi instanţe militare, în condiţiile art. 150 alin. (1) din Legea nr. 303/2022 privind statutul judecătorilor şi procurorilor, precum şi ale Regulamentului privind numirea în funcţii de conducere a judecătorilor aprobat prin Hotărârea Secţiei pentru judecători nr. 266/2023.
Concursul sau examenul s-a organizat pentru ocuparea unui număr de 127 de funcţii de conducere vacante sau care urmau a se vacanta până la data de 09 ianuarie 2025 la curţile de apel, tribunale, tribunale specializate, judecătorii şi instanţe militare. La concurs/examen s-au înscris 38 de candidaţi şi 1 candidat s-a retras, fiind admişi în urma promovării concursului un număr de 24 de candidaţi.
[bookmark: _Hlk150104905]În şedinţa Secţiei pentru judecători din 03 decembrie 2024 au fost validate rezultatele concursului/examenului şi s-a dispus numirea în funcţii de conducere a 24 de candidați începând cu data de 9  ianuarie 2025, pentru un mandat de 3 ani. Rezultatele acestui concurs se reflectă în situația funcțiilor de conducere ocupate în cursul anului 2025. 
Se constată că, deşi cadrul legal s-a modificat semnificativ în ceea ce priveşte ocuparea funcţiilor de conducere, în sensul că doar funcţiile de preşedinte se ocupă prin concurs, gradul de participare/ocupare se situează în continuare la aproximativ 40%, raportat la situaţia funcţiilor vacante.
De asemenea, în perioada august – decembrie 2025 este în derulare un nou concurs/examen pentru ocuparea unui număr de 150 de funcţii de preşedinte vacante sau care se vor vacanta până la data de 06 ianuarie 2026 la curţi de apel, tribunale, tribunale specializate şi judecătorii, astfel cum s-a aprobat prin Hotărârea Secţiei pentru judecători nr. 1783/09.07.2025. Pentru acest concurs/examen s-au înscris 66 de candidaţi. 
În şedinţa Secţiei pentru judecători din 10 decembrie 2025 au fost validate rezultatele concursului/examenului, prin Hotărârea Secţiei pentru judecători a Consiliului Superior al Magistraturii nr. 2819/10.12.2025, şi s-a dispus numirea în funcţii de conducere a 34 de candidați începând cu data de 6  ianuarie 2026, pentru un mandat de 3 ani.
Numirea judecătorilor în alte funcţii de conducere, în temeiul art. 150 alin. (2) din Legea nr. 303/2022 privind statutul judecătorilor şi procurorilor 
În perioada ianuarie-octombrie 2025, Secţia pentru judecători a numit 43 de judecători în funcţiile vacante de vicepreşedinte şi preşedinte de secţie.
C.2. Numirea procurorilor în funcţiile de conducere de procuror general și prim procuror de la parchetele de pe lângă curţile de apel, tribunale şi judecătorii
Prin Hotărârea nr. 585/2025, Secția pentru procurori a aprobat organizarea, prin intermediul Institutului Național al Magistraturii, la București, în perioada 01 august – 04 decembrie 2025, a concursului/examenului pentru numirea în funcții de conducere a procurorilor la parchetele de pe lângă curțile de apel, tribunale, tribunale specializate și judecătorii, fiind scoase la concurs 130 de funcţii vacante de procuror general şi prim procuror de la parchetele de pe lângă curţile de apel, tribunale şi judecătorii. 
În ședința din data de 16 decembrie 2025 a fost validat acest concurs și au fost numiți în funcții de conducere 36 de procurori, începând cu data de 01 ianuarie 2026.
Numirea procurorilor în alte funcţii de conducere, în temeiul dispoziţiilor art. 149 și art. 150 alin. (2) și (3) din Legea nr. 303/2022 privind statutul judecătorilor și procurorilor
În conformitate cu dispoziţiile art. 149 alin. (1) din Legea nr. 303/2022 privind statutul judecătorilor și procurorilor „numirea în alte funcţii de conducere decât cele prevăzute la art. 144 alin. (1) în cadrul Parchetului de pe lângă Înalta Curte de Casaţie şi Justiţie, al Direcţiei Naţionale Anticorupţie şi al Direcţiei de Investigare a Infracţiunilor de Criminalitate Organizată şi Terorism se face pe o perioadă de 3 ani, cu posibilitatea reînvestirii o singură dată, în acelaşi mod, de către Secţia pentru procurori a Consiliului Superior al Magistraturii, la propunerea procurorului general al Parchetului de pe lângă Înalta Curte de Casaţie şi Justiţie, a procurorului-şef al Direcţiei Naţionale Anticorupţie sau a procurorului-şef al Direcţiei de Investigare a Infracţiunilor de Criminalitate Organizată şi Terorism, după caz, cu recomandarea conducătorului secţiei din cadrul Parchetului de pe lângă Înalta Curte de Casaţie şi Justiţie, Direcţiei Naţionale Anticorupţie sau Direcţiei de Investigare a Infracţiunilor de Criminalitate Organizată şi Terorism, unde urmează să fie numit procurorul”.
Totodată, în conformitate cu dispoziţiile art. 150 alin. (2) și (3) din Legea nr. 303/2022 privind statutul judecătorilor și procurorilor, „numirea în alte funcţii de conducere decât cele prevăzute la alin. (1) din cadrul judecătoriilor, tribunalelor, tribunalelor specializate şi curţilor de apel şi al parchetelor de pe lângă acestea se face fără concurs sau examen, la propunerea preşedintelui instanţei sau a conducătorului parchetului, potrivit procedurii prevăzute de prezenta lege. Numirea în funcţii de conducere la judecătorii, tribunale, tribunale specializate şi curţile de apel, precum şi la parchetele de pe lângă acestea se face prin hotărâre a Secţiei pentru judecători, respectiv a Secţiei pentru procurori, pe o perioadă de 3 ani, cu posibilitatea reînvestirii, o singură dată, în condiţiile prevăzute la alin. (1) şi (2).”
[bookmark: _Hlk152922844]În perioada ianuarie – 22 octombrie 2025, în temeiul dispoziţiilor art. 149 și art. 150 alin. (2) și (3) din Legea nr. 303/2022, Secţia pentru procurori a Consiliului Superior al Magistraturii a numit 101 procurori în funcţii de conducere.
D. Promovarea judecătorilor şi procurorilor în funcţii de execuţie
D.1. Promovarea judecătorilor 
În cursul anului 2025 a fost finalizat concursul de promovare efectivă în funcţii de execuţie în condiţiile art. 139 – art. 141 din Legea nr. 303/2022 privind statutul judecătorilor şi procurorilor organizat în perioada septembrie 2024 – februarie 2025, concurs aprobat prin Hotărârea Secţiei pentru judecători nr. 1554/05.09.2024 şi pentru care au fost alocate 30 de posturi la curţile de apel şi 412 posturi la tribunale.
În urma acestui concurs au promovat 157 de judecători la tribunale şi 29 de judecători la curţile de apel, alţi 49 de judecători promovând ca urmare a valorificării rezultatelor acestui concurs (25 la tribunale şi 24 la curţile de apel).
De asemenea, în perioada februarie – iunie 2025 s-a organizat concursul de promovare efectivă în funcţii de execuţie în condiţiile art. 139 – art. 141 din Legea nr. 303/2022 privind statutul judecătorilor şi procurorilor, aprobat prin Hotărârea Secţiei pentru judecători nr. 275/18.02.2025. La acest concurs au fost alocate 67 de posturi la nivelul tribunalelor, fiind ocupate 43 de posturi. De asemenea, alţi 11 judecători au promovat în temeiul art. 141 alin. (6) din Legea nr. 303/2022, în prezent fiind încă în termen de valorificare a rezultatelor acestui concurs.
La data de 11 septembrie 2025 a fost anunţat un nou concurs de promovare efectivă în funcţii de execuţie pentru ocuparea a 43 de posturi la nivelul curţilor de apel, concurs aprobat prin Hotătârea Secţiei pentru judecători nr. 1939/10.09.2025, în urma căruia au fost promovaţi 37 de judecători, în prezent aflându-ne în termen de valorificare a rezultatelor acestui concurs.
Totodată, la data de 12 decembrie 2025 a fost declanţat un concurs de promovare efectivă în funcţii de execuţie la nivelul tribunalelor, concurs pentru care au fost alocate 394 de posturi de judecător, perioada de înscriere expirând la data de 29 decembrie 2025.
D.2. Promovarea în funcţia de judecător la Înalta Curte de Casaţie şi Justiţie
Secţia pentru judecători a dispus în şedinţa din data de 21 ianuarie 2025  promovarea a 11 judecători la instanţa supremă, începând cu data de 01 februarie 2025, ca urmare a finalizării concursului desfăşurat în perioada septembrie 2024 - ianuarie 2025, fiind ocupate 2 posturi la Secţia I civilă, 2 posturi la Secţia a II-a civilă, 6 posturi la Secţia de contencios administrativ şi fiscal  și 1 post la Secţia penală.
În perioada august – noiembrie 2025 s-a derulat un nou concurs de promovare în funcția de judecător la Înalta Curte de Casaţie şi Justiţie, aprobat prin Hotărârea nr. 1878/21.08.2025 a Secţiei pentru judecători. Prin aceeași hotărâre, Secția pentru judecători a stabilit alocarea unui număr de 15 posturi de judecător pentru concurs, inclusiv cu repartizarea pe secții a posturilor, cu precizarea specializărilor la care se poate susține concursul, în funcție de secțiile instanței supreme, conform art. 108 alin. (3) și art. 109 alin. (2) din Legea nr. 303/2022 privind statutul judecătorilor și procurorilor, cu modificările şi completările ulterioare, după cum urmează: la Secția I civilă (specializarea civil) - 2 posturi, la Secția penală (specializarea penal) - 8 posturi și la Secția de contencios administrativ și fiscal (specializarea contencios administrativ și fiscal) - 5 posturi. În urma validării rezultatelor concursului prin Hotărârea nr. 2683/20.11.2025 a Secţiei pentru judecători, au promovat 13 judecători la Înalta Curte de Casaţie şi Justiţie, începând cu data de 01 decembrie 2025, fiind astfel ocupate 7 posturi la Secţia penală, 4 posturi la Secţia de contencios adminsitrativ şi fiscal şi 1 post la Secţia civilă.
	D.3. Promovarea procurorilor
	În perioada martie - septembrie 2025 s-a desfășurat concursul de promovare efectivă în funcţii de execuţie a procurorilor. Astfel, prin Hotărârea Secției pentru procurori nr. 207/26.03.2025 a fost aprobată organizarea concursului de promovare efectivă în funcții de execuție a procurorilor pentru un număr de 131 de posturi. În urma finalizării acestui concurs au promovat efectiv la unitățile de parchet superioare 63 de procurori. Totodată, în ședința din data de 16 decembrie 2025, Secția pentru procurori a decis promovarea efectivă a 13 procurori, prin valorificarea rezultatelor obținute la concurs. 
	E. Eliberări din funcţia de judecător şi procuror
E.1. Judecători
Prin decrete ale preşedintelui României, publicate în perioada de referinţă, până la data de 31 decembrie 2025, au fost eliberate din funcţia de judecător 145 de persoane, după cum urmează: 
· 201 de persoane, prin pensionare;
· 4 persoane, ca urmare a demisiei;
· 3 persoane, ca urmare a numirii în funcţia de procuror;
· 1 persoană, ca urmare a aplicării sancţiunii disciplinare a excluderii din magistratură;
· 1 persoană, ca urmare a neprezentătii, în mod nejustificat, la expertiza de specialitate.
Totodată, în cursul anului 2025 s-au vacantat 2 posturi de judecător, ca urmare a decesului.
Situaţia posturilor de judecător pe grade de jurisdicţie, comparativ cu sfârşitul anului 2024, cu luarea în considerare a măsurilor dispuse începând cu data de 01 ianuarie 2025 şi până la data de 31 decembrie 2025, raportat la decretele publicate se prezintă astfel:
	Categoria
	Posturi de judecător prevăzute în schemă
	Posturi de judecător ocupate
	Posturi de judecător vacante

	
	31.12.2024
	01.01.2025
	31.12.2025
	31.12.2024
	01.01.2025
	31.12.2025
	31.12.2024
	01.01.2025
	31.12.2025

	Înalta Curte de Casaţie şi Justiţie
	122
	122
	122
	101
	101
	116
	21
	21
	6

	Curţi de apel (inclusiv Curtea Militară de Apel)
	930
	930
	931
	875
	875
	902
	55
	55
	29

	Tribunale (inclusiv instanţele militare şi tribunalele specializate)
	1701
	1701
	1701
	1257
	1257
	1308
	444
	444
	393

	Judecătorii
	2318
	2318
	2316
	2018
	2018
	1993
	300
	300
	323

	Total*
	5071
	5071
	5070
	4251
	4251
	4319
	820
	820
	751


*Modificarea numărului de posturi prevăzute în schema instanţelor rezultă din alocarea/restuituirea de posturi din fondul de rezervă, în condiţiile art. 147 din Legea 
nr. 304/2022 privind organizarea judiciară.

Astfel, la data de 31 decembrie 2025, din totalul de 5070 de posturi (cu luarea în considerare a posturilor alocate din fondul de rezervă în condiţiile art. 147 din Legea nr. 304/2022 privind organizarea judiciară) sunt ocupate 4319 de posturi de judecător, iar 751 de posturi sunt vacante. 
Potrivit datelor prezentate, se constată o creştere a gradului de ocupare la 85%, în special la nivelul judecătoriilor, comparativ cu gradul de ocupare înregistrat la începutul anului 2025 care era de 83%.
Din totalul judecătorilor în funcţie, cu luarea în calcul inclusiv a judecătorilor care ocupă pe perioadă nedeterminată posturi temporar vacante în condiţiile art. 147 din lege, la data de 31 decembrie 2025, 3275 de judecători sunt femei și 1277 de judecători sunt bărbați. 
	E.2. Procurori
[bookmark: _Hlk152922924]	În anul 2025, au fost eliberate 100 de persoane din funcția de procuror, prin decrete ale Preşedintelui României, după cum urmează:
1. 75 de persoane, prin pensionare;
1. 2 persoane, ca urmare a demisiei;
1. 22 de procurori au fost numiți în funcția de judecător;
1. 1 persoană, ca urmare a condamnării definitive.
[bookmark: _Hlk152922956]Situaţia posturilor de procuror pe grade de jurisdicţie 
	Categoria
	Posturi de procuror prevăzute în  schemă
	Posturi de procuror vacante

	
	Total
	Exec.
	art. 147
	Cond.
	Total
	Exec.
	art. 147
	Cond.

	P.Î.C.C.J. (inclusiv D.N.A., D.I.I.C.O.T. şi Secţia parchetelor militare)
	683
	535
	0
	148
	149
	88
	0
	61

	Parchetele de pe lângă curţile de apel (inclusiv P.C.M.A.)
	264
	185
	4
	75
	59
	32
	4
	23

	Parchetele de pe lângă  tribunale (inclusiv P.T.M.T. şi P.T.M.F.)
	719
	518
	8
	193
	205
	133
	5
	67

	Parchetele de pe lângă judecătorii 
	1386
	1107
	38
	241
	352
	172
	28
	152

	          Total 
	3052
	2345
	50
	657
	765
	425
	37
	303



[bookmark: _Hlk152923038]La data de 31 decembrie 2025, la nivelul parchetelor, din totalul de 3052 de posturi de procuror (au fost incluse şi cele 50 de posturi alocate potrivit art. 147 din Legea nr. 304/2022) erau ocupate 2293 de posturi (ce includ şi 13 posturi alocate potrivit art. 147 din Legea nr. 304/2022 – 0 la parchetele de pe lângă curțile de apel, 3 la parchetele de pe lângă tribunale şi 10 la parchetele de pe lângă judecătorii) şi vacante 765 de posturi (ce includ şi 37 de posturi alocate potrivit art. 147 din Legea nr. 304/2022). Dintre acestea, 425 de posturi erau corespunzătoare funcţiilor de execuţie, iar 303 posturi funcţiilor de conducere.
	Din totalul celor 2293 de posturi de procuror ocupate, 6 procurori funcționau peste schema prevăzută (1 la parchetele de pe lângă curțile de apel, 4 la parchetele de pe lângă tribunale şi 1 la parchetele de pe lângă judecătorii).
	Funcţionarea peste schemă se datorează faptului că procurorii respectivi fie şi-au încetat mandatele de conducere, fie şi-au încetat activitatea la cele două structuri din cadrul Parchetului de pe lângă Înalta Curte de Casaţie şi Justiţie (Direcţia Naţională Anticorupţie şi Direcţia de Investigare a Infracţiunilor de Criminalitate Organizată şi Terorism) şi, potrivit dispoziţiilor legale, au revenit pe posturile de execuţie de la unităţile de parchet la care au funcţionat anterior numirii.
[bookmark: _Toc219287954]II.2. Organizarea instanţelor judecătoreşti şi a parchetelor 
[bookmark: _Toc126071125][bookmark: _Toc187824368][bookmark: _Toc219287955]II.2.1. Instanţele judecătoreşti
În anul 2025, în baza actualelor prevederi legale în vigoare, respectiv Legea nr. 304/2022 privind organizarea judiciară, în vederea eficientizării activităţii instanţelor, Consiliul Superior al Magistraturii a emis avize conforme pentru transferul temporar al unor posturi de judecător şi a aprobat, potrivit practicii constante, ocuparea de posturi de judecător temporar vacante, în condiţiile art. 147 din Legea nr. 304/2022 privind organizarea judiciară.
În ceea ce privește personalul auxiliar și conex, au fost acordate avizele conforme solicitate pentru transferul unor posturi la nivelul instanțelor judecătorești.
Nu în ultimul rând, în perioada analizată, la nivelul Consiliului Superior al Magistraturii s-a aprobat, în acord cu prevederile legale în materie, înfiinţarea sau, după caz, desfiinţarea de completuri specializate.
[bookmark: _Toc187824369][bookmark: _Toc219287956]  II.2.2. Parchetele de pe lângă instanţele judecătoreşti
[bookmark: _Toc430867115]Prin Hotărârea Secției pentru procurori nr. 631/27.08.2025, s-a decis acordarea avizului conform pentru modificarea statelor de funcții și de personal ale Direcției Naționale Anticorupție, în urma reorganizării unor servicii teritoriale ale acestei structuri de parchet.
[bookmark: _Toc219287957]II.3. Activitatea în domeniul formării profesionale a magistraţilor şi a personalului auxiliar 
Formarea profesională a magistraţilor şi a personalului auxiliar de specialitate al instanţelor judecătoreşti şi al parchetelor de pe lângă acestea este o activitate gestionată, la nivelul C.S.M., de către Serviciul concursuri şi formare profesională. 
Atribuțiile de formare profesională exercitate în cadrul Serviciului concursuri şi formare profesională sunt reglementate la art. 88 lit. d) – p) din Regulamentul de organizare și funcționare a Consiliului Superior al Magistraturii aprobat prin Hotărârea Plenului C.S.M. nr. 122/2023, cu modificările şi completările ulterioare.
Sub aspectul activității desfăşurate în perioada de referinţă, au fost întocmite 95 de lucrări în domeniul formării profesionale, dintre care 46 de lucrări au fost înaintate, spre soluționare, Plenului Consiliului Superior al Magistraturii, 17 lucrări au fost înaintate Secțiilor corespunzătoare și 9 lucrări au fost înaintate către comisiile constituite la nivelul C.S.M..
La nivelul Serviciului concursuri şi formare profesională au fost întocmite note pentru aprobarea de către Plenul Consiliului Superior al Magistraturii a programelor de formare inițială și continuă ale Institutului Naţional al Magistraturii și Școlii Naționale de Grefieri, precum și pentru aprobarea solicitărilor de completare a acestor programe. Totodată, au fost formulate note pentru aprobarea rețelelor de formatori ale I.N.M. și S.N.G., respectiv pentru încetarea calității de formator/coordonator de practică, respectiv suspendarea din aceste calități sau pentru numirea de formatori, astfel: formatori cu normă întreagă, formatori colaboratori, formatori folosiți în mod excepțional, precum şi coordonatori de practică.
 Totodată, în cursul anului 2025 a fost numit, în calitate de membru în Consiliul științific al Institutului Naţional al Magistraturii, un nou reprezentant din partea Parchetului de pe lângă  Curtea de Apel Bucureşti, procedură care s-a finalizat.
De asemenea în cursul anului 2025 a fost numit, în calitate de membru în Consiliul de conducere al Școlii Naționale de Grefieri, un nou reprezentant din partea Consiliului Superior al Magistraturii, procedură care s-a finalizat.
Au fost formulate note cu privire la desemnarea unor judecători, procurori şi a altor persoane de specialitate juridică din cadrul instanțelor judecătorești pentru participarea la activități de Educație juridică – ca urmare a „Protocolului de colaborare privind Educația juridică” încheiat la data de 23 noiembrie 2022, între Ministerul Justiției, Ministerul Educației, Consiliul Superior al Magistraturii, Înalta Curte de Casație și Justiție, Parchetul de pe lângă Înalta Curte de Casație și Justiție și Uniunea Națională a Barourilor din România.
A fost asigurată prezenţa la ședințele Consiliului de conducere al Școlii Naționale de Grefieri și au fost întocmite lucrările necesare pentru repartiția judecătorilor şi procurorilor stagiari care au promovat examenul de capacitate și cele referitoare la repartizarea pe posturi a absolvenţilor Şcolii Naţionale de Grefieri.
De asemenea, a fost asigurat suportul necesar pentru desfășurarea stagiilor de practică ale studenților de la facultățile de drept din cadrul Universității din București, a Universității „Nicolae Titulescu” din București, Universității „Titu Maiorescu” din București și Academiei de Studii Economice București și a fost asigurată verificarea îndeplinirii de către candidați a condițiilor de participare la diverse concursuri și/sau examene.
Institutul Național al Magistraturii
II.3.1. Formarea profesională inițială a viitorilor judecători și procurori în cadrul I.N.M.
[bookmark: _Toc383085362][bookmark: _Toc383085227]Obiectivele strategice specifice formării profesionale inițiale în perioada de referință au fost raportate la Strategia de dezvoltare a sistemului judiciar 2022 – 2025, fiind concepute în scopul furnizării unei pregătiri profesionale apte să ofere auditorilor de justiție suportul și instrumentele necesare înfăptuirii unui act de justiție corespunzător. Au fost avute în vedere direcțiile de acțiune asumate de conducerea I.N.M., principiile fundamentale ale formării judiciare adoptate la nivelul Rețelei Europene de Formare Judiciară (E.J.T.N./R.E.F.J.), precum și Comunicarea Comisiei către Parlamentul European, Consiliu, Comitetul Economic și Social European și Comitetul Regiunilor COM(2020) 713 final, intitulată „Asigurarea justiției în U.E. - o strategie europeană în materie de formare judiciară pentru perioada 2021 – 2024”. 
Obiectivele strategice instituționale în materie de formare profesională inițială au vizat, în continuare asigurarea caracterului preponderent practic, pluridisciplinar și interdisciplinar al formării, asigurarea unei formări complexe, consolidarea caracterului unitar al formării și evaluării, diversificarea metodologiilor de formare utilizate și implicarea auditorilor de justiție în activități cu caracter internațional. 
Obiectivele specifice disciplinelor incluse în programul de formare inițială, conținuturile aferente și metodologiile de formare utilizate au fost reflectate în programele de studiu și planurile de seminar elaborate în cadrul catedrelor de specialitate. 
În ceea ce privește metodologiile de formare, au fost avute în vedere recomandările cuprinse în Strategia europeană de formare judiciară pentru 2021 – 2024 – COM (2020) 713 final.
1. Programele de formare inițială
Pe parcursul anului 2025, formarea profesională a auditorilor de justiție s-a desfășurat conform:
· [bookmark: _Hlk210810816][bookmark: _Hlk219205519]programului de formare inițială pentru anul I (promoția 2025 – 2027) și programului de formare inițială pentru anul al II-lea (promoția 2024 – 2026), ambele aprobate prin Hotărârea Plenului C.S.M. nr. 3/30.01.2025, completată prin Hotărârea Plenului C.S.M. nr. 114/18.09.2025; prin Hotărârea Plenului C.S.M. nr. 156/27.11.2025 s-a dispus modificarea Programului de formare inițială a auditorilor de justiție din anul II (promoția 2024-2026), după cum urmează: Anexa I - Organizarea stagiului de practică în cadrul instanțelor pentru auditorii de justiție de anul al II-lea, caietele de practică aferente stagiului desfășurat la instanțe în perioada 13 octombrie 2025 - 16 ianuarie 2026 se depun până la data de 16 ianuarie 2026; Anexa II - Organizarea stagiului de practică în cadrul parchetelor pentru auditorii de justiție de anul al II-lea, caietele de practică aferente stagiului desfășurat la parchete în perioada 13 octombrie 2025 - 16 ianuarie 2026 se depun până la data de 16.01.2026; prin Hotărârea Consiliului științific al I.N.M. nr. 10/10.12.2025 a fost avizată completarea programului de formare inițială pentru auditorii de justiție din anul al II-lea (promoția 2024 – 2026) cu o serie de ateliere facultative la disciplina Tehnici de audiere a minorilor în context judiciar; propunerea a fost comunicată Consiliului Superior al Magistraturii, în vederea aprobării.
· [bookmark: _Hlk210812591]programului de formare inițială pentru anul I (promoția 2024 – 2026) și programului de formare inițială pentru anul al II-lea (promoția 2023 – 2025), ambele aprobate prin Hotărârea Plenului C.S.M. nr. 41/21.03.2024, completată prin Hotărârea Plenului C.S.M. nr. 161/24.07.2024 și Hotărârea Plenului C.S.M. nr. 178/24.09.2024. 
La momentul raportării, I.N.M. realizează formarea unui număr total de 551 de auditori de justiție, dintre care 249 în anul I și 302 în anul al II-lea.
Programele de formare pentru promoțiile 2024 – 2026 și 2025 – 2027 au fost configurate, sub aspectul structurii și al conținutului, pentru a asigura o formare cuprinzătoare și practică pe parcursul anilor de studiu, astfel încât să corespundă dispozițiilor art. 26 alin. (3) din Legea nr. 303/2022 privind statutul judecătorilor și procurorilor, respectiv dispozițiilor din O.U.G. nr. 146/2024 pentru instituirea unei măsuri temporare privind durata cursurilor de formare iniţială în cadrul I.N.M., referitoare la necesitatea efectuării unui stagiu de practică având o durată de minim 3 luni în primul an și de minim 6 luni în al doilea an.
În privința celor două promoții sus-menționate sunt aplicabile dispozițiile art. 283 din Legea nr. 303/2022 privind statutul judecătorilor și procurorilor şi ale O.U.G. nr. 146/2024 potrivit cărora durata cursurilor de formare profesională este de 2 ani.  În aplicarea acestora, auditorii de justiție admiși în urma concursurilor organizate în perioadele iulie 2023 – martie 2024, respectiv iulie 2024 – aprilie 2025, vor formula opțiunea pentru profesia de judecător sau procuror după absolvirea I.N.M., beneficiind, prin urmare, pe parcursul celor 2 ani, de o formare comună. 
În consecință, structura, conținutul și calendarul programelor de formare au avut în vedere dispozițiile sus-menționate.
Activitatea auditorilor de justiție este în continuare centrată pe aprofundarea cunoștințelor de drept, prin aplicații practice și pe dezvoltarea abilităților specifice profesiilor de judecător și procuror, conform programelor de studiu. În programul de formare inițială sunt incluse nu numai discipline juridice, dar și discipline și alte activități care vizează dezvoltarea de abilități non juridice, necesare exercitării corespunzătoare a profesiei de judecător şi procuror. 
Programul de formare inițială aferent anului I 2025 – 2026 (promoția 2025 – 2027) urmărește, în mare, structura și calendarul anului de formare anterior, cu următoarele elemente de noutate în ceea ce privește conținutul și metodologia de formare:
· includerea unui modul de discipline opționale, menit să asigure dezvoltarea de abilități necesare exercitării profesiei;
· [bookmark: _Hlk210999513]includerea Comunicării ca disciplină distinctă, cu un număr de ore de formare dublu faţă de numărul de ore alocat în anul precedent în cadrul disciplinei Etică și conduită profesională;
· regândirea formatului proceselor simulate prin implicarea, alături de formatorii disciplinelor fundamentale și a celor de specialitate, a formatorilor din cadrul catedrelor C.E.D.O. și Dreptul U.E., Comunicare, Etică și conduită profesională şi a Compartimentului de psihologie a personalului din cadrul I.N.M.;
· evidențierea participării la activități internaționale, precum Competiția THEMIS și programul A.I.A.K.O.S., în dosarul profesional al auditorilor de justiție, contribuind astfel la consolidarea profilului lor profesional; recunoașterea implicării în activitățile internaționale ca avantaj în cadrul selecțiilor pentru programele de tip școală de vară organizate de E.J.T.N., precum și pentru alte activități naționale și internaționale dedicate auditorilor de justiție;
· reflectarea performanțelor obținute de auditorii calificați în Marea Finală a Competiției THEMIS în evaluările aferente domeniilor de studiu din programul de formare inițială, prin raportare la categoria competițională;
· diversificarea și creșterea numărului activităților extracurriculare și acordarea unei ponderi, în evaluarea finală, a participării auditorilor de justiție la acest tip de activități; 
· implicarea tuturor auditorilor de justiție în activități de voluntariat;
· consolidarea colaborării cu alte instituții și profesii și extinderea rețelei de parteneri instituționali; 
· cooptarea unor formatori din cadrul École Nationale de la Magistrature (Franța) și Escuela Judicial (Spania) pentru desfașurarea modulului opțional „Protecția drepturilor fundamentale în spațiul european – în limba franceză și spaniolă”;
· integrarea tehnologiilor digitale în activitatea de formare, atât din perspectiva conţinutului formării, cât şi din perspectiva metodelor de formare (tutoriale, videoclipuri de formare, platforme digitale etc.);
· prevederea, ca metodă de evaluare a auditorilor de justiție aferentă materiilor prevăzute în programul de formare inițială, exclusiv a evaluării finale, realizată prin acordare de notă sau calificativ.
În ceea ce privește structura și calendarul, au fost introduse următoarele elemente:
· creșterea numărului de săptămâni de formare alocate fiecăruia dintre cele două semestre ale anului, respectiv de la 30 de săptămâni, în anul anterior, la 32 de săptămâni;
· parcurgerea într-o singură etapă a stagiului practic în cadrul instanțelor și al parchetelor, pe durata a 12 săptămâni succesive;
· regândirea structurii anului de studiu, astfel încât să se evite programarea de activități de formare pe parcursul lunilor de vacanță judecătorească.
Structura anului I cuprinde 60 de săptămâni, desfășurate potrivit următorului calendar:
· 32 de săptămâni de formare efectivă sub formă de cursuri și seminare:
· semestrul I (16 săptămâni): 29.09.2025 – 06.02.2026;
· semestrul al II-lea (16 săptămâni): 23.02.2026 – 19.06.2026;
· 12 săptămâni de stagiu de observare în cadrul instanțelor și al parchetelor: 12.05.2025 – 26.09.2025;
· 1 săptămână dedicată exclusiv proceselor simulate: 04 – 08.05.2026;
· 7 săptămâni de vacanță: 04.08.2025 – 29.08.2025 și 22.12.2025 – 09.01.2026; 
· 4 săptămâni de sesiune de evaluare: 09.02.2026 – 20.02.2026 și 22.06.2026 – 03.07.2026;
· activitate de voluntariat: 07.07.2025 – 01.08.2025 (și pe toată durata formării).
Stabilirea pe parcursul anului I a unui stagiu cu o durată de 12 săptămâni a determinat ca și în acest an unele dintre disciplinele de specialitate, precum dreptul administrativ, litigiile cu profesioniști și dreptul familiei să fie studiate, de către această promoție, în modulul aferent celui de al doilea an de formare. 
În ceea ce privește disciplinele fundamentale (drept civil și procesual civil, drept penal și procesual penal), acestea se studiază în continuare pe parcursul întregului an I, cu o frecvență săptămânală, fiind alocat un număr egal de seminare și cursuri pentru aspectele de drept substanțial și a celor de procedură. 
Având în vedere importanța acordată caracterului practic al formării, în desfășurarea seminarelor din cadrul tuturor disciplinelor juridice studiate sunt incluse activități care presupun studiul dosarelor, discutarea aspectelor de doctrină și practică judiciară în mod aplicat în funcție de spețele abordate, formularea de soluții, redactarea actelor de procedură.
Caracterul practic al formării este asigurat, în egală măsură, prin realizarea de procese, secvențe simulate și exerciții, incluse în mod obligatoriu în planurile de seminar aferente disciplinelor de studiu. Discutarea unor elemente de case management (buna gestionare a cauzelor) și scriere juridică contribuie, deopotrivă, la consolidarea caracterului practic al formării inițiale.
Sunt deosebit de relevante, în acest context, competențele de comunicare și ascultare, gestionarea situațiilor dificile, lucrul în echipă, respectarea regulilor deontologice și adoptarea unei atitudini profesionale adecvate, care să echilibreze autoritatea cu empatia. Dezvoltarea acestor competențe este esențială, fiind necesar ca auditorii de justiție să devină conștienți de impactul comportamentului propriu în mediul de lucru, precum și în societate. 
Pentru a atinge aceste obiective, actualul program de formare inițială extinde studiul materiilor non-juridice, prin includerea unor materii precum comunicarea și dezvoltarea personală, aspecte de economie comportamentală, sociologie, psihologie și etică.
Caracterul interdisciplinar al formării implică asimilarea cunoștințelor și dobândirea abilităților necesare pentru exercitarea viitoarei profesii într-un mod integrat. De exemplu, procesele simulate permit aplicarea practică a cunoștințelor într-un cadru complex, auditorii de justiție putând să înțeleagă mai bine cum se interconectează anumite discipline, inclusiv noțiunile de drept al Uniunii și cele privind aplicarea C.E.D.O.. Astfel, sunt organizate, în continuare, procese simulate, gestionate de echipe mixte de formatori din catedrele disciplinelor non-juridice, din catedra aferentă materiei juridice relevante prin raportare la obiectul dosarului, precum și din catedrele Dreptul U.E. şi C.E.D.O.. La aceste activități sunt cooptați, în continuare, avocați stagiari și formatori ai Institutului Național pentru Pregătirea și Perfecționarea Avocaților, precum și cursanți ai Școlii Naționale de Grefieri, pentru o mai bună înțelegere a rolului altor profesii juridice. 
Consolidarea caracterului unitar al formării inițiale și al evaluării auditorilor de justiție reprezintă un pilon esențial în asigurarea unui nivel de pregătire consistent și eficace. Aceasta se realizează, printre altele, prin standardizarea planurilor de seminar și armonizarea metodologiilor de instruire și evaluare. Utilizarea unor materiale didactice coordonate și integrate, comune formatorilor de la fiecare disciplină, o colaborare strânsă între formatori de la discipline complementare, organizarea și evaluarea activităților potrivit unor criterii unitare, evaluările standardizate, dar și un dialog continuu al personalului de instruire este în măsură să contribuie la eliminarea discrepanțelor în ceea ce privește dobândirea de competențe, facilitând o tranziție fluidă și echitabilă în rolurile profesionale viitoare. 
Evaluarea auditorilor de justiție prin acordare de notă/calificativ este realizată pentru fiecare disciplină potrivit programului de formare. Ca element de noutate, în ceea ce privește evaluarea continuă, aceasta nu mai este realizată prin acordarea de notă/calificativ și nu mai constituie o componentă a notei finale a disciplinei. Formatorii acordă feedback auditorilor de justiție în privința participării acestora la seminare și la progresul înregistrat, cu titlu de regularitate, potrivit criteriilor de evaluare stabilite prin formularele de evaluare continuă. Feedbackul acordat are un caracter individualizat şi vizează nevoile specifice și obiectivele de învățare ale fiecărui auditor de justiție, cu scopul de a stimula dezvoltarea competențelor profesionale și de a oferi recomandări fundamentate pentru perfecționare. Acest feedback acordat pentru evaluare continuă nu presupune acordarea de note.
Asigurarea unei formări complexe și complete presupune ca, la finalul programului de pregătire, auditorii de justiție să cunoască contextul social și economic în care își vor desfășura activitatea. Astfel, având în vedere necesitatea formării unui profil de magistrat capabil să răspundă dinamicilor societății contemporane și provocărilor generate de evoluțiile rapide ale acesteia, se continuă seria activităților extracurriculare. Aceste activități, care includ conferințe, ateliere și vizite organizate periodic, joacă un rol esențial în dezvoltarea abilităților practice și în conturarea unei perspective ample asupra problematicilor sociale.
Un accent deosebit este pus pe tematici precum: securitatea cibernetică și protecția datelor cu caracter personal, tehnici de luare a deciziilor, managementul timpului, erorile judiciare și impactul acestora, metode speciale de investigare a anumitor tipuri de infracțiuni, posibilităţi de detectare a comportamentului simulat în context judiciar, conduita profesională și interacțiunea cu alte categorii profesionale din cadrul sistemului judiciar.
Ca element de noutate față de anul de formare anterior, auditorii de justiție din anul I au optat, în funcție de interesul manifestat în sensul dezvoltării anumitor abilităţi, pentru una dintre disciplinele incluse într-un pol dedicat:
1. Tehnici de audiere a minorilor în context judiciar 
Disciplina are ca scop dobândirea unor cunoștințe și abilități de bază în gestionarea interacțiunii cu minorii implicați în proceduri penale și civile, în special a unor abilități de realizare a interviului de investigație. 
2. Demnitatea magistraturii. Lecții ale istoriei
Obiectivul acestei discipline este înțelegerea valorilor fundamentale ale magistraturii și rolul său în societate, prin prisma lecțiilor oferite de istorie în scopul dezvoltării unui simț al demnității profesiei și conștientizarea importanței independenței și integrității.
3. Metodologia actului de justiție
Această disciplină are drept obiectiv de formare perfecționarea tehnicilor de redactare, motivare și gestionare a dosarelor, în scopul de a dezvolta capacitatea de a elabora acte judiciare bine fundamentate, coerente și accesibile părților.
4. Public speaking
[bookmark: _Hlk187743177][bookmark: _Hlk187755880]Disciplina vizează dezvoltarea abilităților de comunicare publică necesare pentru interacțiunea cu părțile, colegii și societatea, prin deprinderea unor tehnici de vorbire în public, gestionarea emoțiilor, adaptarea mesajului la audiență și limbajul non-verbal.
5. Protecția drepturilor fundamentale în spațiul european – în limba engleză, în limba franceză și în limba spaniolă
Această disciplină are ca obiectiv dezvoltarea competențelor lingvistice și juridice pentru aplicarea corectă a standardelor europene privind drepturile fundamentale. Disciplina include studierea jurisprudenței C.E.D.O. și C.J.U.E., utilizarea terminologiei juridice specifice și analiza unor studii de caz, permițând auditorilor să analizeze și să soluționeze cazuri complexe în acest domeniu, dar şi să utilizeze corect limbajul juridic în limba engleză, franceză sau spaniolă. Dezvoltarea unei perspective internaționale este indispensabilă pentru auditorii de justiție, care trebuie să aibă capacitatea de a înțelege și de a contribui activ la soluționarea problemelor juridice într-un cadru global interconectat, în care cooperarea judiciară este esenţială.
Pentru desfășurarea modulelor în limba franceză și în limba spaniolă, Institutul beneficiază de sprijinul unor formatori din cadrul École Nationale de la Magistrature (Franța) și Escuela Judicial (Spania), magistraţi cu experienţă relevantă în formarea judiciară, precum şi de posibilitatea de a accesa resurse valoroase (inclusiv resuse bibliografice şi de cercetare). Această colaborare instituțională contribuie și la schimburile de practici dintre cele trei școli de formare profesională, pe baza legăturilor culturale și profesionale dintre state. Disciplina asigură o pregătire lingvistică și profesională necesară într-un sistem judiciar din ce în ce mai conectat la spațiul juridic european.
Tot cu titlu de noutate, printre activitățile care vizează dezvoltarea abilităților non-juridice (empatia, abilitățile de negociere, mediere și rezolvare a conflictelor, adaptarea mesajului la un public divers, comunicarea cu persoane din diverse medii sociale și culturale, colaborare și organizare, sensibilitatea față de problemele societății), este inclusă participarea auditorilor de justiție la programe de voluntariat care vin în întâmpinarea nevoilor unor categorii de persoane vulnerabile (copii, persoane vârstnice, persoane cu dizabilități, victime ale consumului de droguri, victime ale violenței domestice etc.) sau programe care au ca scop protecția mediului înconjurător, a patrimoniului cultural și altele. Implicarea individuală sau pe grupe de auditori de justiție în diverse proiecte de acest tip contribuie, implicit, la dezvoltarea personală, socială, civică și profesională a acestora, prin îmbogățirea competențelor și abilităților referite anterior, care îi ajută să fie mai bine pregătiți pentru provocările sociale și profesionale pe care le vor întâlni în carieră. 
Institutul Național al Magistraturii a valorificat, pe parcursul anului 2025, în cadrul unei campanii social-media intitulate „Jurnal de voluntar”, activitățile desfășurate de auditorii de justiție. Având 11 episoade, campania a acoperit toată sfera de activități desfășurate și a urmărit punerea în valoare a acestei componente a formării viitorilor magistrați.
Totodată, sunt dezvoltate și diversificate stagiile de practică, pe lângă cele desfășurate în cadrul instanțelor și al parchetelor de pe lângă acestea. O atenție deosebită este acordată, în continuare, parteneriatului dintre I.N.M. și I.N.P.P.A., precum și între I.N.M. și S.N.G.. Este de așteptat ca aceste activități interprofesionale, desfășurate de I.N.M. prin mijlocirea I.N.P.P.A. și S.N.G., să contribuie la înțelegerea reciprocă a rolurilor și responsabilităților, dezvoltarea abilităților de comunicare interprofesională, aplicarea practică a principiilor de etică, creșterea coeziunii în cadrul sistemului judiciar și facilitarea feedback-ului bidirecțional.
De asemenea, ca element de noutate, este prevăzut, pentru auditorii de justiție, un program vocațional, de orientare profesională și dezvoltare personală, susținut cu implicarea Compartimentului de psihologie a personalului din cadrul I.N.M.. Programul include ateliere pentru consolidarea competențelor personale, obligatorii pentru toți auditorii de justiție, precum și sesiuni individuale opționale cu psihologii din cadrul compartimentului, menite să răspundă nevoilor specifice fiecărui participant.
Prin integrarea tuturor acestor elemente în programul de formare, se poate asigura că auditorii de justiție nu doar că înțeleg profund aspectele tehnice și legale ale profesiei lor, dar și că sunt pregătiți să acționeze cu o conștiință a impactului social al deciziilor lor, contribuind astfel la consolidarea încrederii publice în justiție. 
În contextul în care următoarea strategie europeană de formare judiciară va pune un accent semnificativ pe digitalizare, atât din perspectiva conținutului, cât și a metodelor de formare, în scopul de a îmbunătăți eficiența și accesibilitatea formării judiciare la nivel european, în cadrul formării inițiale sunt utilizate și resurse de formare digitale, respectiv instrumente de e-learning dezvoltate în cadrul unor proiecte (webinarii, tutoriale și podcasturi). Totodată, în scopul inițierii auditorilor de justiție privind particularitățile ECRIS, sunt planificate activități comune cu S.N.G., utile atât sub aspectul dobândirii unor aptitudini practice pentru participanți, cât mai ales prin aceea că asigură conștientizarea de către auditori a etapelor necesare pentru efectuarea unei operațiuni în ECRIS și a timpului de realizare a acesteia.
Încurajarea și facilitarea participării active a auditorilor de justiție la activități internaționale, cum ar fi programul A.I.A.K.O.S. și Competiția THEMIS ale Rețelei Europene de Formare Judiciară (E.J.T.N.), contribuie la extinderea orizonturilor profesionale și la dezvoltarea competențelor lingvistice și interculturale, precum și a abilităților de argumentare și prezentare. Participarea la programele internaționale, în general, oferă auditorilor de justiție oportunitatea de a înțelege mai bine sistemele judiciare ale altor țări, practicile și procedurile aplicabile în cazul acestora, contribuind la o mai bună apreciere a diversității judiciare la nivelul U.E. În cadrul acestor activități, auditorii de justiție sunt încurajați să comunice în limbi străine și sunt expuși la medii multiculturale, ceea ce îmbunătățește competențele de comunicare internațională și sensibilizarea culturală. Interacțiunea cu alți colegi provenind din diferite sisteme judiciare permite formarea de viitoare rețele profesionale solide, colaborări pe termen lung și suport reciproc în chestiuni juridice complexe.
Pentru a avea posibilitatea de a cunoaște în mod direct activitățile pe care le desfășoară judecătorii și procurorii, inclusiv de a observa modul în care noțiunile teoretice de drept sunt aplicate în mod efectiv la cauze concrete, pentru a putea identifica diferitele aspecte de ordin administrativ specifice viitoarei activității profesionale, acomodarea cu viitorul mediu de lucru, precum și pentru inițierea în redactarea de acte de procedură de complexitate redusă, auditorii de justiție din anul I au efectuat, de asemenea, stagii de observare în cadrul instanțelor judecătorești și al parchetelor de pe lângă acestea.
De asemenea, ca prim contact al auditorilor de justiție cu activitatea desfășurată de către judecători și procurori, efectuarea stagiului de observare a asigurat deprinderea acestora cu aspectele specifice activităţii de judecată şi de urmărire penală și, astfel, punerea bazelor pentru formarea cu caracter practic, desfășurată după încheierea stagiului, în cadrul cursurilor și seminarelor.
[bookmark: _Hlk159489881][bookmark: _Hlk159491805]Pe parcursul stagiului de observare, activitățile desfășurate de către auditorii de justiție au fost următoarele:
· la instanțe: activitate în cadrul compartimentelor auxiliare, observarea circuitului unui dosar, participarea la ședințe de judecată, întocmirea unor fișe de dosar, participarea, alături de grefierul de ședință, la activitatea de întocmire a actelor de procedură, precum și la discuții cu judecătorul cu privire la posibilele soluții în cauzele din ședințele în care au fost prezenți.
· la parchete: observarea procesului de înregistrare a unei plângeri, observarea circuitului unui dosar, asistarea la întocmirea actelor de procedură specifice de către procuror, participarea la ședințe de judecată în materie penală și civilă (în cauze cu participarea obligatorie a procurorului), împreună cu procurorul care își desfășoară activitatea în cadrul serviciului judiciar, studiul unor dosare, asistarea la audieri și la luarea unor măsuri preventive, participarea la ședințe de analiză a soluțiilor pronunțate de instanța de judecată.
Programul de formare inițială aferent celui de al II-lea an 2025 – 2026 (promoția 2024 – 2026) are un caracter generalizat, comun pentru ambele profesii, pregătirea profesională a auditorilor de justiție vizând în egală măsură atât profesia de judecător, cât și pe cea de procuror. 
În cel de-al doilea an de studiu, formarea profesională a auditorilor de justiție are ca obiectiv valorificarea pregătirii de pe parcursul primului an, însușirea și dezvoltarea abilităților practice necesare exercitării viitoarei profesii, precum și aprofundarea cunoștințelor de drept, prin aplicații practice.
Formarea inițială pe parcursul anului II de studiu are, prin urmare, un caracter practic și pluralist, fiind aptă să dezvolte competențe instrumentale, interpersonale și sistemice. Se urmărește, de asemenea, responsabilizarea auditorilor de justiție și conștientizarea de către aceștia a rolului social al actului de justiție, înțelegerea contextului social în care urmează să își desfășoare activitatea și, implicit, însușirea și interiorizarea conceptului de disciplină judiciară.
În lumina noilor dispoziții legale aplicabile formării profesionale inițiale a auditorilor de justiție din promoția 2024 – 2026, care au determinat modificări inclusiv sub aspectul organizării primului an de formare profesională, la elaborarea programului de formare aferent celui de al doilea an de formare au fost avute în vedere: 
· includerea următoarelor discipline de specialitate: dreptul administrativ, litigiile cu profesioniști și dreptul familiei;
· creșterea numărului de săptămâni de formare alocate modulului;
· conținutul unitar al programului de formare, apt să pregătească, în egală măsură, viitori judecători și procurori, indiferent de profesia pentru care ar urma să opteze auditorii de justiție la momentul absolvirii I.N.M.;
· prevederea unei perioade de stagiu având o durată totală de cel puțin 26 de săptămâni.
Structura, conținutul și calendarul programului de formare au în vedere dispozițiile și aspectele sus-menționate. Astfel, cel de al II-lea an de formare cuprinde 52 de săptămâni, din care: 
· 22 de săptămâni de stagiu în cadrul instanțelor și parchetelor (13.10.2025 – 19.12.2025, 12.01.2026 – 16.01.2026 și 16.02.2026 – 30.04.2026), astfel: 11 săptămâni  în cadrul instanțelor și 11 săptămâni în cadrul parchetelor;
· 4 săptămâni de stagiu în cadrul cabinetelor și societăților de avocați: 19.01.2026 – 13.02.2026;
· 12 săptămâni de modul cu caracter practic: 12.05.2025 – 26.09.2025, din care 2 săptămâni dedicate sesiunii de evaluare corespunzătoare modulului;
· 8 săptămâni de vacanță: 05.05.2025 – 09.05.2025 (ulterior finalizării primului an de formare), 04.08.2025 – 29.08.2025 și 22.12.2025 – 09.01.2026;
· 2 săptămâni de vizite la alte instituții: 29.09.2025 – 10.10.2025;
· activitate de voluntariat: 07.07.2025 – 01.08.2025 (și pe toată durata formării).
Perioada 04.05.2026 – 15.05.2026 este dedicată pregătirii pentru examenul de absolvire.
Activitatea auditorilor de justiție din anul II constă, în principal, în efectuarea stagiului de practică în cadrul instanțelor și parchetelor, sub îndrumarea coordonatorilor de practică. Stagiile practice se desfășoară în condiţiile stabilite de lege şi de Regulamentul privind organizarea, desfășurarea și evaluarea stagiilor de practică ale auditorilor de justiție, aprobat prin Hotărârea Plenului Consiliului Superior al Magistraturii nr. 116/28.06.2023.
Desfășurarea de către auditorii de justiție a activității practice în cadrul instanțelor și al parchetelor are ca scop însușirea cunoștințelor practice și dobândirea abilităților necesare desfășurării activității de judecător și procuror, aprofundarea tehnicii de soluționare a dosarelor, integrarea în mediul instituțional, precum și cunoașterea în mod direct a activităților pe care le desfășoară personalul auxiliar de specialitate.
Stagiile de practică în cadrul instanțelor și al parchetelor se evaluează în mod distinct și presupun, pe de o parte, evaluarea activității și a conduitei auditorilor de justiție și, pe de altă parte, evaluarea caietului de practică elaborat de auditorii de justiție.  Organizarea stagiilor de practică în cadrul instanțelor judecătorești și al parchetelor este detaliată în anexele aferente programului de formare profesională inițială aprobat.
Auditorii de justiție desfășoară, de asemenea, stagii de practică în cadrul formelor de exercitare a profesiei de avocat. Stagiul practic în cadrul cabinetelor și societăților de avocați are ca obiectiv cunoașterea de către auditorii de justiție a activităților specifice desfășurate în cadrul acestora, prin familiarizarea cu activitatea și regulile deontologice ale profesiei de avocat, conștientizarea rolului avocatului în înfăptuirea actului de justiție, identificarea bunelor practici specifice exercitării profesiei, precum și elaborarea de acte de procedură întocmite de avocat. 
Obiectivele specifice ale stagiilor practice privesc desfășurarea de către auditorii de justiție a unor activități precum: stabilirea de contacte cu potențiali clienți, organizarea agendei întâlnirii cu clientul, participarea la acordarea de consultații juridice specifice profesiei de avocat și întocmirea de acte de procedură (spre exemplu: opinii legale, puncte de vedere, redactarea căilor de atac, cereri de chemare în judecată, notificări, memorii, petiții, contracte, concluzii, plângeri etc.), participarea la ședințele de judecată alături de avocat, participarea la efectuarea de expertize tehnice judiciare sau la proceduri de executare silită, efectuarea altor activități, precum studierea dosarului de instanță în arhivă, depunerea de cereri sau documente la registratura instanțelor/parchetelor, obținerea de certificate de grefă etc. 
Stagiul se desfășoară pe durata a 4 săptămâni, pe parcursul cărora auditorii de justiție își desfășoară activitatea sub îndrumarea și coordonarea avocaților (tutori) desemnați în acest scop în cadrul fiecărui centru de practică. 
Toate activitățile de stagiu sunt evaluate potrivit Regulamentului privind organizarea, desfășurarea și evaluarea stagiilor de practică ale auditorilor de justiție, aprobat prin Hotărârea Plenului Consiliului Superior al Magistraturii nr. 116/28.06.2023.
Auditorii de justiție au beneficiat, de asemenea, de un modul având caracter preponderent practic, desfășurat pe parcursul a 12 săptămâni, care a inclus discipline comune tuturor auditorilor de justiție. Ca noutate, în cadrul modulului au fost abordate disciplinele drept administrativ, litigii cu profesioniști și dreptul familiei, studiate, în mod tradițional, în primul an de formare. De asemenea, au fost studiate și următoarele discipline: drept procesual penal (executarea hotărârilor penale), căi de atac ordinare și extraordinare în materie penală, drept procesual civil (executare silită). Totodată, auditorii de justiție au beneficiat de formare în materia alienării parentale – perspectivă psihologică, combaterea discriminării, managementul timpului și a măsurilor de ocrotire a persoanelor cu dizabilități intelectuale și psihosociale.
În continuarea modulului, în scopul asigurării unei formări complexe a auditorilor de justiție, au fost organizate stagii și vizite în cadrul altor instituții cu activitate relevantă pentru profesia de judecător, respectiv procuror, precum în cadrul serviciilor de probațiune, Institutului Național de Criminalistică, secțiilor de poliție, birourilor de executori judecătorești, birourilor notariale, având ca obiectiv familiarizarea auditorilor de justiție cu activitatea specifică acestora.  
Ca și în cazul auditorilor de justiție din anul I, printre activitățile vizând dezvoltarea abilităților non-juridice a fost inclusă, în programul de formare al auditorilor de justiție din anul al II-lea, participarea la programe de voluntariat, care vin în întâmpinarea nevoilor unor categorii de persoane vulnerabile (copii, persoane vârstnice, persoane cu dizabilități, victime ale consumului de droguri, victime ale violenței domestice etc.) sau programe care au ca scop protecția mediului înconjurător, a patrimoniului cultural și altele.
În profesia de judecător/procuror, calități precum empatia, abilitatea de a comunica eficient cu persoane provenind din medii sociale și culturale variate, precum și sensibilitatea față de problemele societății și care țin de mediul înconjurător, sunt esențiale. Acestea pot fi cultivate și dezvoltate inclusiv prin implicarea în astfel de activități. Participarea la proiecte de voluntariat contribuie, totodată, la dezvoltarea personală, socială, civică și profesională a auditorilor de justiție, consolidând competențele necesare pentru a face față provocărilor cu care se vor confrunta în carieră.
Examenul de absolvire:
	În perioada ianuarie – februarie 2025 s-a desfășurat testarea psihologică a celor 269 de candidați la examenul de absolvire a I.N.M., iar probele scrise ale examenului au avut loc la datele de 07 aprilie, 09 aprilie și 11 aprilie 2025. 
În perioada 21 – 23 mai 2025 s-a desfășurat procedura de repartiție a celor 266 de absolvenți pe posturile de judecători și procurori stagiari, aprobate prin Hotărârea Secției pentru judecători nr. 1314/15.05.2025, respectiv prin Hotărârea Secției pentru procurori nr. 348/20.05.2025. 
Pe baza opțiunilor formulate, prin Hotărârea Secției pentru judecători nr. 1365/27.05.2025, respectiv prin Hotărârea Secției pentru procurori nr. 373/27.05.2025, 171 de absolvenți au fost numiți în funcția de judecător stagiar și 95 de absolvenţi în funcția de procuror stagiar, începând cu data de 01 iunie 2025.
La data de 26 mai 2025 a avut loc Festivitatea de absolvire a promoției 2023 – 2025 „Corneliu Bîrsan” în cadrul căreia le-au adresat felicitări reprezentanții principalelor instituții din cadrul sistemului judiciar, precum și directorul Institutului Național pentru Pregătirea și Perfecționarea Avocaților.
În intervalul iulie – septembrie 2025 s-a desfășurat sesiunea examenului de absolvire pentru 3 dintre auditorii de justiție ai promoției 2023 – 2025. Probele scrise au avut loc la datele de 01 septembrie, 03 septembrie și 05 septembrie 2025. Cei 3 absolvenți au fost numiți în funcția de judecător stagiar prin Hotărârea Secției pentru judecători nr. 2043/02.10.2025, începând cu data de 6 octombrie 2025.
1. Alte activități specifice formării inițiale
În perioada de referință au fost organizate activități extracurriculare adresate auditorilor de justiție, după cum urmează:
La data de 09 ianuarie 2025 a avut loc conferința cu tema „Detecția minciunii fără mijloace tehnice specializate”, susținută de domnul Dorin Dumitran, psiholog criminalist în cadrul Serviciului de Analiză Comportamentală al Poliției Române, în cadrul căreia au fost abordate aspecte privind tehnici de audiere, limbajul nonverbal și analiza declarațiilor în procesul penal.
[bookmark: _Hlk211000469]La data de 16 ianuarie 2025 s-a desfășurat conferința „În dialog cu Procurorul-șef al D.N.A.”, susținută de domnul procuror-șef Marius Ionuț Voineag. Cu acest prilej, domnul procuror-șef a adresat auditorilor de justiție mesajul Direcției Naționale Anticorupție și a împărtășit din experiențele profesionale proprii, într-un cadru interactiv.
La data de 12 februarie 2025 a avut loc conferința cu tema „Demnitatea justiției. Lecții ale istoriei”, susținută de doamna judecător Dana Gîrbovan, în cadrul căreia a fost abordat rolul esențial al justiției în momente critice ale istoriei, aducând în prim-plan figuri de magistrați care au rămas fideli valorilor profesiei, în ciuda presiunilor vremii.
La data de 26 februarie 2025 a avut loc conferința „De la gând la cuvânt. Strategii pentru un discurs convingător”, susținută de domnul Gabriel Radu, actor. Conferința a vizat dezvoltarea abilităților de comunicare publică necesare magistraților în interacțiunea cu părțile, colegii și societatea, fiind abordate aspecte privind importanța gesturilor și posturii în susținerea unui mesaj, contactul vizual și impactul asupra publicului, precum și adaptarea mesajului la audiență.
La data de 05 martie 2025 a avut loc conferința cu tema „Atribuțiile administratorilor și ale membrilor consiliului de supraveghere. Obligația de loialitate, bună-credință, discreție și urmărirea interesului societății în exercitarea mandatului”, susținută de domnul avocat Sebastian Bodu. În cadrul conferinței au fost clarificate aspecte esențiale privind conducerea și administrarea societăților comerciale, fiind abordate inclusiv teme precum gestionarea conflictelor de interese, limitările mandatului administratorilor și diferențele dintre sistemul unitar și dualist de administrare a societăților pe acțiuni.
La data de 06 martie 2025 a avut loc conferința intitulată „Tehnici de luare a deciziilor”, susținută de doamna profesor universitar doctor Rodica Ianole - Călin. Conferința a urmărit dezvoltarea competențelor necesare pentru adoptarea unor decizii fundamentale, coerente și bine-argumentate, constituind un bun prilej pentru auditorii de justiție de a învăța despre recunoașterea și evitarea erorilor cognitive comune.
La data de 19 martie 2025 s-a desfășurat conferința „În dialog cu Procurorul General”, care a oferit auditorilor de justiție oportunitatea unui dialog deschis, cu privire la teme de actualitate, cu domnul procuror Alex Florin Florența, Procuror General al Parchetului de pe lângă Înalta Curte de Casație și Justiție.
În intervalul ianuarie – aprilie 2025 s-au derulat activități de tip atelier, cu tema „Comunicare și tranzacții de statut”, susținute de domnul Bogdan Durlicioiu, actor. În cadrul acestora, auditorii de justiție au avut ocazia de a explora noțiuni de arta retoricii și arta improvizației teatrale, scopul atelierelor fiind de a stimula empatia, de a îmbunătăți dicția și claritatea exprimării și de a dezvolta flexibilitatea mentală și capacitatea de adaptare.
La data de 08 mai 2025, a avut loc, la Facultatea de Drept a Universității București, festivitatea de deschidere a anului de formare inițială din cadrul I.N.M., la care au participat 250 de auditori de justiție, promoția 2025 – 2027. 
La data 28 mai 2025, 20 auditori de justiție au participat la conferința „Protecția consumatorilor: cum alegem între soluționarea alternativă a litigiilor și procedurile judiciare? Provocări și realități”, organizată în cadrul Programului de formare continuă a judecătorilor și procurorilor. 
La data de 29 mai 2025 a avut loc, la sediul I.N.M., conferința „De la prejudecată la protecție: fenomenul violenței domestice și de gen în perspectivă multidisciplinară – Poliție, servicii sociale și societate civilă”. Activitatea a fost organizată de Asociația ANAIS, în cadrul căreia o grupă de auditori de justiție îşi desfășoară activitatea de voluntariat, împreună cu Institutul Național al Magistraturii, și a reprezentat o inițiativă în sensul asigurării accesului şi altor colegi la informații de interes în domeniul în care activează Asociația ANAIS. Evenimentul a oferit auditorilor de justiție un cadru de dialog interdisciplinar asupra provocărilor actuale și soluțiilor concrete în combaterea violenței domestice și de gen, reunind specialiști din domeniul juridic, al serviciilor sociale, al aplicării legii și al societății civile. 
La datele de 18 iunie și 26 iunie 2025, 24 auditori de justiție au participat la ateliere cu tema „Gestionarea stresului și echilibrului emoțional”, organizate de Compartimentul de psihologia muncii din cadrul I.N.M. Ateliere similare sunt organizate periodic, cu titlu obligatoriu, și pentru auditorii de justiție din anul I ai promoției 2025 – 2027, fiind incluse în programul de formare inițială aprobat.
În perioada 30 iunie – 04 iulie 2025, 11 auditori de justiție au participat la Școala de vară a I.N.M., cu tema Comunicare și Leadership, organizată la Sinaia, activitatea fiind inclusă în Programul de formare continuă a judecătorilor și procurorilor.
La data de 03 iulie 2025, 28 de auditori de justiție au participat la evenimentul intitulat „Ziua porților deschise” dedicat Zilei Justiției, organizat de Consiliul Superior al Magistraturii. Acest eveniment a constituit un bun prilej pentru înțelegerea, de către auditorii de justiție, a modului în care C.S.M. își îndeplinește misiunea de garant al independenței justiției, precum și a modului în care funcționează sistemul judiciar.
La data de 08 iulie 2025, un număr de 57 de auditori de justiție au participat online la evenimentul de lansare a cursului HELP - Introducere în Protecția Drepturilor Omului - Interacțiunea dintre C.E.D.O. și Carta Drepturilor Fundamentale a U.E., având ca obiectiv prezentarea structurii și funcționalităților cursului online HELP, precum și familiarizarea participanților cu resursele interactive puse la dispoziție prin această platformă modernă de formare continuă.
La datele de 14 iulie și 17 iulie 2025, auditorii de justiție au participat la ateliere de drept procesual civil – executare silită, susținute de un formator cu normă întreagă al Institutului.
La datele de 18 iulie și 29 iulie 2025 au avut loc o serie de reuniuni în format online, coordonate de către formatorii cu normă întreagă, întâlniri în cadrul cărora auditorii de justiţie din anul I au prezentat experiențele proprii cu privire la activitatea de voluntariat desfășurată. 
În intervalul iulie – decembrie 2025, un număr de 91 de auditori de justiție au participat la ateliere dedicate tehnicii de audiere a minorilor, susținute de către un procuror specializat, formator al Institutului. În completarea acestor activități de formare, 51 dintre aceștia au beneficiat, în perioada 29 septembrie – 10 octombrie 2025, de un pachet de vizite în cadrul unor instituții cu activitate relevantă, precum: Parchetul de pe lângă Tribunalul București, Judecătoria Sectorului 6 București, Asociația Salvați Copiii – Centrul Barnahus, Institutul pentru Studiul și Tratamentul Traumei, Poliția Capitalei.
La data de 06 noiembrie 2025 a avut loc conferința extracurriculară „În dialog cu doamna Octavia Spineanu-Matei, judecătorul român la Curtea de Justiție a Uniunii Europene”, în contextul căreia auditorii de justiție au avut posibilitatea să formuleze întrebări și să primească răspunsuri directe și consistente, bazate pe experiența reală a doamnei judecător.
La data de 17 noiembrie 2025 a avut loc conferința extracurriculară dedicată activităților de voluntariat, intitulată „Jurnal de voluntar”, în cadrul căreia auditori de justiție, formatori și reprezentanți ai organismelor și instituțiilor partenere au împărtășit experiențele acumulate pe parcursul primului an de existență a programului.
La data de 03 decembrie 2025 s-a desfășurat conferința extracurriculară cu tema „Drept procesual penal – folosirea metodelor speciale de supraveghere sau cercetare”, susținută de un formator al I.N.M., o a doua conferință cu această tematică fiind planificată, de asemenea, pentru data de 17 decembrie 2025.
La data de 11 decembrie 2025 a avut loc conferința extracurriculară intitulată „În dialog cu domnul Marian Nazat - Intersecții despre adevăr: drept, cultură și societate”. 
La data de 15 decembrie 2025 s-a desfășurat o activitate de tip webinar, cu tema „Implementarea eficientă a hotărârilor C.E.D.O. de către instanțele românești”, la care, pe lângă judecători, procurori și alte categorii profesionale din cadrul sistemului judiciar, au participat și auditori de justiție. Activitatea face parte dintr-un proiect pilot cuprinzând sesiuni scurte de formare profesională continuă organizate online - lunchtime webinars, lansat de I.N.M. în cursul acestui an. Webinarul a abordat principalele mecanisme și bune practici prin care instanțele din România pot asigura aplicarea corectă și promptă a jurisprudenței Curții Europene a Drepturilor Omului. Au fost analizate provocările actuale si obligațiile statului român si au fost oferite exemple relevante din practica recentă, precum și instrumentele disponibile judecătorilor pentru a integra standardele C.E.D.O..
Colaborarea Institutului Național al Magistraturii cu Institutul Național pentru Pregătirea și Perfecționarea Avocaților în ceea ce privește organizarea unor activități de formare inițială comune a continuat și în anul de referință. Astfel, au fost organizate o serie de activități de tip procese simulate, în cadrul cărora au participat, alături de auditorii de justiție și formatorii I.N.M., avocați stagiari – cursanți ai I.N.P.P.A., precum și avocați – formatori în cadrul I.N.P.P.A., după cum urmează:
· 28 februarie 2025 - proces simulat în materia dreptului procesual civil, cu participarea  a 6 avocați stagiari, însoțiți de un formator al I.N.P.P.A.;
· 28 martie 2025 - proces simulat în materia dreptului civil, cu participarea a 5 avocați stagiari, însoțiți de un formator al I.N.P.P.A.;
· 7 aprilie 2025 - proces simulat în materia dreptului procesual penal, cu participarea a 10 avocați stagiari, însoțiți de un formator al I.N.P.P.A.;
· 12 septembrie 2025 - proces simulat în materia litigii cu profesioniști, cu participarea a 6 avocați stagiari, însoțiți de un formator al I.N.P.P.A.;
· 12 septembrie 2025 - proces simulat în materia dreptului familiei, cu participarea a 5 avocați stagiari, însoțiți de un formator al I.N.P.P.A..
La data de 26 noiembrie 2025, Institutul Național al Magistraturii a organizat evenimentul „Între robă și ie: demnitate, justiție, tradiție”, un prilej de a sărbători Ziua Națională și de a reflecta, într-un cadru solemn, asupra misiunii justiției și a rolului magistraturii în societate. Mesajele transmise cu acest prilej, alături de prezentările susținute de invitați, au subliniat contribuția fundamentală a magistraților la procesul unirii și la consolidarea structurilor statului român modern. 
	Stagiu de practică - studenți ai facultăților de drept 
În perioada 24 martie – 11 aprilie 2025, 7 studenți ai Facultății de Drept din cadrul Universității din București au efectuat stagii de practică în cadrul I.N.M., context în care au asistat la activități specifice formării auditorilor de justiție și au participat la întâlniri cu reprezentanți ai Institutului. 
În perioada 01 aprilie – 15 mai 2025, un număr de 15 studenți ai Facultății de Drept din cadrul Academiei de Studii Economice au efectuat un stagiu practic în cadrul Institutului.
La data de 28 mai 2025, un grup de 20 de studenți reprezentând E.L.S.A. București (The European Law Student`s Association) au efectuat o vizită la sediul Institutului, context în care le-au fost prezentate activitatea instituției și informații referitoare la concursul de admitere și activitatea de formare.
La data de 23 septembrie 2025, Institutul a primit vizita unui grup de 30 de studenți ai Facultății de Drept, organizată în cadrul evenimentului Freshers` Week – Suits Day, derulat de ELSA (The European Law Student`s Association) București, ocazie cu care le-au fost prezentate activitatea Institutului și aspecte privind profesia de magistrat. 
La data de 25 septembrie 2025, Institutul a primit vizita unui grup de 45 de studenți ai Facultății de Drept din cadrul Universității din București, organizată în cadrul proiectului „Insights/Învață să fii student!”, un proiect de orientare profesională a studenților și de familiarizare a acestora cu mediul academic. 
La data de 09 octombrie 2025, 21 de studenți ai Facultății de Drept din cadrul Academiei de Studii Economice au efectuat o vizită la I.N.M., în cadrul proiectului „Law School 101”. Formatorii Institutului le-au vorbit, în acest context, despre concursul de admitere la I.N.M. și despre activitatea pe care o desfășoară auditorii de justiție în cadrul programului de formare inițială. 
În perioada 10 – 28 noiembrie 2025, 3 studenți ai Facultății de Drept din cadrul Universității din București și 4 studenți ai Facultății de Drept din cadrul Universității „Titu Maiorescu” au efectuat un stagiu de practică la I.N.M.
La data de 27 noiembrie 2025, în cadrul proiectului „Autostrada de drept”, organizat de Asociația Studenților Facultății de Drept, I.N.M. a primit vizita unui grup de 20 de studenți ai facultăților de drept din centre universitare din țară (Cluj Napoca, Iași, Craiova și București – ASE) și din Republica Moldova (Chișinău). Cu această ocazie, studenților le-au fost prezentate activitatea Institutului și aspecte privind concursul de admitere, formarea inițială și profesia de magistrat.
La data de 21 octombrie 2025, Institutul Național al Magistraturii a organizat „Ziua Porților deschise la I.N.M.", cu participarea a aproximativ 150 de studenți ai facultăților de drept din întreaga țară – București, Bacău, Brașov, Cluj, Constanța, Craiova, Iași, Timișoara. Cu acest prilej, reprezentanții Institutului au realizat prezentări despre activitatea instituției, despre concursul de admitere și activitatea de formare inițială, dar și despre alte aspecte ale carierei profesionale a judecătorilor și procurorilor. Evenimentul s-a încheiat cu organizarea unui proces simulat, cu implicarea auditorilor de justiție și a absolvenților Institutului.
	Revista I.N.M. - THEMIS 
În cursul lunii iulie 2025 a apărut nr. 1/2025 al Revistei Institutului - THEMIS. Editată în format tipărit și distribuită prin intermediul Editurii Universul Juridic, revista reunește contribuții valoroase – articole, studii și monografii – semnate de reputați profesori universitari, de formatori I.N.M., de auditori de justiție, precum și de avocați.
Revista Themis poate fi consultată de judecători și procurori prin intermediul aplicației CSMAPP (csmapp.csm1909.ro), în secțiunea „Bibliotecă juridică”. Auditorii de justiție o pot accesa prin platforma educațională a I.N.M..
Începând cu luna septembrie 2025, Revista Themis dispune de o pagină web dedicată, realizată cu sprijinul Editurii Universul Juridic, accesibilă direct din site-ul Institutului.
Totodată, începând din acest an, I.N.M. organizează, în parteneriat cu Grupul Editorial Universul Juridic, seria Conferințelor THEMIS - un proiect de anvergură, realizat și dezvoltat în jurul Revistei THEMIS, pornind de la articolele publicate și autorii acestora. Prima ediție a avut loc în data de 9 septembrie 2025 și a avut ca temă: „Probleme de actualitate în practica judiciară în materia dreptului civil și a dreptului procesual civil. Elemente de drept european”. Prelegerile din cadrul conferinței au fost susținute de personalități din lumea juridică,  recunoscute pentru înalta competență profesională, rigoarea intelectuală și contribuțiile semnificative în domeniile lor de activitate. Conferința a fost deschisă, în egală măsură, magistraților și tuturor celorlalte profesii juridice – avocați, consilieri juridici, notari publici, executori judecătorești, practicieni în insolvență, cadre didactice universitare și alți specialiști ai dreptului, reprezentând o oportunitate deosebită pentru a dezbate probleme juridice de actualitate și a dezvolta dialogul interprofesional.
Publicarea nr. 2/2025 al Revistei Institutului - THEMIS este planificată pentru finalul lunii decembrie 2025. 
II.3.2. Formarea profesională continuă a judecătorilor și procurorilor în cadrul I.N.M.
Principalele obiective strategice ale formării profesionale continue derulate la nivelul I.N.M. vizează, pe de o parte, consolidarea calității activităților de formare continuă organizate la nivel central, iar pe de altă parte, extinderea și îmbunătățirea formării continue desfășurate în plan descentralizat. Aceste direcții de acțiune sunt aliniate obiectivelor prevăzute în Strategia de dezvoltare a sistemului judiciar, aprobată prin H.G. nr. 436/2022, precum și altor orientări strategice naționale și europene relevante.
În realizarea misiunii sale de formare a membrilor sistemului judiciar, I.N.M. a organizat și coordonat, în perioada de referință, activități de formare profesională continuă destinate judecătorilor și procurorilor, desfășurate atât la nivel centralizat, cât și descentralizat.
A. Activitățile de formare continuă la nivel centralizat 
În elaborarea Programului de formare profesională continuă la nivel centralizat pentru anul 2025 au fost parcurse etapele necesare pentru stabilirea nevoilor de formare ale sistemului judiciar, prin coroborarea nevoilor de formare identificate de judecători și procurori cu nevoile de formare stabilite ca obiective instituționale și asumate prin strategiile sistemului judiciar. Ca urmare a acestei analize de sistem, au fost identificate direcțiile de formare prioritare pentru formarea continuă centralizată în cursul anului 2025, respectiv: unificarea practicii judiciare; formarea specializată a magistraților; pregătirea judecătorilor și procurorilor în domeniul dreptului european - dreptul U.E., C.E.D.O., cooperare judiciară internațională în materie civilă și penală; dezvoltarea abilităților non-juridice specifice profesiei.
Pentru a promova dialogul interprofesional, I.N.M. a avut în vedere stabilirea de parteneriate cu scop formativ cu o serie de instituții și organisme naționale sau internaționale, precum Institutul Național de Pregătire a Practicienilor în Insolvență, Parchetul de pe lângă Înalta Curte de Casație şi Justiţie, International Justice Mission, Consiliul Superior al Magistraturii, Ambasada Marii Britanii la București, Agenția Națională de Administrare a Bunurilor Indisponibilizate, Agenția Națională de Integritate, Centrului de Soluționare Alternativă a Litigiilor în domeniul Bancar, Asociaţia Română de Dreptul Concurenţei, Uniunea Națională a Barourilor din România și Institutul Național pentru Pregătirea şi Perfecționarea Avocaților, Consiliul Național pentru Combaterea Discriminării și alte instituții. 
[bookmark: _Hlk184975505]În anul 2025, formarea continuă a fost realizată atât din fonduri bugetare, cât și din fonduri mixte și extrabugetare.
O preocupare prioritară și constantă a programului de formare profesională continuă desfășurat de I.N.M. a reprezentat-o în anul 2025 organizarea de dezbateri cu privire la aspectele de practică neunitară, în cadrul întâlnirilor președinților secțiilor specializate din cadrul Înaltei Curți de Casație și Justiție și al curților de apel și cele ale procurorilor șefi secție din cadrul Parchetului de pe lângă Înalta Curte de Casație și Justiție și al parchetelor de pe lângă curțile de apel. În perioada de referință, au fost organizate 6 întâlniri ale președinților secțiilor specializate, în domeniile drept civil și procesual civil, drept penal și drept procesual penal, drept administrativ, dreptul familiei, dreptul muncii și asigurărilor sociale.
În anul 2025, Programul de formare continuă a inclus o serie de conferințe cu teme precum: Probleme de actualitate în practica judiciară în materia dreptului civil și a dreptului procesual civil, Elemente de drept European, Probleme de practică neunitară în materia executării silite (2 conferințe), Violența în raporturile de familie, Protecția consumatorilor: cum alegem între soluționarea alternativă a litigiilor şi procedurile judiciare (2 conferințe), Insolvența persoanei juridice (5 conferințe) și o conferință dedicată membrilor rețelei europene EuroQuod. 
Programul de formare continuă aferent anului 2025 a acordat o pondere importantă domeniilor specializate, cu luarea în considerare a obiectivelor strategice prevăzute de Strategia de dezvoltare a sistemului judiciar 2022 - 2025, respectiv răspunderea penală în cazul culpei medicale, răspunderea penală în cazul accidentelor de muncă, lupta împotriva corupției și a criminalității economico - financiare, combaterea traficului de persoane, cu accent pe protecția victimelor infracțiunilor, combaterea traficului de droguri, combaterea criminalității informatice, administrarea probatoriului în cazul infracțiunilor la regimul circulației pe drumurile publice, răspunderea penală în cazul culpei medicale, tehnici de audiere în cauzele penale, justiția pentru minori aspecte civile și aspecte penale, lupta împotriva violenței domestice, dreptul muncii, insolvență, protecția consumatorului.
Printre activitățile de formare profesională continuă organizate în perioada de referință s-au numărat și cele dedicate îmbunătățirii aplicării conceptelor juridice europene de către membrii sistemului judiciar din România, ținându-se seama de relația dintre perspectiva europeană și perspectiva națională, permițând judecătorilor, procurorilor și altor profesioniști din domeniul juridic să înțeleagă pe deplin și să aplice conceptele juridice europene în activitatea lor profesională, în domenii considerate de interes pentru magistrații români, cum ar fi: achiziții publice, contencios administrativ, impozitul pe profit și TVA, dreptul concurenței, confiscarea specială, cooperare internațională în materie civilă și penală, jurisprudența C.E.D.O. - aspecte civile și penale în materia drepturilor fundamentale. În cadrul componentei europene a activității de formare, I.N.M. a organizat cea de-a XVIII-a ediție a Conferinței dedicate formării membrilor rețelei EuroQuod. 
De asemenea, având în vedere obiectivele specifice de formare ale Strategiei de dezvoltare a sistemului judiciar 2022 - 2025, au fost incluse în Programul de formare profesională continuă 2025 sesiuni de formare în domeniul combaterii infracțiunilor de mediu și a infracțiunilor silvice, în vederea creării unei practici unitare în materie.
Totodată, în contextul preocupărilor și a nevoilor identificate la nivelul instituțiilor din sistemul judiciar cu privire la  combaterea discriminării, inclusiv a infracțiunilor motivate de ură, Institutul a avut în vedere organizarea de activități de formare în acest domeniu, cu accent pe combaterea infracțiunilor motivate de ură. Astfel, în anul 2025 a avut loc o activitate de formare în materia combaterii discriminării, cu accent pe investigarea infracțiunilor motivate de ură, ce a abordat problematica discursului motivat de ură și cea a infracțiunilor motivate de ură cu accent pe combaterea antisemitismului și nediscriminarea persoanelor din comunitatea L.G.B.T.I.. În cadrul aceleiași preocupări, I.N.M. a continuat seria activităților de formare online cu sprijinul Institutului Național pentru Studierea Holocaustului din România „Elie Wiesel", prin organizarea, în cursul anului 2025, a unui nou eveniment cu tema Antisemitism şi Holocaust – istorie, memorie și legislație.
Dată fiind necesitatea abordării multidisciplinare a formării prin dezvoltarea abilităților non-juridice specifice profesiilor de judecător și procuror, prin facilitarea dialogului interprofesional și realizarea unei comunicări eficiente, corecte și transparente între magistrați și societate, în Programul de formare continuă 2025 au fost prevăzute și desfășurate activități de formare în domenii ca management judiciar, comunicare și leadership, comunicare cu mass-media, comunicare în sala de judecată, etică și deontologie, etică și judgecraft – arta de a fi judecător, mindset pentru performanță în justiție, instrumente și bune practici de comunicare pentru îmbunătățirea activității de relații publice a personalului din sistemul judiciar, instrumente digitale de planificare, organizare și eficientizare a activității judiciare și formare a formatorilor. 
În acest cadru, este de menționat faptul că cea de-a XX - a ediție a Școlii de vară organizată anual de I.N.M. a abordat tema Comunicare și leadership, având ca obiective de formare identificarea specificităților comunicării verbale, non-verbale și paraverbale, aplicarea principalelor tipuri de leadership, gestionarea eficientă a conflictelor și dezvoltarea de abilități de comunicare verbală și non-verbală în mediul profesional.
Totodată, I.N.M. a colaborat cu specialiștii din cadrul C.S.M. pentru organizarea de activități de formare profesională online dedicate aplicațiilor MINDapp - instrument pentru asistență, evaluare și testare psihologică în sistemul judiciar - și Optimapp - instrument pentru optimizarea managementului la nivelul sistemului judiciar. 
[bookmark: OLE_LINK62]În perioada de referință s-au desfășurat și programele de pregătire a magistraților selectați în temeiul prevederilor art. 63 din Legea nr. 303/2022 privind statutul judecătorilor și procurorilor, în urma desfășurării a trei concursuri de admitere în magistratură organizate în perioadele:  iulie 2023 - martie 2024 (295 de judecători și 165 de procurori), februarie - iulie 2024 (74 de judecători și 34 de procurori) și iulie 2024 - martie 2025 (104 judecători și 17 procurori). 
 Programele de pregătire pentru cei 689 de magistrați (473 de judecători și 216 procurori) au fost elaborate în baza unei tematici specifice fiecărei profesii și aprobate de Plenul C.S.M. În cadrul modulelor de formare se asigură pregătirea judecătorilor și procurorilor în următoarele domenii: drept civil și drept procesual civil, drept penal și drept procesual penal, dreptul familiei, litigii cu profesioniștii, drepturile omului, dreptul Uniunii Europene, criminalistică/administrarea probatoriului, etică, comunicare și medicină legală. În acest an, cele trei programe de pregătire profesională a judecătorilor și procurorilor admiși în magistratură în condițiile art. 63 alin. (1) din Legea nr. 303/2022 s-au desfășurat pe parcursul a 100 sesiuni de pregătire atât în format clasic, față în față, cât și în mediul online.
În realizarea componentei europene a activității de formare, I.N.M. a organizat în anul 2025, în cadrul Catalogului Plus și Catalogului Membrilor Rețelei Europene de Formare Judiciară (E.J.T.N.), două activități de formare profesională continuă în domeniul Engleză juridică și comunicării în sala de judecată, deschise participării  magistraților români precum și judecătorilor și procurorilor europeni. 
Începând cu anul 2025, alături de activitățile de formare clasice incluse în programul de formare continuă, I.N.M. a introdus un concept inovator de sesiuni scurte de formare profesională organizate online – webinare. Aceste sesiuni de formare sunt dedicate judecătorilor, procurorilor și altor profesioniști din sistemul judiciar (magistrați-asistenți, personal de specialitate juridică asimilat judecătorilor și procurorilor, asistenți judiciari și asistenți ai judecătorului). 
În cadrul acestui proiect instituțional pilot, s-au desfășurat 42 de activități de formare având ca teme: aspecte de noutate aduse prin Legea nr. 243/2024 privind protecția consumatorilor cu privire la costul total al creditării și la cesiunea de creanțe, instrumente digitale – AI, acțiunile în reprezentare pentru protecția intereselor colective ale consumatorilor - Legea nr. 414/2023, respectarea normelor în materia ajutoarelor de stat de către instanţele naţionale, ordinul de protecție extins, jurisprudența C.E.D.O. și violența domestică, tehnici de formare a adulților, aspecte privind hărțuirea, cheltuielile de judecată, reluarea procedurii de cameră preliminară, terminologie relevantă pentru criminalitatea informatică şi probele digitale, interacțiunea C.E.D.O. cu Carta Drepturilor fundamentale a Uniunii Europene, aspecte practice în instrumentarea cauzelor având ca obiect infracțiunea de proxenetism, aspecte inedite în noua reglementare  a dreptului la asigurări sociale - Legea nr.360/2023, probleme practice legate de aplicarea dispozițiilor privind daunele-interese moratorii, probleme şi soluţii în privinţa tratamentului sancţionator al minorilor, ordinul european de anchetă în contextul cooperării în materie penală: provocări și bune practici, interesul social al administratorilor la societatea in bonis, la cea în dificultate și la cea în încetare de plăți, intervențiile în procesul civil, aspecte de dificultate în activitatea judecătorilor de supraveghere a privării de libertate, provocări ale noilor modificări în materia infracţiunilor contra libertăţii şi integrităţii sexuale, instrumente digitale de organizare a activității, măsuri asigurătorii în procesul penal, aspecte de noutate privind măsurile preventive, OPTIMAPP, rolul și funcționarea E.P.P.O., ordinul de protecție extinsâ, intervenția creditorilor în executarea silită, combaterea antisemitismului, xenofobiei, radicalizării și discursului instigator la ură, inclusiv în context sportiv, Convenţia O.N.U. privind Drepturile Persoanelor cu Dizabilităţi (C.D.P.D.), jurisprudența C.E.D.O. și protecția drepturilor persoanelor care suferă de probleme de sănătate mintală, dialogul preliminar dintre C.J.U.E. și instanțele naționale în context multilingv, semnăturile electronice și înscrisurile electronice în fața instanței: regim juridic, probatoriu și practică judiciară, comunicarea în situații de criză, frauda bancară - context și consecințe, limitele contestației la executare în litigiile de muncă, măsuri de protecție a persoanei vătămate, victimă a violenței domestice, înțeleasă ca o violență de gen împotriva femeii, în vederea evitării victimizării secundare și repetate, procedura trimiterii preliminare – un dialog între instanțele naționale și curtea de justiție a uniunii europene, confiscarea de la terți și măsurile asigurătorii în jurisprudența C.E.D.O., refuzul predării persoanelor condamnate în aplicarea Deciziei-cadru 2002/584/JAI – motive, controverse și jurisprudența C.J.U.E., asistența judiciară în materie penală în relația cu Regatul Unit – aspecte practice, implementarea eficientă a hotărârilor C.E.D.O. de către instanțele românești. 
În cadrul unui demers mai larg promovat de I.N.M., menit să încurajeze dialogul între magistrați și avocați și să îmbunătățească modul în care cele două profesii se raportează una la cealaltă, Institutul Național al Magistraturii, Uniunea Națională a Barourilor din România și Institutul National pentru Pregătirea şi Perfecționarea Avocaților au agreat invitarea avocaților la o serie de activități de formare profesională continuă dedicate judecătorilor și procurorilor în domenii precum comunicare și leadership, aspecte de noutate aduse prin Legea nr. 243/2024 privind protecția consumatorilor cu privire la costul total al creditării și la cesiunea de creanțe, acțiunile în reprezentare pentru protecția intereselor colective ale consumatorilor - Legea nr. 414/2023, ordinul de protecție extins, aspecte privind hărțuirea, mindset pentru performanță în justiție, cheltuielile de judecată, reluarea procedurii de cameră preliminară, terminologie relevantă pentru criminalitatea informatică şi probele digitale, interacțiunea C.E.D.O. cu Carta Drepturilor fundamentale a Uniunii Europene, probleme practice legate de aplicarea dispozițiilor privind daunele-interese moratorii, justiția pentru minori - aspecte penale, jurisprudenţa C.E.D.O. - aspecte civile și penale, probleme de practică neunitară privind executarea silită etc. De asemenea, Institutul a invitat o serie de avocați, cursanți ai I.N.P.P.A., la Școala de vara cu tema Comunicare și leadership, alături de judecători, procurori și auditori de justiție. Astfel, în cadrul acestei colaborări, 73 de avocați au participat la un număr de 29 de activități de formare profesională continuă organizate de I.N.M.
Participarea avocaților la activitățile de formare profesională continuă ale I.N.M. a adus, pe parcursul anului 2025, un plus de valoare și intensitate dezbaterilor, formarea comună a profesioniștilor dreptului având avantajul de a oferi o înțelegere unitară a instituțiilor de drept analizate și de a crea premisele unui schimb de idei real și util, ale unui climat de respect, colaborare şi încredere între profesii. Această inițiativă va continua și în anul 2026, I.N.M. urmând să deschidă participării avocaților și alte activități de formare continuă care se vor organiza în cadrul P.F.C. 2026.
Exprimată în cifre, activitatea de formare continuă la nivel centralizat realizată în cursul anului 2025, poate fi sintetizată astfel:
[bookmark: _Hlk184975679]I.N.M. a organizatîn cursul anului 2025, un număr de 127 de activități de formare profesională continuă, la care au participat, în total, 3846 de persoane, după cum urmează: : 2327 de judecători, 799 de procurori, 140 de magistrați asistenți, 83 de asistenți ai judecătorului, 92 de asistenți judiciari, 78 de participanți din categoria personalului de specialitate juridică asimilat judecătorilor și procurorilor din cadrul instituțiilor sistemului judiciar (M.J., C.S.M., I.N.M., P.I.C.C.J.,A.N.C., A.N.A.B.I. și I.J.), 47 de auditori de justiție, 76 de avocați, 174 de alți specialiști din domenii juridice și domenii conexe și 30 de judecători, procurori și alți specialiști europeni. 
La aceștia se adaugă cei 689 de magistrați (473 de judecători și 216 procurori) pregătiți în cadrul programelor de pregătire a magistraților selectați în temeiul prevederilor art. 63 din Legea nr. 303/2022.
B. Activitățile de formare continuă la nivel descentralizat 
În cursul anului 2025, Institutul a continuat să sprijine creșterea calității sesiunilor de formare descentralizată, prin suportarea costurilor aferente participării formatorilor săi, întrucât specificul activității de formare continuă la nivel descentralizat este de natură a genera complementaritatea față de formarea continuă la nivel centralizat, inclusiv prin abordarea unor teme ce nu se regăsesc în programul de formare continuă centralizată sau care sunt specifice activității din raza anumitor curți de apel ori parchete de pe lângă curți de apel.
Pentru aceasta, la începutul anului 2025 au fost organizate 2 întâlniri cu responsabilii cu formarea continuă la nivel descentralizat. Obiectivul acestor întâlniri l-a reprezentat creşterea calității standardului de formare la nivelul formării continue organizate de I.N.M. în plan descentralizat în contextul programelor comune din domeniile obligatorii, precum și dezbaterea condițiilor necesare pentru buna desfășurare a fiecărei activități de formare. De asemenea, au fost identificate şi preluate aspectele generatoare de bune practici, având în vedere specificul activității de formare la nivel descentralizat.
Elaborarea și implementarea Programului de formare profesională continuă la nivel descentralizat pentru anul 2025 au fost realizate cu sprijinul judecătorilor și procurorilor desemnați de curțile de apel și parchetele de pe lângă curțile de apel responsabili cu această activitate.  
[bookmark: _Hlk217028916]Astfel, în cursul anului 2025, din informațiile aflate la dispoziția I.N.M., au fost organizate 123 de activități de formare la nivel descentralizat în domeniile obligatorii, respectiv formare în materia unificării practicii judiciare, formare specializată, cooperare judiciară internațională, Dreptul U.E., C.E.D.O., combaterea corupției, criminalitate economico-financiară, etică şi deontologie, abilități non-juridice. Dintre acestea, 104 activități de formare au fost organizate de curțile de apel și 19 activități de formare de parchetele de pe lângă curțile de apel. La aceste activități de formare au fost înregistrate 137 de participări ale formatorilor I.N.M. și 3498 de participări ale magistraților. 
C. Programul de cooperare elvețiano-român (a doua contribuție) - Programul de securitate și siguranță publică (Justiție)  
I.N.M. participă, în calitate de partener instituțional, la implementarea a patru componente tematice din cadrul Programului de securitate și siguranță publică „Justiție”, finanțat prin Programul de cooperare elvețiano-român – a doua contribuție elvețiană. Rolul principal al I.N.M. în cadrul acestui program este de a contribui la consolidarea capacității profesionale și instituționale a sistemului judiciar, prin dezvoltarea și implementarea de programe moderne de formare profesională continuă, atât în format față în față, cât și în format eLearning, adaptate domeniilor emergente ale justiției penale și protecției drepturilor fundamentale.
Activitățile desfășurate în cadrul acestor proiecte urmăresc atât creșterea calității procesului de formare profesională, cât și modernizarea instrumentelor și metodologiilor de învățare, prin integrarea platformei digitale de instruire a I.N.M. ca instrument principal de diseminare și consolidare a cunoștințelor. Accentul este pus pe dezvoltarea de curricule tematice, formarea formatorilor, elaborarea de module eLearning interactive și crearea de metodologii și resurse digitale, care asigură sustenabilitatea rezultatelor și extinderea accesului la formare pentru toate categoriile de profesioniști din sistemul judiciar.
Componenta 1 – Combaterea criminalității organizate, criminalității informatice și infracțiunilor de mediu
I.N.M. contribuie la consolidarea capacității profesionale a procurorilor, judecătorilor și specialiștilor implicați în investigarea infracțiunilor complexe, printr-un program structurat de formare și formare a formatorilor. În cadrul acestei componente se elaborează curricule și pachete de învățare, se organizează sesiuni de formare specializată și se dezvoltă module eLearning care vor fi integrate pe platforma digitală a I.N.M.. Astfel, procesul de formare devine mai flexibil și mai accesibil, facilitând diseminarea bunelor practici în domeniul combaterii criminalității organizate și de mediu.
Componenta 2 – Consolidarea capacității instituționale în domeniul combaterii corupției
          Prin această intervenție, I.N.M. sprijină Direcția Națională Anticorupție în dezvoltarea competențelor profesionale și digitale ale magistraților și ale ofițerilor de poliție judiciară. 
Activitățile includ cursuri de formare a formatorilor, sesiuni tematice specializate și  elaborarea a trei module eLearning, dedicate tehnicilor moderne de investigare, utilizării instrumentelor de analiză digitală și consolidării eticii profesionale. Platforma de eLearning a I.N.M. asigură continuitatea procesului de formare și permite accesul constant la resurse digitale, contribuind la un model sustenabil de instruire.
Componenta 3 – Consolidarea capacității instituționale în domeniul investigațiilor financiare și al recuperării activelor
În parteneriat cu Parchetul de pe lângă Înalta Curte de Casație și Justiție, A.N.A.B.I. și Basel Institute on Governance, I.N.M. participă la crearea unei rețele de formatori certificați în domeniul investigațiilor financiare, precum și la dezvoltarea unor instrumente moderne de formare digitală. Proiectul vizează elaborarea de metodologii integrate de învățare, cursuri specializate și module eLearning dedicate analizei financiare, spălării banilor și tehnicilor OSINT, oferind astfel un cadru coerent de formare profesională continuă. Prin această abordare, se consolidează competențele magistraților și ale specialiștilor implicați în urmărirea și recuperarea activelor provenite din infracțiuni.
Componenta 5 – Consolidarea și dezvoltarea unui sistem judiciar prietenos pentru copii
I.N.M. sprijină implementarea unui model de formare care integrează dimensiunea umană și multidisciplinară a justiției prietenoase pentru copii. În această componentă sunt dezvoltate ghiduri, metodologii și resurse eLearning dedicate formării profesionale în domeniul audierii minorilor, psihologiei traumei și aplicării protocoalelor internaționale. Platforma eLearning a I.N.M. devine un instrument de diseminare a acestor resurse, asigurând accesul permanent la conținut formativ de calitate pentru magistrați, consilieri de probațiune, psihologi și alți profesioniști din domeniul justiției.
Prin implementarea acestor patru componente în calitate de partener, I.N.M. își propune să contribuie la profesionalizarea membrilor sistemului judiciar, la eficientizarea procesului de învățare și la crearea unei infrastructuri sustenabile de formare. 
[bookmark: _Toc219287958]II.3.3. Școala Națională de Grefieri
[bookmark: _Toc219287959]Activitatea în domeniul formării profesionale a personalului auxiliar
Formarea profesională inițială a fost organizată de S.N.G., pentru anul școlar 2025 - 2026, în temeiul Legii nr. 567/2004 privind statutul personalului auxiliar de specialitate al instanțelor judecătorești și al parchetelor de pe lângă acestea și al personalului care funcționează în cadrul I.N.E.C., cu modificările și completările ulterioare și al Regulamentului de organizare și funcționare a Școlii Naționale de Grefieri, emis în baza Legii nr. 567/2004, aprobat prin Hotărârea Plenului C.S.M. nr. 183/2007, cu modificările și completările ulterioare.
Formarea profesională inițială are în vedere exclusiv pregătirea grefierilor cu studii superioare juridice, activitatea de formare inițială a Școlii răspunzând necesității ocupării posturilor vacante de grefieri cu studii superioare juridice cu personal calificat.
Prin Hotărârea Plenului C.S.M. nr. 25/12.03.2025 a fost aprobată organizarea concursului de admitere la S.N.G., la data de 25 mai 2025, pentru un număr de 140 de posturi de grefier cu studii superioare juridice, dintre care 70 de posturi alocate instanțelor judecătorești și 70 de posturi alocate parchetelor de pe lângă instanţele judecătoreşti.
Astfel, în perioada 25 martie – 18 iunie 2025 s-a desfășurat concursul de admitere la S.N.G., ultima etapă a calendarului de concurs constând în verificarea bunei reputații a candidaților declarați admiși, care a avut loc în perioada 19 iunie – 04 iulie 2025.
La probele scrise din data de 25 mai 2025 au participat un număr de 381 de candidați pentru 140 de locuri, concurența fiind astfel de aproximativ 2,7 candidați pe loc. Prin Hotărârea nr. 101/09.07.2025, Plenul C.S.M. a dispus validarea rezultatelor concursului de admitere la Școala Națională de Grefieri din data de 25 mai 2025, conform tabelului de clasificare din Anexa 1, parte integrantă a hotărârii, fiind declarați admiși un număr de 141 de candidați, menționați în Anexa 2 a hotărârii, publicată pe site-urile C.S.M. și S.N.G. Au fost alocate 70 de posturi de grefieri pentru parchete și 71 de posturi de grefieri pentru instanțe, fiind dispusă suplimentarea cu un loc, raportat la faptul că pe ultima poziție au fost doi candidați cu medii egale.
La data de 15 septembrie 2025 au debutat cursurile de formare inițială pentru promoția 2025 - 2026. Durata de școlarizare este de 6 luni, în perioada 15 septembrie 2025 – 15 martie 2026, cursanții promoției 2025 - 2026 urmând a fi repartizați pe posturi în instanțele judecătoreşti și parchetele de pe lângă acestea la data de 12 martie 2026.
La propunerea S.N.G., ca în fiecare an școlar, au fost aprobate, prin hotărâri ale Plenului C.S.M., Structura anului școlar (Hotărârea nr. 57/08.04.2025), Planul de învățământ – specializarea grefieri pentru instanțe și Planul de învățământ – specializarea grefieri pentru parchete (Hotărârea nr. 81/17.06.2025), precum și Rețeaua de formatori (personalul de instruire) a Școlii Naționale de Grefieri pentru formarea inițială (Hotărârile nr. 80/17.06.2025, nr. 98/09.07.2025, nr. 99/09.07.2025 și nr. 118/18.09.2025).
Planul de învățământ este conceput în mod distinct, în funcție de specializarea grefierilor, care impune și desfășurarea activității de formare inițială a acestora în mod diferențiat, pentru instanțe, respectiv pentru parchete. Școala a păstrat și a dezvoltat experiența didactică dobândită împreună cu formatorii Școlii, punând în mod deosebit accentul pe caracterul practic și aplicat al activității de învățământ. Cursurile/seminarele se concretizează în dezbateri și/sau aplicații practice, având ca scop acoperirea palierelor activității grefierilor din instanțe și parchete, urmărindu-se astfel dobândirea de către cursanți a deprinderilor profesionale întemeiate pe cunoștințe juridice solide și la un standard ridicat, deschiderea și responsabilizarea acestora pentru noi atribuții, fără a fi neglijate aspectele legate de deontologie sau dobândirea unor abilități non-juridice.
În planul de învățământ activitățile de formare inițială sunt împărțite pe discipline și etapizat în timp. Astfel, disciplinele fundamentale, cărora le sunt alocate cele mai multe ore, sunt studiate în întreaga perioadă de școlarizare. După însușirea unor noțiuni de bază de procedură civilă sau penală, pot fi mai ușor asimilate, în a doua parte a anului școlar, alte materii specializate, cu conținut aplicat, precum executări civile sau executări penale. Alte discipline din programa de învățământ sunt studiate în module, pentru a permite, în cadrul unui număr de ore limitat, însușirea cunoștințelor fundamentale specifice formării inițiale.
Formarea inițială în cadrul Școlii urmărește cu precădere organizarea de acțiuni de formare profesională în raport de Codurile de procedură și legislația conexă. Astfel, în planul de învățământ, ponderea cea mai mare o au disciplinele juridice fundamentale: Procedură civilă și Procedură penală, pentru cursanții specializarea grefieri pentru instanțe, respectiv Urmărire penală, în cazul cursanților specializarea grefieri pentru parchete, având în vedere nevoia de formare a viitorilor grefieri în acest sens. Planul de învățământ cuprinde și alte discipline esențiale în pregătirea viitorilor grefieri, precum Informatică aplicată (Windows, Word, ECRIS, EXCEL, ROARMIS, ELO, ECOOPERARE), Registratură, grefă și arhivă (în cazul cursanților specializarea grefieri pentru parchete), Dactilografie, Cooperare judiciară internațională, Dreptul Uniunii Europene sau Drepturile omului în procesul civil și penal.
Activitatea de formare vizează și coordonarea între disciplinele juridice (procedură civilă, procedură penală) și cele tehnice (operarea în sistemul ECRIS, dactilografie), în cadrul fiecărei discipline urmărindu-se și accentuarea componentei tehnice. Astfel, predarea instituțiilor juridice este dublată de o pregătire practică aplicată, aptă să ajute viitorii grefieri în îndeplinirea atribuțiilor care le vor reveni în instanțe și parchete.
Totodată, un loc important îl are și disciplina Managementul activității grefierului, pentru a permite inclusiv studiul modificărilor aduse, urmare a codurilor de procedură, în legislația subsecventă relevantă în procesul de formare a grefierilor, precum regulamentul de ordine interioară al instanțelor/parchetelor. Astfel, dispozițiile din codurile de procedură trebuie analizate prin prisma atribuțiilor specifice care revin grefierului, pornind de la cunoașterea circuitului documentelor/dosarelor în instanță/parchet, a atribuțiilor care revin grefierului în efectuarea lucrărilor specifice și până la prezentarea unor posibile modele concrete de eficientizare a timpului și activității grefierului, precum și de prioritizare a sarcinilor de lucru.
Activitatea de formare practică a cursanților vizează și componenta non-juridică, în cadrul disciplinelor Deontologie și Abilități non-juridice, accentul fiind pus pe comunicarea internă - comportamentul profesional în cadrul echipei magistrat - grefier și cea externă - în raporturile grefierilor cu ceilalți participanți la actul de justiție.
Stagiul practic se desfășoară în cadrul judecătoriilor și parchetelor de pe lângă judecătoriile din București, respectiv, începând cu acest an școlar, și în cadrul Parchetului de pe lângă Tribunalul București, sub coordonarea și supravegherea îndrumătorilor de stagiu, potrivit unui program stabilit și comunicat instanțelor judecătorești și parchetelor. Atât în instanțe, cât și la parchete, cursanților li se oferă posibilitatea să cunoască activitatea compartimentelor instanțelor judecătorești, respectiv, parchetelor, atribuțiile specifice grefierilor și chiar să lucreze efectiv, îndeplinind toate sarcinile ce le revin în exercitarea acestei profesii. Prima etapă a stagiului practic s-a derulat în perioada 03 noiembrie - 16 noiembrie 2025, iar cea de a doua se va desfășura în perioada 12 ianuarie - 25 ianuarie 2026.
Departamentul de formare profesională inițială realizează și formarea inițială a grefierilor arhivari și a grefierilor registratori. Această formă de pregătire inițială se desfășoară în temeiul programului de stagiu adoptat de S.N.G. şi aprobat prin Hotărârea Plenului C.S.M. nr. 647/2010, în funcție de concursurile de ocupare a respectivelor posturi, organizate de curțile de apel și parchetele de pe lângă acestea. În cazul instanțelor, s-a finalizat stagiul de specializare pentru 19 grefieri arhivari, fiind în derulare stagiul de specializare pentru 1 grefier arhivar. În cazul parchetelor, s-a finalizat stagiul de specializare pentru 3 grefieri arhivari, fiind în derulare stagiul de specializare pentru 3 grefieri arhivari.
În anul 2025, activitatea de formare profesională continuă a personalului auxiliar de specialitate din cadrul instanțelor judecătorești și parchetelor de pe lângă acestea, organizată de S.N.G., s-a desfășurat pe baza Programului anual aprobat de Plenul C.S.M. Hotărârea nr. 6/30.01.2025, în temeiul dispozițiilor art. 30 din Legea nr. 567/2004, cu modificările și completările ulterioare, coroborate cu prevederile art. 41 și următoarele din Regulamentul de organizare și funcționare al Școlii Naționale de Grefieri, aprobat prin Hotărârea Plenului C.S.M. nr. 183/2007, cu modificările și completările ulterioare.
În programul de formare continuă a grefierilor pentru anul 2025 au fost prevăzute 90 de acțiuni de pregătire profesională, în domenii diverse, precum proceduri civile și penale, utilizarea sistemelor informatice, cooperare judiciară în materie civilă și penală, executarea hotărârilor civile și penale, asociații și fundații, arhivare, informații clasificate, deontologie, abilități non-juridice și comunicare, managementul funcțiilor de conducere ale grefierilor, care și-au propus să acopere cât mai bine aria atribuțiilor grefierilor din instanțe și parchete, cu forme și durate diverse de organizare, astfel: 40 de seminare face-to-face centralizate, de câte 3 zile, 20 de seminare face-to-face descentralizate (la sediul instanțelor și parchetelor), de câte o zi, 18 webinare (formare la distanță sincronă), cu durată de 3 ore, și 12 cursuri eLearning (formare la distanță asincronă), cu durată de câteva săptămâni.
Prin aprobarea de către directorul S.N.G. a Notei Departamentului de formare profesională continuă nr. 1740/01.04.2025, în baza dispozițiilor art. 42 alin. (3) din Regulamentul de organizare și funcționare al S.N.G., programul a fost modificat prin schimbarea locației de desfășurare a celor 7 seminare centralizate, prevăzute a se derula în primul semestru al anului 2025, din municipiul Brașov (unde nu s-au primit oferte în cadrul procedurii de achiziție a serviciilor de cazare și masă), în municipiul Sibiu.
Programul de formare continuă a grefierilor pentru anul 2025 a fost completat prin Hotărârea Plenului C.S.M. nr. 73/20.05.2025, astfel:
· cu 3 acțiuni de formare de tip webinar, dedicate grefierilor din cadrul instanțelor, dat fiind contextul transformării digitale accelerate a sistemului judiciar, acestea având ca temă utilizarea eficientă a aplicațiilor informatice specializate, de tipul ReJust. Este de menționat că la cele 3 webinare, care s-au desfășurat la datele de 18 iunie 2025, 19 iunie 2025, respectiv 8 octombrie 2025, au participat un număr total de 2595 de grefieri din cadrul instanțelor din țară, ceea ce relevă interesul crescut în domeniul digitalizării activității din instanțe;
· cu un seminar descentralizat, organizat face-to-face, la care au participat grefieri din circumscripția Curții de Apel Brașov, în domeniul funcționalităților aplicației informatice OptiMapp, ținând cont și de importanța strategică a utilizării corecte a aplicației în toate compartimentele instanțelor;
· cu 2 seminare descentralizate dedicate tematicii protecției informațiilor clasificate, seminare prevăzute a se derula în perioada septembrie - decembrie 2025, destinate grefierilor din cadrul instanțelor, având în vedere aplicarea prevederilor privind protecția informațiilor clasificate și la nivelul instanțelor, ținând cont și de necesitatea întăririi măsurilor de securitate a informațiilor la nivelul sistemului judiciar;
· cu 2 seminare descentralizate, organizate în modalitatea online, derulate în perioada septembrie - decembrie 2025, pentru grefierii din cadrul parchetelor, având ca tematică aplicația informatică ELO, destinată managementului electronic al documentelor, aplicație care a fost implementată treptat la nivelul parchetelor din țară, având un impact semnificativ asupra modului de lucru al personalului auxiliar de specialitate.
Pentru a încerca să răspundă cât mai prompt nevoilor de formare ale grefierilor recrutați prin filieră directă, Departamentul de formare profesională continuă, prin Nota nr. 2830/26.06.2025, aprobată de directorul S.N.G., a organizat în luna septembrie 2025, cu titlu de proiect pilot, o sesiune de formare a acestor grefieri, cu precădere a celor selectați în anul curent.
Sesiunea de formare a fost organizată în modalitatea bLearning (blended learning), astfel: într-o primă etapă (etapa asincronă), derulată în perioada 01 august – 01 septembrie 2025, grefierii au avut la dispoziție surse didactice accesibile pe platforma eLearning a Școlii, iar în a doua etapă (etapa sincronă), derulată în perioada 02 septembrie – 11 septembrie 2025, grefierii au avut posibilitatea să participe la o sesiune intensivă de webinare, cu specificul unei formări la început de carieră și tematici legate de atribuțiile de bază ale participanților în materia procedurilor civile și penale, cu transpunere în domeniul ECRIS. La aceste acțiuni de formare au participat efectiv 285 de grefieri.
În cadrul proiectului „Dezvoltarea sistemului electronic de management al cauzelor ECRIS V“, finanțat prin P.O.C.A., derulat de Ministerul Justiției, este prevăzută, pentru perioada septembrie - decembrie 2025, lansarea în exploatare a aplicației ECRIS V la nivelul instanțelor și parchetelor. Având în vedere aceste considerente, formatorii Departamentului de formare profesională continuă de la disciplina Informatică aplicată au participat la sesiuni de instruire având ca obiect utilizarea sistemului ECRIS V, în cadrul proiectului amintit anterior, sesiuni derulate de dezvoltatorul aplicației ECRIS V.
De asemenea, în perioada 29 iulie – 31 iulie 2025, respectiv 18 august – 20 august 2025, Departamentul de formare profesională continuă a sprijinit dezvoltatorul aplicației ECRIS V în organizarea a 6 webinare dedicate formării grefierilor din instanțele și parchetele pilot, implicate în implementarea sistemului ECRIS V, la care au participat un număr de 264 de grefieri din cadrul instanțelor (în luna iulie 2025), respectiv 31 de grefieri din cadrul parchetelor (în luna august 2025).
Totodată, având în vedere că trecerea de la vechea aplicație la noul ECRIS V a generat o nevoie acută și însemnată de formare în rândul grefierilor, dar și insuficiența fondurilor bugetare pentru organizarea tuturor celor 20 de seminare centralizate care erau prevăzute a se desfășura în semestrul al doilea al anului 2025, Departamentul de formare profesională continuă a fost nevoit să solicite transformarea a 16 dintre aceste seminare în tot atâtea webinare în domeniul ECRIS V, modificare aprobată prin Hotărârea Plenului C.S.M. nr. 105/04.09.2025.
Tot pe fondul insuficienței fondurilor bugetare, prin Nota nr. 3458/10.09.2025 a S.N.G. a fost aprobată modificarea Programului de formare profesională continuă pentru anul 2025 sub aspectul transformării a 4 seminare centralizate de tip face-to-face din semestrul II, care nu au făcut obiectul Hotărârii Plenului C.S.M. nr. 105/04.09.2025, în webinare, fără schimbarea tematicii: o acțiune de formare dedicată grefierilor desemnați pentru pentru asigurarea desfășurării activității la biroul judecătorului de supraveghere a privării de libertate, 2 acțiuni organizate în domeniul managementului judiciar, dedicate grefierilor cu funcții de conducere din cadrul instanțelor judecătorești, respectiv parchetelor de pe lângă acestea, și o acțiune de formare în domeniul arhivării documentelor, organizată în colaborare cu Arhivele Naționale Române. 
De asemenea, în semestrul II al anului 2025 s-au desfășurat 2 acțiuni de formare de tip webinar, organizate online, având ca scop prezentarea funcționalităților aplicației SIGADOC, realizată de Curtea Constituțională a României în colaborare cu Consiliului Superior al Magistraturii.
Este de menționat și faptul că seminarul descentralizat organizat la Iași, având ca temă prezentarea funcționalităților aplicației ReJust – Modulul Desktop – Machete și Rezoluții Utilizare, respectiv cel organizat la Brașov, având ca temă informațiile clasificate, au beneficiat și de participarea judecătorilor din cadrul curților de apel, respectiv din circumscripțiile acestora.
Totodată, evidențiem atât participarea reprezentaților Institutului Național al Justiției din Republica Moldova la cele două cursuri eLearning organizate în domeniul lingvistic – limba română și limba engleză, cât și participarea grefierilor din cadrul instanțelor și parchetelor din România la e-cursul organizat de I.N.J., cu tema Psihologie judiciară.
Ca o concluzie a celor mai sus arătate, până în prezent au fost derulate 98 de acțiuni prevăzute în programul anual de formare continuă, în format face-to-face (de tip centralizat și descentralizat), precum și în format online (de tip webinar și eLearning), după cum urmează: 20 de seminare centralizate (la care s-au înregistrat 424 de participări), 25 de seminare descentralizate (la care s-au înregistrat 938 de participări), 41 de webinare (la care s-au înregistrat 9.221 de participări) și 12 cursuri eLearning (la care s-au înregistrat 412 participări).
În anul 2025 s-a continuat colaborarea cu magistrații care au atribuții în formarea trimestrială a grefierilor, cărora li s-a facilitat accesul la materialele didactice din Biblioteca virtuală de pe platforma de formare online a S.N.G., materiale care pot fi folosite în procesul de formare trimestrială, fiindu-le create conturi pe platforma de formare a Școlii și transmise newslettere periodice cu noile materiale dezvoltate și încărcate. 


[bookmark: _Toc430867116][bookmark: _Toc219287960][bookmark: _Toc430867117]II.4. Evaluarea profesională a magistraţilor 
Activitatea de evaluare profesională a magistraţilor este reglementată de dispoziţiile art. 87 – art. 107 din Legea nr. 303/2022 privind statutul judecătorilor şi procurorilor, precum şi, după caz, de prevederile art. 39 – art. 41 din Legea nr. 303/2004 privind statutul judecătorilor şi procurorilor, republicată, cu modificările şi completările ulterioare, ţinând seama de perioada supusă evaluării.
În condiţiile în care activitatea de evaluare a judecătorilor şi procurorilor începută anterior datei de 18 octombrie 2018, data intrării în vigoare a Legii nr. 242/2018, nu a fost finalizată la toate instanţele şi parchetele, în perioada 01 ianuarie 2024 – 31 octombrie 2024, Plenul Consiliului Superior al Magistraturii a emis un număr de 11 hotărâri de modificare a componenţei comisiilor de evaluare a magistraţilor ce erau constituite şi îşi desfăşurau activitatea în conformitate cu vechile reglementări, prin numirea/reînvestirea membrilor în comisiile de evaluare, după verificarea îndeplinirii condițiilor pentru calitatea de membru al comisiilor de evaluare profesională, în acord cu minuta Comisiei nr. 2 comună – „Resurse umane şi organizare” constituită în cadrul C.S.M., din data de 20 mai 2019, şi a dispoziţiilor tranzitorii, în materie, cuprinse în Legea nr. 242/2018 de modificare şi completare a Legii nr. 303/2004 privind statutul judecătorilor şi procurorilor, republicată, cu modificările şi completările ulterioare.
Legea stabilește calificativele cu care este apreciată activitatea judecătorilor şi procurorilor, respectiv „foarte bine”, „bine”, „suficient” și „insuficient”, precum și impactul lor asupra carierei magistratului și asupra calității sistemului judiciar. 
Dispoziţiile art. 40 alin. (2) din Legea nr. 303/2004 privind statutul judecătorilor și procurorilor republicată, cu modificările şi completările ulterioare, precum şi ale art. 102 alin. (1) din Legea nr. 303/2022 privind statutul judecătorilor şi procurorilor, cu modificările şi completările ulterioare, prevăd că judecătorii sau procurorii nemulțumiți de calificativul acordat pot face contestație la secția corespunzătoare a Consiliului Superior al Magistraturii, în termen de 30 de zile de la comunicarea raportului de evaluare a activității profesionale.
Conform prevederilor art. 40 alin. (4) din Legea nr. 303/2004 privind statutul judecătorilor şi procurorilor, hotărârea secției poate fi atacată cu recurs la Secţia de contencios administrativ şi fiscal a curţii de apel, iar potrivit dispoziţiilor art. 102 alin. (8) din Legea nr. 303/2022 privind statutul judecătorilor și procurorilor, hotărârile secţiilor pot fi atacate la Secţia de contencios administrativ şi fiscal a Înaltei Curţi de Casaţie şi Justiţie.
În anul 2025 au fost formulate 5 contestații împotriva calificativului obținut la evaluarea profesională, de către magistrații nemulțumiți de calificativul ori punctajul acordat de membrii comisiei de evaluare, dintre acestea 2 contestații au fost soluționate, iar 3 sunt în curs de soluționare. 

[bookmark: _Toc219287961]CAPITOLUL III
[bookmark: _Toc219287962]Activităţi derulate în legătură cu atribuţiile în materie legislativă ale Consiliului Superior al Magistraturii
[bookmark: _Toc430867118][bookmark: _Toc219287963]III.1. Avizarea unor proiecte de acte normative 
În anul 2025, în exercitarea atribuțiilor conferite de art. 39 alin. (3) și (4) din Legea nr. 305/2022, Consiliului Superior al Magistraturii i-au fost înaintate spre avizare proiectele mai multor acte normative care privesc activitatea autorității judecătorești.
[bookmark: _Hlk193099595][bookmark: _Hlk193099658]Dintre acestea, au fost avizate favorabil, prin Hotărârea Plenului C.S.M. nr. 37/12.03.2025, Proiectul de ordin al ministrului justiţiei pentru aprobarea modelului cererilor pentru acordarea asistenţei juridice gratuite şi a sumei necesare punerii în executare a hotărârii judecătoreşti prin care au fost acordate despăgubiri civile victimei infracţiunilor prevăzute în Legea nr. 211/2004 privind unele măsuri pentru asigurarea informării, sprijinirii şi protecţiei victimelor infracţiunilor și Proiectul de ordin al ministrului justiţiei pentru aprobarea modelului cererilor pentru acordarea compensaţiei financiare şi a avansului din aceasta victimelor infracţiunilor prevăzute în Legea nr. 211/2004 privind unele măsuri pentru asigurarea informării, sprijinirii şi protecţiei victimelor infracţiunilor.
Proiectul de hotărâre a Guvernului privind stabilirea măsurilor speciale de protecţie a magistraţilor, condiţiile şi modul de realizare a acestora, precum şi pentru modificarea Hotărârii Guvernului nr. 719/2005 privind paza sediilor instanţelor judecătoreşti, parchetelor şi Consiliului Superior al Magistraturii, a bunurilor şi valorilor aparţinând acestora, supravegherea accesului şi menţinerea ordinii interioare necesare desfăşurării normale a activităţii în aceste sedii, precum şi protecţia magistraţilor a fost avizat favorabil prin Hotărârea Plenului Consiliului Superior al Magistraturii nr. 147 din 06 noiembrie 2025.
Proiectul de Hotărâre a Guvernului privind stabilirea ținutei vestimentare a judecătorilor, a magistraților-asistenți și a grefierilor de la Înalta Curte de Casație și Justiție în ședințele de judecată a fost avizat favorabil Hotărârea Plenului Consiliului Superior al Magistraturii nr. 150 din 13 noiembrie 2025.
Propunerea legislativă pentru modificarea şi completarea Legii nr. 303/2022 privind statutul judecătorilor şi procurorilor a fost avizată negativ prin Hotărârea Plenului C.S.M. nr. 87/17.06.2025, iar Propunerea legislativă pentru modificarea art. 142 alin. (1) din Legea nr. 303/2022 privind statutul judecătorilor şi procurorilor a fost avizată negativ prin Hotărârea Plenului C.S.M. nr. 88/17.06.2025.
Proiectul de Lege pentru modificarea şi completarea Ordonanţei de urgenţă a Guvernului nr. 57/2019 privind Codul administrativ, cu modificările şi completările ulterioare şi unele măsuri aplicabile personalului contractual plătit din fonduri publice a fost avizat negativ prin Hotărârea Plenului Consiliului Superior al Magistraturii nr. 159 din 27 noiembrie 2025.
[bookmark: _Toc430867119][bookmark: _Toc219287964][bookmark: _Toc430867120]III.2. Elaborarea legislaţiei secundare 
În anul 2025, în exercitarea atribuțiilor Consiliului Superior al Magistraturii prevăzute de art. 39 alin. (1) din Legea nr. 305/2022, au fost modificate regulamente ce intră în competența de reglementare a Consiliului.
Dintre hotărârile adoptate de Plenul Consiliului Superior al Magistraturii, menționăm următoarele:
· Hotărârea Plenului nr. 13/18.02.2025 pentru modificarea şi completarea Regulamentului privind concursul de admitere în magistratură, aprobat prin Hotărârea Plenului C.S.M. nr. 115/2023;
· Hotărârea Plenului nr. 58/15.04.2025 pentru modificarea şi completarea Regulamentului Institutului Naţional al Magistraturii, aprobat prin Hotărârea Plenului C.S.M. nr. 92/2023;
· Hotărârea Plenului nr. 119/18.09.2025 pentru modificarea şi completarea Regulamentului de organizare şi funcţionare a Şcolii Naţionale de Grefieri, aprobat prin Hotărârea Plenului C.S.M. nr. 183/2007;
· Hotărârea Plenului nr. 120/18.09.2025 pentru modificarea şi completarea Statutul personalului de instruire al Şcolii Naţionale de Grefieri, aprobat prin Hotărârea Plenului C.S.M. nr. 1388/2016.
· Hotărârea Plenului nr. 160/27.11.2025 pentru aprobarea Regulamentului privind examenul de absolvire a Institutului Naţional al Magistraturii.
	Dintre hotărârile adoptate de către Secţia pentru judecători a Consiliului Superior al Magistraturii, menționăm Hotărârea Secției pentru judecători nr. 1505/17.06.2025 pentru modificarea şi completarea Regulamentului de ordine interioară al instanţelor judecătoreşti, aprobat prin Hotărârea Secţiei pentru judecători nr. 3243/2022 și Hotărârea Secției pentru judecători nr. 2745/27.11.2025 prin care a fost aprobat Regulamentul privind examenul de capacitate al judecătorilor stagiari.
	Dintre hotărârile adoptate de către Secţia pentru procurori a Consiliului Superior al Magistraturii, menționăm Hotărârea Secției pentru procurori nr. 1040/27.11.2025 prin care a fost aprobat Regulamentul privind examenul de capacitate al procurorilor stagiari.


[bookmark: _Toc183594124][bookmark: _Toc219287965]CAPITOLUL IV
[bookmark: _Toc183594125][bookmark: _Toc219287966]Activităţi derulate în legătură cu atribuţiile în materie disciplinară
[bookmark: _Toc183594126][bookmark: _Toc219287967]IV.1. Activitatea Secţiilor Consiliului Superior al Magistraturii, ca instanţe de judecată în materie disciplinară
Potrivit art. 44 din Legea nr. 305/2022 privind Consiliul Superior al Magistraturii, Consiliul îndeplinește, prin secțiile sale, rolul de instanță de judecată în domeniul răspunderii disciplinare a judecătorilor şi a procurorilor, pentru faptele prevăzute de lege ca abateri disciplinare.
[bookmark: _Hlk147479362]Conform art. 51 din Regulamentul de organizare și funcționare a Consiliului Superior al Magistraturii, aprobat prin Hotărârea nr. 122/06.07.2023, Consiliul îndeplinește, prin Secția pentru judecători, rolul de instanță de judecată în domeniul răspunderii disciplinare a judecătorilor pentru faptele prevăzute la art. 271 din Legea nr. 303/2022 privind statutul judecătorilor şi procurorilor.
Până la data de 31 decembrie 2025, pe rolul Secției pentru judecători în materie disciplinară s-au înregistrat un număr de 15 dosare având ca obiect acțiuni disciplinare.
Astfel, Secția pentru judecători în materie disciplinară a pronunțat următoarele hotărâri:
Prin Hotărârea nr. 1J din 5 februarie 2025, pronunțată în dosarul nr. 10/J/2024, cu majoritate, s-a admis acţiunea disciplinară şi s-a aplicat pârâtei sancţiunea disciplinară constând în „avertisment” pentru săvârşirea abaterii disciplinare prevăzute de art. 271 lit. b)  din Legea nr. 303/2022 privind statutul judecătorilor şi procurorilor. Hotărârea este definitivă prin nerecurare.
Prin Hotărârea nr. 2J din 28 aprilie 2025, pronunțată în dosarul nr. 1/J/2025, cu majoritate, s-a admis acţiunea disciplinară şi s-a aplicat pârâtei sancțiunea disciplinară constând în „diminuarea indemnizației de încadrare lunare brute cu 15% pe o perioadă de 3 luni” pentru săvârșirea abaterii disciplinare prevăzute de art. 271 lit. g) teza I  din Legea nr. 303/2022 privind statutul judecătorilor şi procurorilor. Prin decizia civilă nr. 162/03.11.2025 pronunțată de Înalta Curte de Casație şi Justiție s-a respins, ca nefondat, recursul declarat de pârâtă.
Prin Hotărârea nr. 3J din 20 mai 2025, pronunțată în dosarul nr. 11/J/2024, cu majoritate, s-a admis acţiunea disciplinară şi s-a aplicat pârâtei sancţiunea disciplinară constând în „excluderea din magistratură” pentru săvârşirea abaterilor disciplinare prevăzute de art. 271 lit. b), lit. l) și lit. g) teza I din Legea nr. 303/2022 privind statutul judecătorilor şi procurorilor. Hotărârea nu este definitivă.
Prin Hotărârea nr. 4J din 18 iunie 2025, pronunțată în dosarul nr. 1/J/2024 (casare cu trimitere spre rejudecare), cu majoritate, s-a admis acțiunea disciplinară şi s-a aplicat pârâtului sancţiunea disciplinară constând în „diminuarea indemnizației de încadrare lunare brute cu 25% pe o perioadă de 1 an”  pentru săvârșirea abaterilor disciplinare prevăzute de art. 271 lit. a) şi lit. m) din Legea nr. 303/2022 privind statutul judecătorilor şi procurorilor. Prin decizia civilă nr. 150 din 20.10.2025, pronunțată de Înalta Curte de Casație şi Justiție s-a admis recursul declarat de pârât, s-a casat hotărârea atacată, şi, în rejudecare, s-a respins acţiunea disciplinară exercitată pentru săvârşirea abaterii disciplinare prevăzute de art. 99 lit. b) din Legea nr. 303/2004 privind statutul judecătorilor şi procurorilor, republicată, cu modificările şi completările ulterioare (actual art. 271 lit. a) din Legea nr. 303/2022), ca neîntemeiată. De asemenea, prin aceeaşi hotărâre, s-a admis acţiunea disciplinară exercitată de reclamantă pentru săvârşirea abaterii disciplinare prevăzute de art. 99 lit. n) din Legea nr. 303/2004 privind statutul judecătorilor şi procurorilor, republicată, cu modificările şi completările ulterioare (actual art. 271 lit. m) din Legea nr. 303/2022) şi s-a aplicat pârâtului sancţiunea disciplinară constând în diminuarea indemnizaţiei de încadrare lunare brute cu 25% pe o perioadă de un an pentru săvârşirea abaterii disciplinare prevăzute de art. 99 lit. n) din Legea nr. 303/2004, republicată, (actual art. 271 lit. m) din Legea nr. 303/2022).
Prin Hotărârea nr. 5J din 11 iulie 2025 pronunțată, în dosarul nr. 7/J/2024, cu unanimitate, s-a respins acţiunea disciplinară formulată împotriva pârâtei pentru săvârşirea abaterilor disciplinare prevăzute de art. 271 lit. b), lit. g) teza I, lit. h) teza a II a și art. 271 lit. s) teza a II a din Legea nr. 303/2022 privind statutul judecătorilor și procurorilor, ca neîntemeiată, pentru lipsa laturii subiective a abaterilor disciplinare. Hotărârea este definitivă prin nerecurare.
Prin Hotărârea nr. 6J din 11 iulie 2025, pronunțată în dosarul nr. 2/J/2025, cu unanimitate,  s-a admis acțiunea disciplinară şi s-a aplicat pârâtului sancţiunea disciplinară constând în „suspendarea din funcție pe o perioadă de 6 luni” pentru săvârşirea abaterii disciplinare prevăzute de art. 271 lit. q) teza I din Legea nr. 303/2022 privind statutul judecătorilor şi procurorilor. Hotărârea nu este definitivă.
Prin Hotărârea nr. 7J din 5 noiembrie 2025, pronunțată în dosarul nr. 3/J/2025, cu majoritate, s-a admis acțiunea disciplinară şi s-a aplicat pârâtului sancțiunea disciplinară constând în „diminuarea indemnizației de încadrare lunare brute cu 20% pe o perioadă de 6 luni” pentru săvârșirea abaterii disciplinare prevăzute de art.271 lit. g) teza I din Legea nr. 303/2022 privind statutul judecătorilor şi procurorilor. Hotărârea este definitivă prin nerecurare.
Prin Hotărârea nr. 8J din 19 noiembrie 2025, pronunțată în dosarul nr. 5/J/2025, cu majoritate, s-a admis acțiunea disciplinară şi s-a aplicat pârâtei sancţiunea disciplinară constând în „avertisment” pentru săvârşirea abaterii disciplinare prevăzute de art.271 lit. l) din Legea nr. 303/2022 privind statutul judecătorilor şi procurorilor. Hotărârea nu este definitivă.
Prin Hotărârea nr. 9J din 19 noiembrie 2025, pronunțată în dosarul nr. 6/J/2025, cu majoritate, s-a admis acțiunea disciplinară şi s-a aplicat pârâtei sancţiunea disciplinară constând în „avertisment” pentru săvârşirea abaterii disciplinare prevăzute de art.271 lit. q) teza I din Legea nr. 303/2022 privind statutul judecătorilor şi procurorilor. Hotărârea este definitivă prin nerecurare.
Prin Hotărârea nr. 10J din 3 decembrie 2025, pronunțată în dosarul nr. 7/J/2025, s-a respins acțiunea disciplinară exercitată pentru săvârșirea abaterii disciplinare prevăzute de art. 271 lit. q) teza I din Legea nr. 303/2022 privind statutul judecătorilor şi procurorilor, ca neîntemeiată. Hotărârea nu este definitivă.
Prin Hotărârea nr. 11J din 3 decembrie 2025, pronunțată în dosarul nr. 4/J/2025, s-a respins acțiunea disciplinară exercitată pentru săvârșirea abaterii disciplinare prevăzute de art. 271 lit. q) teza I din Legea nr. 303/2022 privind statutul judecătorilor şi procurorilor, ca neîntemeiată. Hotărârea nu este definitivă.
Astfel, până la data de 31 decembrie 2025, Secția pentru judecători în materie disciplinară a pronunțat un număr de 11 hotărâri, după cum urmează: 
- 8 acțiuni disciplinare admise (4 hotărâri definitive, 4 hotărâri nedefinitive);
- 3 acțiuni disciplinare respinse (o hotărâre definitivă, 2 hotărâri nedefinitive).
Prin încheierea din data de 19 noiembrie 2025, Secţia pentru judecători în materie disciplinară a dispus suspendarea judecăţii dosarului nr. 8/J/2025.
La data de 31 decembrie 2025, pe rolul Secției pentru judecători în materie disciplinară se află un număr de 7 dosare în vederea soluționării.
Stocul dosarelor Secției pentru judecători în materie disciplinară la data de 01 ianuarie 2025: 3 dosare înregistrate în anul 2024 şi un dosar suspendat din anul 2019. Total stoc: 4 dosare.
În plus, dosarul nr. 1/J/2024 (Hotărârea nr. 9J/05.06.2024) – casare cu trimitere spre rejudecare – a fost soluţionat prin Hotărârea nr. 4J/18.06.2025 a Secției pentru judecători în materie disciplinară.
Potrivit art. 65 alin. (1) din Regulamentul de organizare și funcționare a Consiliului Superior al Magistraturii, aprobat prin Hotărârea nr. 122/06.07.2023, Consiliul îndeplinește, prin Secția pentru procurori, rolul de instanță de judecată în domeniul răspunderii disciplinare a procurorilor pentru faptele prevăzute la art. 271 din Legea nr. 303/2022.
Până la data de 31 decembrie 2025, pe rolul Secției pentru procurori în materie disciplinară s-au înregistrat 8 dosare având ca obiect acțiune disciplinară.
Astfel, Secția pentru procurori în materie disciplinară a pronunțat următoarele hotărâri:
Prin Hotărârea nr. 1P din 22 ianuarie 2025, pronunțată în dosarul nr. 12/P/2019, s-a respins acțiunea disciplinară având ca obiect săvârșirea abaterii disciplinare prevăzută de art. 99 lit. a) din Legea nr. 303/2004 privind statutul judecătorilor şi procurorilor, ca neîntemeiată. Prin decizia civilă nr. 110 din 02.06.2025 pronunțată de Înalta Curte de Casație şi Justiție s-a respins recursul declarat de reclamantă, ca nefondat.
Prin Hotărârea nr. 2P din 2 aprilie 2025, pronunțată în dosarul nr. 15/P/2019, s-a respins acțiunea disciplinară având ca obiect săvârșirea abaterilor disciplinare prevăzute de art. 99 lit. a) și t) teza I din Legea nr. 303/2004 privind statutul judecătorilor şi procurorilor, ca neîntemeiată. Hotărârea nu este definitivă.
Prin Hotărârea nr. 3P din 16 aprilie 2025, pronunțată în dosarul nr. 4/P/2018, s-a respins acțiunea disciplinară având ca obiect săvârșirea abaterilor disciplinare prevăzute de art. 99 lit. t) teza I, lit. j) și lit. t) teza a II-a din Legea nr. 303/2004 privind statutul judecătorilor şi procurorilor, ca neîntemeiată. Hotărârea nu este definitivă.
Prin Hotărârea nr. 4P din 14 mai 2025, pronunțată în dosarul nr. 4/P/2025, s-a admis propunerea formulată și în temeiul art. 52 alin. (1) din Legea nr. 305/2022 s-a dispus suspendarea din funcție până la finalizarea, în mod definitiv, a procedurii disciplinare. Hotărârea este definitivă prin nedeclararea căii de atac.
Prin Hotărârea nr. 5P din 14 mai 2025, pronunțată în dosarul nr. 1/P/2021, cu majoritate, s-a admis, în parte, acțiunea disciplinară și s-a aplicat pârâtului sancțiunea disciplinară constând în „avertisment” pentru săvârșirea abaterilor disciplinare prevăzute de art. 99 lit. j) și m) teza I din Legea nr. 303/2022 privind statutul judecătorilor şi procurorilor. De asemenea, prin aceeaşi hotărâre, cu unanimitate, s-a respins acțiunea disciplinară având ca obiect săvârșirea abaterii disciplinare prevăzută de art. 99 lit. a) din Legea nr. 303/2004, ca neîntemeiată. Prin decizia civilă nr. 188 din 24.11.2025 pronunțată de Înalta Curte de Casație şi Justiție s-a respins recursul declarat de pârât, ca nefondat.
Prin Hotărârea nr. 6P din 11 iunie 2025, pronunțată în dosarul nr. 11/P/2021, s-a admis acțiunea disciplinară și s-a aplicat pârâtului sancțiunea disciplinară constând în „excluderea din magistratură” pentru săvârșirea abaterilor disciplinare prevăzute de art. 99 lit. a), i), n) și t) teza I din Legea nr. 303/2004 privind statutul judecătorilor şi procurorilor. Prin decizia civilă nr. 187 din 19.11.2025 pronunțată de Înalta Curte de Casație şi Justiție s-a respins recursul declarat de pârât, ca nefondat.
Prin Hotărârea nr. 7P din 11 iunie 2025, pronunțată în dosarul nr. 11/P/2023, cu majoritate, s-a admis acțiunea disciplinară și s-a aplicat pârâtului sancțiunea disciplinară constând în „diminuarea indemnizației de încadrare brute lunare cu 10% pe o perioadă de 3 luni” pentru săvârșirea abaterii disciplinare prevăzută de art. 271 lit. f) din Legea nr. 303/2022 privind statutul judecătorilor şi procurorilor. Hotărârea nu este definitivă.
Prin Hotărârea nr. 8P din 25 iunie 2025, pronunțată în dosarul nr. 1/P/2023 (casare cu trimitere spre rejudecare), s-a admis acțiunea disciplinară și s-a aplicat pârâtului sancțiunea disciplinară constând în „diminuarea indemnizației de încadrare brute lunare cu 10% pe o perioadă de 3 luni” pentru săvârșirea abaterii disciplinare prevăzută de art. 99 lit. a) din Legea nr. 303/2004 privind statutul judecătorilor şi procurorilor. Prin decizia civilă nr. 178/10.11.2025 pronunțată de Înalta Curte de Casație şi Justiție s-a respins recursul declarat de pârât, ca nefondat.
Prin Hotărârea nr. 9P din 17 decembrie 2025 pronunțată, în dosarul nr. 2/P/2025, cu unanimitate, s-au respins acţiunile disciplinare conexate formulate împotriva pârâtului pentru săvârşirea abaterilor disciplinare prevăzute de art. 271 lit. a), lit. b), lit. h), lit. l), lit. m), lit. o) și art. 271 lit. s) din Legea nr. 303/2022 privind statutul judecătorilor și procurorilor, ca neîntemeiate. Hotărârea nu este definitivă.
Astfel, până la data de 31 decembrie 2025, Secția pentru procurori în materie disciplinară a pronunțat un număr de 9 hotărâri, după cum urmează:
- 3 acţiuni admise (2 hotărâri definitive și o hotărâre nedefinitivă);
- o acţiune admisă în parte (hotârârea este definitivă);
- 4 acțiuni disciplinare respinse (o hotărâre definitivă și 3 hotărâri nedefinitive);
- într-un dosar s-a admis propunerea formulată și în temeiul art. 52 alin. (1) din Legea nr. 305/2022 s-a dispus suspendarea din funcție până la finalizarea în mod definitiv a procedurii disciplinare.
De asemenea, până la data de 31 decembrie 2025, Secţia pentru procurori în materie disciplinară a repus pe rol, din oficiu, un dosar (după soluționarea definitivă a dosarului nr. 911/P/2022 (2015/321/P/2019) al Parchetul de pe lângă Înalta Curte de Casație și Justiție – Secția de urmărire penală, prin încheierea penală nr. 171 din data de 19 decembrie 2024 pronunțată de către Judecătoria Baia de Aramă în dosarul nr. 1701/1/2024).
Facem mențiunea că în două cauze a fost admisă excepția conexității, respectiv dosarele nr. 5/P/2025 şi nr. 6/P/2025 la dosarul nr. 2/P/2025.
La data de 31 decembrie 2025, pe rolul Secției pentru procurori în materie disciplinară se află un număr de 5 dosare în vederea soluționării.
În plus, dosarul nr. 1/P/2023 - casare cu trimitere spre rejudecare - a fost soluționat prin Hotărârea nr. 8P/25.06.2025 a Secţiei pentru procurori în materie disciplinară.
Stocul dosarelor Secției pentru procurori în materie disciplinară la data de 01 ianuarie 2025: 1 dosar înregistrat în anul 2018 + 1 dosar înregistrat în anul 2019 + 2 dosare înregistrate în anul 2021 + 2 dosare înregistrate în anul 2023 + 4 dosare suspendate (1 dosare din anul 2018 + 2 dosare din anul 2019 + 1 dosar din anul 2021). Total în stoc: 10 dosare.

[bookmark: _Toc430867125][bookmark: _Toc219287970]V.1. Dinamica bugetului 2024 - 2025 şi perspectiva pentru anul 2026
Politica bugetară pe anul 2025 a susţinut, în mare măsură, activitatea desfăşurată de Consiliul Superior al Magistraturii şi de instituţiile aflate în coordonarea Consiliului, stabilindu-se o finanţare corespunzătoare prin estimarea bugetului pentru fiecare obiectiv în parte. 
Astfel, programul de cheltuieli potrivit bugetului de stat acordat pentru întreaga activitate desfăşurată de Consiliul Superior al Magistraturii, precum şi în perspectiva anului 2026, în dinamică, este următorul:
Dinamica bugetului total al C.S.M. în anii 2024 - 2025 şi perspectiva anului 2026:
											     	 mii lei/mii euro
	Nr. crt.
	BUGET C.S.M. total 
	Credite
	2024
	2025
	2026

	
	
	 
	LEI
	EURO
	LEI
	EURO
	LEI
	EURO

	1
	BUGET C.S.M. total 
	CA
	319 502
	63 900
	281 040
	51 096
	421 331
	76 606

	2
	
	CB
	317 694
	63 539
	276 186
	50 214
	413 705
	75 219


CA: credite de angajament
CB: credite bugetare
Măsurile ce au fost adoptate au avut în vedere riscurile determinate de evoluţiile economice interne şi externe şi au impus adoptarea unei politici bugetare prudente. 
Datele pentru anul 2026  reprezintă necesarul de cheltuieli stabilit pentru buna funcționare a  Consiliul Superior al Magistraturii.
	Reprezentată grafic, evoluţia bugetului se prezintă astfel:
[image: ]
           Bugetul Consiliului Superior al Magistraturii pe anul 2025 a fost aprobat prin Legea  bugetului de stat nr. 9/2025 şi este structurat astfel: Consiliul Superior al Magistraturii (Aparatul Propriu), Inspecția Judiciară, Institutul Naţional al Magistraturii şi Şcoala Naţională de Grefieri.

SITUAŢIA FINANŢĂRII CONSILIULUI SUPERIOR AL MAGISTRATURII
PE ANII 2024, 2025 ŞI ÎN PERSPECTIVA ANULUI 2026
												   mii lei/euro
	ANUL 2024
	 
	TOTAL
	CSM APARAT PROPRIU
	INSPECTIA JUDICIARA
	INM
	SNG

	BUGET  CSM
	 
	LEI
	EURO
	LEI
	EURO
	 
	 
	LEI
	EURO
	LEI
	EURO

	TOTAL  din care:
	CA
	319,502
	53,232
	143,169
	28,633
	52,679
	10,536
	102,809
	20,561
	20,845
	4,170

	
	CB
	317,694
	52,935
	143,009
	28,601
	52,355
	10,471
	102,043
	20,408
	20,287
	4,058

	Cheltuieli de personal
	CA
	237,595
	37,626
	127,172
	25,434
	49,466
	9,893
	44,583
	8,917
	16,374
	3,275

	
	CB
	237,595
	37,626
	127,172
	25,434
	49,466
	9,893
	44,583
	8,917
	16,374
	3,275

	Bunuri și servicii
	CA
	21,364
	3,710
	10,581
	2,116
	2,813
	563
	6,166
	1,233
	1,804
	361

	
	CB
	19,556
	3,413
	10,421
	2,084
	2,489
	498
	5,400
	1,080
	1,246
	249

	Transferuri
	CA
	16
	3
	0
	0
	0
	0
	16
	3
	0
	0

	
	CB
	16
	3
	0
	0
	0
	0
	16
	3
	0
	0

	Alte transferuri
	CA
	93
	18
	67
	13
	0
	0
	26
	5
	0
	0

	
	CB
	93
	18
	67
	13
	0
	0
	26
	5
	0
	0

	Proiecte cu finanțare din FEN postaderare
	CA
	35
	7
	35
	7
	0
	0
	0
	0
	0
	0

	
	CB
	35
	7
	35
	7
	0
	0
	0
	0
	0
	0

	Proiecte cu finanțare din FEN aferente cadrului financiar 2014-2020
	CA
	3,365
	673
	2,856
	571
	0
	0
	465
	93
	44
	9

	
	CB
	3,365
	673
	2,856
	571
	0
	0
	465
	93
	44
	9

	Alte cheltuieli
	CA
	54,947
	10,936
	557
	111
	265
	53
	51,526
	10,305
	2,599
	520

	
	CB
	54,947
	10,936
	557
	111
	265
	53
	51,526
	10,305
	2,599
	520

	Proiecte cu finanțate din sumele reprezentând asistență financiară 
	CA
	658
	132
	658
	132
	0
	0
	0
	0
	0
	0

	
	CB
	658
	132
	658
	132
	0
	0
	0
	0
	0
	0

	Cheltuieli de capital
	CA
	1,429
	259
	1,243
	249
	135
	27
	27
	5
	24
	5

	
	CB
	1,429
	259
	1,243
	249
	135
	27
	27
	5
	24
	5



						         						  miilei/euro	
	ANUL 2025
	 
	TOTAL
	CSM APARAT PROPRIU
	INSPECTIA JUDICIARA
	INM
	SNG

	BUGET  CSM
	 
	LEI
	EURO
	LEI
	EURO
	 
	 
	LEI
	EURO
	LEI
	EURO

	TOTAL  din care:
	CA
	281,040
	47,230
	120,318
	24,063
	44,258
	8,851
	95,821
	19,165
	20,643
	4,129

	
	CB
	276,186
	46,259
	117,681
	23,536
	44,258
	8,851
	93,628
	18,726
	20,619
	4,124

	Cheltuieli de personal
	CA
	197,561
	31,228
	104,351
	20,870
	41,420
	8,284
	35,560
	7,112
	16,230
	3,246

	
	CB
	197,561
	31,228
	104,351
	20,870
	41,420
	8,284
	35,560
	7,112
	16,230
	3,246

	Bunuri și servicii
	CA
	17,458
	3,011
	9,770
	1,954
	2,406
	481
	4,233
	847
	1,049
	210

	
	CB
	17,458
	3,011
	9,770
	1,954
	2,406
	481
	4,233
	847
	1,049
	210

	Transferuri
	CA
	3
	1
	0
	0
	0
	0
	3
	1
	0
	0

	
	CB
	3
	1
	0
	0
	0
	0
	3
	1
	0
	0

	Alte transferuri
	CA
	156
	27
	54
	11
	22
	4
	80
	16
	0
	0

	
	CB
	156
	27
	54
	11
	22
	4
	80
	16
	0
	0

	Proiecte cu finanțare din FEN postaderare
	CA
	8,849
	1,770
	4,537
	907
	0
	0
	4,178
	836
	134
	27

	
	CB
	3,995
	799
	1,900
	380
	0
	0
	1,985
	397
	110
	22

	Proiecte cu finanțare din FEN aferente cadrului financiar 2014-2020
	CA
	205
	41
	205
	41
	0
	0
	0
	0
	0
	0

	
	CB
	205
	41
	205
	41
	0
	0
	0
	0
	0
	0

	Alte cheltuieli
	CA
	55,700
	11,086
	580
	116
	270
	54
	51,645
	10,329
	3,205
	641

	
	CB
	55,700
	11,086
	580
	116
	270
	54
	51,645
	10,329
	3,205
	641

	Proiecte cu finanțate din sumele reprezentând asistență financiară 
	CA
	635
	127
	635
	127
	0
	0
	0
	0
	0
	0

	
	CB
	635
	127
	635
	127
	0
	0
	0
	0
	0
	0

	Cheltuieli de capital
	CA
	473
	66
	186
	37
	140
	28
	122
	24
	25
	5

	
	CB
	473
	66
	186
	37
	140
	28
	122
	24
	25
	5



      mii lei/euro
	ANUL 2026
	 
	TOTAL
	CSM APARAT PROPRIU
	INSPECTIA JUDICIARA
	INM
	SNG

	BUGET  CSM
	 
	LEI
	EURO
	LEI
	EURO
	 
	 
	LEI
	EURO
	LEI
	EURO

	TOTAL  din care:
	CA
	421,331
	62,737
	157,041
	28,551
	76,276
	13,869
	148,201
	26,946
	39,813
	7,240

	
	CB
	413,705
	61,350
	149,708
	27,218
	76,276
	13,869
	147,908
	26,892
	39,813
	7,240

	Cheltuieli de personal
	CA
	289,307
	40,189
	127,971
	23,267
	68,266
	12,412
	60,270
	10,958
	32,800
	5,964

	
	CB
	289,307
	40,189
	127,971
	23,267
	68,266
	12,412
	60,270
	10,958
	32,800
	5,964

	Bunuri și servicii
	CA
	44,148
	7,371
	15,151
	2,755
	3,609
	656
	22,413
	4,075
	2,975
	541

	
	CB
	44,148
	7,371
	15,151
	2,755
	3,609
	656
	22,413
	4,075
	2,975
	541

	Transferuri
	CA
	0
	0
	0
	0
	0
	0
	0
	0
	0
	0

	
	CB
	0
	0
	0
	0
	0
	0
	0
	0
	0
	0

	Alte transferuri
	CA
	162
	24
	52
	9
	26
	5
	84
	15
	0
	0

	
	CB
	162
	24
	52
	9
	26
	5
	84
	15
	0
	0

	Proiecte cu finanțare din FEN postaderare
	CA
	13,189
	2,398
	10,914
	1,984
	0
	0
	2,154
	392
	121
	22

	
	CB
	5,563
	1,011
	3,581
	651
	0
	0
	1,861
	338
	121
	22

	Proiecte cu finanțare din FEN aferente cadrului financiar 2014-2020
	CA
	997
	181
	997
	181
	0
	0
	0
	0
	0
	0

	
	CB
	997
	181
	997
	181
	0
	0
	0
	0
	0
	0

	Alte cheltuieli
	CA
	70,661
	12,275
	1,355
	246
	3,151
	573
	62,863
	11,430
	3,292
	599

	
	CB
	70,661
	12,275
	1,355
	246
	3,151
	573
	62,863
	11,430
	3,292
	599

	Proiecte cu finanțate din sumele reprezentând asistență financiară 
	CA
	0
	0
	0
	0
	0
	0
	0
	0
	0
	0

	
	CB
	0
	0
	0
	0
	0
	0
	0
	0
	0
	0

	Cheltuieli de capital
	CA
	2,867
	299
	601
	109
	1,224
	223
	417
	76
	625
	114

	
	CB
	2,867
	299
	601
	109
	1,224
	223
	417
	76
	625
	114



Prezentarea grafică, precum şi dinamica bugetelor pe perioada 2024-2026 este ilustrată, astfel:

CONSILIUL SUPERIOR AL MAGISTRATURII 
APARAT PROPRIU


	


     	mii lei
[image: ]

INSPECȚIA JUDICIARĂ
	                            

                                                                                                                                                                  mii lei
	An
	Tip
credit
	Total
	Cheltuieli de personal
	Bunuri și servicii
	Transferuri
	Alte transferuri
	Proiecte cu finanțare din FEN aferente
 cadrului financiar 2014-2020
	Alte cheltuieli
	Cheltuieli de capital

	2024
	CA
	52 679
	49 466
	2 813
	0
	0
	0
	265
	135

	2024
	CB
	52 355
	49 466
	2 489
	0
	0
	0
	265
	135

	2025
	CA
	44 258
	41 420
	2 406
	0
	22
	0
	270
	140

	2025
	CB
	44 258
	41 420
	2 406
	0
	22
	0
	270
	140

	2 026
	CA
	76 276
	68 266
	3 609
	0
	26
	0
	3 151
	1 224

	2 026
	CB
	76 276
	68 266
	3 609
	0
	26
	0
	3 151
	1 224




INSTITUTUL NAȚIONAL AL MAGISTRATURII

		                            								
mii lei  
	An
	Tip
credit
	Total
	Cheltuieli de personal
	Bunuri și servicii
	Transferuri
	Alte transferuri
	Proiecte cu finanțare din FEN postaderare
	Proiecte cu finanțare din FEN aferente
 cadrului financiar 2014-2020
	Alte cheltuieli

	2024
	CA
	102 809
	44 583
	6 166
	16
	26
	0
	465
	51 526

	2024
	CB
	102 043
	44 583
	5 400
	16
	26
	0
	465
	51 526

	2025
	CA
	95 821
	35 560
	4 233
	3
	80
	4 178
	0
	51 645

	2025
	CB
	93 628
	35 560
	4 233
	3
	80
	1 985
	0
	51 645

	2026
	CA
	148 201
	60 270
	22 413
	0
	84
	2 154
	0
	62 863

	2026
	CB
	147 908
	60 270
	22 413
	0
	84
	1 861
	0
	62 863






ȘCOALA NAȚIONALĂ DE GREFIERI

										                       mii lei
	An
	Tip
credit
	Total
	Cheltuieli de personal
	Bunuri și servicii
	Transferuri
	Proiecte cu finanțare din FEN postaderare
	Proiecte cu finanțare din FEN aferente
 cadrului financiar 2014-2020
	Alte cheltuieli
	Cheltuieli de capital

	2024
	CA
	20 845
	16 374
	1 804
	0
	0
	44
	2 599
	24

	2024
	CB
	20 287
	16 374
	1 246
	0
	0
	44
	2 599
	24

	2025
	CA
	20 643
	16 230
	1 049
	0
	134
	0
	3 205
	25

	2025
	CB
	20 619
	16 230
	1 049
	0
	110
	0
	3 205
	25

	2026
	CA
	39 813
	32 800
	2 975
	0
	121
	0
	3 292
	625

	2026
	CB
	39 813
	32 800
	2 975
	0
	121
	0
	3 292
	625


[bookmark: _Toc462750070]Din prezentarea datelor statistice se remarcă o diminuare a creditelor bugetare alocate în anul 2025 comparativ cu anul 2024 atât pentru Consiliul Superior al Magistraturii, cât și pentru instituțiile aflate în coordonarea C.S.M., Școala Naționala de Grefieri înregistrând o majorare generată de creșterea numarului de cursanți.
[bookmark: _Toc219287971]	V.2.	Structura bugetului pe anul 2025
Potrivit bugetului de stat aprobat prin Legea nr. 9/2025, Programul de cheltuieli pentru anul 2025, ce a susţinut financiar atât activitatea curentă a Consiliului Superior al  Magistraturii cu unităţile aflate în coordonarea sa, cât şi derularea activităţilor cu privire la Planul de acţiune privind Reforma în justiţie, este în valoare totală de 281.040 mii lei credite de angajament și 276.186 mii lei credite bugetare.
Creditele angajament și creditele bugetare sunt constituite potrivit legislaţiei ce reglementează finanţarea activităţii şi sunt reprezentate în structură astfel:

· gs Ch. Personal CA,CB = ;

· gs Ch. Materiale CA,CB  = ;

· gs Ch. Transferuri CA,CB = ;

· gs Ch. Alte transferuri CA,CB = ;
· gs Ch. Proiecte cu finantare din FEN postaderare CA,CB  =
· gs Ch. Proiecte cu finantare din FEN aferente cadrului financiar 2014-2020 CA,CB =

· Alte cheltuieli CA,CB  = ; 
· Ch. de capital CA,CB  =       
  
  gs = ponderea indicatorului ales pentru analiză
     					            mii lei
	Denumire Indicator 2025
	Credite de
angajament CA
	% CA
	Credite
 Bugetare CB
	% CB

	Cheltuieli de personal
	197 561
	70.30
	197 561
	71.53

	Bunuri și servicii
	17 458
	6.21
	17 458
	6.32

	Transferuri
	3
	0.00
	3
	0.00

	Alte transferuri
	156
	0.06
	156
	0.06

	Proiecte cu finanțare din FEN postaderare
	8 849
	3.15
	3 995
	1.45

	Proiecte cu finanțare din FEN aferente cadrului financiar 2014 - 2020
	205
	0.07
	205
	0.07

	Alte cheltuieli
	55 700
	19.82
	55 700
	20.17

	Proiecte cu finanțate din sumele reprezentând asistență financiară PNRR
	635
	0.23
	635
	0.23

	Cheltuieli de capital
	473
	0.17
	473
	0.17

	Total
	281 040
	100
	276 186
	100





[bookmark: _Toc219287972]	Evoluţia în structură a cheltuielilor aprobate pentru anul 2025 faţă de realizatul anului 2024 este semnificativă, putem observa o creștere în perspectiva anului 2026, aceasta fiind raportată la necesarul real al cheltuielilor. 
Reprezentarea grafică a indicatorilor cu cea mai mare pondere în bugetul total se prezintă astfel:

                                                                                                                                                      mii lei 
	 
	 
	
	2024
	2025
	2026

	Total
	CA
	
	319 502
	281 040
	421 331

	
	CB
	
	317 694
	276 186
	413 705

	Cheltuieli de personal
	CA
	
	237 595
	197 561
	289 307

	
	CB
	
	237 595
	197 561
	289 307


Evoluția negativă a bugetului anului 2025 faţă de bugetul anului precedent a fost determinata de diminuările salariale impuse de noile prevederi legislative, diminuări produse atât la nivelul veniturilor magistraților, cât și a celorlalte categorii de personal.
Activitatea în domeniul politicilor salariale s-a axat cu precădere pe realizarea obiectivului principal de implementare şi aplicare în mod corespunzător a actelor normative specifice de salarizare pentru personalul din sistemul justiţiei (judecători şi procurori, personal auxiliar de specialitate juridică, funcţionari publici şi personal contractual). 
	 
[bookmark: _Hlk124085642]          mii lei
	 
	 
	2024
	2025
	2026

	Total
	CA
	218 178
	281 040
	421 331

	
	CB
	182 774
	276 186
	413 705

	Bunuri și servicii
	CA
	10 647
	17 458
	44 148

	
	CB
	10 647
	17 458
	44 148


O pondere importantă în „Titlul bunuri și servicii” o au chiriile pentru spaţiile necesare funcţionării în condiţii optime a Consiliului Superior al Magistraturii, care nu dispune până în prezent de un sediu propriu, deşi alocarea unui sediu corespunzător a fost solicitată în mai multe rânduri de-a lungul timpului.                                                                                                                                       
                                                                                                                                              mii lei
 
             mii lei
	 
	 
	2024
	2025
	2026

	Total
	CA
	218 178
	281 040
	421 331

	
	CB
	182 774
	276 186
	413 705

	Alte cheltuieli
	CA
	54 947
	55 700
	70 661

	 
	CB
	54 947
	55 700
	70 661


Bursele auditorilor de justiție instruiți de către Institutul Național al Magistraturii și indemnizațiile de cursanți din bugetul Scolii Naționale de Grefieri, ce se regăsesc în „Titlul alte cheltuieli”, reprezintă un procent important în bugetul Consiliului Superior al Magistraturii.
[bookmark: _Toc462750071][bookmark: _Toc219287973] 	V.3. Ponderea bugetelor Institutului Naţional al Magistraturii, Şcolii Naţionale de Grefieri, Inspecției Judiciare şi Consiliului Superior al Magistraturii – aparatul propriu în bugetul total al Consiliului Superior al Magistraturii
· gs Buget C.S.M.ap.pr.2021 CA, CB =  

· gs Buget I.N.M.2021 CA, CB =  

· gs Buget S.N.G.2021 CA, CB =  

· gs Buget C.S.M.ap.pr.2022 CA, CB =  

· gs Buget I.N.M.2022 CA, CB =  

· gs Buget S.N.G.2022 CA, CB =  

· gs Buget C.S.M.ap.pr.2023 CA, CB= 

· gs Buget I.N.M.2023 CA, CB =  

· gs Buget S.N.G.2023 CA, CB =  

    gs = ponderea indicatorului ales pentru analiză
										                        	   	 mii lei
	Nr. crt.
	Denumire indicator
	Tip Credit
	2024
	2025
	2026

	
	
	 
	 
	 
	 
	 
	 
	 

	1
	Buget CSM Total
	CA
	319 502
	53 365
	281 040
	47 356
	421 331
	62 737

	
	
	CB
	317 694
	53 068
	276 186
	46 386
	413 705
	61 351

	A.
	Consiliul Superior al Magistraturii Ap. propriu
	CA
	143 169
	28 634
	120 318
	24 064
	157 041
	28 553

	
	 
	CB
	143 009
	28 602
	117 681
	23 536
	149 708
	27 220

	
	Pondere %
	CA
	44.81%
	42.81%
	37.27%

	
	
	CB
	45.01%
	42.61%
	36.19%

	B.
	Inspecția Judiciară
	CA
	52 679
	10 536
	44 258
	8 852
	76 276
	13 868

	
	 
	CB
	52 355
	10 471
	44 258
	8 852
	76 276
	13 868

	
	Pondere %
	CA
	16.49%
	15.75%
	18.10%

	
	
	CB
	16.48%
	16.02%
	18.44%

	C.
	I.N.M.
	CA
	102 809
	20 562
	95 821
	19 164
	148 201
	26 946

	
	 
	CB
	102 043
	20 409
	93 628
	18 726
	147 908
	26 892

	
	Pondere %
	CA
	32.18%
	34.10%
	35.17%

	
	
	CB
	32.12%
	33.90%
	35.75%

	D.
	S.N.G.
	CA
	20 845
	4 169
	20 643
	4 129
	39 813
	7 239

	
	 
	CB
	20 287
	4 057
	20 619
	4 124
	39 813
	7 239

	
	Pondere %
	CA
	6.52%
	7.36%
	9.45%

	
	
	CB
	6.39%
	7.47%
	9.62%




Din ponderea fondurilor bugetului Institutului Naţional al Magistraturii şi Şcolii Naţionale de Grefieri în totalul bugetului Consiliului Superior al Magistraturii, prezentată în grafic, fluctuaţia procentului în perioada analizată demonstrează că în domeniul învăţământului de specialitate pentru judecători, procurori şi grefieri s-a avut în vedere asigurarea desfăşurării activităţii în condiţii de calitate şi eficienţă la standarde europene, în ciuda restricţiilor bugetare existente.
	Prin asigurarea unei finanţări corespunzătoare la capitolul „Învăţământ” s-a preconizat dezvoltarea structurii instituţionale a Institutului Naţional al Magistraturii şi a Şcolii Naţionale de Grefieri.	
	Programul de cheltuieli pe anul 2025, potrivit bugetului de stat aprobat prin Legea nr. 9/2025, a susţinut financiar atât activitatea curentă a Consiliului Superior al Magistraturii cu unităţile din coordonare, cât şi derularea activităţilor cu privire la planul de acţiune privind reforma în justiţie. 
Asigurarea resurselor materiale necesare este esenţială pentru buna funcţionare a Consiliului Superior al Magistraturii, în calitate de garant al independenţei justiţiei. 
Locul justiţiei în echilibrul puterilor, ca putere/autoritate a statului de drept nu poate fi garantat fără să se asigure şi independenţa financiară a acesteia, în sensul că bugetele trebuie să fie stabilite, pe de o parte, în funcţie de o serie de factori obiectivi (volum de activitate, schemele de personal, etc.), iar pe de altă parte, la un nivel corespunzător, care să permită îndeplinirea rolului social şi a atribuţiilor prevăzute de lege pentru sistemul judiciar.
În calitate de ordonator principal de credite, Consiliul Superior al Magistraturii prin Direcţia Economică şi Administrativ a încercat să răspundă, în limita permisă de lege, la toate solicitările Inspecției Judiciare, Institutului Naţional al Magistraturii și a Şcolii Naţionale de Grefieri.
În ceea ce priveşte măsurile luate la nivelul Consiliul Superior al Magistraturii – Direcţia Economică şi Administrativ pentru combaterea stării de subfinanţare, s-au avut în vedere următoarele:
· creşterea gradului de accesare printr-o gestionare eficientă a fondurilor europene pentru dotări şi servicii;
· utilizarea pudențială a fondurilor alocate pentru cheltuieli materiale şi servicii;
· îmbunătăţirea mediului de control intern pentru o mai bună alocare a resurselor pe destinaţii de cheltuieli;
· prioritizarea cheltuielilor corespunzător politicilor publice.


[bookmark: _Toc219287974][bookmark: _Toc430867127]CAPITOLUL VI
[bookmark: _Toc219287975]Alte aspecte privind activitatea aparatului propriu de asigurare a suportului tehnic pentru îndeplinirea atribuţiilor Consiliului Superior al Magistraturii
[bookmark: _Toc219287976][bookmark: _Toc430867129]VI.1. Activitatea Direcţiei resurse umane şi organizare
Activitatea specifică derulată la nivelul direcţiei presupune o serie de acţiuni care nu impun inventarierea acestora, dar care implică timp şi documentare corespunzătoare, fiind absolut necesare pentru actualizarea evidenţelor direcţiei, în raport de care se desfăşoară întreaga activitate a Consiliului Superior al Magistraturii în domeniul gestionării carierei judecătorilor şi procurorilor, respectiv al organizării instanţelor şi parchetelor.
Activităţile derulate în perioada analizată la nivelul Serviciului resurse umane pentru instanţele judecătoreşti şi al Serviciului resurse umane pentru parchete s-au concretizat în rezultatele expuse în prezentul raport la capitolele referitoare la gestionarea carierei profesionale a judecătorilor şi procurorilor, motiv pentru care nu vor fi reluate, un rol important având aici şi Serviciul concursuri şi formare profesională din cadrul direcţiei, a cărui activitate va fi prezentată în cele ce urmează.
Începând cu luna decembrie 2022 au intrat în vigoare prevederile Legii nr. 303/2022 privind statutul judecătorilor şi procurorilor, care statuează, în ceea ce priveşte instituţia transferului judecătorilor, că declanşarea procedurilor se aprobă de preşedintele Consiliului Superior al Magistraturii.
În ceea ce priveşte modalitatea de depunere a cererilor de transfer, la nivelul Consiliului s-a menţinut aceeaşi linie, respectiv ca acestea să fie depuse doar online, similar procedurilor deja utilizate pentru concursurile de admitere la I.N.M., admitere în magistratură, promovare a judecătorilor, fiind elaborat un program în acest sens, accesibil tuturor judecătorilor în sistemul informatic CSMapp. 
Modificarea practicii anterioare în care cererile de transfer şi documentele transmise în motivare se depuneau în format scriptic a condus la o mai bună gestionare a cererilor de transfer, la folosirea în mod eficient a resurselor disponibile şi la reducerea situaţiilor în care apar erori cu privire la înaintarea şi înregistrarea cererilor.
Astfel, în sesiunea martie - aprilie 2025, la nivelul Serviciului resurse umane pentru instanţele judecătoreşti au fost elaborate lucrările necesare pentru analizarea a 330 de cereri de transfer depuse pentru etapa 1, fiind admise 83 de cereri, precum şi a 167 de cereri depuse pentru etapa 2 de transfer formulate de judecători, fiind admise 7 cereri de transfer.
De asemenea, în perioada octombrie - noiembrie 2025 s-a desfăşurat o nouă sesiune de transfer a judecătorilor de la instanţe civile la instanţe civile, în două etape, în conformitate cu prevederile art. 188 – art. 192 din Legea nr. 303/2022 privind statutul judecătorilor şi procurorilor. Au fost admise 86 de cereri de transfer, dintre care 74 de cereri admise în Etapa I şi 12 cereri admise în Etapa a II-a.
Totodată, în luna februarie 2025 a fost declanşată procedura de transfer de la instanțele civile la instanțele militare, iar dintre cele 10 cereri depuse, au fost admise 3 cereri.
Activitatea Direcţiei a vizat şi elaborarea de puncte de vedere privind solicitările de continuare a activităţii în condiţiile art. 216 alin. (1) din Legea nr. 303/2022 privind statutul judecătorilor şi procurorilor, respectiv au fost întocmite lucrările pentru analizarea propunerilor de delegare/încetare a delegării/prelungire a delegării în funcţii de conducere a judecătorilor, inclusiv pentru funcţiile de vicepreşedinte, precum şi cele vizând plângerile prealabile înaintate Consiliului de către judecători.
Un alt element în activitatea Serviciului resurse umane pentru instanţele judecătoreşti îl constituie aplicarea dispoziţiilor Legii nr. 304/2022 privind organizarea judiciară, care prevăd, printre altele, atribuţia Secţiei pentru judecători a Consiliului Superior al Magistraturii de a înfiinţa, prin hotărâre, la propunerea preşedintelui instanţei, completurile specializate, la curţile de apel şi tribunale, în cazul în care prin lege specială se prevede obligativitatea constituirii acestora, potrivit art. 45 alin. (2) din lege.
Din acest punct de vedere, esenţiale au fost măsurile dispuse în şedinţa Comisiei nr. 1 – judecători – „Legislaţie şi cooperare interinstituţională” din data de 19 ianuarie 2023 privind posibilitatea constituirii completurilor specializate la nivelul instanţelor judecătoreşti, care şi-au menţinut valabilitatea şi în cursul anului 2025.
La data de 15 mai 2025, Comisia nr. 2 Judecători – „Resurse umane și organizare” și-a însușit nota D.R.U.O. cu privire la propunerile de redistribuire a posturilor vacante de judecător și a apreciat că se impune continuarea analizei și formularea de propuneri concrete pentru redistribuirea posturilor vacante de judecător.
În tot cursul anului 2025, personalul din cadrul direcţiei a participat la activităţile comisiilor şi grupurilor de lucru constituite atât la nivelul Consiliului, cât şi la nivel interinstituţional, precum şi în cadrul proiectelor derulate de către instituţie.
În egală măsură, Serviciul resurse umane pentru instanţele judecătoreşti şi Serviciul resurse umane pentru parchete au exercitat şi atribuţiile conferite de lege în sarcina Consiliului în domeniul declaraţiilor de avere şi de interese ale judecătorilor, procurorilor şi altor categorii de personal, în acord cu modificările legislative intervenite în privinţa modului de completare şi de transmitere a declaraţiilor de avere şi de interese. Astfel, operaţiunile ce se efectuau pe suport de hârtie (formulare, registre, etc.) au fost realizate în format electronic, prin intermediul aplicaţiei E-DAI a Agenţiei Naţionale de Integritate.
Volumul de activitate la nivelul Serviciului resurse umane pentru parchete a fost ridicat, fiind în continuare înregistrate numeroase solicitări de eliberare din funcţie prin pensionare, propuneri de delegare/încetare a delegării/prelungire a delegării, solicitări de numire în alte funcții de conducere decât cele care potrivit legii pot fi ocupate prin concurs sau examen, solicitări de continuare a activității la încetarea mandatului în funcția de conducere, solicitări privind acordarea de avize și alte lucrări, de competența Serviciului conform dispozițiilor art. 85 alin. (4) din Regulamentul de organizare şi funcţionare a Consiliului Superior al Magistraturii, aprobat prin Hotărârea Plenului C.S.M. nr. 122/2023, astfel cum a fost modificat prin Hotărârea Plenului C.S.M. nr. 140/18.06.2024.
La data de 25 septembrie 2025 a fost declanșată o procedură de transfer a procurorilor, în urma căreia au fost admise 54 de cereri.
La data de 12 noiembrie 2025 a fost declanșată o sesiune de transfer a procurorilor de la parchetele civile la cele militare. În ședința din data de 16 decembrie 2025 au fost admise 5 cereri de transfer la parchetele militare.
În anul 2025, Serviciul concursuri şi formare profesională a fost implicat în derularea următoarelor concursuri/examene:
1. [bookmark: _Hlk117501378][bookmark: _Hlk117502882]Examenul de capacitate al judecătorilor și procurorilor stagiari 
· Examenul de capacitate al judecătorilor stagiari și procurorilor stagiari organizat în perioada octombrie 2024 - aprilie 2025, în temeiul Regulamentului privind examenul de capacitate al judecătorilor stagiari şi al procurorilor stagiari, aprobat prin Hotărârea Plenului C.S.M. nr. 123/2023;
· Examenul de capacitate al judecătorilor stagiari și procurorilor stagiari organizat în perioada octombrie 2024 - aprilie 2025, în temeiul Regulamentului privind examenul de capacitate al judecătorilor stagiari şi al procurorilor stagiari aprobat prin Hotărârea Plenului C.S.M. nr. 103/2019;
· Examenul de capacitate al judecătorilor stagiari și procurorilor stagiari organizat în perioada decembrie 2025 - iunie 2026, în temeiul Regulamentului privind examenul de capacitate al judecătorilor stagiari şi al procurorilor stagiari aprobat prin Hotărârea Plenului C.S.M. nr. 123/2023.
1. Concursul de admitere la Școala Națională de Grefieri organizat la data de 25 mai 2025, aprobat prin Hotărârea Plenului C.S.M. nr. 25/12.03.2025;
1. Numiri în funcții de conducere:
·  Concurs sau examen pentru numirea în funcţii de conducere a judecătorilor la curţile de apel, tribunale, tribunale specializate, judecătorii și instanțele militare organizat în perioada august - decembrie 2025;
· Concurs sau examen pentru numirea în funcţii de conducere a procurorilor la parchetele de pe lângă curţile de apel, tribunale, tribunale specializate si judecătorii, organizat în perioada august - decembrie 2025.
1. Promovări în funcții de execuție:
· Concurs de promovare efectivă în funcţii de execuţie a judecătorilor, organizat în perioada septembrie – decembrie 2025;
· Concurs de promovare efectivă în funcții de execuție a procurorilor, organizat în perioada martie - septembrie 2025;
· Concurs de promovare efectivă în funcții de execuție a judecătorilorla tribunale, organizat în perioada decembrie 2025 - aprilie 2026.
1. Concursul de promovare în funcția de judecător la Înalta Curte de Casație și Justiție
· Concursul de promovare în funcţia de judecător la Înalta Curte de Casaţie şi Justiţie, organizat în perioada septembrie 2024 - ianuarie 2025;
· Concursul de promovare în funcţia de judecător la Înalta Curte de Casaţie şi Justiţie sesiunea august - decembrie 2025, aflat în derulare.
1. Concurs de admitere în magistratură 
· Concursul de admitere în magistratură, organizat în perioada iulie 2024 - martie 2025.
1. Concursul de admitere la Institutul Național al Magistraturii
· Concursul de admitere la Institutul Naţional al Magistraturii, organizat în perioada iulie 2024 - martie 2025;
· Concursul de admitere la Institutul Naţional al Magistraturii, organizat în perioada iulie 2025 – martie 2026.
1.   Concursuri în cadrul Inspecției judiciare
· Concursul pentru numirea în funcţia de inspector judiciar în cadrul direcţiei de inspecţie pentru procurori, sesiunea  decembrie 2024 – iulie 2025 ; 
· Concursul pentru numirea în funcţia de inspector judiciar în cadrul direcţiei de inspecţie pentru judecători a inspecţiei judiciare, sesiunea octombrie 2024 – martie 2025;
· Concursul pentru numirea în funcţiile de inspector-şef şi inspector-şef adjunct ai inspecţiei judiciare, sesiunea februarie – iulie 2025;
· Concursul pentru numirea în funcţia de director al direcţiei de inspecţie pentru judecători a inspecţiei judiciare, sesiunea februarie – iulie 2025.
1. Examenul de absolvire a Institutului Național al Magistraturii 
· Concursul/examenul de absolvire a Institutului Naţional al Magistraturii, sesiunea 2024-2025;
· Concursul/examenul de absolvire a Institutului Naţional al Magistraturii, sesiunea iulie - septembrie 2025.
1. Examenul de absolvire a Școlii Naționale de Grefieri
· Concursul/examenul de absolvire a Școlii Naționale de Grefieri promoția 2024 – 2025, seiunea februarie -martie 2025.
Având în vedere specificul fiecărui tip de concurs și activitățile ce se circumscriu sferei de competență a compartimentului, Serviciul concursuri şi formare profesională a realizat, în principal, următoarele tipuri de lucrări: documentația privind organizarea concursurilor menționate, lucrările privind desemnarea componenței comisiilor de concurs, contractele de prestări servicii ale membrilor comisiilor de concurs, instrucțiunile privind desfășurarea probelor de concurs, analizarea și formularea de puncte de vedere asupra memoriilor formulate de candidați, instituții sau alte categorii de petenți, verificările privind îndeplinirea condiției de bună reputație a candidaților admiși la concursurile de admitere în magistratură, de admitere la Institutul Național al Magistraturii şi de admitere la Școala Națională de Grefieri, documentația privind validarea rezultatelor concursurilor și ale examenelor care se organizează de Consiliu, lucrările privind avizul Consiliului în vederea organizării concursurilor pentru ocuparea posturilor vacante de grefier la instanțe și parchete, elaborarea sau analizarea propunerilor de modificare a regulamentelor de concurs sau a dispozițiilor legale referitoare la concursuri.	
[bookmark: _Toc219287977]VI.2. Activitatea Direcţiei legislaţie, documentare şi contencios
La nivelul Direcţiei legislaţie, documentare şi contencios au fost înregistrate în perioada de referinţă 739 de lucrări, dintre care 392 de lucrări la Serviciul legislaţie şi documentare şi 347 de lucrări la Serviciul contencios.
Activitatea derulată la nivelul Serviciului legislaţie şi documentare este reflectată la Cap. I - secţiunea I.7. - Raporturile Consiliului Superior al Magistraturii cu puterea legislativă şi cea executivă şi la Cap. III – Activitatea derulată în legătură cu atribuţiile în materie legislativă ale Consiliului Superior al Magistraturii, astfel încât nu va fi reluată.
De asemenea, acest serviciu a sprijinit activitatea grupurilor de lucru constituite la nivelul Consiliului, a asigurat participarea şi în cadrul şedinţelor comisiilor de specialitate şi a efectuat toate demersurile în situațiile în care s-a impus consultarea instanțelor în legătură cu anumite propuneri sau proiecte legislative ori informarea instanțelor la solicitarea unor autorități.
Astfel, prin Hotărârea Secţiei pentru judecători nr. 156/04.02.2025 s-a decis constituirea unui grup de lucru la nivelul Consiliului având ca principal obiectiv identificarea unor măsuri privind eficientizarea/monitorizarea activității judecătorului de supraveghere a privării de libertate. În vederea formulării unor propuneri concrete de reglementare, Serviciul legislaţie şi documentare a consultat judecătorii de supraveghere a privării de libertate, Administraţia Naţională a Penitenciarelor, Ministerul Justiţiei, Ministerul Afacerilor Interne, precum şi Agentul guvernamental pentru Curtea Europeană a Drepturilor Omului, cu privire la aspectele agreate în cadrul primei şedinţe a grupului de lucru (din data de 07 mai 2025). Totodată, judecătorii de supraveghere a privării de libertate au fost consultaţi și cu privire la orice alte dificultăţi întâmpinate în activitate. Serviciul legislație şi documentare a întocmit centralizarea punctelor de vedere transmise de toate entităţile consultate.
Serviciul legislaţie şi documentare a realizat centralizarea şi analiza propunerilor de reglementare formulate de instanţele judecătoreşti şi organismele profesionale în vederea degrevării instanţelor judecătoreşti, atât în materiile non-penale, cât şi în materie penală (notele centralizatoare din lucrarea nr. 8922/2024). De menţionat că în contextul preocupărilor C.S.M. pentru reducerea volumului de activitate al judecătorilor, în şedinţa din data de 11 aprilie 2024 a Comisiei nr. 1 judecători – „Legislaţie şi cooperare interinstituţională” s-a decis constituirea unui grup de lucru care să identifice soluţii adecvate şi să formuleze propuneri legislative în vederea degrevării instanţelor judecătoreşti şi a activităţii judecătorilor. În cadrul şedinţei grupului de lucru din data de 21 mai 2024 s-a hotărât consultarea instanţelor judecătoreşti şi a organismelor profesionale ale altor profesii juridice cu privire la propunerile de reglementare care ar putea fi formulate pentru atingerea scopului asumat.
Prin adresa nr. 3/935 din data de 13 februarie 2025, Serviciul legislaţie şi documentare a informat instanţele judecătoreşti în legătură cu crearea unei adrese de e-mail de către Agenţia Naţională a Funcţionarilor Publici în vederea simplificării procedurilor de comunicare a hotărârilor judecătoreşti sau a oricăror acte emise de instanţele de judecată către această instituţie.
	În şedinţa din data de 18 septembrie 2025, Comisia nr. 1 – judecători „Legislaţie şi cooperare interinstituţională” a analizat solicitarea Ministerului Justiţiei de diseminare către instanţele de judecată a adresei Agenţiei Naţionale de Administrare Fiscală vizând solicitarea unui birou al executorului judecătoresc referitoare la punerea în executare a titlului executoriu reprezentat de Hotărârea pronunţată de către Tribunalul regional Mannheim, Germania, privind recuperarea creanţelor deţinute de EuroChem Agro GMBH. Serviciul legislaţie şi documentare a transmis adresa nr. A_DIF 970/04.09.2025 a Agenţiei Naţionale de Administrare Fiscală către instanţele de judecată (judecătorii şi tribunale).
Prin adresa nr. 3/3671 din data de 10 aprilie 2025, Serviciul legislaţie şi documentare a informat instanţele judecătoreşti şi parchetele de pe lângă acestea în legătură cu problematica aplicabilităţii în cazul instanţelor judecătoreşti şi a parchetele de pe lângă acestea a H.G. nr. 970/2023 pentru aprobarea Metodologiei privind prevenirea şi combaterea hărțuirii pe criteriul de sex, precum şi a hărţuirii morale la locul de muncă.
Dat fiind rolul C.S.M. în îndeplinirea condiționalităților stabilite prin mecanismul de monitorizare a Strategiei naționale anticorupție 2021 - 2025, raportările privind implementarea noii strategii sunt centralizate la nivelul Consiliului pentru întregul sistem judiciar și ulterior transmise Secretariatului tehnic al S.N.A. din cadrul Ministerului Justiţiei. În acest context,  cu adresa nr. 13/229 din data de 20.03.2025, Consiliul a comunicat Ministerul Justiţiei Raportul narativ referitor la stadiul implementării măsurilor prevăzute în S.N.A. ce revin în sarcina autorităților și instituțiilor publice din sistemul judiciar pentru anul 2024, împreună cu 14 fișe de raportare; Inventarul măsurilor de transparență instituțională și de prevenire a corupției, precum și indicatorii de evaluare la nivelul sistemului judiciar, pentru anul 2024.
Prin nota nr. 11/13254/2024, 3/13075/2025, Direcția Legislație, documentare și contencios a supus analizei Plenului C.S.M. Raportul privind evaluarea impactului Legii nr. 140/2022 privind unele măsuri de ocrotire pentru persoanele cu dizabilităţi intelectuale şi psihosociale şi modificarea şi completarea unor acte normative. Prin Hotărârea nr. 148 din 13 noiembrie 2025, Plenul C.S.M. a aprobat Raportul privind evaluarea impactului Legii nr. 140/2022, acesta fiind comunicat Ministerului Justiţiei, Ministerului Sănătăţii şi Ministerului Muncii, Familiei, Tineretului şi Solidarităţii Sociale, pentru a fi avut în vedere în contextul în care s-a conturat necesitatea unor intervenţii pentru modificarea actelor normative care reglementează măsurile de ocrotire pentru persoanele cu dizabilităţi intelectuale şi psihosociale,  precum şi I.N.M. pentru a fi avut în vedere în cadrul activităţilor de formare a magistraților.
La elaborarea raportului, direcţia de specialitate a avut în vedere raportul de control al Inspecţiei Judiciare nr. 25-1018/25-1019 din data de 4 iulie 2025 cu privire la evaluarea impactului Legii nr. 140/2022, aprobat de Plenul C.S.M. prin Hotărârea nr. 113 din data de 04 septembrie 2025.
De asemenea, au fost avute în vedere şi principalele dificultăţi şi disfuncţionalităţi întâlnite în practică, precum şi impactul constatat de către Consiliul Superior de Medicină Legală şi Colegiul Medicilor din România asupra corpului medical şi instanţelor de judecată prin aplicarea Legii nr. 140/2022 şi a Ordinului comun al ministrului sănătăţii nr. 3423/2022 şi al ministrului muncii şi solidarităţii sociale nr. 2128/2022 privind aprobarea metodologiei şi a raportului de evaluare medicală şi psihologică a persoanelor cu dizabilităţi intelectuale şi psihosociale în contextul dispunerii, prelungirii, înlocuirii sau ridicării măsurii de ocrotire.
În esenţă, în cuprinsul raportului sunt prezentate aspecte referitoare la monitorizarea aplicării noului sistem de sprijin şi de protecţie juridică (inventarul dosarelor în care a fost dispusă măsura punerii sub interdicţie judecătorească; situația numerică a dosarelor având ca obiect reexaminarea măsurilor de punere sub interdicție judecătorească aflate pe rolul instanțelor judecătorești; situația numerică a dosarelor având ca obiect tutelă specială/consiliere judiciară aflate pe rolul instanțelor judecătorești), principalele deficiențe și vulnerabilități constatate (spre exemplu: dificultăți în identificarea/contactarea persoanei cu privire la care se instituie măsura de protecție și/sau a persoanei ocrotitorului, respectiv comunicarea cu aceste persoane; dificultăţi în identificarea unei persoane potrivite pentru a fi desemnată în calitate de tutore sau curator; dificultăți în legătură cu efectuarea evaluărilor medicale și psihologice; dificultăţi cauzate de imposibilitatea de deplasare/refuz de prezentare a persoanei ocrotite), dar şi concluzii şi propuneri de îmbunătăţire a legislaţiei în materie.
Serviciul legislație şi documentare a întocmit şi note sau puncte de vedere referitoare la cereri de apărare a independenţei judecătorilor sau cereri de apărare a independenţei autorităţii judecătoreşti în ansamblul său. 
	De asemenea, Serviciul legislație şi documentare a transmis atât I.N.M., cât şi curţilor de apel şi parchetelor de pe lângă curţile de apel hotărâri pronunțate de Curtea Europeană a Drepturilor Omului în cauzele în care s-au constatat încălcări ale Convenţiei pentru apărarea drepturilor omului şi a libertăţilor fundamentale de către statul român, în vederea diseminării acestora în cadrul activităților de formare și pregătire profesională inițială și continuă, derulate în mod descentralizat sau organizate de I.N.M., respectiv în cadrul întâlnirilor profesionale periodice.
Nu în ultimul rând, Serviciul legislaţie şi documentare a întocmit puncte de vedere în legătură cu incompatibilitățile şi interdicțiile funcției de judecător şi procuror, la solicitarea acestora.
Conform prevederilor art. 95 alin. (2) lit. f) din Regulamentul de organizare și funcționare a Consiliului Superior al Magistraturii, aprobat prin Hotărârea Plenului C.S.M. nr. 122/06.07.2023, una dintre atribuțiile Serviciului contencios este aceea de a întocmi lucrările referitoare la plângerile prealabile formulate împotriva hotărârilor secțiilor de către alte persoane decât judecătorii sau procurorii vizați de acestea şi la cele formulate împotriva hotărârilor Plenului C.S.M.
De asemenea, potrivit prevederilor art. 95 alin. (2) lit. a) - e) din Regulamentul de organizare şi funcţionare a Consiliului Superior al Magistraturii, Serviciul contencios avizează din punct de vedere al legalităţii orice măsură de natură să angajeze răspunderea patrimonială a ordonatorului principal de credite şi, dacă este cazul, formulează puncte de vedere pe aceste aspecte, avizează din punct de vedere al legalităţii orice măsură care ar putea aduce atingere drepturilor Consiliului, avizează contractele încheiate de Consiliu în calitate de ordonator principal de credite, referatul de necesitate care se întocmeşte în conformitate cu H.G. nr. 395/2016, strategia de contractare privind achiziţia de servicii, precum şi contractele de achiziţie publică/acordul-cadru. Totodată, același serviciu avizează, la solicitarea unităţilor aflate în coordonarea Consiliului, contractele încheiate de acestea.
Conform prevederilor art. 95 alin. (2) lit. g) din Regulamentul de organizare și funcționare a Consiliului Superior al Magistraturii, Serviciul contencios reprezintă Consiliul şi apără drepturile şi interesele acestuia în fața instanţelor judecătoreşti şi a altor organe de jurisdicție, formulând, în acest sens, acțiuni, cereri, întâmpinări şi alte lucrări.
Ca şi în anii anteriori, dintre litigiile în care C.S.M. a fost parte în cursul anului 2025, un loc important l-au ocupat acţiunile formulate de judecători şi procurori, în temeiul art. 29 alin. (6) din Legea nr. 305/2022, precum şi în temeiul Legii nr. 554/2004 privind contenciosul administrativ, împotriva hotărârilor adoptate de Plen şi de Secţiile corespunzătoare ale Consiliului privind cariera şi drepturile judecătorilor şi procurorilor. În acest sens, pot fi indicate cu titlu de exemplu contestațiile formulate împotriva hotărârilor privind transferul judecătorilor și procurorilor, numirea din funcția de judecător în funcția de procuror sau viceversa, suspendarea din funcția de judecător sau procuror, acţiunile în anularea hotărârilor vizând organizarea şi desfăşurarea diferitelor concursuri (de admitere la Institutul Național al Magistraturii sau în magistratură, de promovare în funcţii de execuţie, de numire în funcţii de conducere).
Astfel, până la data de 31 decembrie 2025 au fost înregistrate 112 acţiuni având ca obiect astfel de hotărâri, iar în total până la aceeaşi dată de referinţă au fost înregistrate 280 de cauze noi în care C.S.M. a figurat ca parte, la care se adaugă un stoc de 542 de dosare rămase nesoluționate din anii anteriori (2006 - 2024).
În anul curent, din totalul de 822 de cauze rulate, 25 de acţiuni au fost admise, 240 au fost respinse, 69 au fost suspendate, 23 au fost perimate şi în 12 cauze s-au înregistrat cereri de renunţare la judecată, rămânând astfel, la data de 31 decembrie 2025, un număr de 522 de cauze nesoluţionate.
În cursul anului 2025, acţiunile admise au vizat în principal hotărârile adoptate de Secţiile corespunzătoare ale Consiliului în materia transferului judecătorilor şi procurorilor.
De asemenea, în cursul anului 2025, au fost înregistrate 68 de plângeri prealabile, contestații, reclamații administrative formulate în temeiul Legii nr. 544/2001 privind liberul acces la informațiile de interes public, cu modificările şi completările ulterioare, precum şi alte solicitări adresate C.S.M., referitoare la aspecte ce ţin de activitatea instituţiei, cu privire la care au fost întocmite puncte de vedere şi au fost transmise răspunsuri către petenți. 
În activitatea curentă, au fost avizate din punct de vedere al legalității un număr de 1004 note şi contracte privitoare la angajarea răspunderii patrimoniale a instituţiei şi la punerea în executare a unor hotărâri judecătoreşti, întocmite de celelalte compartimente din cadrul aparatului propriu.
Precizăm că un alt segment al activităţii Serviciului contencios în perioada de referinţă a fost reprezentat de activităţile desfăşurate de personalul acestuia în cadrul proiectului „Îmbunătăţirea digitalizării la nivelul Consiliului Superior al Magistraturii”, precum și în cadrul comisiilor constituite la nivelul Consiliului, cum ar fi Comisia de soluţionare a reclamaţiilor administrative constituită în baza art. 21 din Legea nr. 544/2001, cu modificările şi completările ulterioare.  
[bookmark: _Toc219287978][bookmark: _Toc430867130][bookmark: _Toc381021553][bookmark: _Toc430867131]VI.3. Activitatea Direcţiei afaceri europene, relaţii internaţionale şi programe 
Consolidarea relațiilor interne și internaționale ale Consiliului Superior al Magistraturii se înscrie drept un capitol distinct în cadrul direcțiilor prioritare de acțiune pentru actualul mandat[footnoteRef:1]. [1:  Direcții de acțiune și obiective ale Consiliului Superior al Magistraturii pentru mandatul 2023 - 2029, adoptate prin Hotărârea nr. 55/30 martie 2023 a Plenului Consiliului Superior al Magistraturii.] 

În cursul anului 2025 au continuat activitățile menite să susțină colaborarea Consiliului cu instituțiile și organizațiile relevante în plan intern și internațional, atât în contextul relațiilor bilaterale, cât și în ceea ce privește participarea la activitatea forurilor reprezentative pentru instituțiile din sistemele judiciare ale statelor membre ale U.E. sau alte organisme internaționale cu semnificație pentru domeniile de competență ale C.S.M.. 
Acțiunile realizate de Consiliu au fost subsumate viziunii instituționale privind politica de relații internaționale, cu accent pe consolidarea și dezvoltarea inițiativelor existente, susținerea procesului continuu de reformare și îmbunătățire a sistemului judiciar, promovarea dialogului pe tema conceptelor inovatoare care pot fi implementate la nivel intern pentru atingerea obiectivelor amintite, precum și pentru asigurarea cadrului necesar schimbului de experiență și cooperării magistraților români cu colegii din alte sisteme judiciare. 
[bookmark: _Toc219287979][bookmark: _Toc381021554][bookmark: _Toc430867132]VI.3.1. Activitatea în cadrul Mecanismului privind statul de drept
Odată cu închiderea oficială a Mecanismului de Cooperare și Verificare pentru România și Bulgaria, în anul 2023, Comisia Europeană a confirmat îndeplinirea corespunzătoare a obiectivelor de reformă și a recomandărilor formulate în cadrul mecanismului. Monitorizarea Comisiei Europene continuă în temeiul unui nou instrument de evaluare a tuturor statelor membre, respectiv Raportul privind statul de drept, care își propune să faciliteze înțelegerea reciprocă prin intermediul dialogului, abordarea unitară a provocărilor privind statul de drept, stimularea cooperării interinstituționale, să garanteze tratarea egală a statelor membre, să stabilească un ritm anual de dezbatere în Consiliul și în Parlamentul European și să impulsioneze reformele necesare la nivel național.
Reprezentanții C.S.M. au participat la o serie de întâlniri de lucru și evenimente organizate în acest context: evenimentul  „Dialog privind statul de drept: Cum putem colabora mai bine pentru a consolida statul de drept în România?”, care a avut loc la data de 28 ianuarie 2025, la sediul Reprezentanței Comisiei Europene în România și reuniunea bilaterală cu directorul Departamentului pentru Statul de Drept, Drepturi Fundamentale și Democrație din cadrul Direcției Generale Justiție și Consumatori a Comisiei Europene, desfășurată la  data de 29 ianuarie 2025. 
De asemenea, Consiliul a participat, în contextul discuțiilor bilaterale cu principalele autorități naționale din România (reuniuni de dialog/country visits), la data de 10 martie 2025, la întâlnirea cu reprezentanții Comisiei Europene, pentru actualizarea informațiilor transmise, ulterior fiind comunicat un răspuns de tip follow-up, agreat în cadrul reuniunii.
Totodată, discuţiile pe marginea Raportului privind statul de drept au continuat la nivel european, în contextul webinarelor organizate de Rețeaua Europeană a Consiliilor Judiciare, la data de 23 septembrie 2025 având loc o întâlnire online privind ediția din anul 2025 a raportului. 
La data de 8 iulie 2025 a fost publicat cel de-al șaselea Raport al Comisiei Europene privind statul de drept - o sinteză a evoluțiilor relevante, din perspectiva statului de drept, la nivelul tuturor statelor membre ale U.E., respectiv un raport general privind situaţia statului de drept în Uniunea Europeană şi câte un raport de țară, pentru fiecare stat membru. 
Deși raportul din acest an nu mai conține recomandări care să vizeze în mod direct activitatea Consiliului Superior al Magistraturii, documentul menționează faptul că România a făcut progrese în îndeplinirea recomandărilor din rapoartele precedente, fiind parcurși pași semnificativi în direcția implementării recomandărilor din anul 2024 referitoare la legile justiției, în special privind independența, calitatea și eficiența sistemului judiciar. De asemenea, a fost evidențiată îmbunătățirea transparenței jurisprudenței disciplinare, inclusiv ca urmare a demersurilor întreprinse de Consiliu pentru diseminarea acesteia, prin intermediul aplicației ReJust. Raportul subliniază, tototdată,  progresele înregistrate în ceea ce privește recomandarea de a asigura resurse umane adecvate pentru sistemul de justiție, ca urmare a măsurilor realizate prin intermediul C.S.M., chiar și în condiții de constrângeri bugetare. 
În continuarea colaborării în contextul mecanismului Uniunii Europene privind statul de drept, trebuie menționat și că, la finalul anului 2025, a început pregătirea contribuției pentru următorul Raport privind statul de drept.

În cursul anului 2025, au fost continuate acțiunile de cooperare cu reprezentanţi ai sistemelor judiciare atât din spaţiul european, cât şi la nivel internaţional, cu scopul de a promova schimbul de bune practici în domenii prioritare pentru activitatea C.S.M. și de a consolida poziția instituțională și reprezentativitatea României în forurile internaționale. 
Cât privește activitatea derulată în cadrul Rețelei Europene a Consiliilor Judiciare (R.E.C.J.), pe parcusul anului 2025 a fost asigurată reprezentarea Consiliului la acțiunile cuprinse în planul de activități al acestui for. Reprezentarea instituției, ca membru în cadrul Comitetului Executiv, cu atribuții în gestionarea măsurilor necesare pentru implementarea programului anual de activități al R.E.C.J., a fost asigurată de domnul judecător Claudiu-Marian Drăgușin, membru ales al Consiliului Superior al Magistraturii. 
Aflat sub coordonarea României încă din anul 2023, prin domnul judecător Claudiu-Marian Drăgușin, membru ales al Consiliului Superior al Magistraturii, Forumul „Justiție Digitală” (Digital Justice Forum) al R.E.C.J. și-a continuat activitatea și în cursul anului 2025, fiind organizate două reuniuni în perioadele 12 mai – 13 mai 2025, respectiv 16 octombrie – 17 octombrie 2025. Scopul Digital Justice Forum este de a crea o rețea de schimb de informații și consiliere pentru experții naționali care se ocupă cu aspecte privind digitalizarea, de a promova dialogul privind provocările și oportunitățile - echilibrarea eficienței și a accesului la o justiție independentă, de a monitoriza evoluțiile din domeniul inteligenței artificiale, precum și provocările și oportunitățile pe care aceasta le poate oferi sistemului judiciar, de a crea cadrul propice schimbului de bune practici, de a oferi Comisiei Europene o perspectivă a sistemelor judiciare asupra e-Justice, precum și de a asigura legătura cu Grupul de lucru C.E.P.E.J. privind justiția cibernetică, C.C.B.E., Direcția E-Justice DG Just a Comisiei Europene. 
Și în acest an a continuat implicarea Consiliului în activitatea Proiectului nr. 1 al R.E.C.J. - „Independență, responsabilitate și calitate în sistemul judiciar”, prin participarea reprezentanților desemnați ai instituției la reuniunile din 27 februarie - 28 februarie 2025, 03 aprilie - 04 aprilie 2025 și 02 octombrie – 03 octombrie 2025. Proiectul și-a propus să urmărească schimbul de bune practici între membrii și observatorii Rețelei, dar și provocările cu care se confruntă sistemele judiciare europene, încercând, totodată, identificarea unor elemente care ar putea avea o aplicabilitate generală pentru statele participante. Activitățile s-au derulat ținând cont de cele trei mari componente, și anume: Independența și responsabilitatea sistemului judiciar (Independence and Accountability), Sondajul privind gradul de satisfacție a justițiabililor (Court Users Survey) și Calitatea (Quality). 
În  primul trimestru al anului 2025, a fost derulat sondajul R.E.C.J. realizat în rândul judecătorilor cu privire la independenţa lor, la care au participat 19.136 de judecători din 30 de țări. C.S.M. a participat la această ediție a sondajului, implicându-se cu un plan de implementare, fiind obținută o rată de participare de peste 30% din numărul de judecători aflați efectiv în funcție, cu respectarea pragului minim de 20% propus de Rețea.
În anul 2025, R.E.C.J. a continuat organizarea, în format online, a întâlnirilor de tip lunch-seminar, în cadrul cărora au fost abordate teme de interes comun pentru membrii săi (precum discuții referitoare la ediția din anul 2025 a Raportului Comisiei Europene privind statul de drept, orientările Biroului O.S.C.E. pentru Instituţii Democratice şi Drepturile Omului privind procesul de legiferare democratică, rolul rețelelor judiciare din perspectiva culturii juridice), dar și subiecte referitoare la situațiile specifice ale unor sisteme judiciare/Consilii ale membrilor sau observatorilor R.E.C.J..
De asemenea, în perioada 04 iunie - 06 iunie 2025 a avut loc Adunarea Generalӑ a R.E.C.J. de la Riga (Letonia), care a avut ca temă centrală consolidarea independenței sistemelor judiciare din statele membre și protejarea acestora în fața presiunilor externe, în special în contextul evoluțiilor geopolitice recente și al digitalizării accelerate a justiției. În cadrul acestui eveniment, a fost adoptată Declarația comună a statelor membre ale R.E.C.J., care reafirmă rolul esențial al consiliilor judiciare în garantarea statului de drept și în menținerea echilibrului democratic în Europa. 
Cu acest prilej, a fost aprobat şi Planul de lucru al Rețelei pentru perioada 2025 - 2026, care continuă o parte din proiectele inițiate deja și propune noi teme de reflecție pentru membrii și observatorii R.E.C.J., din perspectiva priorităților definite în plan european. Astfel, C.S.M. va fi în continuare reprezentat în Proiectul 1 - „Independență, responsabilitate și calitatea sistemului judiciar”, care este structurat pe trei domenii de interes: Independență și responsabilitate (sondaje privind independența și responsabilitatea, analiza indicatorilor de independență și responsabilitate din cadrul chestionarelor R.E.C.J. și analiza cauzelor rezultatelor acestor chestionare), Calitate (se va realiza o revizuire a chestionarelor și indicatorilor privind calitatea sistemului judiciar) şi Sondaje pentru justițiabili, fie la nivel de state membre ale R.E.C.J., fie la nivel european, cu implicarea Comisiei Europene. 
De asemenea, Consiliul va asigura coordonarea și participarea la Proiectul 2 – „Forumul justiției digitale”, al cărui obiectiv specific pentru anul 2025 - 2026 este identificarea instrumentelor utilizate în diferite sisteme judiciare pentru facilitarea accesului la justiție în format digital, precum și a instrumentelor utilizate pentru desfășurarea ședințelor online. 
Pe lângă aceste două proiecte, au mai fost stabilite și alte forme pentru derularea activităților în cadrul R.E.C.J., respectiv grupurile tematice de dialog „Justiția și media” și „Standarde disciplinare”. De asemenea, se vor organiza în continuare o serie de seminare online („lunch seminars”), pentru a promova încrederea și cunoașterea reciprocă în rândul membrilor și observatorilor R.E.C.J., pe teme de interes comun, practici naționale sau evoluții recente în anumite domenii. C.S.M. şi-a desemnat participanții pentru fiecare dintre aceste activități, atât la nivel tehnic, cât și prin membrii aleși.
Beneficiind de colaborarea cu instituţiile omologe din statele membre şi observatoare ale R.E.C.J., la nivelul Direcţiei a fost continuată activitatea de dialog şi schimb de experienţă şi bune practici prin transmiterea şi solicitarea de informaţii pe diverse teme de interes recent, majoritatea acestora servind la elaborarea de studii de drept comparat necesare pentru fundamentarea unor propuneri de modificări legislative/de legislaţie secundară, de implementare a unor noi instituţii/concepte juridice, la punerea în aplicare a unor noi dispoziţii legislative, precum și la implementarea unor proiecte privind optimizarea și eficientizarea activităţii instanţelor sau parchetelor.
[bookmark: _Toc219287981][bookmark: _Toc381021557][bookmark: _Toc430867135]VI.3.3. Alte activităţi în domeniul relaţiilor externe 
La nivelul Uniunii Europene
Consiliul Superior al Magistraturii, inclusiv prin intermediul Institutului Național al Magistraturii, a susținut activ programele de schimburi între profesioniști. Și în anul 2025 a fost continuată seria de vizite de studiu derulate la C.S.M., în cadrul Programului de schimb de magistrați, derulat sub egida Rețelei Europene de Formare Judiciară. În acest context, reprezentanți ai Consiliului au participat la întâlniri periodice cu delegații de magistrați străini participanți la stagiile organizate în acest context, pentru înțelegerea modului de organizare și funcționare a sistemului judiciar din România. 
De asemenea, în perioada 22 septembrie – 26 septembrie 2025, reprezentanții Consiliului au participat la un eveniment organizat de Ministerul Afacerilor Externe, în parteneriat cu Agenția de Cooperare Internațională pentru Dezvoltare (RoAid), care a reunit diplomați și experți civili din Siria, Palestina, Liban și Irak unde au fost prezentate informații despre rolul instituției în susținerea statului de drept. 
În anul 2025, C.S.M. a continuat să participe la reuniunile persoanelor de contact organizate de Comisia Europeană, în legӑturӑ cu Tabloul de bord privind Justiția în Uniunea Europeană U.E. – E.U. Justice Scoreboard. Consiliul a continuat implicarea activă prin completarea chestionarului transmis de Comisia Europeană, chestionar care va sta la baza elaborării ediției 2025 a Raportului E.U. Justice Scoreboard. Totodată, precizăm că Raportul E.U. Justice Scoreboard a fost publicat în luna iunie 2025.
La nivelul Consiliului Europei (CoE)
Referitor la colaborarea în cadrul proiectului Consiliului Europei – Comisia Europeană pentru Eficientizarea Justiției (C.E.P.E.J.), aceasta s-a realizat atât prin reprezentarea instituției, la nivel tehnic, în activitatea specifică, precum și prin transmiterea contribuției României la chestionarele elaborate de C.E.P.E.J., care stau la baza evaluărilor sistemelor judiciare naționale ale statelor membre ale Consiliului Europei – atât cea realizată la fiecare doi ani, cât și distinct, pentru evaluarea anuală în cadrul E.U. Justice Scoreboard. Ca şi până acum, implicarea C.S.M. a fost una activă, în colaborare cu Ministerul Justiţiei, iar la data de 25 septembrie 2025, reprezentantul Consiliului a participat, la Strasbourg, la cea de-a XIX-a reuniune a corespondenților naționali. 
Tabloul de bord privind justiția în U.E. (E.U. Justice Scoreboard) este un instrument de informare menit să ajute U.E. și statele membre să crească gradul de eficacitate al justiției, prin furnizarea de date obiective, fiabile și comparabile privind calitatea, independența și eficiența sistemelor de justiție în toate statele membre. Acesta contribuie la identificarea eventualelor deficiențe, a îmbunătățirilor care pot fi aduse și a bunelor practici şi prezintă tendințele funcționării sistemelor naționale de justiție de-a lungul timpului. 
În contextul colaborării în cadrul Consiliului Europei (CoE) – Curtea Europeană a Drepturilor Omului (C.E.D.O.), trebuie menționată implicarea Consiliului în materia drepturilor omului, precum şi colaborarea cu Agentul Guvernamental pentru Curtea Europeană a Drepturilor Omului, prin diseminarea jurisprudenței relevante, la solicitarea Agentului Guvernamental pentru C.E.D.O.. În același context, C.S.M. a continuat colaborarea cu Institutul European din România (I.E.R.), în ceea ce privește jurisprudența C.E.D.O., transmisă de I.E.R. în forma tradusă în limba română.
La nivelul altor foruri internaționale 
În cursul anului 2025, Consiliul Superior al Magistraturii a susţinut constant, în limita atribuțiilor care îi revin, eforturile autorităților naționale în procesul de aderare a României la Organizaţia pentru Cooperare şi Dezvoltare Economică (O.C.D.E.). Astfel, în contextul evaluărilor periodice realizate de comitetele acestui for interguvernamental, pentru îmbunătățirea eforturilor de aliniere la standardele și bunele practici ale O.C.D.E. pe termen mediu și lung, s-a continuat efectuarea raportărilor privind activitatea grupului de lucru interinstituțional, în cadrul căruia Consiliul este reprezentat prin domnul judecător Claudiu-Marian Drăgușin și domnul procuror Bogdan Silviu Staicu, membri aleși ai Consiliului Superior al Magistraturii.
În acest cadru, pe parcursul anului 2025, C.S.M. a participat la reuniunile periodice organizate la Ministerul Justiţiei, ce au vizat actualizarea stadiului de implementare a măsurilor propuse de Consiliul Superior al Magistraturii din Planul de acţiune pentru implementarea recomandărilor P.G.C., și a transmis contribuții scrise privind recomandările O.C.D.E., finalizând în proporţie de 90% implementarea măsurilor propuse.
Totodată, în perioada 21 ianuarie – 22 ianuarie 2025, s-a asigurat participarea Consiliului, prin desemnarea a doi reprezentanți de la nivel tehnic din cadrul D.A.E.R.I.P. – S.A.E.R.I., în cadrul proiectului 23RO06 – Sprijinul în implementarea integrității și anti-corupției în sfera cadrului legal din România, inclusiv în reducerea riscului de corupție în domeniul achizițiilor publice, finanţat prin instrumentul de sprijin tehnic (T.S.I.) al Comisiei Europene, dezvoltat de Agenția Națională de Integritate (A.N.I.) și Organizația pentru Cooperare si Dezvoltare Economică (O.C.D.E.), în parteneriat cu Ministerul Justiției. În cadrul acestui proiect, unul dintre rezultatele de interes a vizat sprijinirea în procesul de actualizare a cadrului legal privind integritatea, precum și elaboarea de recomandări privind îmbunătățirea sistemului de conflicte de interese și eficientizarea procesului de verificare a declarațiilor de avere și de interese printr-o misiune de fact-finding pe această temă.
Nu în ultimul rând, în vederea raportării către O.C.D.E., Consiliul Superior al Magistraturii a contribuit, în colaborare cu Ministerul Justiției, la completarea chestionarului aferent Principiului 11 – Integritatea în sistemul judiciar, parte a inițiativei Directoratului pentru Guvernanță Publică (Public Governance Committee – P.G.C.) al O.C.D.E., intitulată Public Integrity Indicators (P.I.I.) – Indicatori de integritate publică. Principiul 11 vizează mecanismele de asigurare a integrității în sistemul de justiție, inclusiv selecția, numirea și promovarea magistraților, măsurile disciplinare, protecția avertizorilor de integritate și transparența datelor privind infracțiunile de corupție.
La nivelul relațiilor bilaterale 
Continuând politica instituțională din anii precedenți, care a pus accentul pe consolidarea bunei cooperări și pe deschiderea spre dialog cu instituțiile omologe din Republica Moldova, în anul 2025 au fost parcurși pași importanți în acest sens. Consiliul și-a reafirmat disponibilitatea de a împărtăși din experiența sistemului judiciar românesc în armonizarea legislației cu standardele europene, precum și din lecțiile învățate în parcursul european al României. Cooperarea dintre cele două țări în domeniul justiției este deosebit de importantă, având în vedere aspirațiile europene ale Republicii Moldova și dorința sa de a implementa reforme care să alinieze sistemul judiciar la standardele europene. Experiența României în acest domeniu, inclusiv în ceea ce privește reforma judiciară și lupta împotriva corupției, reprezintă un model valoros pentru Republica Moldova.
Astfel, în perioada 22 ianuarie – 25 ianuarie 2025, o delegație compusă din membri ai Consiliului Superior al Magistraturii din România a efectuat o vizită la Chișinău, la Consiliul Superior al Magistraturii din Republica Moldova. Agenda dedicată evenimentelor a inclus întâlniri oficiale cu reprezentanți ai Consiliului Superior al Magistraturii din Republica Moldova, ai Ministerului Justiției, ai Curții Supreme de Justiție, precum și vizite la Curtea de Apel Centru, Judecătoria Chișinău și Judecătoria Ungheni. Principalele subiecte abordate în cadrul întâlnirilor au fost managementul resurselor umane în sistemul judiciar, organizarea și eficiența activității judecătorilor, reglementările privind etica și disciplina în rândul acestora, precum și situația judecătorilor suspendați din funcție.
De asemenea, în perioada 05 mai - 07 mai 2025, membrii Secţiei pentru procurori a Consiliului Superior al Magistraturii au efectuat o vizită de lucru la Consiliul Superior al Procurorilor din Republica Moldova. Agenda vizitei a inclus întâlniri cu membrii Consiliului Superior al Procurorilor, Procurorul General al Republicii Moldova, precum și cu conducerea Procuraturii pentru Combaterea Criminalității Organizate și Cauze Speciale și Procuratura Anticorupție, Consiliului Superior al Magistraturii şi cu membrii Institutului Național al Justiției. Vizita de lucru se înscrie în demersurile comune de consolidare a cooperării interinstituționale și de schimb de bune practici între sistemele de drept din România şi Republica Moldova, discuţiile purtate pe durata întâlnirilor vizând aspecte esențiale referioare la evaluarea performanțelor procurorilor, procedurile disciplinare, criteriile de promovare în funcții de conducere, precum și interacțiunea interprofesională în cadrul sistemului de justiție.
La data de 18 iulie 2025, reprezentanți ai Consiliului au participat la conferința regională cu tema „Consolidarea independenței și responsabilității judiciare: Perspective și provocări regionale” care a avut loc la Chișinău, eveniment organizat de Consiliul Superior al Magistraturii din Republica Moldova, în parteneriat cu Oficiul Consiliului Europei. Pe lângă membrii Consiliului Superior al Magistraturii din Republica Moldova și România, la conferință au mai participat membrii Consiliului Superior din Ucraina, reprezentanți ai Institutului Național al Justiției, Curții Supreme de Justiție, Consiliului Superior al Procurorilor din Republica Moldova, precum și judecători, procurori, avocați cercetători, parteneri internaționali de dezvoltare și organizații locale ale societății civile și ale mediului academic. Au fost abordate teme precum evaluarea realizărilor și provocărilor reformelor judiciare în Republica Moldova, România și Ucraina, cu accent pe rolul consiliilor judiciare în garantarea independenței și responsabilității judiciare, rolul consiliilor judiciare în menținerea independenței instituționale, gestionarea procedurilor disciplinare și îmbunătățirea dezvoltării profesionale a judecătorilor, facilitarea schimburilor profesionale pe teme de interes comun între actorii din justiție și consiliile judiciare din Republica Moldova, România și Ucraina.

Serviciul Programe Europene și Internaționale a continuat, în anul 2025, activitatea de implementare a proiectelor cu finanțare externă nerambursabilă demarate în anii anteriori, după cum urmează:
1. Planul Național de Redresare și Reziliență (P.N.R.R.)
Consiliul Superior al Magistraturii a finalizat, în anul 2025, implementarea proiectului „Îmbunătățirea digitalizării la nivelul Consiliului Superior al Magistraturii”, finanțat prin Mecanismul de Redresare și Reziliență, în cadrul Componentei 7 - „Transformare digitală”, Investiția 4 - „Digitalizarea sistemului judiciar” din Planul Național de Redresare și Reziliență. 
Ca urmare a implementării proiectului, a fost atins obiectivul de consolidare a capacității instituționale a Consiliului Superior al Magistraturii pentru asigurarea îndeplinirii adecvate a atribuțiilor, prin sporirea infrastructurii IT și a securității informatice. Ca urmare a activității de dotare realizare în acest context, a fost realizat upgrade-ul tehnologic al platformei tehnice din sălile de ședințe ale instituției cu echipamente care permit o comunicare mai sigură în condiții de distanțare socială, interconectarea cu sisteme de comunicare audio-video la distanță, transmisia în online și înregistrarea ședințelor publice la calitate superioară. De asemenea, a fost consolidat nivelul de securitate pentru infrastructura cibernetică de la nivelul C.S.M. și s-au realizat dotări de virtualizare. Nu în ultimul rând, s-a asigurat dotarea instituției cu mijloace tehnice pentru desfășurarea activității atât în cadrul C.S.M., cât și în regim de muncă la domiciliu.
2. Proiectul „Dezvoltarea sistemului de management al cauzelor – Ecris V” (cod My SMIS 142520)
Consiliul Superior al Magistraturii şi Parchetul de pe lângă Înalta Curte de Casație și Justiție participă, în calitate de parteneri, ȋn cadrul proiectului „Dezvoltarea sistemului de management al cauzelor – Ecris V”, a cărui implementare a fost începută de Ministerul Justiției în cadrul Programului Operațional Capacitate Administrativă.
Proiectul urmăreşte eficientizarea sistemului judiciar prin punerea la dispoziţie a unui sistem informatic modern şi adaptat nevoilor actuale, care să susţină activitatea specifică a acestuia. Acest obiectiv va fi concretizat prin modernizarea şi adaptarea sistemului electronic de management al cauzelor ECRIS, pentru a răspunde actualelor nevoi ale sistemului judiciar.
În considerarea activităţilor de punere în producţie derulate pe parcursul anului 2025, Consiliul Superior al Magistraturii a continuat să sprijine și să colaboreze cu celelalte instituții implicate în proiect, în vederea definitivării noului sistem ECRIS V. În special, Consiliul a facilitat dialogul între instanțele judecătorești și prestatorii de servicii, colaborarea cu instanțele pilot  implicate în prezent în implementarea sistemului ECRIS V, verificarea și amendarea livrabilelor transmise conform calendarului de proiect, precum și analiza oportunității dezvoltării unor subcomponente noi. De asemenea, Consiliul Superior al Magistraturii a facilitat activitățile de dezvoltare specifice privind interconectarea noului sistem ECRIS V cu sistemele informatice ale unor instituții implicate în activitatea judiciară, a acordat sprijin tehnic și logistic pentru derularea activităților de migrare între sistemul ECRIS IV și noul sistem, precum și pentru îmbunătățirea mecanismului de repartizare aleatorie a cauzelor. 
	În ultimul semestru al anului 2025, Consiliul Superior al Magistraturii s-a implicat activ şi a acordat o susţinere semnificativă, atât sub aspect tehnic, cât şi logistic, activităţii de testare a noului sistem ECRIS V în cadrul instanţelor pilot.
3. În luna aprilie 2025, Consiliul Superior al Magistraturii a semnat contractul de finanțare aferent Componentei de program 5 - Îmbunătățirea și consolidarea sistemului de justiție pentru minori, un demers de anvergură finanțat în cadrul Programului de Cooperare Elvețiano-Român (a doua contribuție), Programul de securitate și siguranță publică (Justiție). Această componentă se concentrează pe dezvoltarea unui sistem judiciar mai prietenos cu copiii, cu impact direct asupra protecției acestora în timpul procedurilor judiciare, pentru a reduce riscul de revictimizare a acestora și traumele sistemice.
Pentru atingerea obiectivului proiectului, au fost concepute următoarele activități principale: dezvoltarea unei metodologii unitare privind procedurile judiciare care implică minori, axată pe cazurile de violență sexuală împotriva copiilor; formarea profesioniștilor atât din sistemul judiciar cât și, după caz, din domenii în strânsă legătură cu acesta, în domeniul tehnicilor de audiere a minorilor, implementarea protocolului NICHD, pornografie infantilă; organizarea unei campanii de conștientizare (în școli/social media) în ceea ce privește drepturile minorilor în cadrul procedurilor judiciare, cu accent pe cazurile de abuz sexual; continuarea dezvoltării infrastructurii instanțelor, prin crearea de noi camere de audiere a minorilor, la nivel național.
Nu în ultimul rând, în cursul anului 2025 au fost parcurse etape preliminare în procesul de negociere a priorităților de finanțare care vor fi incluse în cadrul Mecanismului Financiar Norvegian 2021 - 2028.
[bookmark: _Toc219287983]VI.4. Activitatea Serviciului sinteze şi pregătirea lucrărilor şedinţelor Consiliului Superior al Magistraturii
Unul dintre compartimentele Consiliului Superior al Magistraturii a cărui activitate are un impact direct asupra calității lucrărilor instituției este Serviciul de sinteze și pregătirea lucrărilor ședințelor.
Pe parcursul anului 2025, activitatea acestui compartiment de specialitate a implicat nu doar efectuarea tuturor demersurilor necesare pentru ca lucrările aflate pe rolul Secțiilor și al Plenului Consiliului să fie înregistrate și încărcate în mapa electronică E-map, ci și elaborarea tuturor documentelor necesare bunei desfășurări a ședințelor în care acestea sunt analizate și soluționate, de la transmiterea invitațiilor și întocmirea buletinelor de vot, până la redactarea ordinii de zi, a ordinii de zi soluționate și a proiectelor de hotărâre. 
Pe parcursul anului 2025, Serviciul sinteze a asigurat buna desfășurare a ședințelor Consiliului Superior al Magistraturii, fiind organizate 50 de şedinţe ale Secţiei pentru judecători, 49 de şedinţe ale Secţiei pentru procurori şi 27 de şedinţe ale Plenului C.S.M..
În anul 2025, date fiind competenţele distincte ale Secţiilor pentru judecători, respectiv pentru procurori sub aspectul carierei celor două profesii, trendul ascendent al numărului de hotărâri ale secţiilor faţă de cele ale Plenului Consiliului s-a menţinut, reflectându-se în datele statistice prezentate în cele ce urmează.
HOTĂRÂRILE PLENULUI ŞI ALE SECŢIILOR PENTRU JUDECĂTORI ŞI PENTRU PROCURORI
	Categoria
	Plen

	Secţie
Judecători
	Secţie
Procurori

	Total 
	164
	2908
	1189

	Apărarea independenţei autorităţii judecătoreşti în ansamblul său/apărarea independenţei sistemului judiciar/apărarea independenţei, imparțialității şi reputației profesionale/Retragere
	-
	7
	7

	Propuneri de numire/Numire în funcţia de judecător/procuror/Retragere/Promovări în
funcţii de execuţie/Reîncadrări
	-
	17
	9

	Eliberări din funcţie prin pensionare (judecător, procuror, magistrat asistent)/Renunţare la
pensionare/Suspendare pensionare
	-
	209
	75

	Eliberări din funcţie prin demisie/Retragere
	-
	3
	3

	Suspendare din funcţie/Încetare suspendare
	-
	15
	7

	Menţinere în funcţia de judecător/procuror/ Retragere
	-
	13
	4

	Numire/reînvestire în funcţii de conducere/ Retragere
	-
	60
	80

	Promovare în funcţia de judecător la 
Înalta Curte de Casaţie şi Justiţie
	-
	10
	· 

	Avizare numire a procurorilor declaraţi admişi la D.N.A. şi D.I.I.C.O.T.
	-
	-
	4

	Transfer
	-
	876
	159

	Detaşare instanţe/parchet; Prelungire detaşare instanţe/parchete; Delegare funcţii de execuţie la instanţe/parchete; Prelungire delegare în funcţii de execuţie la instanţe/parchete; Încetare delegare în funcţii de execuţie la instanţe/ parchete/Retragere
	-
	20
	-

	Prelungire detaşare instituţii/Detaşare la alte instituţii/Încetare detaşare instituţii/Retragere
	-
	32
	

	Delegare în funcţii de conducere/Încetare delegare în funcţii de conducere/Retragere
	-
	349
	238

	Prelungire delegare în funcţii de conducere/ Retragere
	-
	522
	360

	Ocuparea pe perioadă nedeterminată/Efecte hotărâri/Retragere
	-
	266
	18

	Eliberare din funcţia de conducere/ Demisie/ Revocare din funcţii de conducere/ Retragere/ Încetare mandat 
	-
	3
	11

	Inspecţia Judiciară
(rapoarte în urma diverselor controale)
	1
	25
	22

	Sesizări Inspecţia Judiciară/Respingeri solicitări de sesizare a Inspecţiei Judiciare
	
	20
	35

	Acord prealabil eventuală detaşare/Retragere
	-
	25
	

	Încetare continuare/continuare activitate/ revenire activitate/Continuarea activităţii după mandat de conducere
	-
	2
	-

	Sesizare comisie medicală raport de expertiză/ Expertiza de specialitate/Comisii medicale de specialitate
	-
	2
	1

	Plângeri prealabile 
	14
	8
	2

	Concursuri 
	
	33
	12

	Avizarea modificare state de funcţii şi de personal 
	10
	18
	-

	Contestaţii împotriva punctajului obţinut la evaluarea activităţii şi conduitei
	-
	154
	22

	Punerea în executare (decizii Î.C.C.J.)
	
	17
	2

	Avize/Regulamente/metodologii/proceduri/ sesizări M.J.
	13
	2
	-

	Completare/modificare/revocare hotărâri
	1
	17
	8

	Completuri specializate/redenumire secţii
	-
	61
	-

	Diverse alte hotărâri (ex: activitatea I.N.M., S.N.G., educaţie juridică în şcoli, înfiinţare posturi conducere, activitate administrativă C.S.M. etc.)
	128
	340
	110


[bookmark: _Toc219287984][bookmark: _Toc430867137]VI.5. Activitatea Serviciului grefa secțiilor
Serviciul grefa secțiilor asigură activitatea de secretariat a ședințelor secțiilor Consiliului şi redactează hotărârile secțiilor Consiliului prin care s-au soluționat sesizările privind încălcarea normelor de conduită reglementate de Codul deontologic al judecătorilor şi procurorilor, conform dispozițiilor art. 99 alin. (1) lit. f) din Regulamentul de organizare şi funcționare al Consiliului Superior al Magistraturii, cu modificările ulterioare.
[bookmark: _Hlk147482693][bookmark: _Hlk184907328]Până la data de 31 decembrie 2025 au fost înregistrate 5 sesizări referitoare la încălcări ale Codului deontologic de către judecători, 4 dintre acestea fiind soluţionate prin Hotărârile nr. 1946/10.09.2025, nr. 2117/22.10.2025, nr. 2521/19.11.2025 şi nr. 2522/19.11.2025  ale Secţiei pentru judecători, precum şi două sesizări referitoare la încălcări ale Codului deontologic de către procurori, iar una dintre acestea a fost soluționată prin Hotărârea nr. 593/29.07.2025 a Secţiei pentru procurori.
[bookmark: _Hlk148948206]Serviciul grefa secțiilor asigură activitatea de secretariat a ședințelor secțiilor Consiliului în materia sesizărilor având ca obiect suspendarea din funcție a judecătorilor şi procurorilor în temeiul art. 197 alin. (1) lit. f) şi g) din Legea nr. 303/2022 privind statutul judecătorilor şi procurorilor, cu modificările şi completările ulterioare, şi redactează hotărârile pronunțate, conform dispozițiilor art. 99 alin. (1) lit. g) din Regulamentul de organizare și funcționare al Consiliului Superior al Magistraturii, cu modificările şi completările ulterioare.
Astfel, până la data de 31 decembrie 2025, în temeiul art. 197 alin. (1) lit. g) din Legea nr. 303/2022 privind statutul judecătorilor şi procurorilor, Secția pentru judecători a dispus suspendarea din funcție a unui judecător, iar în temeiul art. 62 alin. (1) lit. e) din Legea nr. 303/2004 privind statutul judecătorilor şi procurorilor, Secția pentru procurori a dispus suspendarea din funcție a unui procuror.
De asemenea, Serviciul grefa secțiilor întocmește lucrările referitoare la radierea sancțiunilor disciplinare aplicate judecătorilor şi procurorilor, conform art. 99 alin. (1) lit. j) din Regulamentul de organizare și funcționare al Consiliului Superior al Magistraturii, cu modificările ulterioare.
Până la data de 31 decembrie 2025, au fost înregistrate două cereri referitoare la radierea sancțiunilor disciplinare aplicate judecătorilor care a fost soluționată prin Hotărârea Secţiei pentru judecători nr. 1841/15.07.2025.
[bookmark: _Toc219287985]VI.6. Activitatea Serviciului de relaţii cu publicul, registratură şi arhivă
Activitatea de soluţionare a memoriilor s-a desfăşurat în conformitate cu prevederile O.G. nr. 27/2002 privind activitatea de soluţionare a petiţiilor, modificată şi aprobată prin Legea nr. 233/2002, potrivit cărora petiţiile se soluţionează în termen de 30 zile și de 5 zile de la data înregistrării la instituţia în cauză.
Până la data de 31 decembrie 2025 au fost soluţionate de către consilierii juridici din cadrul acestui serviciu un număr de 6414 petiţii. 
Dintre acestea, 6282 de petiţii au fost adresate direct C.S.M., existând, însă şi un număr important de petiţii primite de la alte instituţii. Astfel, Administraţia Prezidenţială a sesizat Consiliul cu un număr de 26 de petiţii, Ministerul Justiţiei cu 51 de petiţii, Parlamentul României cu 7 petiţii, Guvernul României cu 14 petiţii, iar din alte surse, precum Ministerul Administraţiei şi Internelor, instanţe şi parchete, au fost transmise 36 de petiţii.
Problematica reclamată de petiţionari a vizat, în principal, nelegalitatea sau netemeinicia hotărârilor judecătoreşti şi a măsurilor dispuse de instanţe sau parchete; repartizarea aleatorie a cauzelor; durata mare a proceselor; pretinse abateri disciplinare săvârşite de magistraţi; îndoieli legate de imparţialitatea şi corectitudinea magistraţilor; lipsa de transparenţă a magistraţilor; tergiversarea soluţionării dosarelor, atât la instanţe, cât şi la parchete; solicitări de primire a răspunsului de la Inspecţia Judiciară, precum şi nemulţumiri legate de răspunsurile primite de la Inspecţia Judiciară; cereri de apărare, cereri de strămutare, cereri de apel în dosarele aflate pe rolul instanţelor; solicitări de comunicare a hotărârilor judecătoreşti şi a soluţiilor dispuse de procurori; cereri de eliberare de acte din dosarele aflate pe rolul instanţelor şi parchetelor sau din dosarele aflate în conservarea acestora; solicitări de acordare de consultanţă juridică; nemulţumiri privind activitatea avocaţilor, notarilor, executorilor judecătoreşti, experţilor, personalului auxiliar din instanţe şi parchete, organelor de poliţie; plângeri penale, atât împotriva unor judecători şi procurori, cât şi împotriva unor persoane fizice sau juridice; plângeri privind regimul de detenţie sau de executare a pedepselor. 
Toate memoriile înregistrate până la data de 31 decembrie 2025 la Serviciul relaţii cu publicul, registratură şi arhivă au fost soluţionate, cu respectarea strictă a termenelor legale de soluţionare, astfel cum sunt prevăzute de O.G. nr. 27/2002 privind activitatea de soluţionare a petiţiilor, modificată şi aprobată prin Legea nr. 233/2002.
Din totalul acestora, 1928 de petiţii au primit răspuns din partea Serviciului relaţii cu publicul, registratură şi arhivă, fără a mai fi necesară transmiterea acestora către alte instituţii sau alte departamente competente ale aparatului Consiliului.
Un număr de 1758 de petiţii au fost transmise Inspecţiei Judiciare, întrucât în cuprinsul acestora erau descrise pretinse abateri disciplinare sau situaţii de tergiversare a cauzelor aflate pe rolul instanţelor de judecată şi pe rolul parchetelor. 
O serie de petiţii, în număr de 270 de petiţii, respectiv 394 de petiţii au fost trimise la instanţe şi parchete, deoarece reprezentau cereri de apărare, cereri de strămutare, cereri de apel în dosarele aflate pe rolul instanţelor; solicitări de comunicare a hotărârilor judecătoreşti şi a soluţiilor dispuse de procurori; cereri de eliberare de acte din dosarele aflate pe rolul instanţelor şi parchetelor sau din dosarele aflate în conservarea acestora; plângeri penale, atât împotriva unor judecători şi procurori, cât şi împotriva unor persoane fizice sau juridice.
În 55 de memorii, petenţii şi-au exprimat nemulţumirea faţă de întârzierile în comunicarea hotărârilor şi a soluţiilor dispuse de procurori, iar într-un număr de 9 memorii a fost criticat  modul în care este implementat sistemul de repartizare aleatorie a cauzelor. 
Într-un număr de 12 memorii era criticat comportamentul unor magistraţi, în 4 memorii era criticat managementul defectuos al unor instanţe şi parchete şi în 17 memorii se făcea referire la nelegala compunere a completului de judecată.
Menţionăm şi faptul că un număr de 32 de petiţii au cuprins cereri de acordare de audienţe, iar 54 de petiţii au cuprins nemulţumiri privind activitatea avocaţilor, notarilor, executorilor judecătoreşti, experţilor, personalului auxiliar din instanţe şi parchete, organelor de poliţie, acestea din urmă fiind redirecţionate spre competentă soluţionare altor autorităţi sau instituţii publice, cu informarea petenţilor despre măsura dispusă.
A fost remarcat şi faptul că un număr de 38 de memorii au cuprins solicitări de acordare de consultanţă juridică, deşi potrivit legislaţiei române, respectiv Legea nr. 51/1995 pentru organizarea şi exercitarea profesiei de avocat, activităţile referitoare la redactarea de cereri, reprezentarea în faţa instanţelor şi parchetelor sau acordarea de consultanţă juridică se exercită de către avocaţi.
O atenţie deosebită s-a acordat îmbunătăţirii calităţii răspunsurilor comunicate petiţionarilor, urmărindu-se ca acestea să corespundă punctual solicitărilor formulate şi, în acelaşi timp, să constituie un îndrumar pentru petiţionari, aspect de natură să contribuie la o percepere cât mai corectă a competenţelor C.S.M. şi a faptului că, în orice situaţie, instituţia este ţinută a veghea asupra respectării principiilor care guvernează activitatea magistraţilor.
Cu privire la activitatea de acordare a audienţelor, este de menţionat că, pe parcursul acestei perioade, au fost acordate 224 de audienţe de către personalul de specialitate juridică din cadrul Serviciului relaţii cu publicul, registratură şi arhivă.
Considerând că audienţele reprezintă un mijloc esenţial de dialog cu cetăţenii, precum şi modalitatea cea mai rapidă prin care se pot identifica atât problemele acestora, cât şi deficienţele sistemului judiciar, Serviciul relaţii cu publicul, registratură şi arhivă a acordat o atenţie sporită organizării audienţelor, iar personalul ce a acordat audienţe s-a aplecat cu atenţie asupra problemelor semnalate de petenţi.
Într-un număr mare de cazuri, persoanele care au solicitat audienţă au criticat hotărârile judecătoreşti dispuse de instanţe sau soluţiile procurorilor, precum şi durata mare a proceselor. În aceste situaţii, discuţiile s-au centrat pe aducerea la cunoştinţă a faptului că, potrivit atribuţiilor prevăzute de Regulament, C.S.M. nu se poate pronunţa asupra hotărârilor judecătoreşti ori soluţiilor procurorilor, neputând interpreta considerentele pe care magistraţii şi-au fundamentat motivarea ori soluţia dispusă, accentuându-se faptul că singurele în măsură să aprecieze asupra legalităţii şi temeiniciei hotărârilor judecătoreşti sunt instanţele ierarhic superioare, în cadrul căilor de atac prevăzute de lege. 
Rigurozitatea în analiza problemelor semnalate de petiţionari, colaborarea activă cu celelalte departamente ale aparatului tehnic din cadrul C.S.M., precum şi cu alte instituţii din sistemul judiciar şi din afara acestuia, în vederea soluţionării în termen rezonabil şi în mod punctual a solicitărilor petiţionarilor, au contribuit la o mai bună percepţie a justiţiabililor asupra rolului Consiliului în angrenajul autorităţilor publice şi la o imagine cât mai corectă asupra sistemului judiciar şi activităţii magistraţilor.  
Pentru a răspunde nevoii de concizie şi promptitudine, deziderate ce aparţin, în egală măsură, petiţionarului şi instituţiei publice, au fost puse la dispoziţia persoanelor interesate formularul de petiţie şi ghidul petiţionarului, publicate pe pagina de internet a C.S.M., care sprijină justiţiabilul în a înţelege cu mai multă precizie competenţele Consiliului.
Serviciul relaţii cu publicul, registratură şi arhivă a urmărit permanent, atât în activitatea de soluţionare a petiţiilor, cât şi în cursul audienţelor acordate, să furnizeze informaţii complete şi sistematice asupra competenţelor C.S.M., asupra demersurilor efectuate de acesta, în vederea îmbunătăţirii activităţii instanţelor şi parchetelor, considerând că o bună cunoaştere a rolului şi acţiunii Consiliului va permite o apreciere obiectivă a modului în care problemele personale pot fi soluţionate în mod optim de către această instituţie.
Activitatea de registratură și arhivă
În perioada analizată, registratura Consiliului Superior al Magistraturii a înregistrat şi repartizat către direcţiile şi serviciile competente un număr de 10.782 de lucrări. 
Potrivit competenţelor conferite de lege, registratura a expediat prin Poşta Romană şi prin Poşta Militară un număr de 5098 de lucrări. 
De asemenea, în perioada analizată, Arhiva C.S.M. s-a implicat în procedura de arhivare, selecţionare şi casare a documentelor aflate în depozitul instituţiei (aprox. 3000 kg), pentru care timpul de păstrare a expirat, conform Nomenclatorului arhivistic.
[bookmark: _Toc430867138][bookmark: _Toc219287986]VI.7. Activitatea Serviciului de informare publică, relaţii cu mass-media și protecția datelor cu caracter personal
[bookmark: _Toc430867139][bookmark: _Hlk181004040]Serviciul de informare publică, relaţii cu mass-media şi protecţia datelor cu caracter personal este organizat şi funcţionează potrivit prevederilor Legii nr. 305/2022 privind Consiliul Superior al Magistraturii, cu modificările ulterioare, Legii nr. 304/2022 privind organizarea judiciară, cu modificările ulterioare, ale Legii nr. 303/2022 privind statutul judecătorilor şi procurorilor, cu modificările şi completările ulterioare, ale Regulamentului de organizare şi funcţionare a Consiliului Superior al Magistraturii, aprobat prin Hotărârea Plenului Consiliului Superior al Magistraturii nr. 122/2023, ale Legii nr. 544/2001 privind liberul acces la informaţiile de interes public, cu modificările şi completările ulterioare, ale Ghidului privind relaţia dintre sistemul judiciar şi mass-media, aprobat prin Hotărârea Plenului Consiliului Superior al Magistraturii nr. 197/2019, precum şi ale Regulamentului (U.E.) 2016/679 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/C.E. (Regulamentul general privind protecţia datelor).
Serviciul de informare publică, relaţii cu mass-media și protecția datelor cu caracter personal, aflat în subordinea directă a președintelui Consiliului, și-a desfășurat activitatea în anul 2025 în cadrul specific comunicării publice instituționale şi al protecţiei datelor cu caracter personal, cu respectarea dispozițiilor legale. 
Având în vedere atribuțiile prevăzute de art. 104 alin. (13) și (14) din Regulamentul de organizare şi funcţionare a Consiliului Superior al Magistraturii, aprobat prin Hotărârea Plenului C.S.M. nr. 122/2023, în anul 2025, la nivelul Serviciului de informare publică, relaţii cu mass-media şi protecţia datelor cu caracter personal au fost întocmite lucrările referitoare la îndeplinirea rolului Consiliului de autoritate competentă să supravegheze operaţiunile de prelucrare a datelor cu caracter personal de către instanţele judecătoreşti în exercitarea atribuţiilor lor judiciare. 
[bookmark: _Hlk180745624]Totodată, având în vedere că, în cadrul Serviciului de informare publică, relaţii cu mass-media şi protecţia datelor cu caracter personal, funcţionează şi responsabilul cu protecţia datelor la nivelul Consiliului, care îndeplinește atribuţiile prevăzute la art. 38 - 39 din Regulamentul general privind protecţia datelor, precum şi orice alte atribuţii stabilite de conducerea Consiliului, la nivelul serviciului au fost întocmite și lucrările aferente  acestor atribuții.
Din perspectiva atribuțiilor de informare publică și relaţia cu mass-media, obiectivul activităților derulate în cadrul S.I.P.R.M.M.P.D.C.P. a fost îmbunătățirea imaginii publice a Consiliului Superior al Magistraturii și a justiţiei în ansamblul său, prin creșterea gradului de transparență şi prin combaterea fenomenului de fake news cu privire la informaţii referitoare la activitatea Consiliului, în particular, şi a autorităţii judecătoreşti, în general.
În scopul unei informări publice corecte și complete, a corelării cu nevoile de informare contemporane ale publicului și, implicit, prin creșterea gradului de încredere a cetățeanului în sistemul de justiție, S.I.P.R.M.M.P.D.C.P. a urmărit constant combaterea dezinformării şi a ştirilor false, precum şi a atacurilor mediatice la adresa judecătorilor, procurorilor sau a instituţiilor din cadrul sistemului judiciar, prezenţa unor astfel de situaţii fiind mult mai intensă în cursul anului 2025 pe fondul propunerilor legislative de modificare a statutului magistraţilor.
Aceste deziderate au impus și în cursul anului 2025 îmbunătățirea tehnicilor de comunicare atât în interiorul, cât și în exteriorul sistemului, din perspectiva accesului la informațiile de interes public, astfel cum domeniul este reglementat prin Legea nr. 544/2001 privind liberul acces la informațiile de interes public, cât şi din prespectiva prezenţei crescute la nivel comunicaţional a Consiliului în spaţiul public, pentru a răspunde în cât mai scurt timp dezinfomării ori atacurilor venite din mass media sau din spaţiul social media.
[bookmark: _Hlk180573700]După intrarea în vigoare a Regulamentului nr. 679/2016 privind protecția persoanelor fizice în ceea ce privește prelucrarea datelor cu caracter personal şi privind libera circulație a acestor date şi de abrogare a Directivei 95/46/CE, adoptat de către Parlamentul European şi Consiliul Uniunii Europene la data de 25 mai 2018 (G.D.P.R.), analiza solicitărilor adresate serviciului a devenit complexă din perspectiva documentării suplimentare pentru a fi asigurată corelarea dintre practica administrativă anterioară a Consiliului cu noile dispoziții care urmăresc protejarea datelor personale și interesul public al cetățeanului, interes public afirmat constant și fără nicio distincție (date confidențiale - date publice) de către reprezentanții mass media în demersurile și solicitările acestora.
Și în anul 2025, justiția a fost folosită constant ca temă de dezbatere publică, printr-o multitudine de canale de comunicare (emisiuni TV, presă scrisă, online, audio, video, platforma socială Facebook, pagini de internet oficiale ale unor instituții publice sau platforme politice, etc.), fiind lansate atacuri la adresa independenței justiției, precum și la adresa independenței şi reputației magistraților individual ori la adresa instituţiilor din sistemul judiciar. 
În acest context, una dintre prioritățile serviciului a fost identificarea situațiilor de afectare a independenței justiției, a reputației şi independenței magistraților în scopul sancționării unor astfel de atacuri, dar şi preocuparea pentru prevenirea și limitarea expansiunii unor speculații şi atacuri la adresa independenței justiției şi a magistraților.
Monitorizarea atentă şi continuă a presei centrale şi locale, online, scrise, audio şi video, precum şi a spaţiului social media s-a concretizat în sesizări ale Inspecției Judiciare dispuse de conducerea Consiliului, precum și măsuri dispuse în Plenul sau Secțiile C.S.M., dar și în adoptarea unor poziții publice ferme prin publicarea unor informări sau comunicate de presă, cu respectarea cerințelor de claritate şi accesibilitate în transmiterea mesajului public. 
Identificarea problemelor de interpretare şi aplicare a dispozițiilor Ghidului de bune practici privind relația sistemului judiciar cu mass-media, fie la sesizarea purtătorilor de cuvânt din instanțe şi parchete, fie a jurnaliștilor, şi coordonarea unei interpretări cât mai unitare a acestui instrument au constituit o altă preocupare în activitatea Serviciului.
Inițiate în cea mai mare parte de jurnaliști, solicitările telefonice au fost și în cursul acestui an adresate şi de justițiabilii nemulțumiți de activitatea magistraților, a Inspecției Judiciare, a Consiliului, de soluțiile pronunțate de judecători sau procurori. Furnizarea unui feed-back prompt jurnaliștilor şi altor persoane sau organizații interesate a fost un element suplimentar de îmbunătățire a imaginii instituției şi chiar de prevenire a lansării în spațiul public a unor informații nereale sau trunchiate.
Din punct de vedere al modalităților de comunicare, ținând cont de evoluția tehnologică spectaculoasă a ultimilor ani, a fost valorificată o largă paletă a canalelor şi instrumentelor de comunicare, inclusiv platformele social media Facebook și Linkedin. Comunicarea publică prin utilizarea platformelor social media prezintă avantaje indubitabile pentru imaginea şi vizibilitatea instituției. Dincolo de rapiditatea cu care mesajele sunt difuzate şi propagate în spațiul public față de un număr mare de potențiali destinatari, aparținând tuturor categoriilor de grupuri țintă, utilizarea unor elemente de identitate vizuală face mult mai atractiv mesajul public transmis, inclusiv printre utilizatorii din segmentul tânăr al populației, care ar trebui să beneficieze din timp de educație juridică. 
[bookmark: _Hlk212540731]Platformele social media Facebook și Linkedin ale Consiliului Superior al Magistraturii, alături de aplicația telefonică WhatsApp şi de instrumentele de comunicare utilizate în relația cu mass media (comunicat de presă, informare de presă), au reprezentat canale de comunicare eficiente pentru asigurarea unei vizibilități sporite a activității instituției, inclusiv în cadrul proiectelor cu finanțare externă derulate de Consiliu.
Astfel, și în cursul anului 2025 S.I.P.R.M.M.P.D.C.P a menținut trendul ascendent a comunicării pe social media, fiind publicate peste 200 de postări pe platformele social media Facebook și Linkedin ale C.S.M..
În data de 26 martie 2025, 15 studenţi ai Facultăţii de Drept din cadrul Academiei de Studii Economice București au participat la o întâlnire cu reprezentanţii Consiliului Superior al Magistraturii, marcând astfel începutul perioadei de practică pe care au desfășurat-o la Consiliu în temeiul Acordului cadrul de colaborare privind efectuarea stagiului de practică în cadrul programelor de studii universitare de licenţă şi master.
În cadrul discuţiilor interactive a fost prezentată structura sistemului judiciar din România, precum şi rolul constituţional, dar şi modalitatea de organizare şi funcţionare a C.S.M., statutul judecătorilor şi procurorilor, modalităţile în care pot deveni magistraţi, precum şi aspecte practice privind activitatea de judecată şi de urmărire penală.
În contextul evenimentului dedicat Zilei Justiţiei, Consiliul Superior al Magistraturii a găzduit în luna iulie 2025 peste 70 de studenți din cadrul facultăților de drept din București și de auditori de justiție din cadrul Institutului Național al Magistraturii, care au fost invitaţi la sediul Consiliului pentru discuţii cu membrii aleşi şi reprezentanţi din cadrul aparatului instituţiei, în cadrul unui eveniment de tipul Porţilor deschise.
Temele abordate au inclus modalitatea în care funcţionează sistemul judiciar din România şi Consiliul Superior al Magistraturii, cu accent pe aspecte pratice din activitatea judecătorilor şi procurorilor, iar studenţii şi auditorii de justiţie au adresat întrebări şi s-au documentat prin intermediul broşurilor elaborate de Consiliul, distribuite cu această ocazie.
Materialele puse la dispoziție în cadrul Centrului de Informare de la parterul Consiliului au fost actualizate, acestea fiind utilizate şi cu prilejul Zilei Justiției.
Evenimentul a fost mediatizat de Consiliu și preluat în presa centrală și locală.
· Volumul de activitate 
Sub aspectul cuantificării volumului de activitate derulat de Serviciul de informare publică, relaţii cu mass-media și protecția datelor cu caracter personal în anul 2025, acesta poate fi redat după cum urmează: 
· au fost emise un număr de 68 de comunicări sub formă de informări de presă, comunicate de presă, precizări, mesaje;
· s-au înregistrat 624 de lucrări având ca obiect solicitări formulate potrivit Legii nr. 544/2001 privind liberul acces la informațiile de interes public (364 de solicitări scrise și 260 de solicitări verbale), dintre care 85 de solicitări de informații exceptate de la liberul acces şi 48 greșit îndreptate, acestea din urmă fiind redirecționate, potrivit art. 24 din H.G. nr. 123/2002;
· au fost înregistrate la S.I.P.R.M.M.P.D.C.P. şi un număr de 31 de petiții care nu erau fundamentate pe Legea nr. 544/2001 privind liberul acces la informaţii de interes public, acestea fiind transmise Serviciului de relaţii cu publicul, registratură şi arhivă, pentru a fi soluționate potrivit atribuțiilor;
· funcționarea serviciului în acord cu dispozițiile legale este relevată şi de numărul relativ redus de reclamații administrative, respectiv 12, dintre care 11 au fost respinse și una admisă;
· grupul de informare cu jurnaliștii în aplicaţia telefonică WhatsApp a fost utilizat ca un canal obişnuit de transmitere a informaţiilor publice în relaţia cu mass media, iar prin intermediul acestuia au fost transmise de către purtătorul de cuvânt şi răspunsurile solicitate de către jurnalişti în forma comunicatelor de presă, a precizărilor care se impun pentru lămurirea neclarităților referitoare la activitatea Consiliului Superior al Magistraturii sau la poziţia publică a acestuia, a soluțiilor adoptate de plen sau de secţii;
· în vederea soluționării cu celeritate, potrivit legii, a solicitărilor de informații de interes public şi a realizării altor activități ce revin în competența compartimentului, în cele mai multe situații, purtătorul de cuvânt şi ceilalți reprezentanți ai serviciului au desfășurat activități şi în afara programului normal de lucru.
În ceea ce privește lucrările referitoare la datele cu caracter personal (G.D.P.R.), acestea au fost în număr de 24, dintre care 2 solicitări privind ștergerea datelor de pe site-ul C.S.M. și 22 de solicitări/plângeri adresate de justițiabili.
· Problematica vizată prin solicitările adresate S.I.P.R.M.M.P.D.C.P. în temeiul Legii nr. 544/2001 privind liberul acces la informații de interes public
[bookmark: _Hlk180573746]Problematica vizată de solicitanți prin cererile formulate în scris în temeiul Legii 
nr. 544/2001 privind liberul acces la informații de interes public a avut în vedere, în principal, furnizarea de informații din următoarele domenii: statistică judiciară, puncte de vedere emise de compartimentele de specialitate ale Consiliului, aspecte ale evoluției în carieră a unor judecători şi procurori (în cea mai mare măsură traseul profesional public), aspecte vizând depunerea jurământului, declarații de avere, interese, rudenie sau neapartenență ale magistraților, date referitoare la activitatea membrilor Consiliului Superior al Magistraturii, aspecte vizând răspunderea disciplinară a magistraților sau verificările efectuate de Inspecția Judiciară; regulamentele de concurs sau de funcționare a Consiliului, lucrări înaintate de Consiliul Superior al Magistraturii către Inspecția Judiciară; participarea membrilor de drept la ședințele Secțiilor și ale Plenului, modul de soluționare a ordinii de zi alocate fiecărei ședințe - solicitări formulate înainte de publicarea pe site-ul oficial; utilizarea fondurilor bugetare sau cele alocate din finanțare externă în cadrul proiectelor derulate din fonduri europene de către Consiliu; salarizarea magistraților, date privind pensionarea magistraților, concursurile organizate de Consiliul Superior al Magistraturii, participarea magistraților la diverse forme de pregătire profesională; hotărâri adoptate de Plenul sau secţiile Consiliului, solicitări privind modul de comunicare a jurnaliștilor cu purtătorii de cuvânt ai instanțelor şi parchetelor, rapoarte ale Inspecției Judiciare discutate în ședințele Plenului Consiliul Superior al Magistraturii, proiecte derulate de Consiliul Superior al Magistraturii.
Persoanele care au manifestat un interes major față de activitatea Consiliului au fost jurnaliștii, persoanele fizice, iar uneori asociațiile profesionale ale magistraților și diverse asociații reprezentând societatea civilă.
În solicitările telefonice, jurnaliștii au manifestat interes pentru deciziile luate în plen şi secții referitoare la avize legislative şi propuneri de modificări legislative în diverse domenii, apărarea reputației judecătorilor şi procurorilor, sancțiunile disciplinare aplicate şi detalierea situației de fapt reținute de secții în soluționarea acțiunilor disciplinare, precum și soluții dispuse în urma derulării unor proceduri penale față de magistrați. În activitatea de comunicare verbală, purtătorul de cuvânt a urmărit realizarea unei informări prompte a jurnaliștilor prin furnizarea în cel mai scurt timp a datelor solicitate şi a descrierii ample a modului de funcționare şi organizare a Consiliul Superior al Magistraturii şi, respectiv, al instanțelor şi parchetelor.
· Coordonarea rețelei purtătorilor de cuvânt şi de formare profesională în domeniul comunicării publice
Referitor la coordonarea rețelei purtătorilor de cuvânt şi a personalului auxiliar de la nivelul instanțelor judecătorești şi parchetelor, în virtutea atribuțiilor de coordonare şi îndrumare, purtătorul de cuvânt a acordat consultanță acestora și recomandări pentru unificarea procedurii administrative în domeniu ori de câte ori s-a solicitat ori s-a apreciat necesar.
· Problematica vizată prin solicitările adresate S.I.P.R.M.M.P.D.C.P. referitoare la datele cu caracter personal în aplicarea G.D.P.R.
Problematica vizată de solicitanți prin cererile formulate în temeiul Regulamentului nr. 679/2016 privind protecția persoanelor fizice în ceea ce privește prelucrarea datelor cu caracter personal şi privind libera circulație a acestor date şi de abrogare a Directivei 95/46/CE, adoptat de către Parlamentul European şi Consiliul Uniunii Europene la data de 25 mai 2018 (G.D.P.R.) a avut în vedere, în principal, anonimizarea datelor pe portalul just.ro, soluționarea plângerilor întemeiate pe prevederile art. 77 din Regulamentul G.D.P.R., dar și ștergerea datelor cu caracter personal de pe site-ul C.S.M.
De asemenea, unele solicitări adresate Consiliului au vizat:
· modul de aplicare la nivelul instanțelor judecătorești a prevederilor art. 28 din Regulamentul privind protecția datelor cu caracter personal nr. 679/2016;
· procedura de anonimizare a numelui şi prenumelui părților pe portalul instanțelor de judecată ori a obiectului sau chiar a întregului dosar, precum și anonimizarea datelor pe portalul Rejust.ro;
· aplicarea legislației în vigoare privitoare la protecția datelor cu caracter personal asupra procedurii de comunicare a citațiilor și a altor documente din dosare.
Potrivit art. 34 alin. (2) din Legea nr. 305/2022 privind Consiliul Superior al Magistraturii, Consiliul este autoritate competentă pentru supravegherea operaţiunilor de prelucrare a datelor cu caracter personal de către instanţele judecătoreşti în exercitarea atribuţiilor lor judiciare.
[bookmark: _Hlk212469707]În contextul Strategiei de dezvoltare a sistemului judiciar 2022-2025, prin Hotărârea Secţiei pentru judecători nr. 2646/16.11.2023 a fost adoptat chestionarul propus ca modalitate de evaluare a gradului de satisfacţiei a părților interesate la nivelul instanţelor de judecată.
           Chestionarul, în vederea implementării, a fost transmis curților de apel pentru a fi diseminat instanțelor din circumscripție. Astfel, în perioada ianuarie - decembrie 2024, chestionarul a fost completat de către părţile interesate (ex. cetăţeni/justiţiabili/avocaţi etc.) la nivelul curților de apel, precum și la nivelul instanțelor din circumscripție. 
           Răspunsurile transmise de toate curțile de apel referitoare la implementarea chestionarului la nivelul curțiilor, precum și la nivelul instanțelor arondate, au fost centralizate de către Serviciul de informare publică, relaţii cu mass media și protecția datelor cu caracter personal. La nivelul curților de apel și a instanțelor din circumscripție au fost completate 3174 de chestionare.
În ședința din data de 04 septembrie 2025, Comisia nr. 2 judecători -  „Resurse umane și organizare” a luat act de materialul centralizator elaborat de Serviciul de informare publică, relaţii cu mass media și protecția datelor cu caracter personal.
Statistica materialelor centralizatoare cu relevanță asupra evaluării satisfacției părților interesate și a percepției privind accesul la justiție a fost dată publicității.
De asemenea, în cadrul Strategiei de dezvoltare a sistemului judiciar şi a justiţiei ca serviciu public 2025 - 2029, prin Serviciul de informare publică, relaţii cu mass media și protecția datelor cu caracter personal se efectuează o analiză a procesului de comunicare și a resurselor existente (personal de specialitate) la nivelul instanțelor.
 În vederea efectuării analizei, au fost solicitate și primite informații de la toate curțile de apel și instanțele din circumscripție.
 Răspunsurile transmise de toate instanțele au fost centralizate și analizate în cadrul S.I.P.R.M.M.P.D.C.P, urmând ca asupra concluziilor care rezultă în urma analizei efectuate la nivelul fiecărei curţi de apel să aprecieze comisia de specialitate.
Prin întreaga sa activitate, Serviciul de informare publică, relaţii cu mass-media și protecția datelor cu caracter personal a reafirmat și în acest an deschiderea instituției spre dialog şi colaborare cu reprezentanții mass-media şi cu alte instituții sau persoane interesate de activitatea justiției, comunicând atât proactiv, cât și cu celeritate.
În concluzie, se poate afirma că, în ansamblu, deși activitatea de comunicare publică este întotdeauna perfectibilă, comunicarea dintre reprezentanții mass-media şi reprezentanții S.I.P.R.M.M.P.D.C.P. a fost una bună în linii generale, această activitate fiind derulată cu aplicarea dispozițiilor legale incidente, în contextul conturat de nevoia unei comunicări mai prezente din partea Consiliului în spaţiul public în raport de campania mediatică de denigrare a corpului profesional al magistraţilor derulată în acest an în spaţiul public, pe fondul propunerilor de modificare legislativă a statutului magistraţilor. 
[bookmark: _Toc219287987]VI.8. Activitatea Serviciului achiziţii publice, protocol și secretariat
[bookmark: _Toc430867140][bookmark: 1720848]Biroul de achiziţii publice a fost înfiinţat prin Hotărârea Plenului C.S.M. nr. 399/2007 privind modificarea şi completarea Regulamentului de organizare şi funcţionare a Consiliului Superior al Magistraturii, publicată în Monitorul Oficial nr. 450 din 3 iulie 2007, şi constituie compartimentul specializat în atribuirea contractelor de achiziţii publice.
Atribuțiile și competențele Biroului de Achiziţii Publice și Protocol au fost prevăzute inițial în Regulamentul de organizare și functionare a Consiliului Superior al Magistraturii aprobat prin Hotararea Plenului C.S.M. nr. 326/2005 și, ulterior, în Regulamentul de organizare și funcționare a Consiliului Superior al Magistraturii aprobat prin Hotărârea Plenului C.S.M. nr. 1073/03.12.2018, prin care a fost abrogată Hotărârea Plenului C.S.M. nr. 326/2005.
Prin Hotărârea Plenului C.S.M. nr. 1108/2013, Biroul de achiziţii publice a fost transformat în Compartiment de achiziţii publice, iar începând cu luna iulie 2015 a redevenit Birou. Prin Hotărârea Plenului C.S.M. nr. 136/18.06.2024, Biroul de achiziţii publice și protocol a fost transformat în Serviciu și a primit atribuții de asigurare a secretariatului la nivelul instituției.
Serviciul funcţionează în subordinea ordonatorului principal de credite, derulând procedurile de achiziţie publică reglementate de actele normative în domeniu. 
Prin activitatea Serviciului s-au asigurat toate condiţiile în vederea bunei derulări a contractelor în vigoare şi pentru încheierea unor noi contracte în conformitate cu solicitările compartimentelor ce funcţionează la nivelul instituţiei.
Serviciul de achiziţii publice, protocol și secretariat desfăşoară o activitate de sinteză şi previziune în ceea ce priveşte solicitările compartimentelor de specialitate, întocmind Programul Anual al Achizițiilor Publice pe anul 2025, în condiţiile impuse de Legea nr. 98/2016 privind achizițiile publice modificată și Legea bugetului de stat.
În mod concret, în anul 2025, Serviciul de achiziţii publice, protocol și secretariat a soluționat un număr de peste 250 de solicitări (referate de necesitate pentru achiziții directe și proceduri de atribuire, precum și alte tipuri de solicitări) de la departamentele din cadrul Consiliului, fiind încheiate un număr de peste 221 de contracte și acte adiționale, având ca obiect prestarea de servicii şi furnizarea de bunuri necesare bunei funcţionări a activităţii C.S.M.. 
În cadrul derulării procedurilor de achiziţii publice, în conformitate cu prevederile Legii nr. 98/2016 privind achiziţiile publice modificată, s-a recurs atât la achiziționarea directă din catalogul SICAP/off line a bunurilor și serviciilor necesare funcționării instituției, cât și la procedurile de atribuire prevăzute de art. 68 din Legea nr. 98/2016 privind achizițiile publice, cu modificările și completările ulterioare.
Astfel, Serviciul de achiziţii publice, protocol si secretariat a realizat în anul 2025  un număr de peste 105 de achiziţii directe de bunuri și servicii prin cumpărare directă, din catalogul electronic SICAP/off line.
Totodată, au fost derulate proceduri de achiziţie (proceduri simplificate, proceduri realizate după norme proprii, proceduri de licitație deschisă) finalizate cu încheierea unor contracte, acorduri cadru și contracte subsecvente cu operatorii economici specializați în domeniu.
Informațiile privind obiectul contractelor, sumele, procedurile de achiziție publică folosite, numele/denumirea câștigătorilor, procedurile anulate, se regăsesc pe site-ul www.e-licitatie.ro, la secţiunea autoritate contractantă - Consiliul Superior al Magistraturii și pe site-ul instituției la secțiunea „Achiziții publice”. 
O preocupare importantă a Serviciului de achiziţii publice, protocol și secretariat a constat în selecţia riguroasă a ofertanţilor, astfel încât să se asigure instituţiei servicii şi produse eficiente şi de calitate, în măsura posibilităţilor rezultate din derularea ulterioară a contractelor și constrângerilor bugetare pe care a fost nevoit să le respecte prin rectificările bugetare aprobate.
În cadrul activității de protocol s-a asigurat realizarea în bune condiţii a deplasărilor membrilor și personalului Consiliului în străinătate și în țară, prin achiziționarea serviciilor de cazare, transport, transfer și asigurare medicală, precum și desfășurarea în condiții corespunzătoare a întâlnirilor cu delegaţiile străine şi interne, invitate de Consiliu.
Personalul din cadrul S.A.P.P.S. s-a implicat în organizarea şi desfăşurarea activităţilor cu caracter festiv, a asigurat protocolul necesar pentru președintele instituției, cabinetele membrilor și toate întâlnirile organizate la/pentru Consiliul Superior al Magistraturii și a sprijinit celelalte compartimente ale aparatului Consiliului în organizarea unor evenimente internaţionale și interne.
Serviciul de achiziţii publice, protocol și secretariat a fost implicat și în derularea unor proiecte cu finanțare europeană, personalul fiind antrenat în organizarea procedurilor de achiziție și în activitatea de evaluare și selecţie a ofertanților, pentru activitățile planificate în cadrul proiectelor aprobate de autoritățile de management, astfel: 
- Componenta de Program 5 Îmbunătățirea și consolidarea sistemului de justiție pentru minori, finanțată în cadrul Programului de Cooperare Elvețiano-Român (a doua contribuție);
- „Îmbunătățirea digitalizării la nivelul Consiliului Superior al Magistraturii” în cadrul Mecanismului de Redresare și Reziliență, în cadrul Componentei 7 – „Transformare digitală”, Investiția 4 „Digitalizarea sistemului judiciar” din Planul Național de Redresare și Reziliență.
[bookmark: _Toc219287988]VI.9. Activitatea Serviciului informatică şi statistică judiciară
[bookmark: _Toc219287989]VI.9.1. Activitatea Compartimentului statistică judiciară
În anul 2025, la nivelul Compartimentului de Statistică Judiciară au fost consemnate un număr de 30 de lucrări cu număr propriu de Compartiment și 357 de lucrări cu număr comun de Serviciu în EMAP – Registry, fiind acordat totodată sprijin compartimentelor din cadrul aparatului propriu pentru furnizarea datelor statistice necesare în lucrările acestora. 
Au fost desfășurate activități de statistică judiciară vizând în principal următoarele direcții:
-	coordonarea mentenanței și funcționalității aplicației de statistică judiciară Statis - Central, inclusiv pentru rapoartele privind aspectele calitative ale muncii judecătorilor (încărcătura pe judecător sau grefier, agregarea atributelor statistice etc);
-	coordonarea mentenanței modulului Executări penale din Statis astfel încât să ofere date dezagregate pe sexe, vârstă (majori/minori) și cetățenie (română/străină) şi alte criterii secundare cum ar fi recidiva, antecedentele penale etc.;
-	coordonarea mentenanței funcționalității aplicațiilor Statis Semicentral pentru curțile de apel și instanțele arondate, precum și a celei pentru Înalta Curte de Casație și Justiție, de așa natură încât, pe lângă pilonul Statis - Central, fiecare curte de apel (pentru sine și pentru instanțele din subordine) să poată să își actualizeze datele statistice săptămânal, rămânând ca Statis - Central să centralizeze trimestrial datele naționale;
-	testarea rapoartelor statistice și generarea de date statistice din noua aplicație statistică (Statis.Rejust.ro) dezvoltată la nivelul Consiliului și construită pe o arhitectură modernizată și inovatoare, menită să optimizeze procesele de colectare, analiză și raportare a datelor statistice judiciare; 
-	generarea, analiza, verificarea şi centralizarea datelor statistice care au servit la fundamentarea deciziilor luate de C.S.M. în demersuri ca acelea privind raționalizarea unor instanțe şi parchete, echilibrarea schemelor de personal, transferuri sau detașări, organizarea de concursuri de admitere la I.N.M. sau în magistratură etc.;
-	întocmirea raportului anual de activitate pentru instanțe şi parchete, ca parte integrantă a Raportului privind Starea Justiţiei;
-	furnizarea de date statistice către Direcţia Afaceri Europene, Relaţii Internaţionale şi Programe în vederea întocmirii raportării statistice anuale pentru C.E.P.E.J.;
-	participarea la reuniunile internaționale de lucru ale corespondenților naționali C.E.P.E.J. din statele membre ale Consiliului Europei, observatoare sau în colaborare cu Co.E., în vederea unificării metodologiei de raportare statistică și a armonizării conceptelor de statistică judiciară cu cele din metodologia C.E.P.E.J. de colectare a datelor statistice naționale;
-	furnizarea de date statistice compartimentelor din cadrul C.S.M. pentru fundamentarea punctelor de vedere și a notelor proprii întocmite;
-	diverse circulare către instanțele naționale cu referire la funcționarea modulelor aplicației de statistică judicară Statis - Ecris și la actualizările ori aspectele de noutate apărute în exploatarea aplicației;
-	diverse analize şi sesizări transmise Direcției Tehnologia Informației din cadrul Ministerului Justiției;
-	diverse analize şi date statistice transmise la solicitarea cabinetelor membrilor C.S.M.;
-	furnizarea de date statistice pentru D.A.E.R.I.P. şi alte compartimente din cadrul C.S.M. implicate în derularea de programe de dezvoltare instituţională cu finanţare din fonduri şi granturi europene nerambursabile sau parţial rambursabile;
-	asigurarea lucrărilor de secretariat și participarea la ședințele Comisiei de aprobare a modificărilor aduse aplicației ECRIS și a celorlalte aplicații din sistemul judiciar;
-	transmiterea de date statistice la solicitarea diverselor direcții şi departamente din Ministerul Justiției sau Ministerul Afacerilor Externe;
-	transmiterea de date statistice către beneficiari externi, persoane fizice și juridice, prin intermediul S.I.P.R.P.M.M.P.D.C.P. sau S.R.P.R.S.A. din cadrul Consiliului;
-	completarea de machete statistice transmise de Institutul Național de Statistică în vederea realizării Anuarului statistic sau la cererea altor organisme internaționale, precum Comisia Europeana, U.N.I.C.E.F. etc.;
-	transmiterea către Ministerul de Interne, Agenția Națională Antidrog, Agenția Națională pentru Traficul de Persoane și Agenția Națională pentru Politici și Coordonare în Domeniul Drogurilor și Adicțiilor, de date statistice privind traficul de droguri şi traficul de persoane;
-	participarea la grupurile de lucru interinstituţionale privind îmbunătățirea şi diversificarea raportărilor de statistică judiciară, alături de M.J., P.Î.C.C.J., I.G.P.R., I.N.S., M.A.E., A.N.A., A.N.I.T.P. şi alte instituții publice producătoare sau beneficiare de raportări statistice.
[bookmark: _Toc219287990]VI.9.2. Activitatea Compartimentului informatică
Compartimentul informatică a oferit, pe întreg parcursul anului 2025, suportul necesar pentru buna desfășurare a activității departamentelor Consiliului Superior al Magistraturii și a asigurat funcționarea optimă a produselor și serviciilor informatice.
În anul 2025, monitorizarea operaţiilor efectuate de Compartimentul informatică s-a realizat prin intermediul sistemului de helpdesk implementat la nivelul compartimentului și prin intermediul registrelor specifice.
Efortul specialiștilor IT din cadrul Compartimentului informatică s-a axat pe următoarele patru componente:
1. Administrarea, dezvoltarea și optimizarea produselor și serviciilor informatice existente:
A) Administrarea, dezvoltarea și optimizarea portalului EMAP prin:
- asigurarea suportului tehnic permanent pentru încărcarea de materiale în secțiunile: mapa electronică, vot electronic, registratură, activitate C.S.M., activităţi proiecte, cazuri de integritate, întâlniri trimestriale, declarații de avere și interese, etc;
- integrarea de noi tehnologii şi actualizarea celor existente la ultimele versiuni;
- asigurarea suportului tehnic pentru exploatarea instrumentelor: chestionare online, conversie audio în text;
- dezvoltarea de noi funcționalități aferente concursurilor/examenelor organizate de C.S.M.: reproiectarea rapoartelor, eficientizarea secțiunilor aferente gestiunii candidaților, eficientizarea sistemului de vot electronic și a structurilor de lucru (comisii).
B) Administrarea și dezvoltarea site-ului Consiliului Superior al Magistraturii 
În concordanță cu obiectivele generale ale C.S.M., Compartimentul informatică are ca preocupare permanentă îmbunătățirea structurii paginii de internet a Consiliului și a serviciilor oferite publicului.
Astfel, în cursul anului 2025, Compartimentul informatică:
· a asigurat integrarea de noi tehnologii şi actualizarea celor existente la ultimele versiuni;
· a asigurat actualizarea structurii site-ului conform solicitărilor transmise de către departamentele Consiliului;
· a efectuat actualizarea secțiunilor site-ului cu materiale transmise de către departamentele consiliului, pe aria de competență.
C) Asistență utilizatori pentru exploatarea serviciilor și produselor informatice:
Prin sistemul de evidență și control al solicitărilor transmise către Compartimentul informatică, în perioada 01 ianuarie 2025 – 31 decembrie 2025 au fost înregistrate un număr de aproximativ 10.000 de solicitări. Aceste solicitări au vizat probleme precum: solicitare de suport tehnic pentru depanare hardware și software, publicare de materiale pe site-ul C.S.M. (anunțuri, concursuri, comunicate, hotărâri, minute, agende, etc); publicare materiale în portalul EMAP; asistenţă tehnică de specialitate pentru utilizatorii din instanţe, parchete, I.N.M., S.N.G., I.J., M.J.; lucrări administrative;
D) Actualizarea permanentă a produselor legislative: Eurolex, Monitorul Oficial al României şi suport de specialitate pentru buna funcţionare a acestora;
E) Suport permanent pentru menținerea infrastructurii hardware și software: administrare servere, administrare active directory, actualizare produse office, produse contabilitate, baze de date, etc;
F) Asigurarea, în cadrul Serviciului informatică şi statistică judiciară, a mentenanței aplicației desktop ReJust, dezvoltată pentru uzul judecătorilor și grefierilor, precum și organizarea unor sesiuni de formare a grefierilor, prin intermediul a trei webinare organizate de S.N.G.;
G) Suport tehnic de specialitate pentru concursurile/examenele organizate de Consiliul Superior al Magistraturii, Institutul Național al Magistraturii și Școala Națională de Grefieri:
- Concurs de admitere la Institutul Naţional al Magistraturii, organizat in perioada 25 iulie 2024 – 16 aprilie 2025;
- Concurs de admitere la Institutul Naţional al Magistraturii, organizat in perioada iulie 2025 - martie 2026;
- Examen de capacitate al judecătorilor stagiari și procurorilor stagiari, organizat în perioada octombrie 2024 - aprilie 2025;
- Examen de capacitate al judecătorilor stagiari și procurorilor stagiari, organizat în perioada octombrie 2024 - aprilie 2025;
- Concurs de promovare efectivă în funcţii de execuţie a judecătorilor, organizat în perioada septembrie 2024 - februarie 2025;
- Concurs de promovare efectivă în funcţii de execuţie a judecătorilor, organizat în perioada februarie - iunie 2025;
- Concurs de promovare efectivă în funcţii de execuţie a judecătorilor la curțile de apel, organizat în perioada septembrie - decembrie 2025;
- Concurs de promovare efectivă în funcţii de execuţie a procurorilor, organizat în perioada martie - septembrie 2025;
- Concurs sau examen pentru numirea în funcţii de conducere a procurorilor la parchetele de pe lângă curţile de apel, tribunale, tribunale specializate si judecătorii, organizat în perioada august - decembrie 2025;
- Concurs sau examen pentru numirea în funcţii de conducere a judecătorilor la curţile de apel, tribunale, tribunale specializate, judecătorii și instanțele militare, organizat în perioada august - decembrie 2025;
- Concurs de promovare în funcţia de judecător la Înalta Curte de Casaţie şi Justiţie, organizat în perioada septembrie 2024 - ianuarie 2025;
- Concurs de promovare în funcţia de judecător la Înalta Curte de Casaţie şi Justiţie, organizat în perioada august - noiembrie 2025;
- Concurs pentru numirea în funcția de inspector judiciar în cadrul Direcției de inspecție pentru judecători a Inspecției Judiciare, organizat în perioada 14 octombrie 2024 – 11 martie 2025;
- Concurs pentru numirea în funcția de inspector judiciar în cadrul Direcției de inspecție pentru procurori a Inspecției Judiciare, organizat în perioada 12 decembrie 2024 – 01 iulie 2025;
- Concurs pentru numirea în funcția de director al Direcției de inspecție pentru judecători din cadrul Inspecției Judiciare, organizat în perioada 26 februarie – 01 iulie 2025;
- Concurs privind numirea în funcţie a inspectorului-şef şi a inspectorului şef-adjunct ai Inspecției Judiciare, organizat în perioada 26 februarie – 01 iulie 2025;
- Concursul de admitere la Şcoala Naţională de Grefieri, sesiunea mai 2025.
2. Dezvoltare proiectelor informatice
Consiliul Superior al Magistraturii a implementat un sistem de inteligență artificială dedicat anonimizării automate a hotărârilor judecătorești care este folosit punctual de către personalul instanțelor, urmând a fi extins, după mici adaptări, la nivelul întregii baze de date, prin înlocuirea vechiului mecanism de anonimizare, bazat pe algoritmi tehnici, cu noul sistem bazat pe inteligență artificială.
În cadrul Consiliului se află în curs de implementare la nivel național un sistem de inteligență artificială destinat să realizeze rezumatul susținerilor părților în cadrul procedurilor judiciare (text.rejust.ro). Aceste susțineri constituie partea introductivă a unei hotărâri judecătorești, fiind esențiale pentru prezentarea cadrului factual și juridic în care se încadrează litigiul, înainte de expunerea raționamentului judecătorului avut în vedere la deliberare și pronunțare. Proiectul urmărește să automatizeze procesul de sintetizare a pozițiilor părților – cererile, apărările, excepțiile și concluziile – într-o formă clară și concisă, respectând cerințele formale ale redactării hotărârilor. Un astfel de instrument are potențialul de a reduce semnificativ volumul de muncă administrativă al judecătorilor și al personalului auxiliar, permițându-le judecătorilor să se concentreze mai atent asupra aspectelor esențiale ale deliberării și redactării raționamentului juridic propriu-zis. Au fost redactate susținerile din aproximativ 170.000 de cereri adresate instanțelor și noul model de inteligență artificială a fost folosit în aproximativ 12.000 de cereri. 
În cadrul C.S.M. a fost dezvoltată o nouă aplicație statistică – statis.rejust.ro, construită pe o arhitectură modernizată și inovatoare, menită să optimizeze procesele de colectare, analiză și raportare a datelor statistice judiciare. 
În cursul anului 2025, portalul registratura.rejust.ro a beneficiat de implementare a unor noi funcționalități, fiind optimizat atât pentru a facilita interacțiunea utilizatorilor, cât și pentru a simplifica sarcinile celor responsabili de gestionarea fluxului documentelor și al corespondenței, contribuind astfel la eficientizarea activității instanțelor și la creșterea calității serviciilor oferite.
Procesul de dezvoltare a inclus integrarea unor funcționalități avansate care simplifică procesul de transmitere și gestionare a cererilor, concomitent cu implementarea unui sistem care transmite automat confirmări prin e-mail referitoare la depunerea și procesarea cererilor, menținând părțile informate în timp real cu privire la evoluția solicitărilor lor. 
Trebuie menționat că soluția reprezintă un modul în cadrul aplicației ReJust Desktop și gestionează orice e-mail transmis către adresele de e-mail configurate în acest scop de instanțele judecătorești, nu doar cele transmise prin intermediul portalului registratura.rejust.ro.
Acest modul facilitează și încărcarea documentelor în ECRIS, nemaifiind necesară scanarea acestora după aplicarea vizei de primire. În plus, pe viza aplicată electronic sunt afișate și următoarele informații ce diminuează timpul de procesare a cererilor: numărul dosarului, completul și termenul de judecată.
Dacă e-mailul conține documente semnate electronic, la finalul fiecărui document se atașează automat un raport din conținutul căruia rezultă dacă pe document a fost aplicată o semnătură electronică extinsă, bazată pe un certificat calificat nesuspendat sau nerevocat la momentul respectiv și generată cu ajutorul unui dispozitiv securizat de creare a semnăturii electronice. 
Pentru dosarele noi, părțile primesc pe e-mail confirmare de înregistrare a dosarului, fiindu-le comunicat și numărul unic al dosarului nou creat. Pentru înscrisurile depuse la dosarele existente, părțile primesc pe e-mail confirmarea faptului că documentul a fost încărcat în dosar. Dacă partea atașază fișiere în formate neacceptate, în răspunsul trimis se menționează expres ce atașamente nu au fost prelucrate din cauza extensiei fișierului. În același timp, grefierul registrator are posibilitatea de a restitui e-mailul sau de a-l redirecționa către o altă adresa de e-mail.
În cursul anului 2025, portalul de jurisprudență rejust.ro a fost optimizat prin implementarea unor soluții avansate de securitate, menite să prevină utilizarea neautorizată a unor aplicații software pentru preluarea automată a jurisprudenței publicate. Această abordare reflectă o atenție sporită acordată securității și utilizării portalului exclusiv în conformitate cu scopul pentru care a fost conceput.
3. Participare în cadrul mai multor proiecte 
- Dezvoltarea sistemului electronic de management al cauzelor – ECRIS V;
- Proiectul „Îmbunătățirea digitalizării la nivelul Consiliului Superior al Magistraturii”, finanțat prin Mecanismul de Redresare și Reziliență, în cadrul Componentei 7 – „Transformare digitală”, Investiția 4 „Digitalizarea sistemului judiciar” din Planul Național de Redresare și Reziliență.
4. Securitate
[bookmark: _Toc430867141]Produsele de securitate la nivel de staţie au fost actualizate la ultimele versiuni. Echipamentele de protecţie la nivelul reţelei au fost monitorizate permanent, prin intermediul consolelor specifice de management, pentru a asigura protecţia împotriva atacurilor cibernetice.
[bookmark: _Toc219287991][bookmark: _Toc403552677][bookmark: _Toc430867142]VI.10. Activitatea Compartimentului de audit public intern
Structura de audit public intern din cadrul Consiliului Superior al Magistraturii este organizată la nivel de compartiment şi îşi desfăşoară activitatea conform Legii nr. 672/2002 privind auditul public intern, republicată, cu modificările şi completările ulterioare, Normelor generale privind exercitarea activităţii de audit public intern aprobate prin H.G. nr. 1086/2013 şi Normelor metodologice privind exercitarea auditului public intern din cadrul C.S.M., avizate de către Unitatea Centrală de Armonizare a Auditului Public Intern, structură în cadrul Ministerului Finanţelor.
Potrivit art. 102 alin. (1) din Regulamentul de organizare şi funcţionare a Consiliului Superior al Magistraturii aprobat prin Hotărârea Plenului C.S.M. nr. 122/2023, Compartimentul de audit public intern reprezintă compartimentul de specialitate care exercită, în condiţiile legii, auditul intern asupra activităţilor desfăşurate în cadrul Consiliului, Institutului Naţional al Magistraturii şi Şcolii Naţionale de Grefieri, iar potrivit art. 103 alin. (1) lit. e) din acelaşi Regulament efectuează misiuni de evaluare cel puţin o dată la 5 ani la Compartimentul de audit public intern din cadrul Inspecţiei Judiciare. 
Sfera auditului public intern cuprinde toate activităţile desfăşurate în cadrul Consiliului şi instituţiilor publice aflate sub coordonarea acestuia, pentru îndeplinirea obiectivelor acestora, inclusiv evaluarea sistemului de control intern managerial.
Structura de audit public intern din cadrul Consiliului funcţionează în subordinea directă a Preşedintelui Consiliului Superior al Magistraturii, exercitând o funcţie distinctă şi independentă de activităţile instituţiei.
Obiectivul general al auditului public intern vizează, în principal, îmbunătăţirea managementului prin misiuni de asigurare şi activităţi de consiliere.
Compartimentul de audit public intern şi-a desfăşurat activitatea în anul 2025 potrivit Planului multianual de audit public intern pentru perioada 2025 - 2028, în baza căruia a fost elaborat Planul de audit public intern pentru anul 2025, ambele documente fiind aprobate de către Preşedintele Consiliului Superior al Magistraturii. 
Ca urmare a rezultatului analizei de risc şi resurselor de audit disponibile pentru anul 2025 (2 auditori interni), au fost planificate un număr de 4 misiuni de audit public intern, procentul de realizare al acestora fiind de 100%, astfel:
-	„Evaluarea sistemului de control intern managerial” la Școala Națională de Grefieri, în perioada 03 februarie 2025 – 04 aprilie 2025;
-	„Evaluarea sistemului de control intern managerial” la Institutul Național al Magistraturii, în perioada 07 aprilie 2025 – 16 iunie 2025;
-	„Evaluarea sistemului de prevenire a corupţiei, 2025” la Consiliul Superior al Magistraturii, Institutul Naţional al Magistraturii şi Şcoala Naţională de Grefieri, misiune de audit care a fost solicitată de Unitatea Centrală de Armonizare pentru Auditul Public Intern din cadrul Ministerului Finanţelor, prin adresa nr. 430948/22.10.2024 în perioada 16 iunie 2025 – 29 august 2025;
-	„Evaluarea sistemului de control intern managerial” la Consiliul Superior al Magistraturii, în perioada 01 septembrie 2025 – 10 noiembrie 2025.
În urma misiunilor de audit public intern efectuate în anul 2025, au fost elaborate un număr de 4 rapoarte de audit intern care cuprind constatările, cauzele, consecinţele şi recomandările auditorilor interni. Rapoartele de audit intern au fost elaborate cu respectarea legislaţiei în vigoare, fiind însuşite de către conducerea structurilor/instituţiilor auditate şi avizate de către Preşedintele Consiliului Superior al Magistraturii.
În cadrul fiecărei misiuni de audit public intern a fost întocmit Dosarul misiunii de audit public intern, care cuprinde documentaţia specifică pentru cele 21 de proceduri aferente etapelor realizării fiecărei misiunii de audit, respectiv aproximativ 100 de documente concretizate în ordine de serviciu, notificări, minute, declaraţii, studii, chestionare, interviuri, teste, liste de verificare, fişe de identificare şi analiză a problemelor, proiecte, rapoarte, sinteze, adrese, alte documente şi Dosarul de lucru care cuprinde copii xerox ale documentelor justificative, care confirmă şi sprijină constatările şi recomandările auditorilor interni.
Implementarea aspectelor de îmbunătăţit formulate de auditorii interni a fost asigurată de către conducătorii structurilor/instituţiilor auditate. 
De asemenea, în cursul anului au fost actualizate procedurile operaţionale „Efectuarea misiunilor de asigurare”, „Efectuarea misiunilor de audit ad-hoc” şi „Efectuarea misiunilor de consiliere formalizate” în acord cu Procedura de sistem cod PS-01 privind elaborarea procedurilor din cadrul Consiliului Superior al Magistraturii. 
Referitor la pregătirea profesională a auditorilor interni, aceasta s-a realizat conform prevederilor legale, auditorii desfăşurând studiu individual pe teme din domeniile cadrului general de competenţe profesionale ale auditorilor din sectorul public. 
[bookmark: _Toc219287992]VI.11. Activitatea Compartimentului de psihologie a personalului
Compartimentul de  psihologie  a  personalului (C.P.P.) este constituit  potrivit dispozițiilor din Legea nr. 213/2004 privind exercitarea profesiei de psiholog cu drept de liberă practică, înființarea, organizarea și funcționarea Colegiului Psihologilor din România, structura de specialitate fiind înregistrată în Registrul structurilor de psihologie conform avizului de funcționare  nr. 5/2011 eliberat de Comitetul  Director al  Colegiului Psihologilor din România.
Compartimentul de psihologie asigură coordonarea metodologică a activităţii psihologilor din sistemul judiciar, principalele activități desfășurate fiind în materia testării psihologice a candidaților la concursurile organizate de Consiliu, evaluării psihologice periodice a judecătorilor, procurorilor, magistraților - asistenți de la Înalta Curte de Casație și Justiție și a personalului de specialitate juridică asimilat judecătorilor și procurorilor din cadrul Consiliului și Institutului Național al Magistraturii, în condițiile legii, dezvoltării organizaționale, elaborării metodologiilor privind organizarea și desfășurarea testărilor psihologice, desfășurarea programelor de asistență psihologică, analizelor de climat organizațional, evaluării factorilor de risc psihosocial la nivelul personalului etc.
Psihologii încadrați la nivelul Consiliului, Înaltei Curți de Casație și Justiție, Inspecției Judiciare, Institutul Național al Magistraturii, Parchetului de pe lângă Înalta Curte de Casație și Justiție, curților de apel și al parchetelor de pe lângă curțile de apel sunt atestaţi, în condiţiile legii, în specialitatea „psihologia muncii şi organizaţională”.
Schema de personal a C.P.P. este alcătuită din două posturi ocupate, respectiv un post consilier - psiholog (funcție publică) și un post de personal contractual, consilier - psiholog, numărul de posturi fiind stabilit prin Hotărârea Plenului C.S.M. nr. 136/2024 prin care a fost aprobată noua structură organizatorică a Consiliului Superior al Magistraturii, precum și statele de funcții și de personal valabile de la data de 30 iunie 2024.
În ceea ce privește situația postului de personal contractual, acesta a fost ocupat prin concurs, în luna februarie 2023, în condițiile art. 110 alin. (2) din Hotărârea Plenului C.S.M. nr. 1073/2018 pentru aprobarea Regulamentului de organizare şi funcţionare a Consiliului Superior al Magistraturii, psihologul încadrat fiind atestat în domeniul de competență psihologia muncii și organizațională, treapta de specializare practicant în supervizare.
Referitor la psihologul încadrat la nivelul compartimentului pe postul de funcționar public, acesta deține atestat de liberă practică în domeniul de competență „psihologia muncii și organizațională”, treapta de specializare „specialist”, eliberat în conformitate cu normele metodologice de aplicare a Legii nr. 213/2004 privind  exercitarea  profesiei de psiholog cu drept de liberă practică, înființarea, organizarea și funcționarea Colegiului  Psihologilor din România, aprobate prin H.G. nr. 788/2005, cu modificările și completările ulterioare.

	Instituția

	Posturi
	Situația ocupării  posturilor de psiholog la nivelul sistemului judiciar

	
	
	Ocupate
	procent
	 Vacante
	procent

	
Instituții

	C.S.M.
	2
	2
	100,00%
	
	

	I.J.
	1
	1
	100,00%
	
	

	I.N.M.
	2
	1
	50%
	1
	50%

	Instanțe judecătorești

	I.C.C.J.
	1
	1
	100,00%
	
	

	C.A.
	16
	15
	93,75 %
	1
	6,25 %

	Unități de parchet

	P.I.C.C.J.
	1
	
	
	1
	100,00%

	D.N.A.
	1
	1
	100,00%
	
	

	D.I.I.C.O.T.
	1
	1
	100,00%
	
	

	P.C.A.
	15
	9
	60%
	6
	40%

	Total

	Situație posturi psiholog
	
40
	
31
	
77.5 %
	
9
	
22.5 %


În ceea ce privește situația posturilor de psiholog de la nivelul instituțiilor din sistemul judiciar, acestea sunt ocupate în proporție de 77.5%, procente mai mari fiind înregistrate la nivelul I.J., 100% grad de ocupare, respectiv al instanțelor judecătorești, 93,75% grad de ocupare. 
Referitor la schema de personal de la nivelul unităților de parchet, aceasta este ocupată doar în proporție de 60%, pe parcursul anului 2025 fiind ocupat un post de psiholog la Parchetul de pe lângă Curtea de Apel Galați, în timp ce postul de la Parchetul de pe lângă Înalta Curte de Casație și Justiție a devenit vacant.
De asemenea, C.P.P. a procedat la formularea propunerilor privind componența comisiei de evaluare din cadrul procedurii de transfer, la cerere, pe postul de inspector de specialitate - psiholog, personal contractual la Curtea de Apel Bacău, procedură în cadrul căreia au fost depuse 3 cereri de transfer. Toate cele 3 cereri au fost respinse în cadrul etapei de selecție a dosarelor, candidații neîndeplinind condițiile pentru ocuparea postului vacant prin transfer.
Suplimentar, Curtea de Apel Bacău a organizat în data de 10 decembrie 2025 concurs pentru ocuparea, pe durată nedeterminată, a funcţiei contractuale de execuţie vacante de inspector de specialitate (psiholog), gradul I – personal contractual din cadrul Curţii de Apel Bacău, procedură la care nu a fost depus niciun dosar de înscriere.
Menționăm faptul că această situație apare frecvent în cadrul procedurilor de concurs/transfer desfășurate la nivelul instanțelor sau unităților de parchet, fapt care scoate în evidență dificultatea de a recruta personal calificat în domeniul de specializare psihologie.
Din punct de vedere al treptei de specializare, 26 de psihologi sunt cel puțin la treapta de specializare practicant „autonom”, în timp ce 5 psihologi se află în perioada de stagiu profesional (2 psihologi la Consiliul Superior al Magistraturii și Inspecția Judiciară și 3 psihologi la Parchetele de pe lângă Curțile de Apel). De remarcat este faptul că în anul 2025 procentul de psihologi aflați în perioada de stagiu profesional a scăzut la 12,5%, fapt care surprinde preocuparea pentru formarea profesională continuă și integrarea la nivelul unităților unde funcționează.
În ceea ce privește competența C.P.P. în elaborarea metodologiilor privind organizarea și desfășurarea testării psihologice din cadrul concursurilor organizate de către Consiliu, potrivit legii și regulamentelor, în cursul anului 2025 au fost elaborate: metodologia privind organizarea și desfășurarea testări psihologice din cadrul concursului/examenului pentru numirea în funcții de conducere a judecătorilor și metodologia privind organizarea și desfășurarea testării psihologice din cadrul concursului/examenului pentru numirea în funcții de conducere a procurorilor.
Referitor la atribuția de asigurare a testării psihologice a candidaților la concursurile organizate de  Consiliu, aceasta este îndeplinită în condițiile legii, regulamentelor, precum și a metodologiei de organizare și desfășurare a testării psihologice.
Prestarea serviciilor psihologice de către psihologii desemnaţi să realizeze testarea, respectiv reexaminarea psihologică este condiţionată de deţinerea atestatului de liberă practică în specialitatea „psihologia muncii şi organizaţională”, treapta de specializare cel puțin „autonom”, eliberat în conformitate cu dispoziţiile legale în vigoare, precum şi de dreptul de a desfășura activitățile prevăzute de dispoziţiile art. 5 din Legea nr. 213/2004, cu modificările ulterioare.
În cursul anului 2025, testarea psihologică a fost asigurată de psihologi din cadrul Consiliului, Î.C.C.J., I.N.M., curților de apel și parchetelor de pe lângă curțile de apel, compartimentul asigurând coordonarea metodologică a comisiilor de testare psihologică/soluţionare a contestaţiilor pentru evaluarea unui număr total de 616 candidați, distribuiți astfel: 
· 58 de candidați în cadrul concursului/examenului pentru numirea în funcţii de conducere a judecătorilor, sesiunea  august - decembrie 2025;
· 50 de candidați în cadrul concursului/examenului pentru numirea în funcţii de conducere a procurorilor, sesiunea august - decembrie 2025;
· 152 de candidați în cadrul concursului de admitere în magistratura, sesiunea iulie 2024 - martie 2025;
· 343 de candidați în cadrul concursului de admitere la Institutul Național al Magistraturii, sesiunea iulie 2024 - aprilie 2025;
· 8 candidați în cadrul procedurii de reîncadrare în funcția de judecător, sesiunea mai - septembrie 2025;
· 5 candidați în cadrul procedurii de reîncadrare în funcția de procuror, sesiunea               decembrie 2024 - martie 2025;
       	Activitățile desfășurate în cadrul comisiilor de examinare/soluţionare a contestaţiilor din cadrul concursurilor/examenelor enumerate au fost consemnate în rapoartele de activitate întocmite la nivelul C.P.P., acestea fiind comunicate Comisiei de organizare a concursului/examenului.  
      	Cu privire la situaţia calificativelor acordate în cadrul comisiilor de testare psihologică, aceasta se prezintă astfel:
	Concurs
 
	Persoane examinate
	Calificative acordate

	
	
	apt
	procent
	inapt
	procent

	numirea în funcții de conducere a judecătorilor
	58
	54
	93,10%
	4
	6,90%

	numirea  în funcții de conducere a procurorilor
	50
	49
	98,00%
	1
	2,00%

	Total
	108
	103
	95,37%
	5
	4,63%



	Concurs/procedură
 
	Persoane examinate
	Calificative acordate

	
	
	admis
	procent
	respins
	procent

	admitere magistratură
	152
	91
	59,87%
	61
	40,13%

	admitere I.N.M.
	343
	270
	78,72%
	73
	21,28%

	reîncadrare în funcția de judecător
	
8
	
8
	100,00%
	0
	0,00%

	reîncadrare în funcția de procuror
	
5
	
4
	80,00%
	1
	20,00%

	Total
	508
	373
	73,43%
	135
	26,57%


Referitor la situaţia calificativelor acordate în cadrul comisiilor de soluţionare a contestaţiilor, aceasta se prezintă astfel:
	Concurs
	Persoane
reexaminate
	Calificative acordate

	
	
	apt
	procent
	inapt
	procent

	numirea  în funcții de conducere a judecătorilor
	4
	2
	50,00%
	2
	50,00%

	numirea  în funcții de conducere a procurorilor
	1
	0
	0,00%
	1
	100,00%

	Total
	5
	2
	40,00%
	3
	60,00%




	Concurs/procedură
 
	Persoane reexaminate
	Calificative acordate

	
	
	admis
	procent
	respins
	procent

	admitere magistratură
	61
	44
	72,13%
	17
	27,87%

	admitere I.N.M.
	73
	55
	75,34%
	18
	24,66%

	reîncadrare în funcția de judecător
	
0
	
0
	
	0
	

	reîncadrare în funcția de procuror
	
1
	
0
	0,00%
	1
	100,00%

	Total

	135
	99
	73,33%
	36
	26,67%


Suplimentar faţă de concursurile menţionate, C.P.P. a asigurat coordonarea și îndrumarea metodologică pentru desfășurarea testării psihologice din cadrul examenului de absolvire a I.N.M., promoția 2023 - 2025, precum și a procedurilor de ocupare a posturilor vacante de asistent al judecătorului desfășurate la nivelul Curții de Apel București, Curții de Apel Craiova, Curții de Apel Iași, Curții de Apel Suceava, Curții de Apel Pitești și Curții de Apel Suceava. 
[bookmark: _Hlk216949097]Activitatea de psihologie desfășurată de C.P.P. la nivelul Școlii Naționale de Grefieri a presupus organizarea unor sesiuni  pentru prezentarea solicitărilor psihologice, precum și a strategiilor de control al stresului profesional pentru dezvoltarea rezilienței psihologice și adaptarea eficientă la solicitările profesiei de grefier, activități la care au participat aproximativ               90 de cursanți și personal de instruire reprezentând 63% din totalul personalului.
De asemenea, în cursul anului 2025, C.P.P. a desfășurat la nivelul S.N.G. programe de asistență psihologică și orientare/consiliere vocațională menite să faciliteze adaptarea la viitoarele provocări profesionale la care au participat 82 de persoane reprezentând 58% din totalul cursanților.
Referitor la atribuția C.P.P. privind organizarea trimestrială a sesiunilor de dezvoltare a abilităţilor psihologice specifice, în cursul anului 2025 au fost organizate 3 seminarii cu tema „Tehnici de optimizare a atenției și memoriei”, la care au participat 46 de persoane, respectiv                   5 ateliere de lucru pentru îmbunătățirea atenției și gestionarea stresului, la care au participat 45 de persoane.
De asemenea, menționăm că în contextul pregătirii implementării bateriei de teste psihologice dezvoltată în cadrul proiectului „CPCI – Creșterea performanței și calității instituționale prin îmbunătățirea sistemului de evaluare și asistență psihologică la nivelul sistemului judiciar", precum și a optimizării procedurii și funcționalităților tehnice ale aplicației Mindapp, la nivelul Curții Militare de Apel au fost organizate multe sesiuni de analiză a climatului organizațional și testare psihologică periodică la care au participat judecătorii din jurisdicția acestei instanțe, rezultatele obținute fiind prezentate individual, la cerere, persoanelor evaluate de către psihologul instanței.
Potrivit dispozițiilor din Regulament, compartimentele/cabinetele de psihologie din sistemul judiciar sunt organizate și funcționează cu respectarea prevederilor Legii nr. 213/2004 privind exercitarea profesiei de psiholog cu drept de liberă practică, înființarea, organizarea și funcționarea Colegiului Psihologilor din România, cu modificările ulterioare.
În ceea ce privește situația actuală a compartimentelor/cabinetelor de psihologie din sistemul judiciar care îndeplinesc condițiile de funcționare, potrivit dispozițiilor legale, aceasta se prezintă astfel:
1.	Instituții
- Consiliul Superior al Magistraturii;
- Institutul Național al Magistraturii.
2.	Instanțe
- Curtea de Apel Alba;
- Curtea de Apel Constanța;
- Curtea de Apel Craiova;
- Curtea de Apel Galați;
- Curtea de Apel Oradea;
- Curtea de Apel Ploiești. 
3.	Unități de parchet
- Parchetul de pe lângă Curtea de Apel Brașov;
- Parchetul de pe lângă Curtea de Apel Craiova;
- Parchetul de pe lângă Curtea de Apel Oradea;
- Parchetul de pe lângă Curtea de Apel Târgu Mureș;
- Direcția Națională Anticorupție;
			- Direcția de Investigare a Infracțiunilor de Criminalitate Organizată și Terorism.
Toate compartimentele/cabinetele de psihologie de la nivelul instituțiilor din sistemul judiciar dețin dotări tehnice pentru desfășurarea la standarde de calitate a activității profesionale de către psihologii care funcţionează la nivelul acestora, acestea fiind asigurate prin procedurile derulate în cadrul proiectului „CPCI - Creşterea performanţei şi calităţii instituţionale prin îmbunătăţirea sistemului de evaluare şi asistenţă psihologică la nivelul sistemului judiciar", (cod SIPOCA/MySMIS: 762/135456) prin care au fost achiziționate echipamente IT și seturi de mobilier.
Referitor la structura rapoartelor și planurilor de activitate întocmite de psihologii de la nivelul instanțelor și unităților de parchet, aceasta a fost standardizată la nivelul C.P.P., modalitatea de raportare a datelor cantitative și calitative fiind semnificativ îmbunătățită.
Astfel, din datele centralizate la nivelul C.P.P. rezultă că în perioada 2023 – 2025, s-au realizat analize de climat organizațional pentru diagnosticarea eventualelor disfuncționalități sistemice și eficientizarea condițiilor de muncă la 60% dintre instanțe și 18% dintre unitățile de parchet.
Raportat la gradul instanței, analizele de climat au acoperit 50% dintre curțile de apel,                    76% dintre tribunale și 56,3% dintre judecătorii, la care au participat 936 de judecători, 1473 de grefieri și alte categorii de personal.
La nivelul unităților de parchet, analizele de climat au acoperit 50% dintre birourile și serviciile  teritoriale ale structurilor centrale D.N.A. și D.I.I.C.O.T., 23,5% dintre parchetele de pe lângă curțile de apel, 21,5% la parchetele de pe lângă tribunale și 14.8% la parchetele de pe lângă judecătorii, la care au participat 167 de procurori, 368 de grefieri și alte categorii de personal.
În ceea ce privește activitățile menite să asigure pregătirea motivațională și aptitudinală a resurselor umane de la nivelul instanțelor și unităților de parchet, acestea au fost organizate la             54% dintre instanțe și 40% dintre unitățile de parchet. 
Raportat la gradul instanțelor, sesiunile au acoperit 56,3% dintre curțile de apel, 62% dintre tribunale și 51,1% dintre judecătorii, la care au participat 1398 de judecători, 3094 de grefieri și alte categorii de personal.
La nivelul unităților de parchet, sesiunile au acoperit 100% dintre birourile și serviciile teritoriale ale structurilor centrale D.N.A. și D.I.I.C.O.T., 35,2% dintre parchetele de pe lângă curțile de apel, 40,4% dintre parchetele de pe lângă tribunale și 39,2% dintre parchetele de pe lângă judecătorii, la care au participat 602 procurori, 748 de grefieri și alte categorii de personal.
Suplimentar, în cadrul fiecărei instanțe și unități de parchet unde există psihologi, au fost oferite pe tot parcursul anului servicii de consiliere psihologică individuală, activități de mediere a conflictelor și de integrare a noilor angajați.
De asemenea, în cursul anului 2025 la nivelul C.P.P. au fost organizate stagii de practică la care au participat 47 de studenți la Facultatea de Drept din cadrul Universității Titu Maiorescu, Universității din București, Academiei de Studii Economice. În cadrul stagiului de practică studenții au beneficiat de servicii de orientare profesională, respectiv familiarizarea cu profesiile de judecător și procuror, structura organizatorică a Consiliului, organizarea sistemului judiciar și evaluarea intereselor, aptitudinilor și trăsăturilor de personalitate.
Referitor la organizarea internă a structurii, în anul 2025 s-a procedat la implementarea măsurilor stabilite de Comisia de monitorizare a Sistemului de control intern managerial din cadrul Consilului, sens în care au fost comunicate rapoartele privind monitorizarea performanţelor compartimentului, inventarul obiectivelor specifice, activităţilor şi a procedurilor documentate şi inventarul documentelor gestionate la nivelul structurii. 
Personalul încadrat la nivelul compartimentului a procedat la predarea către Serviciul de relaţii cu publicul, registratură şi arhivă a documentelor arhivate la nivelul compartimentului.
















[bookmark: _Toc219287993]CAPITOLUL VII
[bookmark: _Toc219287994]Concluzii 

În limita prerogativelor conferite de Constituția României și de prevederile legii organice care stabileşte atribuţiile instituţiei, Consiliul Superior al Magistraturii a urmărit în cursul anului 2025 ca activitatea derulată să asigure coordonatele legale şi resursele umane necesare realizării unui act de justiţie de calitate de către sistemul judiciar, precum şi să garanteze independenţa justiţiei în toate componentele sale.
Astfel cum a fost evidenţiat în partea introductivă a prezentului raport, în cursul anului 2025, măsurile adoptate de Consiliul Superior al Magistraturii au vizat apărarea independenţei justiţiei şi salvargarea statutului magistratului, pe fondul efectelor şi reacţiilor publice generate de adoptarea de către Guvernul României prin asumare a Legii pentru modificarea și completarea unor acte normative din domeniul pensiilor de serviciu.
În acest context, Consiliul Superior al Magistraturii a urmărit constant respectarea rolului său constituţional ca reprezentant al autorităţii judecătoreşti de către celelalte puteri în stat, semnalând public că în nicio modalitate puterea judecătorescă nu poate fi pusă pe o poziţie de inegalitate şi inferioritate de către puterile legislativă şi executivă, echilibrul între cele trei puteri în stat fiind de esenţa democraţiei şi a statului de drept.
Luând în considerare în activitatea decizională aceste repere esenţiale pentru calitatea justiţiei, una dintre marile provocări ale anului de referință, cu impact pentru sistemul judiciar, a reprezentat-o asigurarea necesarului de resurse umane pentru buna desfășurare a activității la nivelul instanțelor şi parchetelor de pe lângă acestea, în special în urma adoptării măsurilor legislative privind suspendarea organizării concursurilor directe pentru ocuparea posturilor vacante de judecător şi procuror.
Fiind necesar a se asigura desfăşurarea în bune condiții a activității Înaltei Curți de Casație şi Justiție, în anul 2025 a fost desclanşată procedura de ocupare a funcției de președinte al Înaltei Curţi de Casație și Justiție, în acord cu prevederile art. 142 din Legea nr. 303/2022 privind statutul judecătorilor și procurorilor, cu modificările și completările ulterioare. Astfel, prin Hotărârea Secţiei pentru judecători nr. 1533/2025 s-a dispus numirea în funcţia de preşedinte al Înaltei Curți de Casație și Justiție a doamnei judecător Lia Savonea, pentru o perioadă de 3 ani, începând cu data de 01 august 2025.
De asemenea, la data de 29 octombrie 2025 a fost declanşată procedura de ocupare a unei funcţii de vicepreşedinte al Înaltei Curţi de Casaţie şi Justiţie, iar prin Hotărârea Secţiei pentru judecători a Consiliului Superior al Magistraturii nr. 2688/2025 s-a dispus numirea în funcţia de vicepreşedinte al Înaltei Curți de Casație și Justiție a doamnei judecător Ana-Hermina Iancu, pe o perioadă de 3 ani, exercitarea mandatului începând cu data de 25 noiembrie 2025. 
În prezent, la nivelul instanţei supreme, funcția de președinte al Secției penale este ocupată prin delegare de către doamna judecător Eleni-Cristina Marcu, conform Hotărârii Secției pentru judecători a Consiliului Superior al Magistraturii nr. 1895/2025. Totodată, doamna judecător Adina Oana Surdu, numită în funcţia de preşedinte al Secţiei a II-a Civile a instanţei supreme, prin Hotărârea Secţiei pentru judecători nr. 2226/2024, a început exercitarea mandatului la data de 11 ianuarie 2025.
Totodată, s-a dispus promovarea a 11 judecători la instanţa supremă, începând cu data de 01 februarie 2025, ca urmare a finalizării concursului desfăşurat în perioada septembrie 2024 - ianuarie 2025, în cadrul căruia au fost alocate 15 posturi, şi a 13 judecători începând cu data de 01 decembrie 2025 ca urmare a finalizării concursului desfăşurat în perioada august – noiembrie 2025, în cadrul căruia au fost alocate, de asemenea, 15 posturi.
În cursul anului 2025 a fost finalizat concursul de admitere în magistratură, declanşat în anul 2024, fiind ocupate 104 posturi de judecător la judecătorii și 17 posturi de procuror la parchetele de pe lângă judecătorii. De asemenea, a fost finalizat concursul de admitere la Institutul Naţional al Magistraturii declanşat în anul 2024 şi a fost declanşat un nou concurs de admitere la Institutul Naţional al Magistraturii organizat în perioada iulie 2025 – martie 2026 pentru 250 de locuri de auditori de justiţie.
În perioada octombrie 2024 – aprilie 2025 s-a desfăşurat examenul de capacitate al judecătorilor şi procurorilor stagiari, ca urmare a acestui examen fiind numiți 162 de judecători definitivi și 112 procurori definitivi.
În urma susţinerii examenului de absolvire al Institutului Naţional al Magistraturii, promoţia 2023 – 2025, cele două secţii ale Consiliului au numit 174 de absolvenţi în funcţia de judecător stagiar şi 95 de absolvenţi în funcţia de procuror stagiar, începând cu data de 01 iunie 2025.
De asemenea, în cadrul procedurii de numire și reîncadrare în funcția de judecător și procuror, organizată în temeiul art. 216 alin. (2) și (3) din Legea nr. 303/2022, au fost numiți în funcție 7 judecători și 4 procurori. 
În anul 2025, raportat la necesarul ocupării funcţiilor de conducere din instanţele judecătoreşti, au fost numiţi 43 de judecători în funcţiile de vicepreşedinte şi preşedinte de secţie. 
Tot în cursul anului de referință, ca urmare a derulării în perioada august – decembrie 2025 a unui concurs pentru ocuparea unui număr de 150 de funcţii de preşedinte la curţi de apel, tribunale, tribunale specializate şi judecătorii, prin Hotărârea Secţiei pentru judecători a Consiliului Superior al Magistraturii nr. 2819/10.12.2025 s-a dispus numirea în funcţii de conducere a 34 de candidați începând cu data de 06  ianuarie 2026.
În perioada august – decembrie 2025 a fost aprobată organizarea concursului pentru numirea în funcții de conducere a procurorilor la parchetele de pe lângă curțile de apel, tribunale, tribunale specializate și judecătorii, fiind scoase la concurs 130 de funcţii vacante de procuror general şi prim procuror de la parchetele de pe lângă curţile de apel, tribunale şi judecătorii, iar prin Hotărârea Secției pentru procurori nr. 1191/16.12.2025, au fost numiți în funcții de conducere 36 de procurori, începând cu data de 01 ianuarie 2026.
De asemenea, în cursul anului de referință, în temeiul dispoziţiilor art. 149 şi art. 150 alin. (2) şi alin. (3) din Legea nr. 303/2022 au fost numiţi 101 procurori în funcţii de conducere.
Totodată, a fost finalizat concursul de promovare efectivă în funcţii de execuţie organizat în condiţiile art. 139 – art. 141 din Legea nr. 303/2022 privind statutul judecătorilor şi procurorilor în perioada septembrie 2024 – februarie 2025, în urma acestui concurs promovând 157 de judecători la tribunale şi 29 de judecători la curţile de apel. De asemenea, în perioada februarie – iunie 2025 s-a organizat concursul de promovare efectivă în funcţii de execuţie în temeiul aceloraşi dispoziţii legale, la acest concurs fiind alocate 67 de posturi la nivelul tribunalelor, dintre care au fost ocupate 43 de posturi. La data de 11 septembrie 2025 a fost declanşat un nou concurs de promovare efectivă în funcţii de execuţie pentru ocuparea a 43 de posturi la nivelul curţilor de apel, în urma căruia au fost promovaţi 37 de judecători.
Totodată, la data de 12 decembrie 2025 a fost declanţat un concurs de promovare efectivă în funcţii de execuţie la nivelul tribunalelor, concurs pentru care au fost alocate 394 de posturi de judecător.
	În perioada martie - septembrie 2025 s-a desfășurat concursul de promovare efectivă în funcţii de execuţie a procurorilor pentru un număr de 131 de posturi, iar în urma finalizării acestui concurs au promovat efectiv la unitățile de parchet superioare 63 de procurori. Totodată, în ședința din data de 16 decembrie 2025, Secția pentru procurori a decis promovarea efectivă a 13 procurori, prin valorificarea rezultatelor obținute la concurs. 
În ceea ce privește activitățile derulate în raport de atribuțiile în materie legislativă, în exercitarea prerogativelor conferite de art. 39 alin. (3) din Legea nr. 305/2022, au fost înaintate Consiliului Superior al Magistraturii spre avizare proiectele mai multor acte normative care privesc activitatea autorității judecătorești. În exercitarea acestei atribuții, Consiliul a avizat favorabil, cu observații sau fără observații, ori negativ mai multe proiecte de acte normative, activitate amplu detaliată în secțiunea dedicată din prezentul raport. 
Raporturile Consiliului Superior al Magistraturii cu Parlamentul României s-au concretizat, în principal, în avizarea propunerilor legislative aflate în dezbatere parlamentară și în exprimarea unor puncte de vedere față de o serie de propuneri legislative, atât de către Plen, cât şi prin intermediul comisiilor de specialitate. 
De asemenea, în raporturile Consiliului Superior al Magistraturii cu puterea executivă, în cadrul procesului legislativ, Consiliul şi-a exercitat atribuțiile referitoare la avizarea actelor normative care privesc activitatea autorității judecătorești, prevăzute de art. 39 alin. (3) din Legea nr. 305/2004, prezentate anterior. 
O altă componentă importantă a acestor raporturi se referă la sesizările transmise Ministerului Justiției de către Plenul Consiliului Superior al Magistraturii, în temeiul art. 39 alin. (5) din Legea nr. 305/2022, pentru inițierea sau modificarea unor acte normative. 
În ceea ce priveşte proiectul de Lege pentru modificarea şi completarea unor acte normative în domeniul pensiilor de serviciu, la data de 20 august 2025, Ministerul Muncii, Familiei, Tineretului şi Solidarităţii Sociale a solicitat Consiliului Superior al Magistraturii exprimarea unui punct de vedere, însă ulterior, acelaşi minister a revenit la adresa anterioară şi a solicitat Consiliului avizul asupra proiectului de lege menţionat, conform atribuţiilor specifice acestei instituţii, fără a preciza un termen în care acesta să fie acordat, deşi legea prevede că termenul de emitere a avizului este de 30 de zile de la sesizare. 
Cu toate acestea, la data de 29 august 2025, Guvernul a aprobat o altă formă, diferită de cea trimisă la avizare, iar la data de 01 septembrie 2025 - la 9 zile de la data solicitării avizului -, Guvernul şi-a angajat răspunderea în Parlament pe acest proiect de lege. 
Trebuie menţionat că, dată fiind importanţa modificărilor propuse din perspectiva statutului magistraţilor, în procedura de avizare a proiectului de act normativ era absolut necesară consultarea instanţelor judecătoreşti şi a parchetelor de pe lângă acestea, pentru exprimarea unui punct de vedere potrivit art. 56 alin. (1) lit. d) din Legea nr. 304/2022 privind organizarea judiciară, motiv pentru care la data de 21 august 2025 (a doua zi după primirea solicitării de la Ministerul Muncii, Familiei, Tineretului şi Solidarităţii Sociale), Consiliul a transmis acest proiect la instanţe şi parchete pentru analiză.
La data de 20 octombrie 2025, Curtea Constituțională a admis obiecția de neconstituționalitate formulată de Înalta Curte de Casație și Justiție – Secțiile Unite și a constatat că Legea pentru modificarea și completarea unor acte normative din domeniul pensiilor de serviciu în ansamblu este neconstituțională. Astfel, a constatat că lipsa avizului Consiliului Superior al Magistraturii coroborat cu neașteptarea curgerii de către Guvern a întregului termen de 30 de zile necesar obținerii acestuia încalcă art. 1 alin. (3) și (5) raportat la art. 133 alin. (1) și art. 134 alin. (4) din Constituție.
În urma examinării Proiectului de Lege pentru modificarea și completarea unor acte normative din domeniul pensiilor de serviciu, transmis spre avizare de Ministerul Muncii, Familiei, Tineretului și Solidarității Sociale în luna noiembrie 2025, prin Hotărârea nr. 158 din 27 noiembrie 2025, Plenul Consiliului Superior al Magistraturii a avizat negativ Proiectul de Lege pentru modificarea și completarea unor acte normative din domeniul pensiilor de serviciu.
În ceea ce privește relația Consiliului cu Președintele României, aceasta s-a circumscris prevederilor art. 134 din Constituția României şi celor din legile organice privind justiția, în temeiul cărora au fost înaintate Președintelui României hotărârile Secţiilor Consiliului Superior al Magistraturii privind propunerile de numire şi de eliberare din funcțiile de judecător şi procuror. 
În cursul anului 2025, activitatea Consiliului Superior al Magistraturii a urmărit, de asemenea, consolidarea capacității instituționale a Institutului Național al Magistraturii și Școlii Naționale de Grefieri, asigurând participarea celor două instituții în cadrul proiectelor cu finanțare externă ce asigură formarea judecătorilor, procurorilor și grefierilor, dar şi completarea echipelor de formatori.
În ceea ce privește atribuțiile jurisdicționale în materie disciplinară ale celor două secţii ale Consiliului, datele statistice indică un număr de 8 sancțiuni disciplinare aplicate judecătorilor, dintre care 4 sancțiuni disciplinare nu sunt definitive, și 3 sancțiuni disciplinare aplicate procurorilor, dintre care una este nedefinitivă, iar o acţiune disciplinară a fost admisă în parte, hotârârea fiind definitivă.
Subsumat rolului principal al Consiliului Superior al Magistraturii, acela de garant al independenței justiției, în anul 2025, Consiliul a adoptat 14 hotărâri având ca obiect apărarea reputației profesionale şi a independenței şi imparțialității judecătorilor și procurorilor.
Secția pentru judecători a Consiliului Superior al Magistraturii, în perioada de referință, a soluționat 7 sesizări având ca obiect apărarea reputației profesionale şi a independenței şi imparțialității judecătorilor, dintre care 6 hotărâri de admitere şi o hotărâre de respingere.
Totodată, Secția pentru procurori a pronunțat 7 hotărâri având ca obiect cereri privind apărarea reputației profesionale şi a independenței şi imparțialității procurorilor, dintre care 6 hotărâri de admitere și o hotărâre de respingere.
Se impune menţionată, de asemenea, continuarea colaborării Consiliului cu diverse organisme europene, participarea sa la aceste structuri vizând integrarea sistemului judiciar românesc în spațiul juridic european, precum și alinierea la standardele comune privind independența, eficiența și transparența justiției. Activitatea instituției în domeniul relațiilor europene și internaționale s-a desfășurat constant și dinamic, prin cooperarea cu instituții și organisme europene și internaționale, participarea la proiecte și studii comparative, precum și implicarea în analize referitoare la eficiența sistemului judiciar și buna administrare a justiției.
Implicarea activă a instituției în mecanismele de evaluare ale Uniunii Europene, precum Mecanismul Statului de Drept, Tabloul de bord privind justiția în U.E. sau rapoartele Comisiei Europene pentru Eficiența Justiției, a contribuit la conturarea unei imagini obiective a progreselor sistemului judiciar românesc și la consolidarea încrederii partenerilor europeni în reformele derulate în acest cadru. Participarea constantă la activități de această natură reflectă inclusiv angajamentul instituției față de valorile fundamentale ale statului de drept. 
Totodată, Consiliul a menținut o colaborare activă în cadrul Rețelei Europene a Consiliilor Judiciare, contribuind la schimburile de bune practici între statele membre și la consolidarea independenței sistemelor judiciare, precum și la sprijinirea implementării unor standarde comune de funcționare a justiției. 
În ceea ce privește mecanismul Statului de drept, Consiliul a transmis contribuția sa anuală la chestionarul Comisiei Europene și a participat la reuniunile de dialog organizate. Comisia Europeană a publicat al șaselea Raport privind Statul de Drept, documentul menționând faptul că România a făcut progrese în îndeplinirea recomandărilor din rapoartele precedente, fiind parcurși pași semnificativi în direcția implementării recomandărilor din anul 2024 referitoare la legile justiției, în special privind independența, calitatea și eficiența sistemului judiciar. De asemenea, a fost evidențiată îmbunătățirea transparenței jurisprudenței disciplinare, inclusiv ca urmare a demersurilor întreprinse de Consiliu pentru diseminarea acesteia, prin intermediul aplicației ReJust. Raportul subliniază, tototdată,  progresele înregistrate în ceea ce privește recomandarea de a asigura resurse umane adecvate pentru sistemul de justiție, ca urmare a măsurilor realizate de către Consiliul Superior al Magistraturii.
În cursul anului 2025, au fost continuate acțiunile de cooperare cu reprezentanţi ai sistemelor judiciare atât din spaţiul european, cât şi la nivel internaţional, cu scopul de a promova schimbul de bune practici în domenii prioritare pentru activitatea Consiliului și a de a consolida poziția instituțională și reprezentativitatea României în forurile internaționale. 
În ceea ce privește activitatea derulată în cadrul Rețelei Europene a Consiliilor Judiciare, pe parcusul anului 2025 a fost asigurată reprezentarea Consiliului Superior al Magistraturii la acțiunile cuprinse în planul de activități al acestui for. Referitor la colaborarea în cadrul proiectului Consiliului Europei – Comisia Europeană pentru Eficientizarea Justiției, implicarea Consiliului a fost una activă, aceasta realizându-se atât prin reprezentarea instituției, la nivel tehnic, în activitatea specifică, precum și prin transmiterea contribuției României la chestionarele elaborate de C.E.P.E.J., care stau la baza evaluărilor sistemelor judiciare naționale ale statelor membre ale Consiliului Europei.
În cursul anului 2025, Consiliul a susţinut constant, în limita atribuțiilor care îi revin, eforturile autorităților naționale în procesul de aderare a României la O.C.D.E.. Astfel, în contextul evaluărilor periodice realizate de comitetele acestui for interguvernamental, pentru îmbunătățirea eforturilor de aliniere la standardele și bunele practici ale O.C.D.E. pe termen mediu și lung, s-a continuat realizarea raportărilor privind activitatea grupului de lucru interinstituțional.
Totodată, Consiliul a finalizat, în anul 2025, implementarea proiectului „Îmbunătățirea digitalizării la nivelul Consiliului Superior al Magistraturii”, iar ca urmare a implementării proiectului a fost atins obiectivul de consolidare a capacității instituționale a Consiliului pentru asigurarea îndeplinirii adecvate a atribuțiilor, prin sporirea infrastructurii IT și a securității informatice.
De asemenea, în luna aprilie 2025, Consiliul Superior al Magistraturii a semnat contractul de finanțare aferent Componentei de program 5 - Îmbunătățirea și consolidarea sistemului de justiție pentru minori, un demers de anvergură finanțat în cadrul Programului de Cooperare Elvețiano-Român - Programul de securitate și siguranță publică (Justiție). Această componentă se concentrează pe dezvoltarea unui sistem judiciar mai prietenos cu copiii, cu impact direct asupra protecției acestora în timpul procedurilor judiciare, pentru a reduce riscul de revictimizare a acestora și traumele sistemice.
În domeniul digitalizării justiţiei, departamentul de specialitate din cadrul Consiliului a continuat demersurile de integrare a sistemelor de inteligenţă artificială în aplicaţiile informatice dezvoltate, urmărind sporirea eficienţei instanţelor şi parchetelor prin utilizarea acestora în cadrul redactării actelor de procedură şi scurtarea timpilor de lucru în activitatea magistraţilor. De asemenea, a fost constant îmbunătăţită aplicaţia informatică ReJust şi asigurat accesul publicului la hotărârile judecătoreşti anonimizate, pentru a cunoaşte jurisprudenţa instanţelor şi a creşte nivelul de transparenţă al sistemului judiciar.
În concluzie, activitatea Consiliului în anul 2025 a fost orientată în primul rând spre asigurarea respectării independenţei justiţiei de către celelalte puteri în stat, precum şi spre asigurarea necesarului de personal la nivelul instanțelor judecătorești şi parchetelor de pe lângă acestea, pentru garantarea accesului la justiție al cetățenilor ca drept fundamental, cu monitorizarea constantă a procesului de digitalizare a justiţiei.
Pe tot parcursul anului 2025, Consiliul Superior al Magistraturii a urmărit asigurarea unui înalt nivel de performanță profesională în cadrul autorității judecătorești, precum şi a independenței și imparțialității corpului magistraților, ca repere indispensabile într-o societate democratică pentru ocrotirea drepturilor și libertăților fundamentale ale cetățenilor, dar şi a independenței sistemului judiciar, în ansamblul său.
În consecință, și în anul 2025, misiunea Consiliului Superior al Magistraturii a fost aceea de a garanta independenţa justiţiei, în toate componentele sale, dar şi de a crea toate premisele necesare funcţionării unui sistem judiciar caracterizat de imparțialitate, independenţă, performanţă, responsabilitate şi credibilitate, atribute esențiale pentru realizarea unui act de justiție de calitate într-un stat de drept.
 





Situaţia posturilor din cadrul aparatului propriu al Consiliului Superior al Magistraturii la 31 decembrie 2025

Sales	



Personal asimilat	Funcţii publice	Personal contractual	0.38	0.28000000000000003	0.34	

Gradul de ocupare a posturilor de judecător 
ianuarie 2025
ÎCCJ	0.82789999999999997	Curţi de apel	0.94089999999999996	Tribunale	0.73899999999999999	Judecătorii	[VALUE]
0.87060000000000004	


Gradul de ocupare a posturilor de procuror 
ianuarie 2025
PÎCCJ	
0.77449999999999997	PCA 	
0.79930000000000001	PT 	
0.6593	PJ 	[VALUE]

0.74890000000000001	



Gradul de ocupare a posturilor de judecător 
la data de 31.12.2025
ÎCCJ	
0.86890000000000001	Curţi de apel	
0.95379999999999998	Tribunale	
0.79310000000000003	Judecătorii	
0.87260000000000004	





Gradul de ocupare a posturilor de procuror 
la data de 31.12.2025
PÎCCJ	0.77449999999999997	PCA 	0.79920000000000002	PT 	0.72870000000000001	PJ 	0.75319999999999998	



2024	CA	Total	Cheltuieli de personal	Bunuri și servicii	Trans-feruri	Alte trans-feruri	Proiecte cu finanțare 
din FEN postaderare	Proiecte cu finanțare din FEN aferente
 cadrului financiar 2014-2020	Alte cheltuieli	Proiecte cu finanțate din sumele reprezentând asistență financiară 	Cheltuieli de capital	143169	127172	10581	0	67	35	2856	557	658	1243	2024	CB	Total	Cheltuieli de personal	Bunuri și servicii	Trans-feruri	Alte trans-feruri	Proiecte cu finanțare 
din FEN postaderare	Proiecte cu finanțare din FEN aferente
 cadrului financiar 2014-2020	Alte cheltuieli	Proiecte cu finanțate din sumele reprezentând asistență financiară 	Cheltuieli de capital	143009	127172	10421	0	67	35	2856	557	658	1243	2025	CA	Total	Cheltuieli de personal	Bunuri și servicii	Trans-feruri	Alte trans-feruri	Proiecte cu finanțare 
din FEN postaderare	Proiecte cu finanțare din FEN aferente
 cadrului financiar 2014-2020	Alte cheltuieli	Proiecte cu finanțate din sumele reprezentând asistență financiară 	Cheltuieli de capital	120318	104351	9770	0	54	4537	205	580	635	186	2025	CB	Total	Cheltuieli de personal	Bunuri și servicii	Trans-feruri	Alte trans-feruri	Proiecte cu finanțare 
din FEN postaderare	Proiecte cu finanțare din FEN aferente
 cadrului financiar 2014-2020	Alte cheltuieli	Proiecte cu finanțate din sumele reprezentând asistență financiară 	Cheltuieli de capital	117681	104351	9770	0	54	1900	205	580	635	186	2026	CA	Total	Cheltuieli de personal	Bunuri și servicii	Trans-feruri	Alte trans-feruri	Proiecte cu finanțare 
din FEN postaderare	Proiecte cu finanțare din FEN aferente
 cadrului financiar 2014-2020	Alte cheltuieli	Proiecte cu finanțate din sumele reprezentând asistență financiară 	Cheltuieli de capital	157041	127971	15151	0	52	10914	997	1355	0	601	2026	CB	Total	Cheltuieli de personal	Bunuri și servicii	Trans-feruri	Alte trans-feruri	Proiecte cu finanțare 
din FEN postaderare	Proiecte cu finanțare din FEN aferente
 cadrului financiar 2014-2020	Alte cheltuieli	Proiecte cu finanțate din sumele reprezentând asistență financiară 	Cheltuieli de capital	149708	127971	15151	0	52	3581	997	1355	0	601	




2024	CA	Total	Cheltuieli de personal	Bunuri și servicii	Transferuri	Alte transferuri	Proiecte cu finanțare din FEN aferente
 cadrului financiar 2014-2020	Alte cheltuieli	Cheltuieli de capital	52679	49466	2813	0	0	0	265	135	2024	CB	Total	Cheltuieli de personal	Bunuri și servicii	Transferuri	Alte transferuri	Proiecte cu finanțare din FEN aferente
 cadrului financiar 2014-2020	Alte cheltuieli	Cheltuieli de capital	52355	49466	2489	0	0	0	265	135	2025	CA	Total	Cheltuieli de personal	Bunuri și servicii	Transferuri	Alte transferuri	Proiecte cu finanțare din FEN aferente
 cadrului financiar 2014-2020	Alte cheltuieli	Cheltuieli de capital	44258	41420	2406	0	22	0	270	140	2025	CB	Total	Cheltuieli de personal	Bunuri și servicii	Transferuri	Alte transferuri	Proiecte cu finanțare din FEN aferente
 cadrului financiar 2014-2020	Alte cheltuieli	Cheltuieli de capital	44258	41420	2406	0	22	0	270	140	2 026	CA	Total	Cheltuieli de personal	Bunuri și servicii	Transferuri	Alte transferuri	Proiecte cu finanțare din FEN aferente
 cadrului financiar 2014-2020	Alte cheltuieli	Cheltuieli de capital	76276	68266	3609	0	26	0	3151	1224	2 026	CB	Total	Cheltuieli de personal	Bunuri și servicii	Transferuri	Alte transferuri	Proiecte cu finanțare din FEN aferente
 cadrului financiar 2014-2020	Alte cheltuieli	Cheltuieli de capital	76276	68266	3609	0	26	0	3151	1224	




2024	CA	Total	Cheltuieli de personal	Bunuri și servicii	Transferuri	Alte transferuri	Proiecte cu finanțare din FEN postaderare	Proiecte cu finanțare din FEN aferente
 cadrului financiar 2014-2020	Alte cheltuieli	Cheltuieli de capital	102809	44583	6166	16	26	0	465	51526	27	2024	CB	Total	Cheltuieli de personal	Bunuri și servicii	Transferuri	Alte transferuri	Proiecte cu finanțare din FEN postaderare	Proiecte cu finanțare din FEN aferente
 cadrului financiar 2014-2020	Alte cheltuieli	Cheltuieli de capital	102043	44583	5400	16	26	0	465	51526	27	2025	CA	Total	Cheltuieli de personal	Bunuri și servicii	Transferuri	Alte transferuri	Proiecte cu finanțare din FEN postaderare	Proiecte cu finanțare din FEN aferente
 cadrului financiar 2014-2020	Alte cheltuieli	Cheltuieli de capital	95821	35560	4233	3	80	4178	0	51645	122	2025	CB	Total	Cheltuieli de personal	Bunuri și servicii	Transferuri	Alte transferuri	Proiecte cu finanțare din FEN postaderare	Proiecte cu finanțare din FEN aferente
 cadrului financiar 2014-2020	Alte cheltuieli	Cheltuieli de capital	93628	35560	4233	3	80	1985	0	51645	122	2026	CA	Total	Cheltuieli de personal	Bunuri și servicii	Transferuri	Alte transferuri	Proiecte cu finanțare din FEN postaderare	Proiecte cu finanțare din FEN aferente
 cadrului financiar 2014-2020	Alte cheltuieli	Cheltuieli de capital	148201	60270	22413	0	84	2154	0	62863	417	2026	CB	Total	Cheltuieli de personal	Bunuri și servicii	Transferuri	Alte transferuri	Proiecte cu finanțare din FEN postaderare	Proiecte cu finanțare din FEN aferente
 cadrului financiar 2014-2020	Alte cheltuieli	Cheltuieli de capital	147908	60270	22413	0	84	1861	0	62863	417	




2024	CA	Total	Cheltuieli de personal	Bunuri și servicii	Transferuri	Proiecte cu finanțare din FEN postaderare	Proiecte cu finanțare din FEN aferente
 cadrului financiar 2014-2020	Alte cheltuieli	Cheltuieli de capital	20845	16374	1804	0	0	44	2599	24	2024	CB	Total	Cheltuieli de personal	Bunuri și servicii	Transferuri	Proiecte cu finanțare din FEN postaderare	Proiecte cu finanțare din FEN aferente
 cadrului financiar 2014-2020	Alte cheltuieli	Cheltuieli de capital	20287	16374	1246	0	0	44	2599	24	2025	CA	Total	Cheltuieli de personal	Bunuri și servicii	Transferuri	Proiecte cu finanțare din FEN postaderare	Proiecte cu finanțare din FEN aferente
 cadrului financiar 2014-2020	Alte cheltuieli	Cheltuieli de capital	20643	16230	1049	0	134	0	3205	25	2025	CB	Total	Cheltuieli de personal	Bunuri și servicii	Transferuri	Proiecte cu finanțare din FEN postaderare	Proiecte cu finanțare din FEN aferente
 cadrului financiar 2014-2020	Alte cheltuieli	Cheltuieli de capital	20619	16230	1049	0	110	0	3205	25	2026	CA	Total	Cheltuieli de personal	Bunuri și servicii	Transferuri	Proiecte cu finanțare din FEN postaderare	Proiecte cu finanțare din FEN aferente
 cadrului financiar 2014-2020	Alte cheltuieli	Cheltuieli de capital	39813	32800	2975	0	121	0	3292	625	2026	CB	Total	Cheltuieli de personal	Bunuri și servicii	Transferuri	Proiecte cu finanțare din FEN postaderare	Proiecte cu finanțare din FEN aferente
 cadrului financiar 2014-2020	Alte cheltuieli	Cheltuieli de capital	39813	32800	2975	0	121	0	3292	625	




STRUCTURA BUGETULUI  C.S.M - CREDITE DE ANGAJAMENT PE ANUL 2025

STRUCTURA BUGETULUI PE ANUL 2025	Credite de
angajament CA	
Cheltuieli de personal	Bunuri și servicii	Transferuri	Alte transferuri	Proiecte cu finanțare din FEN postaderare	Proiecte cu finanțare din FEN aferente cadrului financiar 2014-2020	Alte cheltuieli	Proiecte cu finanțate din sumele reprezentând asistență financiară PNRR	Cheltuieli de capital	197561	17458	3	156	8849	205	55700	635	473	STRUCTURA BUGETULUI PE ANUL 2025	% CA	
Cheltuieli de personal	Bunuri și servicii	Transferuri	Alte transferuri	Proiecte cu finanțare din FEN postaderare	Proiecte cu finanțare din FEN aferente cadrului financiar 2014-2020	Alte cheltuieli	Proiecte cu finanțate din sumele reprezentând asistență financiară PNRR	Cheltuieli de capital	70.296399089097633	6.2119271278109878	1.067463706233988E-3	5.5508112724167384E-2	3.1486621121548533	7.2943353259322524E-2	19.819242812411044	0.22594648448619414	0.1683034443495588	STRUCTURA BUGETULUI PE ANUL 2025	Credite
 Bugetare CB	
Cheltuieli de personal	Bunuri și servicii	Transferuri	Alte transferuri	Proiecte cu finanțare din FEN postaderare	Proiecte cu finanțare din FEN aferente cadrului financiar 2014-2020	Alte cheltuieli	Proiecte cu finanțate din sumele reprezentând asistență financiară PNRR	Cheltuieli de capital	197561	17458	3	156	3995	205	55700	635	473	STRUCTURA BUGETULUI PE ANUL 2025	% CB	
Cheltuieli de personal	Bunuri și servicii	Transferuri	Alte transferuri	Proiecte cu finanțare din FEN postaderare	Proiecte cu finanțare din FEN aferente cadrului financiar 2014-2020	Alte cheltuieli	Proiecte cu finanțate din sumele reprezentând asistență financiară PNRR	Cheltuieli de capital	71.53186620610748	6.3211024454534259	1.0862245008798417E-3	5.6483674045751775E-2	1.4464889603383226	7.4225340893455866E-2	20.167568233002399	0.22991751935289984	0.17126139630538839	

CHELTUIELI DE PERSONAL 

2024	CA	CB	CA	CB	Total	Cheltuieli de personal	319502	317694	237595	237595	2025	CA	CB	CA	CB	Total	Cheltuieli de personal	281040	276186	197561	197561	2026	CA	CB	CA	CB	Total	Cheltuieli de personal	421331	413705	289307	289307	




BUNURI ȘI SERVICII	

2024	CA	CB	CA	CB	Total	Bunuri și servicii	218178	182774	10647	10647	2025	CA	CB	CA	CB	Total	Bunuri și servicii	281040	276186	17458	17458	2026	CA	CB	CA	CB	Total	Bunuri și servicii	421331	413705	44148	44148	




ALTE CHELTUIELI

2024	CA	CB	CA	CB	Total	Alte cheltuieli	218178	182774	54947	54947	2025	CA	CB	CA	CB	Total	Alte cheltuieli	281040	276186	55700	55700	2026	CA	CB	CA	CB	Total	Alte cheltuieli	421331	413705	70661	70661	




2024	CA	CB	CA	CB	CA	CB	CA	CB	CA	CB	CA	CB	Buget CSM Total	Consiliul Superior al Magistraturii Ap.propriu	Inspectia Judiciara	Pondere %	I.N.M.	S.N.G.	1	A.	B.	C.	D.	319502	317694	143169	143009	52679	52355	0.16487846711444687	0.16479694297027958	102809	102043	20845	20287	2024	CA	CB	CA	CB	CA	CB	CA	CB	CA	CB	CA	CB	Buget CSM Total	Consiliul Superior al Magistraturii Ap.propriu	Inspectia Judiciara	Pondere %	I.N.M.	S.N.G.	1	A.	B.	C.	D.	53364.6	53067.799999999996	28633.8	28601.8	10535.8	10471	20561.8	20408.599999999999	4169	4057.4	2025	CA	CB	CA	CB	CA	CB	CA	CB	CA	CB	CA	CB	Buget CSM Total	Consiliul Superior al Magistraturii Ap.propriu	Inspectia Judiciara	Pondere %	I.N.M.	S.N.G.	1	A.	B.	C.	D.	281040	276186	120318	117681	44258	44258	0.15747936236834614	0.1602470798664668	95821	93628	20643	20619	2025	CA	CB	CA	CB	CA	CB	CA	CB	CA	CB	CA	CB	Buget CSM Total	Consiliul Superior al Magistraturii Ap.propriu	Inspectia Judiciara	Pondere %	I.N.M.	S.N.G.	1	A.	B.	C.	D.	47356.4	46385.600000000006	24063.599999999999	23536.2	8851.6	8851.6	19164.2	18725.599999999999	4128.6000000000004	4123.8	2026	CA	CB	CA	CB	CA	CB	CA	CB	CA	CB	CA	CB	Buget CSM Total	Consiliul Superior al Magistraturii Ap.propriu	Inspectia Judiciara	Pondere %	I.N.M.	S.N.G.	1	A.	B.	C.	D.	421331	413705	157041	149708	76276	76276	0.18103581269832983	0.18437292273479894	148201	147908	39813	39813	2026	CA	CB	CA	CB	CA	CB	CA	CB	CA	CB	CA	CB	Buget CSM Total	Consiliul Superior al Magistraturii Ap.propriu	Inspectia Judiciara	Pondere %	I.N.M.	S.N.G.	1	A.	B.	C.	D.	62737.272727272728	61350.727272727272	28552.909090909092	27219.636363636364	13868.363636363636	13868.363636363636	26945.636363636364	26892.363636363636	7238.727272727273	7238.727272727273	

2024CA 143 169 127 172 10 581 0 67 35 2 856 557 658 1 243

2024CB 143 009 127 172 10 421 0 67 35 2 856 557 658 1 243

2025CA 120 318 104 351 9 770 0 54 4 537 205 580 635 186

2025CB 117 681 104 351 9 770 0 54 1 900 205 580 635 186

2026CA 157 041 127 971 15 151 0 52 10 914 997 1 355 0 601

2026CB 149 708 127 971 15 151 0 52 3 581 997 1 355 0 601

